
Partea întâi 


Capitolul 1 


10 octombrie 1944 
Washington, D.C. 


Generalul de brigadă şedea într-o poziție rigidă pe 
bancheta de lemn, preferând suprafața tare a lemnului de 
brad în locul fotoliilor din piele moale. Era ora nouă si 
douăzeci dimineața, iar el dormise prost şi nu mai mult de o 
oră. 

Pe măsură ce ceasul de pe şemineu marca printr-o bătaie 
jumatatile de oră, descoperi, spre surprinderea lui, că dorea 
ca timpul să treacă mai repede. Dat fiind că ora nouă treizeci 
trebuia să vină, dorea să se gândească la asta. 

La nouă treizeci, urma să se prezinte în fata Secretarului 
de Stat, Cordell S. Hull. 

În timp ce aştepta în anticamera secretarului de stat, cu 
fața spre uşa masivă, neagră, decorată cu ornamente 
strălucitoare din alamă, pipăi mapa pe care o scosese din 
servieta diplomat. Voia ca, atunci când va veni timpul s-o 
prezinte, să nu apară momente penibile de tăcere până când 
va reuşi să deschidă servieta şi să scoată mapa. Dorea, dacă 
va fi cazul, să i-o poată înmâna, cu multă siguranţă de sine, 
secretarului de stat. 

Pe de altă parte, s-ar putea ca Hull să n-o ceară. S-ar 
putea să ceară doar o explicaţie verbală şi apoi să facă uz de 
întreaga autoritate a funcţiei sale pentru a eticheta cuvintele 
rostite drept inacceptabile. Dacă va fi aşa, generalul nu va 
putea decât să protesteze. Cu blandete, desigur. Informațiile 
din mapă nu constituie probe, ci doar date care pot sau nu să 
vină în sprijinul ipotezelor sale. 

Generalul de brigadă se uită la ceas. Era nouă douăzeci şi 


patru şi se întrebă dacă reputaţia de punctualitate a lui Hull 
se va manifesta şi în cazul acestei întâlniri. Ajunsese la birou 
la şapte treizeci, cu aproximativ o jumătate de oră mai 
devreme decât de obicei. De obicei, adică exceptând 
perioadele de criză când rămânea, deseori, toată noaptea la 
birou, urmărind evoluţia informațiilor hotărâtoare. Ultimele 
trei zile nu au fost prea deosebite de perioadele de criză. Dar 
în alt sens. 

Raportul prezentat Secretarului de Stat, raport care a dus 
la întrevederea din această dimineaţă, s-ar putea să-l pună la 
încercare. S-ar putea găsi metode de a-l izola de orice centru 
de influență. Ar putea, foarte bine, să pară total incompetent. 
Dar ştia că are dreptate. 

Desfăcu partea de sus a mapei, atât cât să poată citi 
pagina de titlu dactilografiată: 

„Canfield, Matthew. Maior, în rezerva Armatei Statelor 
Unite. Departamentul de Informaţii al Armatei.” 

Canfield. Matthew.... Matthew Canfield. El era dovada. 

Se auzi bâzâitul interfonului de pe biroul secretarei de 
cabinet, o femeie de vârstă mijlocie. 

— Generalul de brigadă Ellis? întrebă, abia ridicând 
privirea. 

— Prezent. 

— Domnul Secretar de Stat vă aşteaptă. 

Ellis se uită la ceas: nouă şi treizeci şi două de minute. 

Se ridică, se îndreptă spre uşa neagră ca o ameninţare şi o 
deschise. 

— O să mă ierti, generale Ellis, dar am simtii că natura 
raportului dumitale necesită prezența unei terțe persoane. 
Dă-mi voie să ţi-l prezint pe Subsecretarul de Stat Brayduck. 

Generalul fu luat prin surprindere. Nu se gândise la o a 
treia persoană; ceruse, explicit, ca audiența să aibă loc între 
patru ochi. 

Subsecretarul de Stat Brayduck stătea în picioare la circa 
trei metri, în dreapta biroului lui Hull. Se vedea că era unul 
din acei diplomați universitari din Departamentul de Stat al 


Casei Albe, atât de numeroşi în timpul administraţiei 
Roosevelt. Chiar şi hainele sale — pantaloni din flanelă gri- 
deschis şi jachetă largă cu model în zig-zag estompau evident 
uniforma şifonată a generalului. 

— Desigur, domnule Secretar de Stat... Domnule 
Brayduck. Generalul salută, dând din cap. 

Cordell S. Hull şedea la un birou somptuos. Trăsăturile lui 
familiare - pielea foarte deschisă la culoare, aproape albă, 
părul rărit, ochelarii cu rame metalice în spatele cărora i se 
vedeau ochii verzi-albastri - păreau mai grozave decât in 
realitate, pentru că reprezentau o imagine obişnuită. Rareori 
se întâmpla ca imaginea lui să nu apară iii ziare şi filme. 
Chiar şi cele mai banale afişe electorale - punând aceeaşi 
întrebare la nesfârşit: Vreti să schimbaţi caii în mijlocul râului? 
— prezentau fata sa liniştitoare, inteligentă, proeminent 
ilustrată sub cea a lui Roosevelt; uneori chiar mai atractivă 
decât a necunoscutului Harry Truman. 

Brayduck scoase din buzunar o pungă de tutun şi începu 
să-şi umple pipa. 

Hull aranjă nişte hârtii pe birou, deschise încet o mapă 
identică şi se uită la el. Ellis o recunoscu. Era raportul 
confidential pe care îl inmánase, personal, Secretarului de 
Stat. 

Brayduck îşi aprinse pipa şi mirosul tutunului îl făcu pe 
Ellis să-l mai privească o dată. Mirosul aparținea unui 
amestec ciudat, considerat atât de original de diplomaţii 
universitari, dar, în general, nociv pentru cei din jur. 

Generalul Ellis se va simţi uşurat când războiul va lua 
sfârşit. Roosevelt va dispărea şi, o dată cu el, asa-numitii 
intelectuali şi tutunurile lor urât mirositoare. 

Trustul creierelor. Radical-moderatii, toți. 

Dar, mai întâi, războiul. 

Hull ridică ochii şi îl privi pe general. 

— Nu mai e necesar să spun că raportul dumitale, 
generale, este foarte neliniştilor. 

— Şi pe mine m-au neliniştit informaţiile primite, domnule 


Secretar de Stat. 

— Desigur. Desigur... Problema care se pune este 
următoarea: pe ce vă bazati? Vreau să spun, există ceva 
concret? 

— Aşa cred, domnule. 

— Câte persoane de la Contrainformati mai ştiu despre 
asta, Ellis? întrerupse Brayduck iar absența cuvântului 
,general” nu trecu neobservată acestuia. 

— Nu am vorbit cu nimeni. Ca să fiu sincer, nu mă 
aşteptam ca în această dimineaţă să vorbesc cu altcineva în 
afară de Secretarul de Stat. 

— Domnul Brayduck se bucură de încrederea mea, 
generale Ellis. Se află aici la cererea mea... La ordinul meu, 
dacă vrei. 

— Înţeleg. 

Cordell Hull se rezemă de spătarul scaunului. 

— Fără supărare, mă întreb dacă dumneata... Ai trimis o 
informare secretă, de cea mai mare urgenţă la acest birou — 
mai exact, mie personal — dar substanța celor afirmate nu 
este deloc credibilă. 

— O acuzaţie absurdă, pe care recunosti ca nu o poţi 
dovedi, exclamă Brayduck, trăgând din pipă în timp ce se 
apropia de birou. 

— Tocmai de asta suntem aici. 

Hull solicitase prezenţa lui Brayduck, dar nu avea de gând 
să accepte amestecul său inoportun şi, cu atât mai putin, 
insolenta sa. 

Brayduck nu putea fi, totuşi. Îndepărtat. 

— Domnule Secretar de Stat, Departamentul de Informații 
al Armatei este departe de a fi perfect. Ne-a costat mult să 
învăţăm asta. De aceea, trebuie să evităm apariția altor 
inexactitati şi speculaţii care să devină o armă in mâna 
opoziției actualei Administratii. Avem alegeri in mai putin de 
patru săptămâni! 

Hull întoarse puţin capul. Vorbi, fără să-l privească pe 
Brayduck. 


— Nu e cazul să vii cu asemenea argumente pragmatice... 
Dar, as putea să-ți amintesc că noi avem alte 
responsabilități... Altele decât sá ne ocupăm de politică. M-ati 
înțeles? 

— Desigur. 

Brayduck se opri din mers. 

Huli continuă. 

— După cum am înțeles din raport, generale Ellis, 
dumneata afirmi că un membru influent al înaltului 
Comandament German este un cetățean american care 
lucrează sub un nume fals — şi un nume bine cunoscut nouă 
— acela de Heinrich Kroeger. 

— Da, domnule. Doar că eu am spus: ar putea fi. 

— Afirmi, de asemenea, ca Heinrich Kroeger este asociat, 
sau are legaturi cu o serie de mari corporatii din aceasta tara. 
Industrii implicate in contracte guvernamentale, fonduri 
alocate pentru armament. 

— Da, domnule Secretar de Stat. Dar, din nou, cu 
precizarea ca el ar putea fi si nu neaparat ca este. 

— Timpurile gramaticale sunt estompate de asemenea 
acuzații. 

Cordell Hull îşi scoase ochelarii cu rame metalice şi-i puse 
lângă mapă. Apoi preciză: 

— În special în vreme de război. 

Subsecretarul de stat Brayduck aprinse un chibrit şi vorbi 
printre pufaituri. 

— Mentionati, de asemenea, foarte clar că nu aveţi nici o 
dovadă concretă. 

— Am ceea ce cred că se cheamă probe de circumstanta. 
De o asemenea natură încât aş avea sentimentul că nu-mi fac 
datoria daca nu le-aş aduce la cunoştinţa domnului Secretar 
de Stat. 

Generalul respiră adânc înainte de a continua. Ştia că, 
odată stârnite lucrurile, îşi asuma o mare responsabilitate. 

— Aş vrea să subliniez câteva aspecte frapante în legătură 
cu Heinrich Kroeger... în primul rând, dosarul lui este 


incomplet. El nu a beneficiat de recunoasterea nici uneia 
dintre parti, asa cum s-a întâmplat în cazul altora. Si totuşi, 
în timp ce alții au venit şi au plecat, ela rămas în centrul 
atenţiei. E evident că are o mare influenţă asupra lui Hitler. 

— Noi ştim asta. 

Lui Hull nu-i plăcea să audă din nou informaţii deja 
cunoscute, doar pentru a susține un argument. 

— Numele însuşi, domnule Secretar de Stat. Heinrich este 
la fel de obişnuit ca William sau John, iar Kroeger nu este cu 
nimic mai neobişnuit ca Smith sau Jones, de la noi. 

— Ei, lasă, generale. 

Pipa lui Brayduck scotea rotocoale de fum. 

— Astfel de discuţii ar face ca jumătate din comandanții 
noştri să fie suspecți. 

Ellis se întoarse şi îl privi pe Brayduck cu întregul său 
dispreț de militar. 

— Cred că faptul este relevant, domnule Subsecretar de 
Stat. 

Hull începu să se întrebe dacă aducerea lui Brayduck 
fusese o idee chiar atât de bună. 

— N-are rost să fiți ostili, domnilor. 

— Îmi pare rău că aveţi acest sentiment, domnule Secretar 
de Stat. 

Din nou Brayduck nu voia să accepte un reproş. 

— Cred că în această dimineață am rolul de avocat al 
diavolului. Nici unul din noi nu are timp de pierdut, mai ales 
dumneavoastră, domnule Secretar de Stat... 

Hull îi aruncă o privire cercetătoare subsecretarului, 
rotindu-şi scaunul. 

— Să nu pierdem timpul. Vă rog să continuaţi, generale. 

— Mulţumesc, domnule Secretar de Stat. Acum o luna am 
fost instiintati prin Lisabona că Kroeger vrea să ia legătura cu 
noi. Au fost stabilite canalele şi ne-am aşteptat să fie urmate 
procedurile normale... Dar Kroeger a respins aceste proceduri 
— a refuzat orice contact cu unităţile engleze sau franceze — şi 
a insistat să comunice direct cu Washington-ul. 


— Dacă îmi permiteti... 

Tonul lui Brayduck era prevenitor. 

— Nu cred că e o decizie neobişnuită. În fond, noi suntem 
factorul de bază. 

— A fost neobişnuit, domnule Brayduck, prin aceea că 
Kroeger nu vrea să comunice decât cu un anume maior 
Canfield... Maiorul Matthew Canfield care este, sau a fost, un 
mărunt ofițer eficient din Departamentul de Informaţii al 
Armatei, cu sediul în Washington. 

Brayduck rămase nemişcat, cu pipa în mână şi se uită la 
generalul de brigadă. Cordell Hull se apleca în fata, 
sprijinindu-şi coatele pe birou. 

— Nu ati făcut nici o referire la asta în raportul 
dumneavoastră. 

— Sunt conştient, domnule. Am omis asta intenționat 
pentru eventualitatea că acest raport ar fi citit de altcineva în 
afară de dumneavoastră. 

— Scuzele mele, generale. 

Brayduck era sincer. 

Ellis primi victoria cu un zâmbet. 

Hull se rezemă de spătarul scaunului. 

— Un membru de rang superior al Înaltului Comandament 
German insistă sa comunice numai cu un maior obscur din 
Departamentul de Informaţii al Armatei. Foarte ciudat! 

— Ciudat, dar nu nemaiauzit... Noi toţi îi ştim bine pe 
cetățenii germani; doar că am presupus că maiorul Canfield 1- 
a întâlnit pe Kroeger înainte de război. În Germania. 

Brayduck se îndreptă spre general. 

— Si totuşi, ne spuneţi că e posibil ca Kroeger să nu fie 
german. De aceea, între momentul cererii lui Kroeger de la 
Lisabona şi cel al înmânării raportului Secretarului de Stat, 
ceva v-a făcut să vă razganditi. Ce anume, Canfield? 

— Maiorul Canfield este un ofițer de contrainformaţii 
competent, uneori chiar excelent. Un om cu experienţă. Si 
totuşi, din momentul în care canalul dintre el şi Kroeger a fost 
deschis, a manifestat o evidentă încordare emoțională. A 


devenit extrem de nervos si nu a mai actionat in maniera 
specifică unui ofițer cu pregătirea si experiența lui... De 
asemenea, domnule Secretar de Stat, mi-a cerut să adresez 
Preşedintelui Statelor Unite o cerere foarte neobişnuită. 

— Si anume? 

— Ca un dosar secret din arhivele Departamentului de Stat 
să-i fie trimis, cu sigiliile intacte, înainte de a intra în contact 
cu Heinrich Kroeger. 

Brayduck îşi scoase pipa din gură, gata să protesteze. 

— Numai o clipă, domnule Brayduck. 

O fi Brayduck eminent, gândi Hull, dar îşi dă oare seama 
ce înseamnă pentru un ofițer de carieră ca Ellis să vină în 
fata lor cu o astfel de declaraţie? Pentru că declaraţia lui era o 
petiție deschisă adresată Casei Albe şi Departamentului de 
Stat, invitandu-i sá se gândească serios la importanța cererii 
lui Canfield. Mulţi ofițeri mai degrabă ar fi respins această 
propunere ilegală decât să ajungă într-o asemenea situație. 
Aşa se obişnuieşte în armată. 

— Greşesc presupunând că ati recomandat eliberarea 
acestui dosar pentru maiorul Canfield? 

— Dumneavoastră va trebui să hotărâți. Eu doar subliniez 
că Heinrich Kroeger a avut un rol hotărâtor în fiecare decizie 
importantă luată de conducerea nazistă încă de la înființare. 

— Dezertarea lui Heinrich Kroeger ar scurta războiul? 

— Nu ştiu. Această posibilitate m-a adus la 
dumneavoastră. 

— Ce reprezintă dosarul pe care îl solicită acest maior 
Canfield? 

Brayduck era supărat. 

— Cunosc doar numărul şi clasificarea data de arhivele 
Departamentului de Stat. 

— Ce reprezintă? 

Cordell Huli se aplecă din nou peste birou. 

Ellis ezită. Dacă ar menţiona termenii dosarului fără să-i 
dea lui Hull date despre Canfield, ar însemna să provoace 
complicaţii personale şi profesionale. Ar fi putut face asta 


dacă Brayduck nu ar fi fost de fata. Naiba să-i ia pe diplomații 
ăştia. Ellis nu se simțea niciodată în largul lui cu aceşti 
palavragii. La naiba! gândi. Va fi sincer cu Hull. 

— Înainte de a vă răspunde, aş dori să profit de ocazie şi să 
completez cu nişte materiale de fond pe care le consider foarte 
relevante... Nu numai relevante, domnule, ci chiar legate de 
dosarul însuşi. 

— Neapărat. 

Hull nu ştia sigur dacă e iritat sau fascinat. 

— În ultima lui comunicare cu maiorul Canfield, Heinrich 
Kroeger cere o întâlnire preliminară cu cineva identificat doar 
ca... April Red. Această întâlnire urmează să aibă loc la 
Berna, Elveţia, înaintea oricăror negocieri dintre Kroeger şi 
Canfield. 

— Cine este April Red, generale? Din tonul vocii dumitale 
deduc că ai idee cine ar putea fi. 

Puţine îi scăpau Subsecretarului de Stat Brayduck şi 
generalul Ellis era dureros de conştient de acest fapt. 

— Noi... sau mai exact... eu cred că da. 

Ellis deschise mapa albă din mâna sa şi dădu prima 
pagină. 

— Dacă domnul Secretar de Stat imi permite, eu am extras 
deja următoarele din fişa maiorului Canfield, de la 
Departamentul de Informaţii. 

— Desigur, generale. 

— Matthew Canfield a intrat în serviciul guvernului, 
Ministerul de Interne, în martie 1917. Studii - un an la 
Universitatea din Oklahoma, un an şi jumătate cursuri serale, 
la Washington D.C. Lucrează pe post de inspector stagiar la 
secția de fraude a Ministerului de Interne. Promovat inspector 
de teren în 1918. Intră în serviciul diviziei Group Twenty care, 
după cum ştiţi... 

Cordell Hull îl întrerupse calm. 

— O unitate mică, foarte bine instruită, care se ocupa de 
conflictele de interese, deturnări de fonduri etc., în primul 
război mondial. Şi foarte eficientă... Până când, ca şi în cazul 


majorității unităților de acest fel, i s-a urcat la cap. 
Desfiintata în *21 sau '30, cred. 

— În 1932, domnule Secretar de Stat. 

Generalul Ellis era încântat că avea la dispoziția sa toate 
datele. Mai dădu o pagină şi continuă să citească. 

— Canfield a rămas la Interne timp de zece ani, avansând 
cu patru trepte de salarizare. Performanţe superioare. Valoare 
excelentă. În mai 1927 şi-a dat demisia din serviciul 
guvernamental pentru a se angaja la Scarlatti Industries. 

La auzul numelui de Scarlatti, atât Hull cât şi Brayduck au 
sărit ca arşi. 

— La care din firmele Scarlatti? 

— Sediul central, Fifth Avenue 525, New York. 

Cordell Huli se juca acum cu şnurul negru gros de la 
ochelari. 

— Un salt serios pentru domnul Canfield al nostru. De la 
studii serale la Washington la birourile centrale ale lui 
Scarlatti. 

Privi în jos, luându-şi ochii de la general. 

— Scarlatti este una din corporatiile la care v-aţi referit în 
raportul dumneavoastră? 

Brayduck era nerăbdător. 

Înainte ca generalul să apuce să răspundă, Cordell Hull se 
sculă de pe scaun. Hull era înalt şi impozant. Mult mai bine 
făcut ca ceilalți doi. 

— Generale Ellis, iti cer să nu mai răspunzi la nici o alta 
întrebare. 

Brayduck arăta de parcă ar fi fost pălmuit. Se uită fix la 
Hull, confuz şi uimit de ordinul dat de Secretarul de Stat 
generalului. Hull îi întoarse privirea şi vorbi calm. 

— Scuzele mele, domnule Brayduck. Nu promit, dar sper 
să vă dau o explicație astăzi, ceva mai târziu. Până atunci, fiți 
amabil şi lasati-ne singuri. 

— Desigur. 

Brayduck era conştient că acest bătrân bun şi cinstit avea 
motivele lui. 


— Nu este necesara nici o explicatie, domnule. 

— Totusi, se impune o explicatie. 

— Mulţumesc, domnule Secretar de Stat. Puteţi fi sigur că 
voi păstra secretul privind această întâlnire. 

Ochii lui Hull îl urmăriră pe Brayduck până când uşa fu 
închisă. Se întoarse apoi către general, care stătea liniştit, 
fără să înţeleagă. 

— Subsecretarul de Stat Brayduck este un funcționar 
public extraordinar. Faptul că i-am cerut să plece nu trebuie 
interpretat ca un afront la adresa caracterului sau activității 
lui. 

— Da, domnule. 

Hull se aşeză încet şi cu oarecare greutate pe scaunul său. 

— l-am cerut domnului Brayduck să plece deoarece s-ar 
putea să ştiu câte ceva din ce urmează să discutăm. Dacă 
este aşa, e mai bine să fim singuri. 

Generalul de brigadă era tulburat. Nu credea că este 
posibil ca Hull să ştie ceva. 

— Nu te alarma, generale. Nu citesc gândurile... Eram în 
Camera Reprezentanţilor în perioada de care vorbeşti. 
Cuvintele dumitale mi-au trezit o amintire. O amintire 
aproape uitată a unei după-amieze caniculare la Cameră... 
Dar poate că greşesc. Vă rog să continuaţi de unde ati rămas. 
Cred că de la maiorul nostru Canfield care s-a angajat la 
Scarlatti Industries... Un pas foarte neobişnuit, cred că eşti 
de acord cu mine. 

— Există o explicaţie logică. Canfield s-a însurat cu văduva 
lui Ulster Stewart Scarlett la şase luni după moartea lui 
Scarlett la Zurich, Elveţia, în 1926. Scarlett era cel mai tânăr 
dintre cei doi fii rămaşi în viata ai lui Giovanni şi Elizabeth 
Scarlatti, fondatorii concernului Scarlatti Industries. 

Cordell Hull închise câteva clipe ochii. 

— Continuă. 

— Ulster Scarlett şi soţia lui, Janet Saxon Scarlett, au avut 
un fiu, Andrew Roland, adoptat ulterior de Matthew Canfield, 
după căsătoria lui cu văduva lui Scarlett. Adoptat dar nu 


despartit de averea familiei Scarlatti... Canfield a continuat sá 
lucreze la Scarlatti până în august 1940 când s-a reîntors în 
serviciul guvernamental şi a fost numit la Contrainformatiile 
armatei. 

Generalul Ellis făcu o pauză şi îl privi pe Cordell Hull pe 
deasupra mapei. Se întreba dacă Hull începe să înțeleagă, dar 
fata Secretarului de Stat nu trăda nimic. 

— Vorbeati de dosarul pe care l-a cerut Canfield de la 
arhivă. Ce reprezintă? 

— Tocmai la asta urma să mă refer, domnule secretar de 
stat. 

Ellis mai dădu o pagină. 

— Dosarul reprezintă doar un număr pentru noi, dar 
numărul ne dă anul înregistrării lui... Este anul 1926, mai 
exact trimestrul patru al anului '26. 

— Şi care sunt termenii clasificării? 

— Ultrasecret. Poale fi eliberat numai pe baza unui ordin 
executiv semnat de preşedinte, din motive de securitate 
națională. 

— Presupun că unul dintre semnatari — martorii din dosar 
- a fost un bărbat care, pe atunci, lucra la Ministerul de 
Interne, pe nume Matthew Canfield. 

Generalul era vizibil tulburat, dar continua să tina strâns 
mapa albă între degetul mare şi arătător. 

— Corect. 

— Şi acum îl vrea înapoi, sau refuză să ia legătura cu 
Kroeger. 

— Da, domnule. 

— Sper că i-ai spus că poziţia lui este ilegală. 

— L-am amenințat personal cu Curtea Marţială... Singurul 
lui răspuns a fost că avem latitudinea să-l refuzăm. 

— Dar atunci nu mai ia legătura cu Kroeger? 

— Da, domnule... După părerea mea, maiorul Canfield ar 
accepta, mai degrabă, să-şi petreacă restul vieţii într-o 
închisoare militară decât să-şi schimbe poziția. 

Cordell Hull se ridică de pe scaun şi îl privi drept in fata pe 


general. 

— N-ati vrea sá concluzionati? 

— Am convingerea că April Red, la care a făcut referire 
Kroeger, este băiatul, Andrew Roland. Cred că este fiul lui 
Kroeger. Initialele sunt aceleaşi. Băiatul s-a născut în aprilie 
1926. Cred că Heinrich Kroeger este Ulster Scarlett. 

— Dar a murit la Zurich. 

Huli îl privi atent pe general. 

— Împrejurările sunt suspecte. Există în arhivă doar un 
certificat de deces emis de un tribunal obscur dintr-un cătun 
aflat la treizeci de mile depărtare de Zurich şi depozitiile unor 
martori de negăsit şi de care nu a auzit nimeni nici înainte şi 
nici după. 

Hull privi fix, cu răceală, în ochii generalului. 

— Vă dati seama ce spuneţi? Scarlatti este una dintre 
corporatiile gigant. 

— Da, domnule. Sustin chiar că maiorul Canfield cunoaşte 
identitatea lui Kroeger şi intenționează să distrugă dosarul. 

— Credeţi că e vorba de o conspirație? O conspirație care 
să ascundă identitatea lui Kroeger? 

— Nu ştiu... Nu prea mă pricep să exprim în cuvinte 
motivele altei persoane. Dar reacțiile maiorului par a fi atât de 
profund intime, încât înclin să cred că este vorba de o 
problemă foarte personală. 

Hull zâmbi. 

— Cred ca le pricepi foarte bine la vorbe... Totuşi, 
dumneata ai credința că adevărul se află în acest dosar? Si 
dacă se află aici, de ce l-ar aduce Canfield în atenţia noastră? 
El ştie, desigur, că dacă noi putem scoate dosarul pentru el, 
putem, fireşte, să-l scoatem şi pentru noi. Dacă ar fi tăcut, 
noi nu am fi aflat, poate, niciodată. 

— După cum am afirmat, Canfield este un om cu 
experiență. Sunt sigur că se bazează pe faptul că vom afla 
curând. 

— Cum? 

— Prin intermediul lui Kroeger... Şi Canfield a pus condiția 


ca sigiliile dosarului să fie intacte. Este expert, domnule. Si-ar 
da imediat seama dacă s-ar umbla la ele. 

Cordell Hull se învârti în jurul biroului său, trecând pe 
lângă general, cu mâinile împreunate la spate. Mersul îi era 
rigid, se vedea clar că sănătatea il cam lăsa. Brayduck 
avusese dreptate, gândi Secretarul de Stat. În cazul în care s- 
ar afla fie şi o aluzie despre legătura dintre puternicii 
industriaşi americani şi înaltul Comandament German, chiar 
dacă ea a existat demult, tara ar putea fi dezbinată. În 
special, în timpul alegerilor. 

— După părerea dumitale, dacă i-am da dosarul maiorului 
Canfield, crezi că el îl va aduce pe... April Red... la această 
întâlnire cu Kroeger? 

— Cred că da. 

— De ce? Este o cruzime fata de un copil de optsprezece 
ani. 

Generalul ezită. 

— Nu cred că are de ales. Nimic nu l-ar împiedica pe 
Kroeger să facă alte aranjamente. 

Hull se opri din mers şi se uită la generalul de brigadă. Se 
hotărâse. 

— Am să-l lac pe preşedinte să semneze un ordin executiv 
pentru dosar. Totuşi şi sincer să fiu, pun asta ca o condiţie 
pentru obţinerea semnăturii lui, presupunerile dumitale 
trebuie să rămână între noi. 

— Între noi? 

— Îl voi informa pe scurt pe preşedintele Roosevelt despre 
tema discuţiei noastre, dar n-am să-l plictisesc cu 
presupuneri care s-ar putea dovedi nefondate. Teoria 
dumitale s-ar putea să nu fie altceva decât o serie de 
coincidente înregistrate care pot fi cu uşurinţă explicate. 

— Înţeleg. 

— Dar dacă ai dreptate, Heinrich Kroeger ar putea 
declanşa prăbuşirea internă a Berlinului. Germania se află 
într-o luptă pe viata si pe moarte... Asa cum ai arătat, el a 
rezistat extraordinar de bine. Face parte din corpul de elită 


din preajma lui Hitler. Garda pretoriana se revoltá impotriva 
lui Cezar. Dar dacă nu ai dreptate, atunci va trebui să ne 
gândim amândoi la două persoane care vor porni curând spre 
Berna. Şi atunci, să ne ferească Dumnezeu. 

Generalul de brigadă Ellis puse foile la loc în mapa albă, 
luă servieta de lângă picioarele sale şi se îndreptă spre uşa 
mare, neagră. Când o închise în urma lui, îl văzu pe Hull 
privindu-l fix. Avu o senzație de disconfort în coşul pieptului. 

Dar Hull nu se gândea la general. Îşi aminti de acea după- 
amiază călduroasă de demult, la Camera Reprezentanţilor. 
Membrii Camerei s-au ridicat unul după altul şi-au adus 
omagiul în Cartea de Onoare a Congresului, elogiind un tânăr 
american viteaz care era considerat mort. Toată lumea, din 
ambele partide, se aştepta ca el, reprezentantul onorabil al 
marelui stat Tennessee, să adauge comentariile sale, fiind 
singurul membru al Camerei în relații mai intime cu renumita 
Elizabeth Scarlatti, o adevărată legendă la vremea ei. Mama 
tânărului curajos care era glorificat pentru posteritate în 
Congresul Statelor Unite. 

Pentru că, în ciuda diferențelor politice dintre ei. Hull şi 
soția lui, fuseseră ani de zile prieteni cu Elizabeth Scarlatti. 
Capetele se tot întorceau către el, în aşteptare. 

Şi totuşi, în acea după-amiază, nu luă cuvântul. Il 
cunoscuse pe Ulster Stewart Scarlett şi îl dispretuise. 


Capitolul 2 


Berlina cafenie cu însemnele armatei S.U.A. pe ambele uşi, 
viră la dreapta pe Strada 22 şi intră în Piaţa Gramercy. 

Matthew Canfield, aşezat pe locul din spate, luă servieta de 
pe genunchi şi o puse alături. Îşi trase în jos mâneca dreaptă 
de la palton pentru a masca lanţul gros de argint, strâns legat 
în jurul încheieturii mâinii şi prins de mânerul metalic al 
servietei. 

Ştia că servieta sau mai exact faptul că se afla în posesia 
conținutului acesteia, însemna sfârşitul pentru el. Când o să 
se termine totul, dacă va supravieţui, o să fie răstignit în 
schimbul unei modalități de a disculpa armata. 

Maşina viră de două ori la stânga şi se opri în fata clădirii 
cu apartamente pentru militari din Gramercy. Un portar în 
uniformă deschise portiera din spate şi Canfield cobori. 

— Vreau să fii înapoi într-o jumătate de oră, îi spuse 
şoferului. Dar nici o clipă mai târziu. 

Sergentul palid, cunoscând evident obiceiurile superiorului 
său, răspunse: 

— Mă întorc în douăzeci de minute, domnule. 

Maiorul dădu aprobativ din cap, se răsuci şi intră în 
clădire. Urcând cu liftul, maiorul îşi dădu seama cât era de 
obosit. I se părea că numărul fiecărui etaj stătea aprins mai 
mult decât trebuia; timpul dintre etaje părea interminabil. Şi 
totuşi, nu se grăbea. Nu se grăbea deloc. Optsprezece ani. 
Sfârşitul minciunii, dar nu şi al fricii. Asta va veni doar atunci 
cand Kroeger va fi mort. Vinovatia va fi ceea ce va rămâne. Va 
putea trai cu acest sentiment de vinovăţie, pentru că va fi 
numai al lui, nu şi al băiatului sau al lui Janet. Şi moartea va 
fi tot a lui. Nu a lui Janet. Nu a lui Andrew. Dacă va fi să 
moară, o să moară numai el. Va avea grijă de asta. Era 
hotărât să nu părăsească Berna, Elveţia, până când Kroeger 
nu va fi mort. Kroeger sau el. După toate probabilitățile, 


amândoi. 

leşi din lift, o luă la stânga şi parcurse culoarul scurt până 
la uşă. Descuie şi intră într-un living spaţios şi confortabil, 
mobilat în stil provincial italienesc. Două ferestre imense, 
arcuite, dădeau spre parc; mai multe uşi dădeau spre 
dormitoare, sufragerie, cămară şi bibliotecă. Canfield rămase 
pe loc o clipă şi se gândi inevitabil că şi toate astea provin tot 
de acum optsprezece ani. 

Uşa de la bibliotecă se deschise şi îşi făcu apariția un 
tânăr. Acesta îl salută pe Canfield fără entuziasm. 

— Bună, tati. 

Canfield se uită fix la băiat. Îi trebuia multă stăpânire de 
sine sá nu se repeada la el şi să-l strângă în braţe. 

Fiul lui. 

Şi totuşi, nu al lui. 

Ştia că dacă ar încerca un astfel de gest ar fi respins. 
Băiatul era precaut şi speriat, chiar dacă nu lăsa să se vadă 
asta. 

— Bună, spuse maiorul. Vrei sá mă ajuţi putin? 

Tânărul se apropie de omul mai în vârstă şi mormăi: 

— Sigur. 

Împreună deschiserá prima incuietoare de pe lant si 
tânărul tinu servieta în poziție verticală în asa fel încât 
Canfield să poată deschide cea de-a doua încuietoare cu cod 
care era prinsă de încheietura mâinii sale. Servieta se 
desprinse şi Canfield îşi scoase pălăria, paltonul şi haina de 
la uniformă, aruncându-le pe un fotoliu. 

Băiatul tinea servieta, stând nemiscat în fata maiorului, 
era extraordinar de frumos. Avea peste un metru optzeci, 
ochii de un albastru-deschis sub nişte sprâncene foarte 
negre, un nas drept, uşor în vânt şi un păr negru, pieptănat 
îngrijit pe spate. Tenul era închis la culoare, ca şi când ar fi 
fost bronzat. Purta pantaloni gri din flanelă, cămaşă albastră 
şi o haină din tweed. 

— Ce zici? întrebă Canfield. 

Tânărul făcu o pauză şi răspunse blând: 


— Ce să zic? Când am împlinit doisprezece ani tu şi mama 
mi-ati luat o barcă cu pânze. Mi-a plăcut mai mult acel 
cadou. 

Bărbatul mai în vârstă îi întoarse zâmbetul. 

— Presupun că da. 

— Asta e tot? 

Băiatul puse servieta pe masă şi îşi trecu degetele peste ea. 

— Tot. 

— Banuiesc că ar trebui să mă simt privilegiat. 

— Mi-a trebuit un ordin prezidenţial pentru a-l scoate de la 
Departamentul de Stat. 

— Zău? 

Băiatul ridică ochii. 

— Nu te speria. Mă îndoiesc că ştie ce-i în el. 

— Cum asa? 

— Am făcut o învoială şi am găsit înțelegere. 

— Nu cred asta. 

— Ai să crezi după ce-l vei citi. Cel mult zece oameni l-au 
văzut în întregime şi cei mai multi dintre aceştia sunt morți. 
Atunci când am redactat ultima parte a dosarului am făcut-o 
pe fragmente... în 1938. O găseşti în mapa separată care are 
sigilii de plumb. Paginile nu sunt puse în ordine şi trebuie 
colationate. Codificarea este pe prima pagina. 

Maiorul îşi slăbi repede cravata si începu să-şi descheie 
cămaşa. 

— Toate astea au fost într-adevăr necesare? 

— Noi am considerat că da. După câte îmi amintesc, am 
folosit mai multe dactilografe pe care le-am tot rotit. 

Maiorul se îndreptă spre uşa unuia dintre dormitoare. 

— Te sfătuiesc să aranjezi paginile înainte de a te ocupa de 
ultima mapă. 

Intră în dormitor, îşi scoase în grabă cămaşa şi îşi desfăcu 
şireturile de la pantofi. Tânărul îl urmă şi rămase în uşă. 

— Când plecăm? întrebă băiatul. 

— Jol. 

— Cum? 


— Comandamentul de portavioane de la baza fortelor 
aeriene Mathews, spre Newfoundiand (Canada), Islanda, 
Groenlanda si Irlanda. Din Irlanda, cu un vas neutru, direct 
la Lisabona. 

— Lisabona? 

— De acolo ne preia ambasada Elvetiei care ne va duce la 
Berna. Avem protecție maximă. 

După ce-şi scoase pantalonii, Canfield alese din şifonier o 
pereche de pantaloni de flanelă gri-deschis şi o îmbrăcă. 

— Ce-o să-i spunem mamei? întrebă tânărul. 

Canfield se duse la baie, fără să răspundă. Umplu chiuveta 
cu apă caldă şi începu să-şi spumeze fata. 

Ochii băiatului îl urmăreau, fără ca el să facă vreo mişcare 
sau să rupă tăcerea. Simtea că bărbatul mai în vârstă era 
mult mai supărat decât voia să arate. 

— Vrei să-mi dai te rog, o cămaşă curată din al doilea 
sertar de acolo? Pune-o pe pat. 

— Da. 

Alese o cămaşă din stolă de lână moale şi deasă, cu guler 
lat, aflată în teancul de cămăşi din sertarul toaletei. 

Canfield vorbi, în timp ce se bărbierea. 

— Astăzi e luni, deci avem trei zile. Eu o să fac ultimele 
aranjamente, iar tu vei avea timp să parcurgi dosarul. O să ai 
nelamuriri şi nu mai e cazul să-ţi spun că a trebui să mă 
întrebi pe mine. Nu mă gândesc că ai putea să vorbeşti cu 
altcineva care ti-ar putea răspunde, dar oricum, în caz ca te 
infierbanti şi eşti tentat să ridici telefonul, te rog să n-o faci. 

— Am înţeles. 

— Apropo, nu încerca sá memorezi. Nu este important. 
Important pentru mine este să înţelegi. 

Oare era cinstit cu băiatul? Chiar era necesar să-l facă sa 
simtă greutatea adevărului oficial? Canfield îşi băgă în cap că 
era necesar pentru că, indiferent de vârstă şi de dragostea 
dintre ei, Andrew era un Scarlett. Peste câțiva ani va mosteni 
una dintre cele mai mari averi din lume. Aceşti oameni 
trebuiau să simtă povara responsabilitatii atunci când era 


necesar, nu atunci cánd era convenabil pentru ei. Sau nu? 

Sau Canfield alegea pur si simplu calea cea mai usoará 
pentru el? Mai bine s-o spună altcineva. Ah, Dumnezeule! Că 
să vorbească altcineva! 

Maiorul se şterse cu prosopul, îşi dădu puţin Pinaud pe 
fata şi îşi puse cămaşa. 

— Dacă te interesează, nu te-ai ras bine. 

— Nu mă interesează. 

Alese o cravată de pe uşa şifonierului şi scoase un sacou 
închis de pe umeras. 

— După ce plec, poţi să începi să citeşti. Daca te duci să iei 
masa în oraş, pune servieta în dulapul din dreapta uşii de la 
bibliotecă şi încui-o. Poftim cheia. Scoase o cheie mică de pe 
inelul cu chei. 

Cei doi bărbați ieşiră din dormitor şi Canfield se îndreptă 
spre holul de la intrare. 

— Tu ori nu m-ai auzit, ori nu vrei să-mi răspunzi, dar 
cum rămâne cu mama? 

— Te-am auzit. 

Canfield se întoarse spre tânăr. 

— Janet nu trebuie să afle nimic. 

— De ce nu? Şi dacă se întâmplă ceva? 

Canfield era vizibil marcat. 

— Aşa gândesc eu, că nu trebuie să-i spunem nimic. 

— Nu sunt de acord cu tine. 

Tânărul rămase supus. 

— Asta nu mă priveşte! 

— Poate ar trebui să te privească. Acum sunt foarte 
important pentru tine... Şi nu eu am hotărât asta, tati. 

— Şi crezi că asta iti dă dreptul sa dai ordine? 

— Cred că am dreptul să fiu ascultat... Uite, ştiu că eşti 
supărat, dar e mama mea. 

— Şi soția mea. Să nu uiţi asta, Andy. 

Maiorul făcu câţiva paşi spre tânăr, dar Andrew Scarlett se 
întoarse şi se duse lângă masa pe care, lângă veioză, se afla 
servieta de piele neagră. 


— Nu mi-ai arătat cum să deschid servieta. 

— Am descuiat-o în maşină. În rest, se deschide ca orice 
altă servietă. 

Tânărul Scarlett umblă la încuietori şi acestea se 
deschiseră. 

— Ştii, nu te-am crezut aseară, spuse liniştit, în timp ce 
deschidea capacul servietei. 

— Nu mă miră. 

— Nu. Nu în ce-l priveşte pe el. Partea asta o cred pentru 
că a dat răspuns la o mulțime de întrebări despre tine. 

Se întoarse şi se uită la bărbatul mai în vârstă. 

— Mă rog, nu chiar întrebări, pentru ca eu întotdeauna am 
socotit că ştiu de ce ai acționat aşa. Mi-am închipuit că pur şi 
simplu nu-i poți suferi pe cei din familia Scarlett... Nu mă 
refer la mine. Familia Scarlett. Unchiul Chancellor, mătuşa 
Allison, toţi copiii lor. Tu şi mama v-aţi bătut întotdeauna joc 
de ei. Si eu la fel... îmi amintesc cât de greu ţi-a fost să-mi 
explici de ce numele meu de familie nu putea fi la fel ca al 
tău. Iti amintesti? 

— Cu durere... 

Canfield zâmbea tandru. 

— Dar în ultimii doi ani... te-ai schimbat. Ai devenit foarte 
răutăcios în legătură cu cei din familia Scarlatti. Ti se făcea 
rău când cineva menţiona numele firmelor Scarlatti. Iti 
pierdeai cumpătul ori de câte ori avocaţii familiei stabileau 
vreo întâlnire pentru a discuta cu mine şi cu mama. Ea se 
supăra pe tine si iti spunea că eşti lipsit de logică... Numai ca 
se înşela. Acum înţeleg... Aşa că vezi, sunt gata să cred orice 
este acolo. Închise capacul servietei. 

— N-o să-ţi fie uşor. 

— Nici acum nu mi-e uşor şi tocmai am trecut de primul 
şoc. 

Încercă stângaci, să zâmbească. 

— Oricum, cred că am să învăţ să supraviețuiesc... Nu l- 
am cunoscut până acum. Pentru mine nu a însemnat 
niciodată nimic. Nu am dat prea mare atenţie poveştilor pe 


care le spunea unchiul Chancellor. De fapt, nu voiam să stiui 
nimic, înţelegi? Şi ştii de ce? 

Maiorul îl privi atent pe tânăr. 

— Nu, nu ştiu, răspunse. 

— Pentru că niciodată nu am vrut să aparțin altcuiva decât 
tie şi lui... Janet. 

O, Dumnezeule din ceruri, gândi Canfield. 

— Trebuie să plec. 

Porni din nou spre uşă. 

— Nu încă. Nu am stabilit nimic. 

— Nu avem nimic de stabilit. 

— Nu ţi-am spus ce anume nu am crezut aseară. 

Canfield se opri cu mâna pe mânerul uşii. 

— Ce? 

— Că mama... nu ştie despre el. 

Canfield luă mâna de pe mâner şi rămase lângă uşă. Când 
vorbi, vocea lui era joasă şi controlată. 

— Speram să evit asta până mai târziu. Până după ce vei 
citi dosarul. 

— Trebuie să-mi spui acum, sau refuz dosarul. Dacă 
trebuie să-i ascundem ceva, vreau să ştiu de ce, înainte de a 
continua. Maiorul se întoarse în mijlocul camerei. 

— Ce vrei să-ți spun? Că ar ucide-o daca ar afla? 

— Chiar ar ucide-o? 

— Poate că nu. Dar nu am curajul să încerc. 

— Tu de când ştii? 

Canfield se duse la fereastră. Copiii plecaseră din parc. 
Poarta era închisă. 

— Pe data de 12 iunie 1936 am fost sigur. Am modificat 
dosarul peste un an şi jumătate, pe 2 ianuarie 1938. 

— Iisuse Christoase! 

— Da... lisuse Christoase! 

— Şi nu i-ai spus niciodată? 

— Nu. 

— De ce, tati? 

— Ti-as putea da douăzeci sau treizeci de motive plauzibile, 


spuse Canfield, continuând să privească pe fereastră. Dar trei 
dintre ele mi-au rămas întotdeauna în minte. Primul — el îi 
făcuse destule; era iadul pentru ea. Al doilea - după moartea 
bunicii tale, nimeni din cei în viață nu-l mai puteau identifica. 
Si al treilea motiv - mama ta m-a crezul pe cuvânt... că l-am 
omorât. 

— Tu! 

Maiorul se întoarse de la fereastră. 

— Da. Eu... Asa am crezut... Destul încât am forţat 
douăzeci şi doi de martori să semneze depozitii cum că el e 
mort. Am cumpărat un tribunal corupt din apropiere de 
Zurich pentru a redacta certificatul de deces. Totul foarte 
legal... 

În acea dimineaţă de iunie din 1936 când am descoperit 
adevărul, ne aflam la casa de vacanţă şi serveam cafeaua în 
curte. Tu şi cu mama ta udati o barcă şi mă strigati să vin s-o 
pun pe apă. Tu o tot stropeai cu furtunul şi ea râdea, tipa si 
alerga în jurul bărcii, iar tu, după ea. Era atât de fericită!... Şi 
nu i-am spus. Nu sunt mândru de mine, dar asta e. 

Tânărul se aşeză pe scaunul de lângă masă. Încercă de mai 
multe ori să vorbească, dar nu reuşi să găsească cuvintele 
potrivite. 

Canfield vorbi repede. 

— Eşti sigur că vrei să fii al meu? 

Băiatul se uită în sus la el. 

— Cred că ai iubit-o enorm. 

— Şi încă o iubesc. 

— Atunci eu... tot mai vreau să fiu al tau. 

Afirmația băiatului, rostită cu timiditate, aproape că-l făcu 
pe Canfield să clacheze. Dar îşi jurase că nu va face asta, 
indiferent ce se va întâmpla. Mai erau atâtea de făcut. 

— Iti mulțumesc pentru asta. 

Se intoarse iar spre fereastra. Luminile strazii fusesera 
aprinse — absolut toate — ca si cum ar fi vrut sa aminteasca 
oamenilor ca ceva se putea intampla aici, dar ca, probabil, nu 
se va intampla nimic, asa ca puteau sta linistiti. 


— Tati? 

— Da? 

— De ce te-ai dus sa schimbi dosarul? 

Se instala o lungă tăcere, înainte ca maiorul Canfield să 
răspundă. 

— A trebuit... Acum pare ciudat acest „a trebuit”. Mi-au 
trebuit optsprezece luni până să mă decid. Când, în sfârşit, 
m-am decis, mi-au trebuit mai puţin de cinci minute să mă 
hotărăsc. 

Se opri o clipă, întrebându-se dacă era într-adevăr necesar 
să-i spună băiatului. Nu avea vreun motiv să nu-i spună. 

— În ziua de Anul Nou, în 1938, mama ta mi-a cumpărat o 
maşină nouă, un Packard Roadster. Doisprezece cilindri. Un 
automobil superb. Am plecat să fac un tur cu el pe şoseaua 
Southampton... Nu mai ştiu ce s-a întâmplat — cred că s-a 
blocat volanul. Nu ştiu, dar fapt e că s-a produs un accident. 
Maşina s-a dat peste cap de două ori înainte de a mă arunca 
afară. S-a făcut praf, dar eu am scăpat cu bine, doar cu 
câteva zgârieturi. Dar mi-am dat seama că aş fi putut să mor. 

— Îmi amintesc de asta. Ai telefonat de la cineva, iar mama 
şi cu mine am venit şi te-am luat. Erai într-un hal... 

— Ai dreptate. Atunci m-am hotărât să plec la Washington 
şi să modific dosarul. 

— Nu înțeleg. 

Canfield se aşeză pe pervazul ferestrei. 

— Dacă mi s-ar fi întâmplat ceva, Scarlett... Kroeger ar fi 
putut să inventeze o poveste de groază şi ar fi făcut sigur 
asta, dacă îi servea la ceva. Janet era vulnerabilă pentru că 
nu ştia nimic. Aşa că, undeva trebuia să apară adevărul... dar 
trebuia spus în aşa fel încât să nu lase nici unui guvern altă 
soluţie decât eliminarea... imediată a lui Kroeger. În ceea ce 
priveşte această tara, Kroeger şi-a bătut joc de o mulțime de 
persoane importante. Mulţi dintre acei distinşi domni se află 
astăzi în politică. Alţii fabrică avioane, tancuri şi vapoare. 
Identificându-l pe Kroeger cu Scarlatti, stârnim lucrurile, 
iscând o serie întreagă de întrebări, întrebări de care guvernul 


nostru nu are nevoie acum. Sau poate niciodata. 

Îşi descheie, încet, paltonul din tweed, deşi nu avea de 
gând să-l scoată. 

— Avocatii familiei Scarlatti sunt în posesia unei scrisori 
care, în cazul morții sau dispariției mele, va fi trimisă celui 
mai influent membru al guvernului oricărei administrații care 
se află la putere în acel moment. Avocatii familiei Scarlatti 
sunt pricepuţi în probleme de acest gen... Ştiam că va începe 
războiul. Toţi ştiau. Adu-ti aminte, era anul 1938... 
Scrisoarea trimite persoana respectivă la dosar şi la adevăr. 

Canfield respiră adânc şi se uită în tavan. 

— După cum vei vedea, am indicat un anumit curs al 
lucrurilor în caz de război şi un altul în caz că n-ar fi război. 
Numai într-o situație excepţională urma să i se spună mamei 
tale. 

— De ce ti-ar mai acorda cineva atenție după ceea ce-ai 
făcut? 

Andrew Scarlett era ager. Lui Canfield îi plăcea asta. 

— Sunt momente când ţările... când chiar ţările aflate în 
stare de război au aceleaşi obiective. Liniile de comunicare 
sunt întotdeauna deschise pentru astfel de scopuri... Heinrich 
Kroeger este un exemplu elocvent. El creează prea multe 
complicaţii pentru ambele parti... Dosarul relevă acest fapt. 

— Pare a fi cinic. 

— Este... Am cerut ca în patruzeci şi opt de ore de la 
moartea mea să fie contactat înaltul Comandament al celui 
de-al III-lea Reich şi să i se aducă la cunoştinţă că nişte 
persoane din esalonul superior al Contrainformatiilor militare 
au de mult timp bănuiala că Heinrich Kroeger este cetățean 
american. 

Andrew Scarlett se aplecă in fata, stând pe marginea 
scaunului. Canfield continuă, fără să arate că observă 
interesul crescând al băiatului. 

— Dat fiind că Kroeger are în permanentă contacte secrete 
cu mulți americani, aceste bănuieli ar putea să se confirme. 
Totuşi, ca urmare a... — Canfield se opri pentru a-şi aminti 


formularea exactă — ... decesului unui anume Matthew 
Canfield, un fost asociat al persoanei cunoscută acum sub 
numele de Heinrich Kroeger... guvernul nostru se află în 
posesia unor... documente care dovedesc neîndoielnic că 
Heinrich Kroeger este un alienat periculos. Noi nu-l 
revendicăm. Nici ca fost cetățean şi nici ca dezertor. 

Tânărul se ridică de pe scaun, privindu-l fix pe tatăl său. 

— E adevărat? 

— Să zicem că ar fi fost suficient, ca să fim mai exacti. 
Combinația este suficientă pentru a garanta o execuţie 
rapidă. Un trădător şi un nebun în acelaşi timp. 

— Nu asta am întrebat. 

— Toate informațiile se găsesc în dosar. 

— Aş vrea să ştiu acum. E adevărat? Este... era nebun? 
Sau e un şiretlic? 

Canfield se ridică de pe pervaz. Răspunsul lui fu aproape o 
şoaptă. 

— De asta am vrut să aştept. Tu vrei un răspuns simplu şi 
aşa ceva nu există. 

— Vreau să ştiu dacă... tatăl meu a fost nebun. 

— Adică, dacă avem dovezi medicale care să ateste că era 
dezechilibrat?... Nu, nu avem. Pe de altă parte, în Zurich au 
existat zece oameni, oameni influenți — din care şase încă mai 
sunt in viata - care aveau tot interesul să se creadă ca 
Kroeger, după numele pe care îl ştiau ei, este alienat mintal... 
Era singura lor scăpare. Şi fiind ceea ce erau, au avut grijă să 
se creadă asta. Acel Heinrich Kroeger la care se face referire 
în dosarul original este declarat maniac de toți cei zece. Un 
schizofrenic. A fost un efort colectiv care nu lăsa loc nici unui 
dubiu. Nu au avut de ales... Dar dacă vrei părerea mea... 
Kroeger a fost cel mai normal om din lume. Şi cel mai crud. Ai 
să citeşti şi asta. 

— De ce nu-i spui pe numele adevărat? 

Dintr-o dată, ca şi cum tensiunea ar fi devenit 
insuportabilă, Canfield se întoarse brusc. 

Andrew îl privi pe bărbatul de vârstă mijlocie, nervos şi 


imbujorat, din partea cealaltă a camerei. Îl iubise întotdeauna 
pentru că era un om care merita să fie iubit. Desăvârşit, de 
nădejde, capabil, amuzant şi — ce cuvânt folosise tatăl său 
vitreg? — vulnerabil. 

— Tu de fapt n-o protejai, pur şi simplu, pe mama, nu-i 
aşa? Mă protejai pe mine. Ai făcut ce-ai făcut pentru a mă 
proteja şi pe mine... Dacă s-ar întoarce vreodată aş deveni un 
monstru pentru tot restul vieţii. 

Canfield se întoarse uşor şi îşi privi fiul vitreg. 

— Nu numai tu. Ar fi multi monştri. Pe asta m-am bazat. 

— Dar pentru ei nu va fi acelaşi lucru. 

Tânărul Scarlett se întoarse la servietă. 

— Îţi garantez că nu va fi acelaşi lucru. 

Îl urmă pe băiat şi rămase în spatele lui. 

— Aş fi dat orice să nu-ţi fi spus, cred că ştii asta. Dar n- 
am avut de ales. Incluzându-le în ultimele sale condiţii, 
Kroeger nu mi-a lăsat altă soluție decât aceea de a-ți spune 
adevărul. Nu am putut să falsific adevărul... El crede că de 
îndată ce-ai să-l afli, ai să fii îngrozit, iar eu am să fac orice 
îmi stă în puteri - poate chiar să te ucid - pentru a te 
împiedica să intri în panică. Există unele informații în acest 
dosar care ar putea s-o distrugă pe mama ta. lar pe mine să 
mă bage în închisoare pe viata. Ehei, Kroeger s-a gândit la 
toate, dar a judecat greşit. Nu te-a cunoscut pe tine. 

— Chiar trebuie să-l văd? Să vorbesc cu el? 

— Am să fiu şi eu cu tine în cameră. Acolo se va face 
tranzacţia. 

Andrew Scarlett păru neliniştit. 

— Înseamnă că ai de gând să faci o tranzacție cu el. 

Era o afirmaţie făcută cu dezgust. 

— Trebuie să ştim ce poate oferi. În momentul în care va fi 
mulțumit că mi-am îndeplinit partea mea din înţelegere — tu — 
vom afla ce oferă. Şi ce cere în schimb. 

— Atunci nu mai trebuie să citesc asta, nu-i aşa. (Nu era o 
întrebare). Nu trebuie decât să fiu acolo... O.K., am să fiu 
acolo! 


— Ai să citeşti asta pentru că iti ordon eu! 

— Bine. Bine, tati. Am s-o citesc. 

— Mulţumesc. Imi pare rău că a trebuit să-ţi vorbesc aşa. 

Începu să se încheie la palton. 

— O.K.... Am meritat-o... Apropo, dacă mă sună mama la 
şcoală? Ştii că aşa procedează. 

— A fost pusă o derivație la telefonul tău, începând de azi 
dimineață. Mai exact, este interceptat. Funcţionează perfect. 
Ai un nou prieten, Tom Ahrens. 

— Cine-i ăsta? 

— Un locotenent de la Comandamentul Suprem din 
Boston. El are programul tău şi va avea grijă de telefon. Ştie 
ce trebuie să spună. Te-ai dus să-ţi petreci week-end-ul la 
Smith. 

— lisuse, la toate te gândeşti. 

— Mai tot timpul. Canfield ajunse la uşă. S-ar putea să nu 
mă întorc în noaptea asta. 

— Unde te duci? 

— Am puţină treabă. Aş prefera să nu ieşi, dar dacă totuşi 
ieşi, nu uita de dulap. Pune totul acolo. 

Deschise uşa. 

— Nu plec nicăieri. 

— Bine. Şi încă ceva, Andy... ai o a naibii de mare 
responsabilitate pe umerii tăi. Sper că noi te-am educat în aşa 
fel încât să te poți descurca. Eu cred că poți. 

Canfield ieşi şi închise uşa în urma lui. 

Tânărul îşi dădu seama că tatăl său vitreg nu rostise 
cuvintele care trebuiau. Încerca să spună altceva. Băiatul 
privi îndelung usa şi deodată înțelese ce era acel altceva. 

Matthew Canfield nu se mai întorcea. 

Ce spusese? În caz excepţional, trebuia să i se spună lui 
Janet. Mamei sale trebuia să i se spună adevărul. Şi acum nu 
mai era nimeni altul care să-i poată spune. 

Andrew Scarlett se uită la servieta de pe masă. Fiul şi tatăl 
vitreg mergeau la Berna, dar numai fiul se va întoarce. 

Matthew Canfield mergea la moarte. 


Canfield închise usa apartamentului si se rezema de 
peretele holului. Era transpirat leoarcă şi bătăile inimii erau 
atât de puternice încât avea senzaţia că pot fi auzite din 
apartament. 

Se uită la ceas. Totul durase mai puţin de o oră si el 
rămăsese fantastic de calm. Acum dorea să plece cât mai 
departe posibil. Ştia că după toate normele de curaj, 
moralitate, sau responsabilitate, el ar fi trebuit să rămână cu 
băiatul. Dar nimeni nu-i putea cere asta acum. Toate la 
timpul lor, altfel s-ar putea să-şi piardă mințile. O problemă o 
dată depăşită, putea trece la următoarea. 

Care era următoarea? 

Mâine. 

Curierul pentru Lisabona, cu toate măsurile de siguranță 
în detaliu. O singură greşeală şi totul putea să sară în aer. 
Curierul nu pleca înainte de ora şapte seara. 

Putea să-şi petreacă noaptea şi cea mai mare parte a zilei 
de mâine cu Janet. Socoti că aşa trebuia să facă. Dacă Andy 
claca, primul lucru pe care-l va face va fi să ia legătura cu 
mama lui. Şi pentru că nu putea suporta să stea cu el în 
aceste momente, trebuia să stea cu ea. 

Ducă-se naibii serviciul! Ducă-se naibii armata! Ducă-se 
naibii guvernul Statelor Unite! 

Ca urmare a apropiatei sale plecări, se afla sub 
supraveghere voluntară douăzeci şi patru de ore pe zi. Naiba 
să-i ia! Se aşteptau ca el să nu fie la mai mult de zece minute 
de un teleimprimator. Ei bine, n-o să-i asculte. 

Avea de gând să petreacă fiecare clipă cu Janet. Ea se 
pregătea să închidă casa de la Oyster Bay pentru iarnă. Aşa 
că vor fi singuri, poate pentru ultima oară. 

Optsprezece ani şi şarada se apropia de sfârşit. 

Din fericire pentru starea lui de nelinişte, liftul veni repede. 
Pentru că acum se grăbea. Se grăbea să ajungă la Janet. 

Sergentul tinu uşa maşinii deschisă şi salută cât putu de 
elegant. În condiţii normale maiorul ar fi chicotit şi i-ar fi 


atras atenţia sergentului că era îmbrăcat civil. Dar acum îi 
răspunse la salut fără etichetă şi sări în maşină. 

— La birou, domnule maior? 

— Nu, sergent. La Oyster Bay. 


Capitolul 3 


O poveste americană de succes 


Pe 24 august 1892, lumea mondenă a localităţilor Chicago 
şi Evanston, Illinois, a fost zguduită din temelii; temelii, care 
s-o spunem din capul locului, nu erau nemaipomenit de 
solide. Pentru că, în aceea zi, Elizabeth Royce Wyckham, fiica 
de douăzeci şi şapte de ani a industriaşului Albert O. 
Wyckham, s-a căsătorit cu un imigrant sicilian sărac, pe 
nume Giovanni Merighi Scarlatti. 

Elizabeth Wyckham reprezentase o permanentă sursă de 
îngrijorare pentru părinţii săi. Conform spuselor lui Albert O. 
Wyckham şi ale soției sale, Elizabeth, care înainta în vârstă, 
refuzase orice propunere strălucită de căsătorie la care putea 
spera o fată din Chicago, Illinois. Răspunsul ei fusese: 

— Nebunie curată, tată! 

Aşa că au dus-o să facă un tur al Europei, cheltuind mari 
sume de bani şi făcându-şi mari speranțe. După patru luni de 
urmărire a celor mai bune perspective matrimoniale din 
Anglia, Franța şi Germania, răspunsul ei fusese: 

— Curată prostie, tată. Aş prefera un cârd de amanți. 

Tatăl îşi plesni fiica peste obraz, cu zgomot. 

Ea îi răspunse lovindu-l peste gleznă. 

Elizabeth îşi văzu prima dată viitorul sot la unul din acele 
picnicuri pe care le organizau anual membrii comitetului de 
conducere de la firma din Chicago a tatălui ei, pentru a-i 
răsplăti pe funcționari şi familiile lor. El îi fusese prezentat 
aşa cum i-ar fi fost prezentat un sclav fiicei unui baron 
medieval. 

Era un bărbat foarte înalt, masiv, cu mâini lungi şi palme 
uriaşe, dar nu agresive, cu trăsături colturoase, tipice 


italienilor. Engleza pe care o vorbea era aproape de neinteles, 
dar acest lucru nu numai că nu-l deranja, dar dădea impresia 
că are o mare încredere în sine, cu atât mai mult cu cât nu-şi 
cerea niciodată scuze. Lui Elizabeth îi plăcu imediat. Şi deşi 
tânărul Scarlatti nu avea vreo diplomă şi nici familie, îi 
impresionase pe directorii lui Wyckham cu cunoştinţele lui 
despre utilaje industriale, prezentându-le acestora un proiect 
pentru o maşină ce ar urma să producă suluri de hârtie cu 
costuri de producţie mai scăzute cu 16%. Şi astfel, fusese 
invitat la picnic. 

Curiozitatea lui Elizabeth a fost stârnită de cele povestite 
de tatăl său despre el. Italianul se pricepea la tot felul de 
improvizații — era aproape incredibil. Modificase două masini 
în tot atâtea săptămâni, astfel că prin adăugarea unor simple 
leviere eliminase necesitatea folosirii muncitorilor acolo. Cum 
erau opt la fiecare maşină, firma Wyckham a putut concedia 
şaisprezece oameni care nu mai aveau nici o treabă. Mai 
târziu, Wyckham a avut intenţia de a angaja un italian din a 
doua generaţie, din mica Italie a oraşului Chicago, pentru a-l 
însoți pe Giovanni Scarlatti în peregrinările lui prin uzină care 
să joace rolul de translator. Bătrânul Wyckham a avut obiecții 
fata de cei opt dolari pe săptămână pe care îi plătea 
traducătorului italian, dar a găsit justificarea salariului în 
îmbunătățirile pe care le va face Giovanni. El avea şi mai 
mult. Wyckham îi plătea paisprezece dolari pe săptămână. 

Prima bănuială pe care a avut-o Elizabeth în legătură cu 
viitorul ei sot, aparu la câteva săptămâni dupa picnic. 

Tatal ei anuntase cu bucurie rautacioasa, in timpul cinei, 
ca naivul lui italian ceruse permisiunea sa lucreze duminica! 
Fara plata suplimentara, retineti; doar pentru ca nu are nimic 
mai bun de facut. Fireste ca Wyckham a aranjat cu paznicul, 
pentru ca era datoria lui crestineasca sa aranjeze ca omul sa 
aiba ocupatie si sa stea departe de bautura atat de draga 
italienilor. 

In a doua duminica, Elizabeth gási un pretext sá plece din 
casa ei eleganta din suburbia Evanston, la Chicago si apoi la 


uzină. Acolo îl găsi pe Giovanni, dar nu în secție, ci într-unul 
din birourile financiare. Copia de zor cifre dintr-un dosar pe 
care scria clar - SECRET. Un sertar al unui fişet metalic, aflat 
pe peretele din stânga, era deschis. Un fir lung de sârmă 
subțire atârna de un lacăt mic. Era evident ca lacătul fusese 
deschis cu profesionalism. 

În clipa aceea, stând în cadrul uşii şi privindu-l, Elizabeth 
zâmbi. Acest italian solid si brunet era mult mai putin naiv 
decât credea tatăl său. Si nu întâmplător, era si foarte 
atrágátor. Speriat, Giovanni ridicá ochii. Intr-o fractiune de 
secunda atitudinea lui deveni sfidatoare. 

— O.K., domnisoara Lisbet! Du-te si-i spune lui papa! Nu 
vreau sa mai lucrez aici! 

Atunci, Elizabeth simti nevoia, pentru prima dala, sa-si 
manifeste sentimentele de dragoste fata de Giovanni. 

— Da-mi un scaun, domnule Scarlatti. Am sa te-ajut... Asa 
o sá meargă mai repede. 

Şi, într-adevăr, aşa a fost. 

Următoarele săptămâni le petrecu instruindu-l pe Giovanni 
în structura juridică şi de corporație a sistemului industrial 
american. Doar fapte, fără teoretizare, deoarece Giovanni 
oferea propria lui filosofie. Acest pământ al fagaduintei era 
doar pentru acei oportunisti care erau ceva mai iuți decât 
alții. Era o perioadă de dezvoltare economică fantastică şi 
Giovanni intelesese ca dacă maşinile sale nu-i vor da 
posibilitatea să dețină o parte din avantajele acestui progres, 
poziția lui va rămâne aceea a sclavului față de stăpânii săi şi 
nu a unui stăpân de sclavi. Si el era un tip ambițios. 

Giovanni se puse pe treabă cu ajutorul lui Elizabeth. 
Proiectă ceea ce bătrânul Albert Wyckham şi directorii lui 
considerau a fi o presă specială de natură a revoluţiona 
industria, capabilă să fabrice carton ondulat cu o viteză 
fenomenală şi cu un pret de cost cu 30% mai mic decât în 
vechiul proces. Wyckham a fost încântat şi i-a oferit lui 
Giovanni o mărire de salariu de zece dolari. 

În aşteptarea realizării şi asamblării noului utilaj, Elizabeth 


îl convinse pe tatăl său să-l invite pe Giovanni la cină. La 
început, Albert Wyckham crezu că fiica lui glumea. O glumă 
de prost gust pentru toți cei implicaţi. Chiar dacă Wyckham a 
făcut glume pe seama italianului, totuşi îl respecta. Şi nu voia 
să-l vada pe macaronarul lui istet, stanjenit la un dineu. 
Totuşi, când Elizabeth îi spuse tatălui ei că nici prin cap nu-i 
trecuse să-l pună într-o situație jenantă, că îl întâlnise pe 
Giovanni în câteva ocazii, după picnicul oferii de firma - 
considerându-l foarte amuzant - tatăl consimti asupra unui 
mic dineu în familie, dar cu inima strânsă de o presimtire rea. 

La trei zile după dineu, noua maşină a lui Wyckham 
pentru carton ondulat era în funcțiune şi în acea dimineață 
Giovanni Scarlatti nu apăru la lucru. Nici unul din directori 
nu înțelegea. Ar fi trebuit să fie cea mai importantă dimineață 
din viata lui. Si era. 

Pentru că în locul lui Giovanni, la biroul lui Wyckham sosi 
o scrisoare dactilografiată de propria lui fiică. În scrisoare se 
vorbea de o altă maşină pentru carton ondulat care făcea ca 
noul ansamblu al lui Wyckham să fie complet demodat. 

Condiţiile lui Giovanni erau clar exprimate. Ori Wyckham 
accepta să-i cedeze un pachet mare de acţiuni ale firmei, plus 
dreptul de a cumpăra alte acţiuni, la valoarea curentă, ori va 
da proiectul rivalului lui Wyckham. Firma care va intra în 
posesia proiectului o va îngropa pe cealaltă. Pentru Giovanni 
Scarlatti nu conta, dar simţea că ar fi mai bine ca proiectul să 
rămână în familie, dat fiind că o cerea oficial în căsătorie pe 
fiica lui Albert. Şi din nou răspunsul lui Wyckham nu-l 
interesa, pentru că el şi Elizabeth vor deveni sot şi soţie într-o 
lună, indiferent de poziția lui. 

Din acel moment, evoluţia lui Scarlatti a fost pe cât de 
rapidă, pe atât de umbrită. Faptele materiale arată că timp de 
câțiva ani el a continuat să proiecteze utilaje mai noi şi mai 
bune pentru o serie de firme producătoare de hârtie din tot 
Vestul Mijlociu. A procedat mereu aşa, punând aceleaşi 
condiții — drepturi de inventator nu prea mari şi acţiuni, plus 
dreptul de a cumpăra alte acţiuni la prețul dinainte de 


materializarea noilor lui proiecte. Toate proiectele fáceau 
obiectul renegocierii dreptului de inventator, dupa cinci ani. 
Un punct rezonabil de negociat cu destulă bună credinţă. O 
formulare juridică foarte acceptabilă, având în vedere ratele 
foarte scăzute ale dreptului de inventator. 

Între timp, tatăl lui Elizabeth, extenuat de tensiunile din 
lumea afacerilor şi de căsătoria fiicei lui „cu macaronarul ăla”, 
fu bucuros sá se retragă. Giovanni şi soția lui au primit 
întregul pachet de acţiuni al bătrânului la firma Wyckham. 

Asta era tot ce-i trebuia lui Giovanni. Matematica e o 
ştiinţă pură şi niciodată n-a apărut acest lucru mai clar ca 
acum. Având deja reprezentarea în unsprezece firme de 
producere a hârtiei din Illinois, Ohio şi Pennsylvania de Vest 
şi deținând patentele a treizeci şi şapte de ansamble diferite, 
Giovanni Scarlatti convoca o conferință a firmelor care-i erau 
subordonate. În ceea ce páru neavizatilor drept masacru, 
Giovanni sugeră că evoluția recomandabilă a lucrurilor cerea 
formarea, unei societăți mamă la care el şi soția să fie 
principalii acționari. 

Fireşte că vor avea grijă de toți si că aceasta firma 
individuală se va extinde, datorită geniului său creator, 
dincolo de cele mai îndrăzneţe vise. 

Dacă nu vor cădea de acord, pot începe să scoată din 
fabrici maşinile făcute de el. Era un amărât de emigrant care 
a fost greşit îndrumat în primele lui negocieri. Drepturile 
plătite pentru proiectele lui erau ridicole comparativ cu 
profiturile pe care le aduceau. În unele cazuri, capitalul 
individual crescuse astronomic si, conform condiţiilor 
contractuale, acele firme particulare au trebuit să-i acorde 
dreptul de cumpărare a acțiunilor la preţul anterior. 

S-au auzit tipete în sălile de consiliu din toate cele trei 
state. Contestatii violente au fost formulate la adresa acestui 
italian arogant, dar ele au fost aplanate de consilieri juridici 
cu experiență. Mai bine o supraviețuire prin fuziune decât o 
distrugere izolată. Scarlatti ar putea fi înfrânt în justiție, dar 
era foarte posibil să nu fie. În acest al doilea caz, pretenţiile 


lui ar putea să crească şi dacă nu vor fi satisfăcute, costul 
reutilării şi pierderea creditării vor arunca multe firme într-un 
dezastru financiar. Pe de altă parte, Scarlatti era un geniu şi 
s-ar putea să fie bine pentru toți. 

Şi astfel s-a format mamutul Scarlatti Industries şi a luat 
naştere imperiul lui Giovanni Merighi Scarlatti. 

Semana cu stăpânul său - larg, energic, nesatios. Pe 
măsură ce curiozitatea lui se diversifica, se diversificau si 
firmele lui. Saltul de la hârtie la ambalaj a fost uşor; apoi de 
la ambalaj la transport; de la transport la producţie. Şi 
întotdeauna, o idee mai bună însoțea achiziționarea. 

În anul 1904, după doisprezece ani de căsnicie, Elizabeth 
Wyckham Scarlatti a hotărât că ar fi mai prudent ca ea şi 
soțul ei să plece spre est. Deşi averea soțului său era în 
siguranţă şi creştea în fiecare zi, simpatia de care acesta se 
bucura nu prea era de invidiat. Printre mai-marii lumii 
financiare ai oraşului Chicago, Giovanni era dovada vie a 
Doctrinei Monroe. Irlandezii erau dezagreabili, dar el devenise 
intolerabil. 

Tatăl şi mama lui Elizabeth muriră; puţinele ei legături 
mondene au murit odată cu ei. Părerea generală a prietenilor 
de-o viata a fost exprimată de Franklyn Fowler, de curând 
patronul lui Fowler Paper Products: 

— Macaronarul ăla negricios poate deţine ipoteca asupra 
clădirii clubului, dar ai naibii să fim dacă îl vom lăsa să 
devină membru al acestuia! 

Această atitudine generală nu a avut nici un efect asupra 
lui Giovanni, pentru că el nu avea nici timpul necesar şi nici 
nu simțea atracție pentru astfel de favoruri. La fel şi 
Elizabeth, pentru că ea devenise partenera lui Giovanni nu 
numai în patul conjugal. Ea era cenzorul lui, placa lui de 
rezonanță, interpreta constantă a subintelesurilor. Dar nu era 
de acord cu soțul ei în ce priveşte izolarea fata de preocupările 
sociale normale. Nu pentru ea, ci pentru copii. 

Elizabeth şi Giovanni fuseseră binecuvantati cu trei fii. Si 
anume: Roland Wyckham, de nouă ani; Chancellor Drew, de 


opt ani si Ulster Stewart de şapte. Şi chiar dacă erau încă 
mici, Elizabeth a observat efectele ostracizării familiei asupra 
lor. Ei urmau cursurile Şcolii superioare pentru băieți din 
Evanston, dar exceptând întâlnirile de zi cu zi de la şcoală, 
băieții nu aveau nici un fel de prieteni. Nu erau niciodată 
invitați la petreceri şi aflau de ele abia a doua zi; iar invitatiile 
pe care le făceau ei colegilor de clasă erau întotdeauna 
refuzate cu răceală printr-un telefon dat de guvernante; dar, 
poate că cel mai tare, îi durea refrenul cu care băieții erau 
întâmpinați în fiecare dimineaţă: 

— Scarlatti spaghetti! Scarlatti spaghetti! 

Elizabeth se hotări s-o ia cu toţii de la început. Chiar şi 
Giovanni şi ea. Ştia că îşi puteau permite asta, chiar de-ar fi 
să se întoarcă în Italia lui natală şi să cumpere Roma. 

Dar în loc de Roma, Elizabeth făcu un drum până la New 
York City şi descoperi ceva absolut neaşteptat. 

New York-ul era un oraş foarte provincial. Interesele lor 
erau insulare şi, printre cei din lumea afacerilor, reputaţia lui 
Giovanni Merighi Scarlatti luase o întorsătură foarte 
neobişnuită; ei nu prea ştiau cine este, în afară de faptul că 
era un inventator italian care cumpărase o serie de companii 
americane în Vestul Mijlociu. 

Inventator italian. Companii americane. 

Elizabeth mai află că unii dintre cei mai abili bancheri din 
Wall Street credeau că banii lui Scarlatti proveneau de la una 
din liniile maritime italiene. În fond, se căsătorise cu fiica 
uneia dintre cele mai bune familii din Chicago. 

Deci, New York-ul va fi. 

Elizabeth făcu aranjamentele pentru o locuinţă temporară 
la Delmonico şi, o dată stabilit totul, Elizabeth ştiu că luase o 
hotărâre bună. Copiii nu mai puteau de bucurie, gândindu-se 
la noile şcoli şi la noii prieteni; şi în decurs de o lună, 
Giovanni investi în două fabrici de hârtie, vechi şi în stare de 
faliment, aflate pe malul râului Hudson, preluă controlul 
asupra lor şi acum era nerăbdător să aplice planul lui de 
revigorare a acestora prin fuziune. 


Familia Scarlatti locui la Delmonico aproape doi ani. Nu 
era neapărat necesar să stea acolo pentru că locuinţa lor din 
centru ar fi putut fi terminată mai repede daca Giovanni i-ar 
fi acordat atenţia cuvenită. Totuşi, ca urmare a nesfarsitelor 
sale discuţii cu arhitecţii şi antreprenorii, descoperi un nou 
domeniu de interes: pământul. 

Într-o seară, în timp ce Elizabeth şi Giovanni serveau o 
cină târzie în apartamentul lor, Giovanni spuse brusc: 

— Completează un cec pentru suma de două sute zece mii 
de dolari. Pe numele East Island Real Estaters. 

— Vrei să spui, Realtors? 

— Asa e. Dă-mi, te rog, pesmetii. 

Elizabeth îi dădu crutoanele. 

— Dar sunt o mulțime de bani. 

— Avem o mulțime de bani? 

— Păi, da, avem, dar două sute zece mii de dolari... E vorba 
de o nouă uzină? 

— Tu dă-mi cecul, Elizabeth. Am o surpriză grozavă pentru 
tine. 

Ea îl privi nedumerită. 

— Tu ştii că eu nu pun la îndoială hotărârile tale, dar 
trebuie să insist... 

— Bine, bine, spuse Giovanni zâmbind. Dacă nu vrei să ai 
o surpriză, bine. Am să-ți spun... O să fiu un fel de barone. 

— Un fel de ce? 

— Un barone. Un conte. lar tu poţi fi contessa! 

— Pur şi simplu nu înţeleg nimic... 

— În Italia, un om care are ceva pământ, poate câţiva 
porci, este practic un barone. Multi oameni vor să fie baroni. 
Am stat de vorbă cu nişte oameni din East Island. Vor să-mi 
vândă nişte pajişti în Long Island. 

— Dar, Giovanni, astea nu au nici o valoare! Sunt la 
capătul pământului! 

— Femeie, pune-ti capul la contribuţie! Deja nu mai avem 
unde să ținem caii. Mâine să-mi dai cecul. Şi fără discuții, te 
rog. Hai, zambeste şi poartă-te ca soția unui barone. 


Elizabeth Scarlatti zâmbi. 


Deşi Elizabeth nu luă în serios cărțile de vizită, care 
deveniră subiectul unei glume intime între ea şi Giovanni, ele 
aveau un scop, daca nu intrai prea mult în amănunte. 
Confereau o identitate potrivită bogăției lui Scarlatti. Desi 
cunoscutii nu li s-au adresat vreodată cu apelativul conte sau 
contessa, erau multi care nu ştiau exact dacă e aşa sau nu. 

Dar era posibil, totuşi... 

Şi un rezultat concret — deşi titlul nu apărea pe cărțile de 
vizită — a fost acela ca, tot restul lungii sale vieți, Elizabeth a 
fost numită doamna. Doamna Elizabeth Scarlatti. 

lar Giovanni nu mai putea acum să se întindă peste masă 
şi să-i ia farfuria de supă. 

La doi ani după cumpărarea terenului, pe 14 iulie 1908, 
Giovanni Merighi Scarlatti muri. A fost incinerat. Si 
săptămâni întregi, Elizabeth încercă, năucă, să înțeleagă. Nu 
avea pe nimeni căruia să-i ceară ajutorul. Ea şi Giovanni 
fuseseră amanți, prieteni, parteneri şi fiecare conştiinţa 
celuilalt. Gândul de a trăi unul fără celălalt fusese singura 
spaimă din viata lor. 

Dar acum el nu mai era şi Elizabeth era conştientă că ei nu 
se străduiseră să ridice un imperiu care să se năruiască o 
dată cu dispariția unuia dintre ei. 

Prima acțiune întreprinsă a fost aceea de a consolida 
conducerea vastei Scarlatti Industries, într-un singur post de 
comandă. 

Directorii principali şi familiile lor au fost dezradacinati din 
întreg Vestul Mijlociu şi aduşi la New York. Au fost făcute fel 
de fel de scheme pe care să le aprobe Elizabeth, definind clar 


toate nivelurile decizionale si domeniile de responsabilități 
specifice. O rețea privată de comunicaţii telegrafice a fost 
înființată între sediul din New York şi fiecare fabrică, uzină, 
şantier şi filială. Elizabeth era un bun general, iar armata ei 
era o organizație bine instruită şi inteligentă. Vremurile erau 
de partea ei şi perspicacitatea sa în relațiile cu oamenii 
acoperi restul. 

Şi-a construit o casă impunătoare în oraş, a cumpărat o 
moşie la Newport, o casă de vacanţă la mare, într-o zonă 
numită Oyster Bay. În fiecare săptămână ţinea şedinţe 
epuizante cu directorii firmelor fostului ei sot. 

Una dintre cele mai importante acțiuni ale sale a fost 
hotărârea de a-şi ajuta copiii să se identifice complet cu 
democraţia protestantă. Raționamentul sau era simplu: 
Numele de Scarlatti era nepotrivit, chiar grosolan, în cercurile 
în care intraseră fii ei şi în care vor continua să trăiască tot 
restul vieții. Aşa că numele lor a fost oficial schimbat în 
Scarlett. 

Desigur, în ceea ce o priveşte, din respect profund pentru 
Don Giovanni şi în tradiția casei de Ferrara, ea a rămas: 


Nu era specificată adresa, deoarece era dificil să ştie în care 
resedinte se va afla la un moment dat. 

Elizabeth recunoscu fără plăcere că cei doi fii mai mari nu 
aveau nici imaginația lui Giovanni si nici intuiţia ei în relațiile 
cu oamenii. În ceea ce-l privea pe fiul cel mic, Ulster Stewart, 
era greu de spus, pentru că Ulster Stewart Scarlett părea să 
fie o problemă. 

La început era doar lăudăros - o trăsătură pe care 
Elizabeth o atribuia faptului că era cel mai mic şi cel mai 
rasfatat. Dar cand mai crescu şi ajunse adolescent, 
comportamentul lui Ulster se schimbă subtil. Nu numai că 


trebuia să i se facă pe plac, dar acum ajunsese să pretindă 
asta. Era singurul dintre frați care îşi folosea bogăția cu 
cruzime. Cu brutalitate, chiar. Şi asta o îngrijora pe Elizabeth. 
Ea se confruntă pentru prima oară cu această atitudine la 
aniversarea a treisprezece ani de la naşterea lui. Cu câteva 
zile înainte, profesorul lui i-a trimis o notă. 


Stimată Doamnă Scarlatti: 

Se pare că invitatule la aniversarea lui Ulster au creat o mică 
problemă. Scumpul dumneavoastră băiat nu se poate decide 
care îi sunt prietenii cei mai buni — are atâția — şi prin urmare a 
dat o serie de invitații pe care apoi le-a retras şi le-a dat altor 
băieți. 

Sunt sigur că Scoala Parkleigh ar putea renunța la limita de 
douăzeci şi cinci în cazul lui Ulster. 


În acea seară, Elizabeth îl întrebă pe Ulster despre asta. 

— Da. Am luat înapoi câteva invitaţii. M-am răzgândit. 

— De ce? Este foarte nepoliticos. 

— De ce nu? Nu am vrut ca ei să vină. 

— Atunci de ce le-ai mai dat invitatiile? 

— Ca să alerge toți acasă şi să le spună tatilor şi mamelor 
lor că au fost invitați. Băiatul râse. Apoi, au fost obligaţi să se 
ducă acasă şi să le spună că nu mai vin. 

— E îngrozitor! 

— Nu cred. Ei nu vor să vină la petrecerea mea, ci în casa 
ta! 

Când era student în anul 1 la Princeton, Ulster Steward 
Scarlett prezenta tendințe evidente de ostilitate față de frații 
lui, de colegi, de profesori şi - ceea ce Elizabeth ura cel mai 
mult - fata de servitori. Era tolerat pentru că era fiul lui 
Elizabeth Scarlatti, atât şi nimic mai mult. Ulster era un 
tânăr monstruos de rasfátat şi Elizabeth era conştientă că 
trebuia să facă ceva. În iunie 1916 îi ceru să vină acasă în 
week-end şi îi spuse că trebuie să-şi ia o slujbă. 

— N-am să-mi iau! 


— Ba da! Va trebui sa mă asculti! 

Şi a ascultat-o. Ulster îşi petrecu vara la uzina de pe malul 
râului Hudson, în timp ce frații lui se distrau la Oyster Bay. 

La sfârşitul verii, Elizabeth se interesă cum se descurcase. 

— Vreti adevărul, doamnă Scarlatti? întrebă tânărul 
director pe când se afla în biroul lui Elizabeth, într-o sâmbătă 
dimineaţă. 

— Bineînţeles. 

— S-ar putea să-mi pierd slujba. 

— Ma îndoiesc. 

— Foarte bine, doamnă. Fiul dumneavoastră a început cu 
împachetarea produselor, asa cum ati dispus. E o treabă 
grea, dar el e puternic... L-am scos însă de-acolo după ce a 
bătut doi oameni. 

— Dumnezeule mare! De ce nu mi s-a spus? 

— Nu am cunoscut împrejurările în care s-a produs 
incidentul. M-am gândit că, poate, a fost provocat de acei 
oameni. Nu ştiam. 

— Şi ce-ai descoperit? 

— Că el a fost cel care a început... L-am trimis la presele de 
sus şi acolo a fost şi mai rău. l-a amenințat pe alții de acolo, a 
spus că o să aibă grijă să fie dati afară, i-a pus să facă si 
treaba lui. A avut grijă ca nimeni să nu uite nici o clipă cine 
este. 

— Trebuia să-mi fi spus mie. 

— Nici eu n-am ştiu până săptămâna trecută. Trei oameni 
au plecat. A trebuit apoi să achităm nota de plată la dentist 
pentru unul dintre ei. Fiul dumneavoastră l-a lovit cu o 
bucată de plumb. 

— E îngrozitor ce aud... Ai putea să-mi spui părerea 
dumitale? Te rog să fii sincer. Va fi în avantajul dumitale. 

— Fiul dumneavoastră este solid. Este un tânăr dur... Dar 
în rest nu ştiu ce calităţi mai are. Îmi face impresia că vrea să 
înceapă de sus şi poate că aşa şi trebuie. Este fiul 
dumneavoastră. Tatăl lui a construit fabrica. 

— Asta nu-i dă nici un drept. Tatăl lui nu a început de sus! 


— Atunci poate ar trebui să-i explicati asta. Pare că nu 
prea are nevoie de nici unul dintre noi. 

— Vrei să spui că fiul meu are drepturi câştigate prin 
naştere, că este impulsiv, că are o forță animalică... şi nici un 
fel de alte talente evidente. Aşa e? 

— Dacă asta mă va face să-mi pierd slujbă, am să-mi 
găsesc alta. Da. Nu-mi place fiul dumneavoastră. Nu-mi place 
deloc. 

Elizabeth îl privi pe acest om cu atenţie. 

— Nici eu nu sunt sigură că-mi place. Vei primi o mărire de 
salariu începând de săptămâna viitoare. 

Elizabeth îl trimise pe Ulster înapoi la Princeton în acea 
toamnă şi în ziua plecării îi aduse la cunoştinţă raportul 
asupra activităţii lui din acea vară. 

— Imputitul ăsta de irlandez a fost cu ochii pe mine! Ştiam 
eu! 

— Împutitul ăsta de irlandez este un excelent director. 

— A mințit! Totul e o minciună! 

— Ba e adevărat! A reuşit să împiedice câţiva oameni să te 
dea în judecată. Ar trebui să-i fii recunoscător pentru asta. 

— Să-i ia dracu”! Mucosi scarbosi! 

— Ai un limbaj oribil! Cine le crezi să-i înjuri? Care e 
contribuția ta? 

— Nu trebuie să-mi aduc contribuţia! 

— De ce? Pentru că eşti cine esti? Dar ce esti de fapt? Ce 
calități nemaipomenite ai? Aş vrea să ştiu şi eu. 

— Asta cauţi, nu-i aşa? Nu-i asa? Ce poți tu să faci, 
baietas? Ce poţi tu să faci pentru a câştiga bani? 

— E o unitate de măsură a succesului. 

— E singura ta unitate de măsură! 

— $1 tu o respingi. 

— Exact! 

— Atunci fă-te misionar. 

— Nu, mulțumesc! 

— Atunci nu mai arunca cu noroi. Iti trebuie o anumită 
iscusinta să supravietuiesti acolo. Tatăl tău a ştiut asta. 


— A ştiut cum sa jongleze. Crezi că eu n-am auzit? Cum să 
manipuleze, ca si tine! 

— El a fost un geniu! S-a instruit! Tu ce-ai fácut? Ce-ai 
făcut tu până acum, decât că ai trăit din ce ţi-a lăsat el? Si 
nici măcar nu esti în stare s-o faci cu decenta! 

— Rahat! 

Elizabeth se opri brusc, privindu-şi pentru o clipă fiul. 

— Asta e! Dumnezeule, asta e, asa-1?... Eşti speriat de 
moarte. Eşti plin de aroganță, dar nu ai nimic — absolut nimic 
— care să-ţi justifice aroganta! Trebuie să fie foarte dureros. 

Fiul ei ieşi în fugă din cameră şi Elizabeth rămase mult 
timp meditând asupra schimbului de cuvinte care tocmai a 
avut loc. Îi era sincer frică. Ulster era periculos. El a văzut în 
jurul lui roadele atâtor realizări, fără ca el să aibă talentul sau 
capacitatea de a-şi aduce propria contribuţie. Îi place să 
privească. Apoi se gândi la toți cei trei fii ai sai. Roland 
Wyckham - timid, maleabil; Chancellor Drew - studios, 
corect; şi arogantul Ulster Stewart. 

Pe 6 aprilie 1917, s-a produs incredibilul: America a intrat 
în războiul mondial. 

Primul care a plecat a fost Roland Wyckham. A abandonat 
facultatea când era în ultimul an la Princeton şi a plecat cu 
un vapor în Franța, ca locotenent Scarlatti, AEF, artilerie. A 
fost ucis în chiar prima lui zi pe front. 

Ceilalți doi băieți şi-au făcut imediat planuri de răzbunare 
a morții fratelui lor. Pentru Chancellor Drew, răzbunarea avea 
înțeles, dar pentru Ulster Stewart era un subterfugiu. lar 
Elizabeth socoti că ea şi Giovanni nu luptaseră atât să ridice 
un imperiu pe care să-l distrugă războiul. Unul din copii 
trebuia să rămână acasă. 

După un calcul rece, îi ceru lui Chancellor Drew să rămână 
civil. Ulster Stewart putea să plece la război. Şi a plecat 
navigând spre Franța; nu a patit nici o nenorocire la 
Cherbourg şi s-a achitat onorabil pe front, în special la 
Meuse-Argonne. În ultimele zile ale războiului a fost decorat 
pentru curaj în lupta împotriva dușmanului. 


Capitolul 4 


2 noiembrie 1918 


Ofensiva de la Meuse-Argonne se afla in cel de-al treilea 
stadiu, acela de urmărire, al încercării reuşite de rupere a 
liniei Hindenburg dintre Sedan şi Mezieres. Armata întâi 
americană a fost desfăşurată de la Regneville la La Harasee în 
pădurea Argonne, pe o distantă de circa douăzeci de mile. 
Dacă reuşeau să întrerupă căile principale de aprovizionare 
ale nemților in acest sector, atunci generalul german 
Ludendorff nu va mai avea altă soluție decât să ceară un 
armistițiu. 

Pe 2 noiembrie, corpul trei al Armatei, sub comanda 
generalului Robert Lee Bullard, trecu prin liniile nemților 
demoralizati şi nu numai că ocupă teritoriul, dar făcu si opt 
mii de prizonieri. Chiar daca si alti comandanți de divizii şi-au 
disputat rezultatul, această reuşită a corpului trei al Armatei 
a marcat începerea aranjamentelor finale pentru încheierea 
armistițiului, o săptămână mai târziu. 

Şi pentru multi din Compania B, Batalionul 14, Divizia 27, 
Corpul 3, acţiunea locotenentului secund, Ulster Scarlett a 
fost un superb exemplu de eroism care a strălucit în acele zile 
de groază. 

A început dis-de-dimineatá. Compania lui Scarlett ajunsese 
pe un câmp în fața unei pădurici de brazi. Pădurea 
miniaturală era plină de nemți care încercară cu deznădejde 
să se regrupeze, la adăpost, pentru a executa o retragere 
ordonată, mult în urmă, către propriile lor linii. Americanii au 
săpat trei rânduri de tranşee nu prea adânci. Dar de ajuns 
pentru a reduce la minimum expunerea. 

Locotenentul secund Scarlett şi-a săpat unul pentru el, 


ceva mai adánc. 

Căpitanului companiei lui Scarlett nu-i plăcea locotenentul 
secund, pentru că acesta se pricepea de minune să dea 
ordine, dar nu să le şi execute Ba mai mult, căpitanul îl 
suspecta că nu prea era încântat de trecerea de la o divizie de 
rezervă pe câmpul de luptă, îi mai reproşa locotenentului său 
secund că în timpul perioadei lor de rezervă — partea cea mai 
mare a şederii lor în Franța - fusese căutat de nenumărați 
ofițeri de rang înalt, toți grozav de fericiți să se fotografieze cu 
el. Căpitanului îi părea că acest locotenent secund se distra al 
naibii de bine. 

În această dimineaţă deosebită de noiembrie, era încântat 
să-l trimită în recunoaştere. 

— Scarlett. la patru oameni şi du-te în recunoaştere, să le 
aflăm pozițiile. 

— Eşti nebun, spuse Scarlett laconic. Ce poziţii? Ei fug cu 
coada între picioare din zonă. 

— Ai auzit ce ţi-am spus? 

— Mă doare-n cot de ce-ai spus tu. Nu are nici un sens să 
plec în recunoaştere. 

Câţiva oameni se aflau în tranşee şi îi urmăreau pe cei doi 
ofițeri. 

— Ce-i cu tine, locotenent? Nici un fotograf pe-aici? Nici un 
colonel de la club care să le laude? Ia patru oameni şi du-te 
acolo. 

— Du-te şi te piaptănă, căpitane! 

— Nu te supui ordinelor superiorului tau, in fata 
dusmanului? 

Ulster Stewart il privi cu dispret pe barbatul mai scund. 

— Nu ca nu ma supun. Sunt doar rebel. Insultator, poale 
ca acest termen ti-e mai clar... Te insult pentru ca te consider 
prost. 

Capitanul duse mana la tocul pistolului, dar Scarlett il 
prinse iute de încheietura mâinii. 

— Nu ai voie să împuşti oamenii pentru nesupunere, 
căpitane. Nu figurează în regulament... Am o idee mai bună. 


De ce să pierdem patru oameni... 

Se întoarse şi-i privi pe soldaţii care îi urmăreau. 

— Dacă nu vreţi ca patru dintre voi să fie pretendenți la 
gloantele Schnauzer, am să merg singur. 

Căpitanul era năuc. Nu avu nici o replică. 

Oamenii fură la fel de plăcut surprinşi. Scarlett îşi luă 
mâna de pe mâna căpitanului. 

— Mă întorc în jumătate de oră. Daca nu, vă recomand să 
aşteptaţi ajutor din spate. Suntem doar putin in fata 
celorlalți. 

Scarlett îşi controlă încărcătorul revolverului şi începu să 
se târască repede pe lângă căpitan spre flancul de vest, 
dispărând în câmpul năpădit de buruieni. 

Oamenii şuşotiră între ei. Îl judecaseră greşit pe mucosul 
de locotenent care avea atâția prieteni din înalta societate. 
Căpitanul spera sincer că locotenentul secund nu se va mai 
întoarce, neştiind că exact asta era şi intenţia lui Ulster 
Scarlett. 

Planul lui era simplu. Văzu că la circa două sute de metri 
în dreapta zonei împădurite din fața Companiei B se afla o 
grămadă de bolovani mari înconjurată de copaci îmbrăcați in 
frunze de toamnă. Era unul din acele puncte aride pe care 
fermierii nu le puteau săpa, aşa că ogoarele erau cultivate în 
jurul lui. O suprafață prea mică pentru un grup, dar destul 
de încăpătoare să ascundă una sau două persoane. Se va 
duce într-acolo. 

Târându-se pe câmp, dădu peste câţiva infanteristi morți. 
Cadavrele au avut un efect ciudat asupra lui. Se trezi 
scotandu-le obiectele personale — ceasuri, inele, etichete. 

Le smulgea si le arunca imediat. Nu ştia de ce face asta. Se 
simțea ca un conducător dintr-un regat mitic şi aceştia erau 
supusil lui. 

După zece minute nu mai ştia direcţia în care se afla 
refugiul. Ridică putin capul, doar atât cât să se orienteze, 
văzu vârfurile unor copaci mici şi ştiu că se îndreaptă spre 
sanctuar. Înaintă repede, înfigându-şi coatele şi genunchii în 


pământul moale. 

Deodată se trezi lângă nişte brazi înalți. Nu se afla lângă 
movila stâncoasă, ci la marginea pădurii mici pe care 
compania lui plănuia s-o atace. Preocupat de inamicii morți, a 
ajuns să vadă ceea ce voia de fapt să vadă. Copacii mici 
fuseseră în realitate brazii înalți de deasupra lui. 

Era gata să se târască înapoi, când văzu, la circa patru- 
cinci metri în stânga lui, o mitralieră alături de un neamt 
rezemat de trunchiul unui copac. Îşi scoase revolverul şi 
rămase nemişcat. Ori neamtul nu-l văzuse, ori era mort. 
Arma era îndreptată direct spre el. 

Atunci neamtul mişcă. Doar puţin, din mâna dreaptă, 
încerca să atingă arma, dar avea prea mari dureri ca să poată 
reuşi. 

Scarlett se repezi şi se aruncă asupra soldatului rănit, 
încercând să facă cat mai putin zgomot cu putință. Nu putea 
să-l lase pe neamt să tragă sau să dea alarma. Îl împinse cu 
stângăcie pe om de lângă arma lui şi îl imobiliză la pământ. 
Nevrând să-şi folosească pistolul şi să atragă astfel atenția 
asupra lui, începu să-l sugrume. Cu gâtul strâns de degetele 
americanului, neamtul încercă să vorbească. 

— Amerikaner! Amerikaner! Ich ergebe mich!” isi tinea 
palmele ridicate în deznădejde şi gesticula. 

Scarlett îi dădu puţin drumul. Şopti. 

— Ce? Ce vrei? 

Îi permise neamtului să se ridice puţin, atât cât îl ţineau 
puterile. Omul fusese lăsat să moară cu arma în mână, 
încercând să tina piept unui eventual atac, în timp ce restul 
companiei lui se retrăgea. 

Împinse mitraliera neamtului departe de rănit si, tot 
uitându-se înainte şi înapoi, se târi câțiva metri în pădure. 
Peste tot erau urme de evacuare. Masti de gaze, ranite si chiar 
cartusiere. Toate, prea grele să poată fi cărate cu uşurinţă. 

Plecaseră toți. 

Se ridică şi se întoarse la soldatul neamt. Ulster Scarlett 
începu să priceapă. 


— Amerikaner! Der Scheint ist fast zu Ende zu sein! Erlaube 
mir nach Hause zu gehen!” 

Locotenentul Scarlett se decisese. Situatia era perfecta! Mai 
mult decât perfectă — era extraordinară! 

Restul Batalionului 14 va avea nevoie de o oră, sau poate 
mai mult, ca să ajungă în zonă. Căpitanul Companiei B, 
Jenkins, era atât de hotărât să devină erou încât scosese 
sufletul din ei. Înainte! Înainte! Înainte! 

Dar asta era şansa lui — a lui Scarlett. Poate că vor sări 
peste un grad şi-l vor face căpitan. De ce nu? El va fi erou. 

Numai că n-o să fie de fata. 

Scarlett îşi scoase revolverul şi când neamtul tipa, îl 
impusca în frunte. Apoi, se repezi la mitralieră. Începu sá 
tragă. 

Mai întâi în spate, apoi în dreapta şi apoi în stânga. 

Zgomotul asurzitor, de pocnituri, răsună în toată pădurea. 
Gloantele trase în copaci trosneau teribil. Zgomotul era 
insuportabil. 

Şi apoi, Scarlett îndreptă anna în direcţia propriilor săi 
camarazi. Apăsă pe trăgaci şi trase continuu, mişcând arma 
dintr-o parte în alta. Să moară de spaimă! Poate chiar să 
omoare câţiva! Cui îi păsa? Era o forță a morții, îi plăcea. Avea 
dreptul la asta. Râse. Ridică degetul de pe trăgaci şi se sculă 
în picioare. 

Putea să vadă movilele de pământ scos din tranşee la 
câțiva metri spre vest. În curând va fi departe si va scăpa de 
toate! 

Deodată, avu sentimentul că e urmărit. Cineva îl urmărea! 
Îşi scoase din nou pistolul şi se aruncă la pământ. 

Trosc! 

O rămurică, o creangă, o piatră sfarámata! Se tári pe 
genunchi încet şi cu grijă, în interiorul pădurii. Nimic. 

Îi permise imaginaţiei să înfrângă raţiunea. Sunetul era al 
unei crengi de copac rupte de focul tras din mitralieră. Era 
sunetul căderii aceleiaşi crengi. 

Nimic. 


Scarlett se retrase, încă nesigur, spre marginea pădurii. 
Luă repede de jos ce mai rămăsese din casca neamtului mort 
şi începu să fugă înapoi spre pozițiile Companiei B. 

Ceea ce Ulster Stewart nu ştia, era că fusese într-adevăr 
urmărit. Fusese privit cu atenție. Cu sentimentul că nu-i 
adevărat ce se petrece. 

Un ofițer neamt, cu fruntea plină de sânge închegat, stătea 
drept în picioare, ascuns de privirile americanului după 
trunchiul unui brad mare. Fusese gata-gata să-l ucidă pe 
locotenentul yankeu - atunci când duşmanul lui lăsase arma 
din mână - când îl văzu dintr-odată îndreptându-şi tirul spre 
propriii săi oameni. Propriile sale trupe. 

Propriile sale trupe! 

L-a avut pe american în bătaia armei sale Luger, dar n-a 
vrut să-l omoare pe acest om. Nu încă. Pentru că ofițerul 
german, ultimul om din compania sa aflat în acea pădurice — 
lăsat să moară — ştia exact ce făcea americanul. 

Era un exemplu clasic în condiţii extreme. Un punct de 
infanterie, un ofițer trimis acolo care foloseşte informațiile în 
propriul lui interes, împotriva propriilor sale trupe! 

Putea sa iasă din luptă şi să obţină şi o medalie, pe 
deasupra! 

Ofițerul german îl va urmări pe acest american. 

Locotenentul Scarlett era cam la jumătatea drumului de 
întoarcere la pozițiile Companiei B când auzi zgomot în 
spatele lui. Se aruncă la pământ şi se răsuci uşor. Încercă să 
privească printre firele lungi şi întortocheate de iarbă. 

Nimic. 

Dar oare nu fusese nimic? 

Văzu un cadavru, la nici cinci metri de el, cu fata în jos. 
Dar cadavre erau peste tot. Scarlett nu-şi amintea de ăsta. 
Tinea minte doar fețele. Vedea numai fețele. Nu-şi amintea. 
Şi-apoi, de ce să-şi amintească? Cadavre pretutindeni. Cum 
putea să-şi amintească? Un singur corp cu fața în jos. 
Probabil că sunt sute ca ăsta. Pur şi simplu nu le-a observat. 

Se lăsa din nou pradă imaginaţiei! Se crăpa de ziuă... 


Animalele începeau să iasă din pământ, din copaci. 

Poate. 

Nu mişca nimic. 

Se ridică şi fugi spre movilele de pământ, la Compania B. 

— Scarlett! Dumnezeule, tu eşti! spuse căpitanul care 
stătea ghemuit în fata primului transeu. 

— Ai noroc că n-am tras. l-am pierdut pe Fernald şi Otis la 
ultimul atac asupra noastră! Noi nu am putut să răspundem 
pentru că erai tu acolo! 

Ulster îşi aminti de Fernald şi Otis. Nici o pierdere. Nu-i un 
pret prea mare pentru a-şi asigura evadarea. 

Aruncă jos casca neamtului, pe care o adusese din pădure. 

— Acum, ascultati-ma! Am distrus un cuib, dar mai sunt 
încă două. Ne aşteaptă. Ştiu unde sunt şi îi pot prinde. Dar va 
trebui ca voi să stati pe loc! Jos! Deschideţi foc spre stânga 
după zece minute de la plecarea mea! 

— Unde te duci? întrebă consternat căpitanul. 

— Înapoi acolo unde pot sá fac ceva bun! Dati-mi zece 
minute şi apoi incepeti să trageţi. Trageti cel putin trei sau 
patru minute, dar pentru numele lui Dumnezeu, numai spre 
stânga. Să nu mă omorâţi. Am nevoie de o diversiune. 

Se întrerupse brusc şi înainte ca superiorul său să poată 
vorbi, intră din nou în câmp. 

Odată intrat în iarba înaltă, Scarlett sări de la un cadavru 
la altul, smulgánd căştile de pe capelele lipsite de viata. După 
ce adună cinci căşti, se întinse pe jos şi aşteptă începerea 
tirului. 

Căpitanul îşi îndeplini rolul. S-ar fi putut crede că sunt iar 
la Château-Thierry. După patru minute, focul se opri. 

Scarlett se ridică şi alergă înapoi către liniile companiei lui. 
Cand îşi făcu apariţia cu castile în mână, oamenii izbucniră 
spontan în urale. Până şi căpitanul, ale cărui resentimente 
dispărură o dată cu admiraţia proaspăt descoperită, se 
alătură oamenilor săi. 

— La naiba, Scarlett! Asta a fost cea mai curajoasă faptă pe 
care am văzut-o în război! 


— Nu vă grăbiţi, protesta Scarlett cu o modestie pe care n- 
o mai avusese până acum. Avem drum liber în fata si în 
stânga, dar doi Fritzi au şters-o spre dreapta. Mă duc după ei. 

— Nu-i nevoie. Lasă-i în pace. Ai făcut destul. 

Căpitanul Jenkins îşi revizui opinia despre Ulster Scarlett. 
Tânărul locotenent răspunsese provocării. 

— Dacă nu vă supăraţi, domnule, nu cred că am facut 
destul. 

— Ce vrei să spui? 

— Fratele meu... îl chema Rolly. Fritzii l-au omorât acum 
opt luni. Lăsaţi-mă sá ma duc dupa ei si voi luați cu asalt 
pozițiile. 

Ulster Scarlett dispăru înapoi în câmp. 

Ştia exact încotro se îndreaptă. 

Câteva minute mai târziu, locotenentul american se 
ghemui lângă un bolovan mare din mica insulă de pietre şi 
buruieni. Aşteptă Compania B să-şi înceapă asaltul asupra 
pădurii de brazi. Se rezemă de suprafața tare şi privi spre cer. 

ŞI atunci începu. 

Oamenii strigau ca să-şi facă curaj în cazul că ar întâlni 
duşmanul în retragere. Răsunară împuşcături sporadice. 
Unele mâini erau nervoase. Când compania ajunse la pădure, 
putu fi auzit un tir asurzitor tras din zeci de puşti. 

Trăgeau în morţi, gândi Ulster Scarlett. 

El era acum în siguranţă. 

Pentru el războiul luase sfârşit. 

— Stai pe loc, Amerikaner! 

Vocea groasă era germanică. 

— Nu mişca! 

Scarlett dusese mâna la pistol, dar vocea de deasupra lui 
era categorică. Dacă atingea revolverul, era mort. 

— Vorbeşti englezeşte. 

Asta-i tot ce găsi de spus locotenentul Scarlett. 

— Destul de bine. Nu te mişca! Am arma îndreptată spre 
teasta ta... Spre acelaşi punct din teasta unde tu i-ai tras un 
glonte caporalului Kroeger. 


Ulster Scarlett ingheta. 

Deci, fusese cineva, totuşi! Auzise, într-adevăr ceva!... 
Cadavrul din câmp! 

Dar de ce nu-l impuscase neamtul? 

— Am făcut ce-a trebuit să fac. 

Din nou, ăsta era sigurul lucru pe care Scarlett îl găsi în 
minte. 

— Sunt convins. Aşa cum sunt convins că n-ai avut altă 
soluție decât să tragi asupra propriilor camarazi... Ai nişte 
concepții... foarte ciudate despre menirea ta în război, nu-i 
aşa? 

Scarlett începea să înțeleagă. 

— Acest război... s-a sfârşit. 

— Am o licenţă în strategia militară, de la Şcoala imperială 
din Berlin. Sunt conştient de iminenta înfrângerii... 
Ludendorff nu mai are nici o şansă după ruperea frontului la 
Mezieres. 

— Atunci de ce să mă omori? 

Ofițerul german ieşi de dupa bolovanul imens care-l 
ascundea si se opri în fata lui Ulster Scarlett, cu pistolul 
îndreptat spre capul americanului. Scarlett văzu că era un 
bărbat nu cu mult mai în vârstă ca el, un tânăr cu umeri lati 
— ca si el. Înalt — ca si el, cu o privire încrezătoare în ochii lui 
de un albastru-deschis - ca ai lui. 

— Putem scăpa de aici, pentru numele lui Dumnezeu! 
Putem scăpa! De ce naiba să ne sacrificăm unul pe altul? Sau 
măcar pe unul din noi... Te pot ajuta, ştii asta! 

— Zau! 

Scarlett îl privi pe cel care-l ţinea captiv. Ştia că n-avea voie 
să se roage de el, n-avea voie să arate slăbiciune. Trebuia să 
rămână calm, rațional. 

— Asculta-ma... Dacă te prind, or să te trimită într-un 
lagăr cu alte câteva mii ca tine. Asta, dacă nu te împuşcă. Să 
fiu în locul tau, nu m-aş baza pe bunăvoința nici unui ofițer. 
Vor trece săptămâni, luni, poate un an, sau mai mult, înainte 
de a ajunge la tine! Înainte de a-ţi da drumul! 


— Şi tu poţi să schimbi asta! 

— Bineînţeles că pot! 

— Dar de ce ai face-o? 

— Pentru că vreau să scap de-aici!... Şi tu la fel!... Dacă n- 
ar fi fost aşa, m-ai fi omorât până acum... Avem nevoie unul 
de celălalt. 

— Ce propui? 

— Sa fii prizonierul meu... 

— Mă crezi nebun? 

— Pastreaza-ti pistolul! Scoate gloantele din al meu... Daca 
ne găseşte cineva, spun că te duc înapoi pentru interogare... 
mult înapoi. Până când reuşim să facem rost de nişte haine 
pentru tine... Dacă reuşim să ajungem la Paris, iti dau eu 
bani. 

— Cum? 

Ulster Scarlett rânji sigur de el. Zâmbetul celui bogat. 

— Asta mă priveşte... Ce alternativă ai?... Să mă omori si 
să ajungi prizonier. Sau poate mort. Şi n-ai prea mult timp la 
dispoziție... 

— Ridică-te! Pune mâinile pe piatră! 

Scarlett se conformă, în timp ce ofițerul german îi scoase 
revolverul din toc şi-l goli. 

— Întoarce-te! 

— În mai putin de-o oră vor sosi şi alții. Compania noastră 
e mai avansată, dar nu prea mult. 

Neamtul îi făcu semn cu pistolul. 

— Sunt câteva ferme la circa un kilometru şi jumătate spre 
sud vest. Mişcă! Mach schnell! 

Cu mâna stângă îi aruncă lui Scarlett revolverul gol. 

Cei doi bărbați traversară în goană câmpurile. 

Artileria din nord începu să asigure barajul de dimineaţă. 
Soarele ieşise din nori şi ceață şi acum strălucea. 

La circa o milă spre sud-vest se afla un grup de clădiri. Un 
şopron şi două căsuțe din piatră. Trebuia sá traversezi un 
drum lat de tara pentru a ajunge la păşunea plină de 
buruieni, împrejmuită cu gard pentru vite, care nu se vedeau 


încă. 

Din coşul casei mai mari ieşeau rotocoale de fum. Cineva 
făcuse focul şi asta însemna că acel cineva avea mâncare şi 
căldură. Cineva avea provizii. 

— Să intrăm în baracă, spuse Ulster. 

— Nein! Trupele tale sunt pe drum. 

— Pentru Dumnezeu, intelege ca trebuie sa facem rost de 
haine pentru tine. Nu-ti dai seama? 

Neamtul trase piedica armei. 

— Esti inconsecvent. Credeam ca mi-ai propus sa ma duci 
înapoi — mult înapoi — prin propriile voastre linii, pentru 
interogatoriu?... Ar fi mai simplu sa te ucid acum. 

— Numai pana reusim sa facem rost de haine pentru tine! 
Daca trag dupa mine un ofiter neamt, nimic nu-l va putea 
impiedica pe vreun capitan cu fundul mare sa gandeasca 
acelasi lucru ca si mine! Sau un maior, sau colonel care vrea 
sa scape naibii din zona... S-a mai intamplat. Nu trebuie 
decat sa-mi ordone sa te predau si gata!... Daca esti imbracat 
civil, e mai usor sa trecem. E atata zapaceala! 

Neamtul dadu drumul piedicii, dar ramase cu ochii pe 
locotenent. 

— Vrei cu-adevarat ca razboiul asta sa se termine pentru 
tine, nu-i asa? 

In casa de piatră se afla un bătrân cam surd, zăpăcit si 
speriat de prezenţa celor doi. Fără multe explicaţii şi cu 
revolverul neincarcat în mână, locotenentul american îi 
ordonă omului să împacheteze nişte mâncare şi să caute nişte 
haine — orice fel de haine pentru ,prizonieru!” lui. 

Cum franceza lui Scarlett era destul de proastă, el se 
întoarse spre cel care-l ţinea captiv. 

— De ce nu-i spui că suntem amândoi nemtii?... Că 
suntem prinşi în cursă şi că vrem să scăpăm trecând linia 
frontului. Orice francez ştie că am pătruns peste tot. 

Ofițerul neamt zâmbi. 

— l-am spus deja. Pentru a spori confuzia... Ai să râzi, dar 
a zis că-şi dăduse şi el seama. Ştii de ce-a spus asta? 


— De ce? 

— A spus că amândoi putim a nemtalai. 

Bătrânul, care se furisase lângă usa deschisă, se napusti 
afară şi începu să fugă - fără vlagă — spre câmp.. 

— lisuse! Opreste-l! Opreste-l, la naiba! urlă Scarlett. 

— Nu te agita. Ne scuteste de o hotărâre neplăcută. 

Trase două focuri. Bătrânul căzu şi tinerii inamici se 
priviră. 

— Cum să-ți spun? întrebă Scarlett. 

— Pe propriul meu nume. Strasser... Gregor Strasser. 


Nu le fu greu celor doi ofițeri să-şi croiască drum peste 
liniile Aliaților. Ieşirea americanilor din Regneville a fost 
extrem de rapida, o adevărată năvală. Dar complet 
dezorganizată. Sau cel puţin aşa li se părea lui Ulster Scarlett 
şi Gregor Strasser. 

La Reims, cei doi dădură peste ceea ce mai rămăsese din 
Corpul 17 francez: soldați murdari, flămânzi, sătui de toate. 

Nu au avut nici un fel de probleme la Reims. Francezii 
ridicau doar din umeri după câteva întrebări lipsite de 
interes. 

S-au îndreptat spre vest, spre Villers-Cotterets, au luat-o 
pe drumul spre Epernay şi Meaux aglomerate cu transporturi 
de provizii şi unități de schimb. 

Lasă-i şi pe nenorocitii ăştia să-şi ia portia de gloanțe, 
gândi Scarlett. 

Cei doi ajunseră noaptea la periferia localităţii Villers- 
Cotterets. lesirá de pe şosea şi trecură peste un câmp pentru 
a se adăposti în mijlocul unui pâlc de copaci. 

— O să ne odihnim aici câteva ore, spuse Strasser. Dar să 
nu încerci să fugi că nu dorm. 

— Eşti nebun, amice! Am tot atâta nevoie de tine cât ai şi 
tu de mine!... Un ofițer american singur la patruzeci de mile 
de compania lui care întâmplător, se află pe front! Pune-ti 
capul la contribuție! 

— Eşti foarte convingător, dar eu nu sunt ca generalii 


nostri imperiali sclerozati. Nu plec urechea la vorbe goale, 
convingătoare. Sunt cu ochii în patru. 

— Cum vrei. E o distanţă bună, de vreo şaizeci de mile de 
la Cotterets la Paris şi nu ştim ce ne aşteaptă. S-ar putea să 
avem nevoie de odihnă... Ar fi bine să dormim cu rândul. 

— Jawohl! spuse Strasser cu un zâmbet dispretuitor. 
Vorbesti ca bancherii evrei din Berlin: „Tu faci asa. Noi facem 
aşa! De ce să mai discutăm?” Mulţumesc, nu, Amerikaner. N- 
am să dorm. 

— Cum doreşti. Scarlett ridică din umeri. Încep să înţeleg 
de ce-ati pierdut voi, măi flăcăi, războiul. 

Scarlett se întoarse pe-o parte. 

— Va incapatanati să fiți incapatanati. 

Câteva minute nici unul din ei nu vorbi. Într-un târziu, 
Gregor Strasser îi răspunse americanului cu o voce liniştită: 

— Noi nu am pierdut războiul. Noi am fost trádati. 

— Sigur. Gloantele au fost oarbe şi artileria voastră a fost 
lovită pe la spate. Eu mă culc. 

Neamtul vorbi încet, ca pentru sine. 

— Multe gloanţe au fost în cartuşe goale. Multe arme au 
mers prost... Trădare... 

Pe drum, nişte camioane hodorogeau, ieşind din Villers- 
Cotterets, urmate de cai trăgând căruțe cu muniții. Luminile 
camioanelor dansau licărind în sus şi în jos. Animalele 
nechezau; câțiva soldați tipau la oamenii lor. 

Alți nenorociti idioţi, gândi Ulster Scarlett privind din 
culcuşul lui. 

— Hei, Strasser, ce se mai întâmplă? 

Scarlett se întoarse spre colegul său dezertor. 

— Was ist? 

Pe Strasser îl furase somnul. Îi era ciudă pe el. 

— Tu vorbeşti? 

— Voiam doar să ştii că aş fi putut să fug... Te-am întrebat 
ce se întâmplă acum. Vreau să spun, cu voi... Cu noi ştiu ce 
se întâmplă. Defilări, cred. Dar voi? 

— Fara defilari. Fara festivități... Mult plâns. Multe 


invinuiri. Multe betii... Multi vor fi disperati... Si multi vor fi 
omoráti. Poti fi sigur de asta. 

— Cine? Cine vor fi cei omorâţi? 

— Tradatorii aflați printre noi. Ei vor fi căutați si distrusi 
fără milă. 

— Sunteţi nebuni! Am mai spus asta, dar acum sunt sigur! 

— Ce-ati vrea să facem? Voi n-aţi fost încă contaminati. 
Dar veți fi!... Bolsevicii! Sunt la frontierele noastre si se 
infiltrează! Ne distrug esenţa! Ne descompun natia!... Şi evreii! 
Evreii din Berlin se imbogátesc de pe urma războiului ăsta! 
Imputitii ăştia de jidani profitori! Semiti complici ne vând azi 
pe noi şi mâine pe voi!... Evreii, bolşevicii, toți imputitii ăştia 
mărunți! Noi suntem toți victimele lor şi habar n-avem! 
Luptăm unii contra celorlalți, când, de fapt, ar trebui să 
luptăm contra lor! 

Ulster Scarlett scuipă. Pe fiul lui Scarlatti nu-l interesau 
problemele oamenilor de rând. Oamenii de rând nu-l 
interesau. Şi totuşi, era tulburat. Strasser nu era un om de 
rând. Arogantul ofițer german îi ura pe oamenii de rând la fel 
de mult ca şi el. 

— Şi ce-o să faceţi după ce-i îngropaţi pe oamenii ăştia? O 
să fiți stăpânii munților? 

— Ai multor munți... Ai multor, multor munți. 

Scarlett se îndepărtă de ofițerul german. Dar nu închise 
ochii. 

„Ai multor, multor munţi”. 

Ulster Scarlett nu se gândise niciodată la un asemenea 
domeniu... Scarlatti câştiga milioane, dar Scarlatti nu 
domnea. Şi în special fiii lui Scarlatti. Ei nu vor domni 
niciodată... Elizabeth lăsase să se înțeleagă clar. 

— Strasser? 

— Ja? 

— Cine sunt aceşti oameni? Oamenii voştri? 

— Oameni devotați. Oameni puternici. Ale căror nume nu 
pot fi divulgate. Militând pentru ridicarea după înfrângere si 
pentru unificarea elitei Europei. 


Scarlett îşi întoarse fata spre cer. Stelele sclipeau printre 
norii cenusii şi josi. Cenuşiu, negru, puncte de un alb 
sclipitor. 

— Strasser? 

— Was ist? 

— Unde ai să te duci? Adică, după ce se termină totul. 

— La Heidenheim. Familia mea locuieşte acolo. 

— Unde e asta? 

— La jumătatea drumului dintre Munchen şi Stuttgart. 

Ofițerul german se uită la dezertorul american ciudat şi 
uriaş. Dezertor, criminal, colaborationist şi complice al 
inamicului. 

— Mâine seară ajungem la Paris. Am să-ți dau banii 
promişi. Este un om în Argenteuil care se ocupă de banii mei. 

— Danke. 

Ulster Scarlett se răsuci. Fata îi era lipită de pământ si 
mirosea a curat. 

— Doar... Strasser, Heidenheim. Atât? 

— Atât. 

— Dă-mi un nume, Strasser. 

— Cum adică să-ți dau un nume? 

— Uite-aşa. Un nume care să ştii că se referă la mine când 
am să te contactez. 

Strasser se gândi o clipă. 

— Foarte bine, Amerikaner. Să alegem un nume greu de 
uitat — Kroeger. 

— Cum? 

— Kroeger - Caporal Heinrich Kroeger pe care l-ai împuşcat 
în cap la Meuse-Argonne. 


Pe data de 10 noiembrie, la ora trei după amiază, s-a dat 
ordinul de încetare a focului. 

Ulster Stewart Scarlett îşi cumpără o motocicletă şi îşi 
începu călătoria spre La Harasee şi dincolo de aceasta. Spre 
Compania B, Batalionul 14. 

Sosi în zona în care era cantonată cea mai mare parte a 


batalionului si începu să-şi caute compania. Era dificil. 
Tabăra era plină de soldați de toate felurile, beti, cu ochi 
sticloşi, sau cărora le mirosea gura. Apelul de dimineaţă era o 
isterie alcoolică de grup. 

Cu excepţia Companiei B. 

Compania B participa la o slujbă religioasă. O comemorare 
pentru un camarad căzut în luptă. 

Pentru locotenentul Ulster Stewart Scarlett, AEF. 

Scarlett privi. 

Căpitanul Jenkins termină de citit minunatul Psalm 
pentru cei morți, cu o voce sugrumată şi apoi dădu tonul 
pentru Tatăl nostru. 

— Tatăl nostru care eşti în ceruri... 

Unii dintre cei prezenți plângeau fără să se rusineze. 

Era păcat să strici totul, gândi Scarlett. 


În ordinul de decorare se arăta, printre altele: 

...dupa ce a distrus, singur, trei amplasamente inamice de 
tunuri, a plecat în recunoaştere pentru găsirea unui al patrulea 
amplasament periculos, distrugându-l şi pe acesta şi salvând 
astfel viața multor aliați. El nu s-a mai întors şi a fost 
considerat mort. Totuşi, pentru ultima săptămână, până la 
încetarea focului, locotenentul secund Scarlett a oferit 
Companiei B un insufletitor strigăt de luptă: „Pentru bătrânul 
Rolly!” strigăt care a băgat groaza în mulți duşmani. Prin 
infinita milă a Domnului, locotenentul secund Scarlett se 
alătură plutonului său a doua zi după încetarea ostilitătilor. 
Epuizat şi slăbit, s-a întors din morti. Prin ordin prezidential, se 
conferă... 


Capitolul 5 


Reîntors la New York, Ulster Stewart Scarlett descoperi că, 
fiind erou, avea dreptul să facă exact ce dorea. Nu că ar fi fost 
vreodată constrâns, nu, nici vorbă, dar acum chiar şi cele mai 
neînsemnate restricții, cum ar fi punctualitatea şi acceptarea 
convenientelor sociale obişnuite, nu-i mai erau impuse. 
Trecuse testul suprem din viata unui om - confruntarea cu 
moartea. În realitate, erau mii ca el, dar puţini au fost 
declarați oficial eroi şi nici unul nu era un Scarlett. Elizabeth, 
surprinsă peste măsură, l-a copleşit cu tot ceea ce banii şi 
puterea puteau oferi cuiva. Chiar şi Chancellor Drew îl trata 
pe fratele său mai mic ca pe capul familiei. 

Şi astfel intră Ulster Stewart Scarlett în deceniul 20. 

De la vârful societății şi până la patronii de cârciumi, 
Ulster Stewart era un prieten oricând binevenit. Nu contribuia 
la asta nici inteligenţa lui mediocră şi nici înțelepciunea lui şi 
totuşi avea parte de un tratament foarte special. Era un om 
care accepta cu greu ideile din mediul său. Ceea ce cerea el 
de la viata era, desigur, irațional, dar aşa erau vremurile. 
Căutarea plăcerii, evitarea supărărilor şi bucuria de a trăi 
fără ambiţii părea că este tot ce aştepta de la viata. 

Părea. 

Dar în nici un caz nu era ceea ce aştepta Heinrich Kroeger. 

Ei corespondau de două ori pe an, scrisorile de la Strasser 
fiind trimise la o căsuţă poştală din centrul Manhattan-ului. 


Aprilie, 1920 


Dragul meu Kroeger: 

E oficial. Am dat un nume şi o nouă viaţă defunctului 
partid muncitoresc. Acum ne numim Partidul Naţional 
Socialist Muncitoresc German - şi te rog, dragul meu 
Kroeger, să nu iei cuvintele prea în serios. Este un 


început magnific. Atragem foarte multă lume. Restrictiile 
din Tratatul de la Versailles sunt devastatoare. Reduc 
Germania la o ruină. Şi totuşi, e bine. E bine pentru noi. 
Oamenii sunt supăraţi, ei îi blamează nu numai pe 
învingători, ci şi pe cei care ne-au trădat din interior. 


Iunie, 1921 


Dragă Strasser: 

Voi aveți Versailles, noi — Volstead! Şi e bine pentru 
noi... Fiecare capătă o bucată de plăcintă şi bineînţeles 
că şi eu îmi iau partea mea — partea noastră! Fiecare 
vrea o favoare, o plată — o încărcătură însemnată! 

Trebuie doar să cunoşti oamenii potriviti. Peste putin 
timp eu o să fiu „omul potrivit”. Nu mă interesează banii 
— îmi bag picioarele in ei de bani! Ăştia-s pentru jidani si 
mexicani! Eu vreau altceva! Ceva mult mai important... 


Ianuarie, 1922 


Dragul meu Kroeger: 

Toiul merge atât de încet. Atât de cumplit de încet, 
când ar putea fi altfel. Depresiunea economică este 
incredibilă şi continuă să se adâncească. 

Vagoane de bani, practic fără nici o valoare. Adolf 
Hitler şi-a asumat, literalmente, poziţia de preşedinte al 
partidului în locul lui Ludendorff. 

Iti aminteşti ce ţi-am spus odată că sunt nume de 
care nu pot vorbi? Ludendorff era unul din ele. Eu nu 
am încredere în Hitler. Are ceva ieftin în el, ceva de 
oportunist. 


Octombrie, 1922 


Dragă Strasser: 
A fost o vară bună şi o să fie o toamnă şi mai bună şi 


o iarnă grozavă! Prohibitia asta a venit la fix. E o 
nebunie! Dacá dispui de ceva bani ai si intrat ín 
afaceri!... 

Şi ce afaceri! Organizaţia mea creşte. Maşinăria este 
exact pe gustul tău — perfectă. 


Iulie, 1923 


Dragul meu Kroeger: 

Sunt îngrijorat. M-am mutat în nord şi mă găseşti la 
adresa de dedesubt. Hitler e prost. Preluarea Ruhr-ului 
de către Poincare a fost şansa lui de a unifica — politic — 
toată Bavaria. 

Oamenii sunt pregătiți. Dar vor ordine, nu anarhie. 
lar Hitler ţine discursuri, urlă şi se foloseşte de 
neghiobul de Ludendorff pentru a-i conferi măreție. Simt 
că o să facă o prostie. Mă întreb dacă putem face 
amândoi parte din acelaşi partid. În nord, activitatea 
este intensă. Un anume maior Buchrucker a înființat 
„Cămăşile negre”, o mare forță armată care poate 
împărtăşi cauza noastră. 

În curând am să mă întâlnesc cu Buchrucker. Vom 
mai vedea. 


Septembrie, 1923 


Dragă Strasser: 

Din octombrie trecut şi până acum a fost un an mai 
bun decât aş fi sperat vreodată! E ciudat, dar un om 
poate găsi ceva în trecutul lui - ceva ce uraste — şi să-şi 
dea seama că acest ceva este cea mai bună armă pe care 
o posedă. 

Eu am acel ceva. Trăiesc două vieți care nu se 
întâlnesc una cu cealaltă! E o manevră strălucită, dacă 
pot spune aşa! Cred c-ai să fii mulțumit că nu l-ai 
omorât pe prietenul tau Kroeger în Franţa. 


Decembrie, 1923 


Dragul meu Kroeger: 

Plec imediat spre sud! Ín Munchen a fost un dezastru. 
I-am avertizat să nu încerce o lovitură de forță. Solutia 
este politică, dar nu au vrut să asculte. Hitler o să se 
aleagă cu o lungă condamnare la închisoare, în ciuda 
„prietenilor” pe care-i avem. Dumnezeu ştie ce-o să 
pateasca bietul Ludendorff. 

Organizaţia „Cămăşilor negre” a lui Buchrucker a fost 
distrusă de Von Seeckt. De ce? 

Toţi vrem acelaşi lucru. Depresiunea economică este 
acum catastrofală. 

Mereu se războiesc între ei cei care nu trebuie s-o 
facă. 

Evreii şi comuniştii jubilează, desigur. E o ţară 
nebună. 


Aprilie, 1924 


Dragă Strasser. 

M-am lovit de primele dificultăți adevărate, dar acum 
totul e sub control. Iti amintesti, Strasser? Control... 
problema e simplă - prea multi oameni aleargă dupa 
acelaşi lucru. Toţi vor să fie mari şi tari! E destul pentru 
toți, dar nimeni nu vrea sa-nteleaga. 

Este exact ce spui tu — oamenii care n-ar trebui să se 
războiască între ei, lac exact asta. Cu toate acestea, 
aproape am reuşit să realizez ce mi-am propus. În 
curând o să am o listă cu mii de nume! Mii! Care vor 
face ce vrem noi. 


Ianuarie, 1925 


Dragul meu Kroeger: 


Asta e ultima mea scrisoare. Íti scriu din Zurich. 
După eliberarea sa, Herr Hitler a luat din nou 
conducerea partidului şi iti mărturisesc că există multe 
dezacorduri între noi. Poate că se vor rezolva. Am şi eu 
adepții mei. Mai concret. Suntem, toți puşi sub o severă 
urmărire. Weimar-ul se teme de noi — şi aşa şi trebuie. 
Sunt convins că-mi sunt controlate corespondența, 
telefonul şi fiecare mişcare pe care o fac. Nu mai pot 
risca. Dar momentul se apropie. Se lucrează la un plan 
îndrăzneț şi eu mi-am luat libertatea de a sugera 
includerea lui Heinrich Kroeger. E un plan magistral, un 
plan fantastic. Va trebui să iei legătura cu marchizul 
Jacques Louis Bertholde, de la Bertholde et Fils, Londra. 
Până la mijlocul lui aprilie. Singurul nume pe care îl ştie 
— ca şi mine, de altfel — este Heinrich Kroeger. 


Un om cărunt, de şaizeci şi trei de ani, stătea la biroul său, 
privind pe fereastră la Strada K din Washington. Numele lui 
era Benjamin Reynolds şi urma să iasă la pensie peste doi 
ani. Până atunci, însă, răspundea de activitatea unei agenții 
cu nume inofensiv aparținând Ministerului de Interne. 
Agenţia se numea Activităţi de Teren şi Inspectie. Pentru mai 
puţin de cinci sute de persoane era cunoscută sub numele de 
Group Twenty. 

Agenţia şi-a luat acest nume prescurtat de la ceea ce-a fost 
la început: un grup de douăzeci de inspectori de teren care a 
fost trimis de Interne să examineze conflictele de interese din 
ce în ce mai mari dintre acei politicieni care alocă fonduri 
federale şi alegătorii care le primesc. 

O dată cu intrarea Americii în conflictul mondial şi cu 
expansiunea industrială apărută peste noapte din necesitatea 
de a susține eforturile făcute pentru război, Group Twenty a 
devenit o unitate suprasolicitată. Acordarea contractelor de 
producere a armamentului şi muniției unor industrii din 
întreaga ţară necesita un control neîntrerupt, care depăşea 
posibilitățile numărului limitat de inspectori de teren. 


Totusi, in loc ca aceastá agentie discretá sá se extinda, s-a 
hotarát folosirea ei numai in domeniile cele mai sensibile — 
sau delicate. 

Si erau destule. lar inspectorii erau specialisti. 

După război, s-a vorbii de desființarea acestui Group 
Twenty, dar de fiecare dată când se discuta acest subiect, 
apăreau probleme pentru a căror rezolvare era necesară 
iscusinta acestuia. În general, erau probleme care implicau 
înalți funcționari publici care şi-au băgat cam prea mult 
degetele în borcanul cu miere al statului. Dar, în cazuri 
izolate, Group Twenty îşi asuma responsabilități pe care le 
evitau alte departamente, din nenumărate motive. Cum ar fi, 
de exemplu, reticenta Ministerului de Finanţe de a urmări o 
himeră numită Scarlatti. 

— De ce, Glover? întrebă omul cărunt. Întrebarea care se 
pune este de ce? Presupunând că există puţine probe de 
acuzare, de ce? 

— De ce încalcă cineva legea? 

Un bărbat cu circa zece ani mai tânăr ca Reynolds îi 
răspunse printr-o altă întrebare. 

— Pentru profit. Şi se pot scoate profituri bune din 
prohibitie. 

— Nu! La naiba, nu-i aşa! 

Reynolds se întoarse cu scaunul şi îşi trânti pipa pe mapa 
de pe birou. 

— Te-nseli! Acest Scarlatti are mai multi bani decât ne 
putem imagina amândoi la un loc. E ca şi cum ai spune că 
familia Mellon are de gând să-şi deschidă o tipografie la 
Philadelphia. N-are sens... Bei ceva cu mine? 

Era trecut de cinci şi personalul de la Group Twenty 
plecase. Rămăseseră doar cel numit Glover şi Ben Reynolds. 

— Mă sochezi, Ben, spuse Glover, făcând o grimasa. 

— Atunci, să te ia naiba! Am să ţin pentru mine. 

— Numai încearcă şi te trimit eu undeva... Marfă bună? 

— Tocmai descărcată din vaporul venit de la bătrânul 
Blighty, aşa mi s-a spus. 


Reynolds luă o sticlă îmbrăcată în piele din sertarul de sus 
şi două pahare de apă de pe o tavă aliată pe birou şi turnă. 

— Dacă elimini profiturile, atunci ce naiba iti mai rămâne, 
Ben? 

— Al naibii să fiu dacă ştiu, răspunse bătrânul, sorbind 
din pahar. 

— Ce ai de gând să faci? Bănuiesc că nimeni nu vrea să 
facă nimic. 

— Da, majestate! Adică nu, majestate! Nu vrea nimeni să 
se atingă de ăsta... A, l-ar urmări pe domnul Smith sau pe 
domnul Jones pentru vreo răzbunare. L-ar acuza fără milă pe 
vreun amărât din East Orange, New Jersey, pe baza unei 
vinovatii puse în cârca lui. Dar nu pe ăsta! 

— M-ai zăpăcit, Ben. 

— Ăsta e Scarlatti Industries! Ăsta înseamnă prieteni mari, 
puternici, acolo sus! Nu uita că Finanţele au nevoie şi de 
bani. Şi îi ia de acolo, de sus. 

— Ce vrei să faci, Ben? 

— Vreau să aflu de ce mamutul îşi bagă nasul în mâncarea 
păsărelelor. 

— Cum? 

— Cu ajutorul lui Canfield. Îl interesează şi pe el mâncarea 
păsărelelor, ticălosul. 

— E un om bun, Ben. 

Lui Glover nu i-a plăcut cum a sunat insulta lui Reynolds. 
Lui îi plăcea Matthew Canfield. Îl socotea talentat, ager. În 
afara faptului că nu avea bani să-şi termine studiile, era un 
om de viitor. Prea bun pentru serviciul guvernamental. Mult 
mai bun decât oricare din ei... în orice caz, mai bun decât un 
tip numit Glover căruia nu-i mai păsa. Dar nu multi erau mai 
buni ca Reynolds. 

Benjamin Reynolds ridică ochii şi-şi privi subalternul. Păru 
că-i citeşte gândurile. 

— Da, e un om bun... Acum e la Chicago. Du-te si cheamă- 
1. Trebuie să avem pe undeva traseul lui. 

— E la mine în birou. 


— Atunci, până mâine seară să fie aici. 


Capitolul 6 


Matthew Canfield, inspector de teren, stătea întins în 
cuseta vagonului de dormit Pullman si fuma penultimul 
trabuc pe care-l mai avea în pachet. Nu aveau țigări subțiri de 
foi în trenul New York - Chicago Limited şi de aceia trăgea 
fiecare fum cu un fel de sacrificiu. 

Dis-de-dimineata va fi la New York, apoi va lua următorul 
tren spre sud şi va ajunge la Washington mai devreme. Asta 
va face o impresie mai bună asupra lui Reynolds decât dacă 
va ajunge seara. Asta îi va dovedi că el, Canfield, putea să 
rezolve repede o problemă, fără să lase lucrurile în ultima 
clipă. E adevărat că, în cazul de fata, nu a fost greu. 
Terminase treaba de câteva zile, dar a rămas la Chicago ca 
oaspete al senatorului pe care fusese trimis să-l confrunte în 
problema trecerii pe statul de plată a unor angajaţi fictivi. 

Se întreba de ce fusese chemat înapoi la Washington. 
Mereu se întreba de ce era chemat înapoi. Poate pentru că 
avea convingerea că nu va mai primi niciodată o altă 
însărcinare şi că într-o zi, cumva, Washingtonul îl va înfunda. 
Group Twenty îl va înfunda. 

Îl vor înfunda. Cu dovezi. 

Dar, n-a fost aşa. Nu se întâmplase nimic. Matthew 
Canfield era un profesionist - de nivel inferior, recunosti — şi 
totuşi, profesionist. Nu avea nici un fel de regrete. Avea 
dreptul la fiecare moneda pe care o dezgropa. 

De ce nu? Nu lua niciodată prea mult. El şi mama lui 
meritau şi ei ceva. Un tribunal federal din Tusla, Oklahoma a 
lipit instiintarea serifului pe magazinul tatălui sau. Un 
judecător federal dăduse hotărârea: faliment involuntar. 
Administraţia federală nu voise să asculte nici un fel de 
explicaţii în afară de faptele care arătau că tatăl său nu mai 
avea capacitatea de a-şi plăti datoriile. 

Timp de un sfert de veac un om a muncit şi-a întemeiat o 


familie şi-a trimis un fiu la o universitate de stat — atâtea vise 
împlinite distruse printr-o simplă bătaie cu ciocanelul în 
plácuta de marmură a unui tribunal. Canfield nu avea nici un 
fel de regrete. 


— Ai o nouă însărcinare, Canfield. Procedee simple. Nimic 
dificil. 

— Bine, domnule Reynolds. Întotdeauna la ordin. 

— Da, ştiu... începi peste trei zile la dana treizeci şi şapte 
din New York City. La vamă. Am să te initiez cât pot de bine. 

Dar, bineînţeles că Benjamin Reynolds nu l-a ,initiat” pe 
Matthew Canfield atât cât ar fi trebuit. Voia ca el să-şi 
„completeze” singur spaţiile pe care el, Reynolds, le lăsase 
libere. Îl padrone Scarlatti acţiona dincolo de danele West Side 
— numerele de mijloc — asta ştiau şi ei. Dar cineva trebuia să-l 
vadă. Cineva trebuia să-l identifice. Fără să ştie. 

Asta era foarte important. 

Şi dacă cineva putea să facă asta, atunci acela era Matthew 
Canfield care părea că se învârteşte în iadul statelor de plată, 
al mitei, al corupției. 

Şi o făcu. În schimbul de noapte din 3 ianuarie 1925. 


Matthew Canfield, vameş, verificase facturile vasului cu 
aburi Genoa-Stella şi îi făcu semn supraveghetorului să 
înceapă descărcarea din cală a lăzilor cu lână Como. 

Şi atunci, începu totul. 

Mai întâi, o ceartă. Apoi, o bătaie cu cârlige. 

Echipajul de pe Genoa-Stella nu accepta o încălcare a 
procedurilor de descărcare. Ei primeau ordine de la altcineva. 
Dar în nici un caz de la vamesii americani. 

Două lăzi căzură din macara şi de sub invelisul de paie, 
putoarea de alcool nerafinat răzbătea inconfundabilă. 

Toate forțele din port inghetara. Apoi, câţiva indivizi au dat 
fuga la cabinele telefonice şi o sută de trupuri ca de maimuţă 
se adunara în jurul lăzilor, gata să respingă orice intrusi, cu 
cârligele lor. 


Cearta dinainte fu dată uitării, ca şi bătaia cu cárlige. 
Contrabanda era pâinea lor şi erau hotărâți să o apere cu 
prețul vieţii. 

Canfield, care alergase pe scări până la cabina de sticlă de 
deasupra danei, urmărea mulțimea agitată. Începu un schimb 
de strigăte între cei de pe puntea de încărcare şi marinarii de 
pe Genoa-Stella. Timp de cincisprezece minute adversarii 
tipara unii la alții, insotind strigătele cu gesturi obscene. Dar 
nimeni nu scoase vreo armă. Nimeni nu aruncă vreun cârlig 
sau cuțit. Stăteau în aşteptare. 

Canfield îşi dădu seama că nimeni din biroul vamal nu 
făcuse vreo mişcare să cheme autoritățile. 

— Pentru numele lui Dumnezeu! Să cheme cineva poliția! 

Cei patru oameni din cameră rămăseseră tacuti. 

— M-ati auzit? Chemati poliția! 

Cei patru oameni speriaţi, în uniforme de vamesi, 
rămăseseră impasibili. 

În cele din urmă, unul din ei vorbi. Stătea lângă Matthew 
Canfield, uitându-se prin peretele de sticlă la armata de 
gangsteri de dedesubt. 

— Nu cheamă nimeni poliția, tinere. Dacă vrei să mai apari 
mâine la docuri. 

— Să mai apari oriunde, adăugă un altul care se aşeză 
calm jos şi luă un ziar de pe biroul lui micut. 

— Dar de ce? S-ar putea ca cineva de acolo, de jos, să fie 
omorât! 

— Rezolvă ei singuri, spuse vamesul mai în vârstă. 

— Din ce port spuneai că vii?... Erie?... Poate ca acolo ati 
avut alte legi. Legile sunt altele la transportul pe lac... 

— Un rahat! 

Un al treilea tip se duse lângă Canfield. 

— Ascultă, taranoiule, vezi-ti de treabă, bine? 

— Ce fel de vorbe sunt astea? Spune, ce fel de vorbe sunt 
astea? 

— Vino-ncoa”, taranoiule. Cel de-al treilea tip al cărui trup 
subtirel şi fața îngustă păreau pierdute în uniforma largă, îl 


apucă pe Canfield de cot şi îl duse într-un colț. Ceilalţi se 
făcură că nu observă, dar îşi tot aruncau privirea spre cei doi. 
Erau curioşi, chiar îngrijorați. 

— Ai soţie, copii? îl întrebă calm slăbănogul. 

— Nu... Si ce-i cu asta? 

— Noi avem. Asta e. 

Slăbănogul băgă mâna în buzunar si scoase câteva 
bancnote. 

— Uite. Sunt şaizeci de dolari... Numai nu fă valuri, da?... 
Oricum, nu-i de nici un folos să chemi sticletii... Te lasă 
baltă. 

— Iisuse! Şaizeci de dolari! 

— Salariul pe două săptămâni, pustiule. la-ti partea. 

— O.K... O.K., oiau. 

— Uite-i că vin, Jesse. 

Gardianul mai bătrân de lângă fereastră i se adresă încet 
tipului de lângă Canfield. 

— Hai bă, taranoiule. Să te faci deştept, spuse cel cu bani, 
ducându-l pe Canfield la fereastra care avea vedere spre 
interior. 

Jos, la intrarea din stradă, Canfield văzu două automobile 
mari, unul după altul, care se oprira — primul, intrat pe 
jumătate în clădire. Câţiva bărbaţi în paltoane negre au ieşit 
din prima maşină şi acum se îndreptau spre grupul de 
docheri care înconjura lăzile deteriorate. 

— Ce fac ăia? 

— Aia sunt gorilele, pustiule, răspunse gardianul numit 
Jesse. Ei aranjează. 

— Ce aranjează? 

— Ha! se auzi un râs gutural dinspre tipul cu ziarul de la 
biroul micut. 

— Aranjeaza ce trebuie aranjat. Nu ce — pe cine! 

Tipii în paltoane — cinci la număr - făcură câţiva paşi si 
începură să stea de vorbă cu diferiți hamali. 

Obraz lângă obraz, gândi Canfield. Pe unii îi înghionteau în 
glumă şi îi băteau pe gâturile lor groase. Erau ca nişte 


administratori de grădini zoologice care îşi îmblânzeau 
animalele. Doi dintre ei urcară pe pasarelă. Şeful, care purta 
o pălărie albă de fetru şi era acum figura centrală din cei trei 
rămaşi jos, se uită în spate spre automobile şi apoi în sus la 
cabina de sticlă. Dădu din cap şi o porni spre scări. Gardianul 
Jesse vorbi: 

— Mă ocup eu. Voi stati linistiti. 

Deschise uşa şi-i aşteptă pe platforma metalică pe cei trei 
bărbați cu pălării albe de fetru. 

Canfield îi putea vedea prin sticlă pe cei doi stând de vorbă. 
Pălăria albă zâmbea, chiar cu slugărnicie. Dar în ochi avea o 
privire dură, gravă. Apoi, acesta păru preocupat, nervos şi cei 
doi se uitară spre birou. Se uitau la Matthew Canfield. 

Uşa fu deschisă de Jesse. 

— Hei tu, Cannon. Mitch Cannon, vino-ncoa’! 

Era întotdeauna mai simplu să foloseşti un nume de 
paravan folosind inițialele propriului nume. Nu poţi sti 
niciodată cine-ti trimite un dar de Crăciun. 

Canfield ieşi pe platforma metalică în timp ce individul cu 
pălărie albă cobori scara şi ajunse jos, pe asfalt. 

— Vino jos şi semnează actele de control. 

— Pe dracu”, amice! 

— Am spus să vii jos şi să semnezi actele! Vor să ştie că 
eşti curat. 

Şi apoi Jesse zâmbi. 

— Băieţii sunt aici... Ai să mai primeşti încă un mic 
procent... Dar eu primesc cincizeci la sută, înţelegi? 

— Înî, spuse Canfield cu reticentă. Înţeleg. 

Începu să coboare treptele, uitându-se la cei doi care-l 
aşteptau. 

— Nou p-aici, ai? 

— hi. 

— De unde esti? 

— Lake Erie. O mulţime de treabă la Lake Erie. 

— Cu ce te ocupi? 

— Marfa canadiană. Ce altceva?... Bună marfa, pileala asta 


canadiana. 

— Noi importăm lână! Lână Como. 

— fhi, bine, amice. La Erie se găsesc piei tăbăcite si 
țesături canadiene... 

Canfield îi făcu cu ochiul subalternului de pe chei. 

— Ambalaj bun şi moale, nu? 

— Ascultă, tipule. N-avem nevoie de deştepţi. 

— O.K... Cum ai spus. Lana. 

— Vino la dispeceri... Semnezi pentru încărcătură. 

Canfield merse cu tipul solid la cabina dispecerilor unde 
un al doilea tip îi aruncă o planşetă plină de hârtii prinse cu 
clame. 

— Scrie clar şi pune data şi ora citet! ordonă tipul din 
cabină. 

După ce Canfield se conformă, primul tip vorbi. 

— O.K... Vino cu mine. 

Il conduse pe Canfield la automobile. Agentul putu să vadă 
doi indivizi stând de vorbă pe bancheta din spate a celei de-a 
doua maşini. În prima maşină nu mai rămăsese decât şoferul. 

— Asteapta aici. 

Canfield se intreba de ce fusese ales el. Se intamplase ceva 
la Washington? Nu fusese timp suficient ca sa se intample 
ceva. 

Dinspre dana se auzi zarva. Cele doua gorile care urcasera 
pe vas escortau acum un barbat in uniforma si coborau 
pasarela. Canfield vazu ca era capitanul lui Genoa-Stella. 

Barbatul cu palarie alba statea aplecat peste fereastra si 
discuta cu cei doi din cea de-a doua masina. Ei nu 
observasera zgomotul care venea de la dana. Barbatul solid 
deschise portiera masinii si dinauntru iesi un italian scund si 
foarte brunet. Nu avea mai mult de un metru saizeci inaltime. 

Maruntelul ii facu semn inspectorului sa se apropie. Baga 
mana in buzunarul hainei, scoase un portofel si lua cateva 
bancnote din el. Vorba îi era apăsată. 

— Eşti nou angajat? 

— Da, domnule. 


— Lake Erie? Asa-1? 

— Da, domnule. 

— Care ti-e numele? 

— Cannon. Italianul îl privi pe cel cu pălăria albă. 

Acesta dădu din umeri. 

— Non conosco... 

— Tine. 

Îi dădu lui Canfield două hârtii de cincizeci de dolari. 

— Sa fii băiat cuminte... Noi avem grijă de băieții cuminţi, 
nu-i aşa, Maggiore?... Avem grijă si de băieţii care nu e 
cuminţi... Capisce! 

— Sigur! Mulţumesc foarte... 

Atât apucă inspectorul să mai spună. Cei doi care-l 
escortau pe căpitanul vasului Genoa-Stella ajunseseră la 
primul automobil. 

Acum îl ţineau cu forța, împingându-l împotriva voinţei lui. 

— Lascia mi! Lascia mi! Maialil'*' 

Căpitanul încercă să scape din mâna celor două gorile. Se 
smulse şi se răsuci, dar fără folos. 

Italianul mărunt îl dădu la o parte pe Canfield în momentul 
când gorilele i-l aduseră pe căpitan. Ofiţerul şi cei doi tâlhari 
începură să tipe în acelaşi timp. Italianul ascultă şi se uită fix 
la căpitan. 

Apoi, celălalt bărbat, cel care rămăsese pe scaunul din 
spate al celui de-al doilea automobil scoase capul pe 
fereastră, rămânând pe jumătate în umbră. 

— Ce se întâmplă? De ce tipa ăia, Vitone? 

— Acestui comandante nu-i place cum facem noi afaceri, 
Padrone. Zice că n-o să ne lase să mai descărcăm. 

— De ce nu? 

— Si rifuitil” strigă căpitanul, intuind ce se discută desi 
nu înțelegea cuvintele. 

— Zice că nu vede pe nimeni cunoscut. Zice că n-avem nici 
un drept asupra acestui vapor! Vrea să dea nişte telefoane. 

— Sigur că vrea, spuse calm omul din umbră. Ştiu cam pe 
cine vrea să sune. 


— ŞI-I laşi? întrebă italianul maruntel. 

— Nu fi prost, Vitone... Vorbeşte frumos. Zâmbeşte. Fă-le 
cu mâna celor din vapor. Faceţi toți cu mâna!... Ala e un 
butoi cu pulbere, imbecililor!... Dati-le impresia că totul e în 
regulă. 

— Sigur. Sigur, Padrone. 

Toţi începură să râdă şi să facă semne cu mâna, în afară 
de căpitan care încă se mai zbătea să-şi elibereze mâinile. 
Efectul era comic şi Canfield se trezi aproape zâmbind, dar 
tipul de la fereastra automobilului era exact în raza lui 
vizuală. Inspectorul de teren retinu că avea o figură chipeşă 
cu trăsături remarcabile. Dar fata îi era cumva ascunsă de 
borul larg al pălăriei, Canfield observă cât trăsăturile erau 
ascuțite, acviline, bine conturate. Şi ceea ce l-a frapat in mod 
deosebit pe inspector au fost ochii, luau de un albastru foarte 
deschis. Şi totuşi, italianul îi spusese „padrone”. Canfield 
admitea că puteau fi şi italieni cu ochi albaştri, dar el nu 
văzuse niciodată unul. Era ceva neobişnuit. 

— Ce facem, Padrone! întrebă maruntelul care îi dăduse lui 
Canfield suta de dolari. 

— Păi tu ce crezi, amice? El e un oaspete pe meleagurile 
noastre, nu-i asa? Fii politicos, Vitone... Condu-l pe căpitan 
afară şi lasă-l... să dea telefon. 

Apoi, tipul cu ochi albaştri cobori vocea. 

— Si omoara-l! 

Italianul maruntel facu un semn discret cu capul spre 
intrarea in dana. Cei doi care-l flancau pe ofițerul în uniformă 
îl împinseră înainte, pe usa, în întunericul nopții. 

— Chiama le noştri amici”... spuse gorila din dreapta 
căpitanului. 

Căpitanul încerca să reziste. Odată ajuns afară, în lumina 
difuză a uşii, Canfield putu să-l vadă smulgându-se violent 
din mâinile celor care-l ţineau, până când cel din stânga îşi 
pierdu echilibrul. Apoi, căpitanul se repezi cu pumnii la 
celălalt, strigând la el în italiană. 

Cel care fusese îmbrâncit îşi reveni şi scoase ceva din 


buzunar. Canfield nu distinse imediat obiectul. 

Apoi, văzu că era un cuţit. Cel din spatele căpitanului il 
înfipse în spatele iară apărare al ofițerului. 

Matthew Canfield îşi trase cozorocul de la şapca de vameş 
mai pe ochi şi începu să se îndepărteze de automobile. Mergea 
încet, vrând să pară nepăsător. 

— Hei! Tu! Tu! Vama! 

Vorbea tipul cu ochi albaştri, de pe scaunul din spate. 

— Tu! Lake Erie! strigă italianul maruntel. 

Canfield se întoarse. 

— N-am văzut nimic. Absolut nimic. Nimic! 

Încercă să zâmbească, dar nu-i veni. 

Tipul cu ochi albaştri se holbă la el, în timp ce Canfield se 
uita chiorâş şi îşi ascundea fata sub cozorocul sepcii. 
Italianul mărunt tacu un semn spre şoferul primei maşini. 

Şoferul ieşi şi se postă în spatele inspectorului. 

— Porta lui fuori vicin’ a l'acqua! Senza fuccide! Corteddo!'” 
spuse maruntelul. 

Şoferul îl împinse pe Canfield din spate spre intrarea în 
port. 

— Hei, las-o baltă! N-am văzut nimic! Ce vreţi de la mine!... 
Haide, pentru numele lui Dumnezeu! 

Matthew Canfield nu avea nevoie să i se răspundă. Ştia 
exact ce voiau de la el. Amărâta lui de viata. 

Individul din spatele lui continua să-l împingă, 
înghiontindu-l înainte. După clădire. În partea pustie a 
portului. 

Doi şobolani tasnira la câţiva metri în fata lui Canfield si a 
călăului său. În spatele zonei unde se afla marfa, se putea 
auzi zgomotul din ce în ce mai tare al scandalului. Apele 
râului Hudson se izbeau de pilonii uriaşi ai docului. 

— A lesta chi!... Mişcă! spuse tipul, vârându-i lui Canfield 
un revolver în coaste. 

— Ascultă-mă. 

Canfield renunță să-şi mai îngroaşe vocea. 

— Sunt agent guvernamental! Dacă le atingi de mine, te 


salta! Prietenii tăi n-or să-ți mai dea nici un fel de ajutor cand 
vor afla... 

— Mişcă! 

De undeva dinspre mijlocul râului se auzi sirena unui 
vapor. O alta îi răspunse. Apoi, un şuierat prelung, tipator, 
pătrunzător. Venea dinspre Genoa-Stella. Era un semnal, un 
semnal disperat, care nu se mai oprea. Tipatul sau era 
asurzitor şi îi distrase atenția - cum era si normal — 
individului cu arma din spatele lui Canfield. 

Inspectorul se repezi şi-l apucă de mână răsucindu-i-o cu 
toată puterea. Tipul se repezi la fata lui şi-şi înfipse ghearele 
în ea trăgându-l spre peretele metalic al clădirii. Canfield îi 
strânse mai tare încheietura mâinii şi cu cealaltă mână îl 
apucă de haină şi-l trase spre perete — în aceeaşi direcție in 
care-l trăgea şi celălalt — răsucindu-se în ultima clipă, astfel 
încât călăul său se izbi de perele. 

Arma zbură din mâna sicilianului şi Canfield îi trase un 
genunchi între picioare. 

Italianul scoase un țipăt gutural de durere. Canfield il 
trânti şi tipul dădu din picioare, zvârcolindu-se pe jos până pe 
marginea docului, răsucindu-se de durere. 

Inspectorul îl apucă de cap şi îl izbi de câteva ori de lemnul 
gros. Pielea capului îi plesni şi sângele începu să-i tásneascá 
din cap. În mai puţin de un minut era gata. Călăul lui 
Matthew Canfield era mort. 

Şuieratul acela tipator de pe Genoa-Stella continua, 
devenind acum înfricoşător. Strigătele din zona de încărcare a 
docului erau din ce în ce mai puternice. 

Canfield socoti că membrii echipajului vasului au trecut la 
o revoltă fatisa, probabil că au cerut instrucțiuni de la 
căpitanul lor şi, neprimindu-le şi-au dat seama că a fost 
omorât, sau luat ostatic. 

Se auziră câteva focuri de armă. Zgomotul sacadat al unei 
puşti mitralieră — si-apoi alte strigăte, alte tipete de groază. 

Inspectorul de teren nu se putea întoarce in fata clădirii si 
fără îndoială că cineva avea să vină să-l caute pe călăul lui. 


Împinse corpul sicilianului mort peste marginea docului si 
auzi plescăitul apei dedesubt. 

Şuieratul de pe Genoa-Stella încetă. Strigătele începură să 
se stingă. Cineva preluase controlul. Si la capătul din fata al 
docului se iviră doi indivizi. Aceştia începură să strige. 

— La Tona! Hey, La Tona! La Tona... 

Matthew Canfield sări în apa murdară a râului Hudson şi 
începu să inoate cu destul efort, îmbrăcat în uniforma grea de 
vameş, spre mijlocul râului. 


— Eşti un tip foarte norocos! îi spuse Benjamin Reynolds. 

— Ştiu, domnule. Şi foarte fericit că s-a terminat. 

— Îmi dau seama că nu prea avem chemare pentru astfel 
de lucruri. la-ti o săptămână liberă. Odihneste-te. 

— Mulţumesc, domnule. 

— Glover va fi aici peste câteva minute. Este încă prea 
devreme. 

Adevărat. Era şase şi un sfert dimineața. Canfield ajunsese 
la Washington la ora patru si se temuse să se ducă acasă. li 
telefonase lui Benjamin Reynolds şi acesta îi spusese 
inspectorului să meargă la sediul lui Group Twenty şi să-l 
aştepte acolo. 

Uşa de-afară se deschise şi Reynolds întrebă: 

— Glover? Tu esti? 

— Da, Ben, lisuse! Nu-i nici şase jumate... Ce noapte 
cumplită! Copiii fiului meu sunt la noi. 

Vocea îi era obosită, iar când Glover ajunse la uşa lui 
Reynolds, îşi dădu seama că omul era epuizat... 

— Salut, Canfield. Ce naiba ai patit? 

Matthew Canfield, inspector de teren, povesti toată 
tărăşenia. 

Când termină, Reynolds îi spuse lui Glover. 

— Am telefonat la vama de la Lake Erie — dosarul lui de 
personal a fost îndepărtat. Băieţii din New York au eliberat 
camera lui de acolo. Nu fusese atinsă. Mai e ceva de care 
trebuie să ne ocupăm? 


Glover se gándi o clipa. 

— Da. Poate... în caz că dosarul de personal de la Lake Erie 
va fi căutat — şi va fi — sá lansám zvonul prin port, că acest 
Canfield... Cannon... a fost numele fals al unui ucigas plătit... 
Că a fost prins în Los Angeles, sau San Diego, sau altundeva 
şi omorât. Mă ocup eu de asta. 

— Bun... Acum, Canfield, am să-ţi arăt câteva fotografii. 
Eu n-am să fac nici un fel de comentarii... vezi dacă poţi să-i 
identifici. 

Luă o mapă şi se întoarse la birou. 

— Uite. 

Scoase cinci fotografii — trei fotografii mărite din ziare si 
două instantanee luate la închisoare. 

După ce au fost aranjate, lui Canfield nu-i trebui mai mult 
de o secundă: 

— Asta e tipul! Asta e cel căruia macaronarul maruntel îi 
spunea padrone! 

— Il Scarlatti padrone, spuse calm Glover. 

— Esti absolut sigur? 

— Sigur... Şi dacă are ochi albaştri, pot jura pe Sfânta 
Scriptură. 

— Ai putea să declari asta sub jurământ? 

— Bineînţeles. 

— Hei, Ben, las-o baltă! întrerupse Glover care ştia că îi 
cere lui Matthew Canfield aşa ceva însemna să-i semnezi 
condamnarea la moarte. 

— Eu doar am întrebat. 

— Cine-i ăsta? întrebă Canfield. 

— Da. Cine este?... Ce este?... Nu ştiu dacă e bine să-ți 
răspund la prima întrebare măcar, dar dacă ai afla pe altă 
cale - si ai putea afla uşor - ar fi periculos. 

Reynolds întoarse fotografiile pe dos. Un nume era scris cu 
creion negru intens. 

— Ulster Stewart Scarlett - născut Scarlatti, citi cu voce 
tare inspectorul. A câştigat o medalie în război, nu-i asa? Un 
milionar. 


— Da, asa e, raspunse Reynolds. Aceastá identificare 
trebuie să rămână secretă. Vreau să spun strict secreta! S-a 
înțeles? 

— Desigur. 

— Crezi că te-ar putea recunoaşte cineva după cele 
întâmplate astă-noapte? 

— Mă îndoiesc. Lumina era proastă, iar eu mi-am ţinut 
şapca trasă pe ochi şi m-am străduit să vorbesc ca un 
tâmpit... Nu, nu cred. 

— Bine. Ai făcut treabă bună. la şi te odihneşte puţin. 

— Mulţumesc. 

Inspectorul de teren ieşi, închizând uşa după el. 

Benjamin Reynolds privi fotografiile de pe birou. 

— Il padrone Scarlatti, Glover. 

— Du-o înapoi la Finanţe. Ai obţinut tot ce-ţi trebuie. 

— Doar nu le gândeşti să... Nu am obţinut nimic, decât 
dacă vrei să-l condamni pe Canfield la moarte... Şi chiar aşa 
fiind, ce ai de făcut? Scarlett nu emite cecuri... Că „a fost 
văzut împreună cu...” Că „a fost auzit dând un ordin...” Cui? 
Pe baza mărturiei cui? A unui minor funcționar de stat 
împotriva cuvântului unui celebru erou de război? Fiul lui 
Scarlatti?... Nu, nu avem decât alternativa amenințării... Şi 
poale că e suficient. 

— Şi cine va ameninţa? 

Benjamin Reynolds se rezemă de spătarul scaunului şi îşi 
uni degetele mâinilor. 

— Eu... Am să stau de vorbă cu Elizabeth Scarlatti... Vreau 
să ştiu: de ce? 


Capitolul 7 


Ulster Stewart Scarlett coborí din taxi la intersectia dintre 
Fifth Avenue si Strada 44 si parcurse pe jos distanta mica 
până la casa lui cu fațada din gresie. Urcă în goană treptele 
până la uşa masivă din fata si intră. Trânti usa în urma lui si 
rămase o clipă în holul imens, bătând din picioare pentru a 
alunga gerul acestui februarie. Îşi aruncă paltonul pe un 
scaun din hol, apoi se îndreptă spre uşa dublă care dădea în 
livingul spaţios, intră şi aprinse o veioză... Era abia patru 
după amiază şi deja se întuneca. 

Se duse spre cămin şi observă cu satisfacție că servitorii 
aranjaseră cum trebuie bustenii şi surcelele. Aprinse focul si 
privi flăcările ridicându-se din toate colțurile... Se prinse cu 
mâinile de polita de deasupra căminului şi se apleca la 
căldura flăcării. Privirea i se îndreptă spre diploma Steaua de 
argint pusă într-o ramă de aur deasupra căminului. Va veni 
momentul când aceasta va fi pusă în valoare. O amintire 
pentru toţi cei ce vor intra ui aceasta casă. 

A fost o abatere de moment. Gândurile i se întoarseră la 
sursa supărării lui. A furiei lui. 

Idiot, ticălos bătut în cap! 

Scursură! Gunoi! 

Patru marinari de pe  Genoa-Stella ucişi. Cadavrul 
căpitanului găsit pe o barjă abandonată din zona portului. 

Ei ar fi suportat asta. Ar fi suportat şi revolta echipajului. 
Viaţa în docuri era violentă. Dar nu şi cadavrul lui La Tona 
întins pe un suport în cruce, pe suprafața apei, la cincizeci de 
metri de vasul care adusese marfă de contrabandă. 

La Tona! 

Cine-l omorâse? Doar n-o fi făcut-o vameşul ăla tâmpit şi 
gângav... O, nu!... La Tona l-ar fi mâncat cu rahat cu tot şi s- 
ar fi stricat de râs! La Tona era un ucigaş notoriu. Cea mai 
nenorocită speţă de brută criminală. 


O să răsufle. O sá putá. Nici un spert nu va putea 
împiedica asta. Cinci crime la dana treizeci şi şapte în timpul 
unei singure ture de noapte. 

Şi prin La Tona se va ajunge la Vitone. Micutul Don Vitone 
Genovese. Ticălos imputit de doi bani, gândi Scarlett. 

Ei bine, era momentul să se retragă. A obţinut ce-a vrut. 
Chiar mai mult. Strasser o să fie uimit. Toti or să fie uimiti. 

Ulster Stewart îşi aprinse o ţigară şi se îndreptă spre o uşă 
mică şi îngustă din stânga căminului. Luă o cheie, descuie 
uşa şi intră. 

Camera, ca şi uşa care dădea în ea, era mică. Cândva, 
fusese o cămară de vinuri cu intrare separată; acum era o 
camaruta de lucru cu un birou, un scaun şi două dulapuri 
grele din metal pentru dosare. Fiecare sertar avea o 
incuietoare mare, circulară, cu cifru. 

Scarlett aprinse lampa de pe birou şi merse la primul 
dulap. Se aplecă la ultimul sertar, formă combinaţia de cifre 
şi îl trase afară. Din el scoase un carnet foarte gros, legat în 
piele pe care îl puse pe birou. Se aşeză şi îl deschise. 

Era opera lui de căpătâi, produsul a cinci ani de muncă 
conştiincioasă. 

Răsfoi paginile — prinse cu grijă şi precizie pe inele, având 
găurile întărite cu rondele de pânză. Fiecare înregistrare era 
notată clar cu o literă. După fiecare nume era o scurtă 
descriere, unde exista aşa ceva şi o biografie si mai scurtă — 
funcție, venituri, familie, perspective - când candidatul 
garanta pentru ea. 

Paginile aveau un titlu şi erau împărțite pe oraşe si state. 
Etichete diferit colorate alcătuiau indexul înşirat de la partea 
de sus la cea de jos a carnetului. 

O capodoperă! 

Evidenţa fiecărei persoane - importante sau nu - care 
beneficiase, într-un fel sau altul, de pe urma operațiilor 
organizației Scarlatti. De la membri ai Congresului care iau 
mită de la subalternii lor şi până la şefii marilor corporații 
care „investesc” în speculaţii riscante, absolut ilegale oferite — 


niciodată de Ulster Stewart Scarlett — ci de oamenii lui. El nu 
a oferit decât capitalul. Mierea. Şi albinele s-au năpustit la ea! 

Politicieni, bancheri, oameni ai legii, medici, arhitecți, 
scriitori, gangsteri, funcționari, poliţişti, vameşi, pompieri, 
tipografi, lista profesiilor şi ocupatiilor era nesfârşită. 

Actul Volstead era coloana vertebrală a corupției, dar erau 
şi alte întreprinderi — toate rentabile. 

Prostituţie, avorturi, petrol, aur, campanii politice şi 
protectionism, piața de capital, patroni de cârciumi, camătă... 
şi această listă putea continua la nesfârşit. 

Oamenii mărunți, ahtiati după bani, nu puteau rezista 
familiei lor. Era dovada supremă a teoriilor lui! 

Lepădături avare! 

Totul era documentat. Fiecare identificat. Nimic nu era 
lăsat la voia întâmplării. 

Carnetul legat în piele cuprindea 4263 de nume. Din 81 de 
oraşe şi 24 de state... 12 senatori, 98 membri ai Congresului 
şi 3 persoane din cabinetul lui Coolidge. 

Un registru de infracţiuni. 

Ulster Stewart ridică telefonul de pe birou şi formă un 
număr. 

— Dă-mi-l pe Vitone... N-are importanţă cine sunt! N-as 
avea numărul ăsta dacă el n-ar fi vrut să-l am! 

Scarlett stinse ţigara. Desenă tot felul de linii pe un 
carnetel de însemnări, în aşteptarea lui Genovese. Zâmbi 
când constată că liniile converg — ca nişte cuțite — cuțite. Ca 
fulgerele. 

— Vitone? Eu sunt... Sunt conştient de asta... Nu prea 
avem ce face, aşa-i?... Dacă vei fi întrebat, ai o poveste gata 
pregătită. Ai fost la Westchester. Habar n-ai unde a fost La 
Tona... Pe mine să nu mă amesteci! Ai înțeles? Să n-o faci pe 
desteptul... Am o propunere pentru tine. O să-ţi placă. Face 
ca totul să fi meritat... Totul e al tău. Totul! Faci ce afaceri 
vrei. Eu am ieşit. 

La celălalt capăt al firului era tăcere. Ulster Scarlett desenă 
un pom de Crăciun pe carnetel. 


— Fără piedici, fără şiretlicuri. E a ta! Eu nu vreau absolut 
nimic. Organizaţia este în întregime a ta. Nu, nu ştiu nimic! 
Pur şi simplu vreau să ies. Dacă nu te interesează, mă pot 
adresa în altă parte - să zicem, Bronx, sau chiar Detroit. Nu 
cer nici un bánut... Doar atât. Un singur lucru. Nu m-ai văzut 
în viața ta. Nu m-ai întâlnit niciodată. Nu ştii că exist! Asta e 
prețul meu. 

Don Vitone Genovese începu să sporovaiasca pe italieneste, 
iar Scarlett depărtă receptorul de ureche. Singurul cuvânt pe 
care Scarlett îl înțelese de fapt a fost acel repetat „Grazie, 
grazie, grazie”. 

Puse receptorul în furcă şi închise carnetul legat în piele. 
Rămase o clipă pe loc şi apoi deschise sertarul de sus, din 
partea de mijloc a biroului. Scoase ultima scrisoare primită de 
la Gregor Strasser. O reciti pentru a douăzeci şi cincea oară. 
Sau, poate, pentru a o sută douăzeci şi cincea oară? 

— Un plan fantastic... un plan îndrăzneț... Marchizul 
Jacques Louis Bertholde... Londra... până la mijlocul lui 
aprilie... 

Sosise într-adevăr timpul? În sfârşit! 

Dacă da, Heinrich Kroeger trebuia să aibă propriul său 
plan pentru Ulster Scarlett. 

Nu era atât îndrăzneț, cât respectabil. Complet, absolut 
respectabil. Atât de bun, de fapt, încât Ulster Stewart Scarlett 
izbucni în râs. 

Vlastarul lui Scarlatti — fermecătorul, frumosul absolvent al 
şcolilor de dans, eroul de la Meuse-Argonne, cel mai căutat 
burlac al societății newyorkeze — avea intenția să se însoare. 


Capitolul 8 


— Presupui, domnule Reynolds! Eu nu incurajez oamenii 
obraznici şi nu suport mincinosii! 

Elizabeth Scarlatti fierbea de nervi. Vehementa sa se 
adresa bătrânului care stătea calm în fata ei, privind-o atent 
pe deasupra ochelarilor. 

— Îmi pare rău. Zău că-mi pare rău. 

— Ai obținut această întrevedere printr-un şiretlic. 
Senatorul Brownlee mi-a spus că reprezinti Agenţia de 
achiziții funciare şi că problema pe care vrei s-o discuti se 
referă la tranzacțiile dintre Scarlatti şi Ministerul de Interne. 

— Asta este exact ce ştie el. 

— Atunci e mai prost decât credeam. Şi acum, dumneata 
má ameninti! Ma ameninti cu bârfe incendiare de mana a 
doua despre fiul meu! Presupun că eşti pregătit pentru 
audiere la tribunal. 

— Asta vreţi? 

— Se pare ca mă obligi s-o fac!... Nu ştiu ce funcție ai, dar 
eu cunosc o mulțime de lume în Washington şi n-am auzit 
niciodată de dumneata. Pot doar să presupun că dacă unul 
ca dumneata vine cu astfel de poveşti, atunci înseamnă că le- 
au auzit şi alții. Da, s-ar putea să mă obligi să ajungem la 
tribunal. Nu voi tolera un astfel de abuz. 

— Şi dacă e adevărat? 

— Nu e adevărat şi dumneata ştii asta la tel de bine ca şi 
mine! Nu există absolut nici un motiv ca fiul meu să se 
amestece în... astfel de treburi. Este bogat! Amândoi copiii 
mei au depozite bancare ce le aduc venituri anuale — sa fim 
sinceri — absolut imense. 

— Atunci trebuie să eliminăm profitul ca motiv, nu-i aşa? 

Benjamin Reynolds ridică o sprânceană. 

— Nu eliminăm nimic pentru că nu este nimic! Dacă fiul 
meu a chefuit putin, trebuie mustrat si nu etichetat drept 


criminal! Si dacă dumneata foloseşti metode de scandal si 
calomniere a numelui Scarlatti din cauza originii sale, eşti 
demn de plâns şi am să aranjez să fii concediat! 

Benjamin Reynolds, care se enerva greu, simțea că atinge 
un nivel periculos de iritare. Trebuia să nu uite că această 
bătrână îşi apăra familia şi era mai dificil s-o facă acum decât 
dacă s-ar fi aflat în altă situație. 

— Aş vrea să nu mă consideraţi un duşman. Nu sunt nici 
duşman, nici bigot. Sincer să fiu, urăsc mai mult a doua 
ipostază decât prima. 

— Din nou, presupui, îl întrerupse Elizabeth Scarlatti. Nu- 
ti acord calitatea de duşman. Te consider un om mărunt care 
face uz de calomnii răutăcioase pentru a-şi atinge scopurile. 

— A ordona uciderea unui om nu este o calomnie 
răutăcioasă! 

— Ce-ai spus? 

— Este acuzaţia cea mai gravă pe care o avem... Dar există 
circumstanţe atenuante, dacă asta vă încălzeşte. 

Bătrâna îl privi pe Benjamin Reynolds cu milă. El se făcu 
că nu observă. 

— Omul care a fost ucis — cel a cărui ucidere a fost 
ordonată de fiul dumneavoastră - era el însuşi un ucigas 
cunoscut... Un căpitan al unui cargobot care lucra cu 
elementele cele mai declasate din zona portuară. Avea la activ 
multe crime. 

Elizabeth Scarlatti se sculă de pe scaun. 

— N-am să tolerez aşa ceva, spuse calm. Vii cu acuzația 
cea mai cumplită şi apoi te retragi în spatele unui zid de 
raționamente. 

— Sunt vremuri ciudate, doamnă Scarlatti. Noi nu putem fi 
peste tot. De fapt, nici nu vrem să fim. Noi nu deplângem 
războaiele dintre gangsteri. Să fim sinceri. Adesea, aceştia 
realizează mai mult ca noi. 

— Şi dumneata îl bagi pe fiul meu în această... această 
categorie? 

— Eu nu l-am băgat nicăieri. S-a băgat singur. 


Elizabeth merse încet de la biroul ei până la o fereastră din 
fata care dădea în stradă. 

— Cati oameni din Washington mai ştiu de aceasta barfa 
nerusinata? 

— Tot ce v-am spus? 

— Tot. 

— Au fost nişte zvonuri la Finanţe. Dar nu atât încât 
cineva să vrea să pună piciorul în prag. În rest, numai 
subalternul meu direct şi cel care a fost martor. 

— Numele lor? 

— A, nu. 

— Pot afla cu usurinta. 

— Nu v-ar folosi la nimic. 

Elizabeth se intoarse. 

— Înţeleg. 

— Oare? 

— Indiferent ce crezi, nu sunt proastă. Nu cred o vorbă din 
toate astea. Dar nu vreau ca numele Scarlatti să fie 
suspectat... Cât, domnule Reynolds? 

Directorul lui Group Twenty îi întoarse privirea lui 
Elizabeth, fără a se arăta înduplecat. 

— Nimic. Absolut nimic, mulțumesc... Am să merg mai 
departe. Mă impingeti să vă dau în judecată. 

— Bătrân tâmpit! 

— Incetati odată, pentru numele lui Dumnezeul... Nu 
vreau decât adevărul!... Nu, asta nu-i tot ce vreau. Vreau ca 
totul să înceteze, înainte ca şi alții să mai sufere. Măcar atât 
datorează un erou decorat. În special în aceste vremuri de 
criză... Şi mai vreau să ştiu de ce! 

— Dacă aş face presupuneri, ar însemna că accept punctul 
dumitale de vedere. Refuz să fac asta! 

— Pe onoarea mea! Sunteţi de piatră. 

— Mai mult decât iti închipui! 

— Nu puteți intelege?... Asta nu va merge mai departe. Se 
încheie aici! Adică, se va încheia dacă puteţi opri orice alte... 
treburi viitoare, cum le ziceti dumneavoastră. Noi credem că 


puteți... Dar cred că dumneavoastră o să vreţi să stiti de ce. 
Amândoi ştim ca ful dumneavoastră este bogat — şi atunci, de 
ce? 

Elizabeth pur şi simplu îl fixă cu privirea şi Reynolds 
înțelese că nu va răspunde. Făcuse tot ce putuse, spusese tot 
ce avea de spus. Restul depindea de ea. 

— Bună ziua, doamna Scarlatti... Trebuie să vá avertizez. 
Am să-l urmăresc pe il padrone Scarlatti. 

— Pe cine? 

— Intrebati-1 pe fiul dumneavoastră. 

Reynolds ieşi târându-şi picioarele. Oamenii de felul lui 
Elizabeth Scarlatti îl oboseau cumplit. Probabil, gândi el, din 
cauză că nu credeau că le aparțin toate astea. Gigantilor nu le 
aparțineau niciodată. 

Elizabeth — stând încă la fereastră — îl privi pe bătrân ieşind 
şi închizând uşa după el. Aşteptă până-l văzu coborând 
treptele din fata şi îndreptându-se spre Fifth Avenue. 

Bătrânul privi în sus la silueta de la fereastră şi ochii li se 
întâlniră. 

Nici unul nu schiță vreun gest. 


Capitolul 9 


Chancellor Drew Scarlett se foia de la un capăt la celălalt al 
biroului sáu din Fifth Avenue 525, pásind pe covorul gros 
oriental. Respira adânc, umflând pieptul la fiecare inspirație — 
aşa cum trebuia — deoarece maseurul de la clubul lui îi 
spusese că asta era una din metodele de calmare în momente 
de tensiune. Dar nu dădea rezultate. O să schimbe maseuril. 

Se opri în fata peretelui placat cu mahon dintre cele două 
ferestre mari care dădeau în Fifth Avenue. Pe pereţi se aflau 
diverse articole de ziar inramate, toate referitoare la Fundația 
Scarwyck. Fiecare din acestea făcea referire la el - în unele 
articole numele lui era scris cu aldine deasupra relatării. 

Ori de câte ori era agitat, ceea ce se întâmpla destul de des, 
privea aceste dovezi înrămate ale realizărilor lui. Asta avea 
întotdeauna un efect calmant. 

Chancellor Scarlett îşi asumase rolul de sot al unei femei 
mediocre, ca pe ceva firesc. Din această căsătorie au rezultat 
cinci copii. În mod surprinzător — mai ales pentru Elizabeth — 
el a început să manifeste interes pentru afacerile familiei. 
Nevrând să fie mai prejos decât celebrul său frate, Chancellor 
s-a retras în lumea sigură a afaceriştilor semi-inspirati. Si 
chiar a avut idei. 

Dat fiind că venitul anual al societăților Scarlatti depăşea 
cu mult nevoile unei tari mici, Chancellor a reusii s-o 
convingă pe Elizabeth că cel mai inteligent lucru pentru 
micşorarea impozitelor îl constituia înființarea unei fundații 
filantropice. Impresionandu-si mama cu tot felul de 
argumente incontestabile — inclusiv posibilitatea unor procese 


antitrust — Chancellor a obţinut aprobarea lui Elizabeth 
pentru Fundația Scarwyck. Chancellor a fost numit 
preşedinte, iar mama lui - preşedinta consiliului de 


administrație. Chiar dacă Chancellor nu va fi niciodată erou 
de război, copiii lui îi vor recunoaşte însă contribuția 


economica si culturala. 

Fundatia Scarwyck a dat bani pentru ridicarea unor 
monumente de război, păstrarea rezervațiilor de indieni, 
pentru editarea unui Dicţionar al marilor patrioți care să fie 
distribuit în toate şcolile pregătitoare; pentru Cluburile în aer 
liber Roland Scarlett, o rețea de campusuri episcopale pentru 
tineret dedicată vieţii în aer liber şi înaltelor principii creştine 
ale patronului lor democrat — dar episcopal. Şi alte zeci de 
asemenea realizări. Nu deschideai un ziar fără să afli despre 
un nou proiect oferit de Scarwyck. 

Vederea articolelor îi ridică moralul lui Chancellor, dar 
efectul nu dură prea mult. Prin uşa biroului auzi slab 
telefonul secretarei şi îşi aminti imediat de mama lui care-l 
sunase, fiind foarte nervoasă. Îi spuse că se chinuia de ieri 
dimineaţă să dea de Ulster. 

Chancellor apăsă pe interfon. 

— Mai încearcă la fratele meu acasă, domnişoară Nesbit. 

— Da. Domnule. 

Trebuia să-l găsească pe Ulster. Mama lui a fost foarte 
categorică. A insistat să-l vadă până diseară. 

Chancellor se aşeză pe scaun şi încercă să-şi controleze din 
nou respirația. Maseurul îi spusese că acesta era un exercițiu 
bun când stătea pe scaun. 

Inspiră adânc, umflându-şi pieptul cât mai mult posibil. 
Nasturele din mijloc de la haină i se rupse şi ajunse pe 
covorul moale după ce căzuse mai întâi pe scaun, între 
picioarele lui. 

La naiba! 

Miss Nesbit îl sună pe interfon. 

— Da! 

— Menajera mi-a spus că fratele dumneavoastră vine spre 
dumneavoastră, domnule Scarlett. 

În vocea domnişoarei Nesbit se simţea mândria că a reuşit. 

— Vrei să spui că el a fost acolo tot timpul? 

— Nu ştiu, domnule. 

Domnisoara Nesbit se simțea lezată. 


După douăzeci de minute infernale, Ulster Stewart Scarlett 
sosi. 

— Dumnezeule mare! Unde-ai fost? Mama te caută 
disperată de ieri dimineaţă! Te-am sunat peste tot! 

— Am fost plecat la Oyster Bay. V-a trecut vreunuia din voi 
prin cap să sunati acolo? 

— În februarie? Bineînţeles că nu!... Sau poate că ea a 
sunat, nu ştiu. 

— Oricum nu mă gaseati. Am stat într-una din vile. 

— Ce naiba ai căutat acolo? Vreau să spun, acum în 
februarie! 

— Sa zicem că am făcut bilanțul, frate-meu... Frumos 
birou, Chance. Nu mai ştiu când am fost ultima dată aici. 

— Acum vreo trei ani. 

— Ce-s chestiile alea? întrebă Ulster, arătând spre birou. 

— Dotări de ultimă oră. Uite... Ăsta e un calendar electric 
care semnalizează luminos anumite zile pentru a-mi aminti că 
am o întâlnire. Ăsta e un interfon care comunică cu 
optsprezece birouri din această clădire. Si aici, o linie 
privată... 

— Lasă. Sună impresionat. Dar nu am prea mult timp la 
dispoziție. M-am gândit că poate te interesează... S-ar putea 
să mă însor. 

— Ce?... Ulster, Dumnezeule din ceruri! Tu! Însurat! Ai de 
gând să te însori? 

— Se pare că aşa trebuie. 

— Cu cine, pentru numele lui Dumnezeu? 

— Ei, am dat cu zarul, amice. Lasă, nu te impacienta. O să 
fie acceptabilă. 

Chancellor îl privi pe fratele său cu răceală. Se aştepta să 
afle că Ulster a ales vreo vampă din vreun cabaret de pe 
Broadway sau, poate, vreuna din acele scriitoare trăsnite care 
poartă pulovere negre şi trusouri bărbăteşti şi care erau 
nelipsite de la petrecerile lui Ulster. 

— Acceptabilă pentru cine? 

— Păi să vedem, eu le-am încercat cam pe toate. 


— Nu mă interesează viata ta sexuală! Cine e? 

— A, dar ar trebui să te intereseze. Majoritatea prietenelor 
soției tale - măritate sau nu — sunt nişte târfe mizerabile. 

— Ce-ar fi să-mi spui cui intentionezi să-i faci onoarea, 
dacă nu te superi? 

— Ce-ai zice de tânăra Saxon? 

— Janet!... Janet Saxon! strigă Chancellor cu încântare. 

— Cred că va corespunde, murmură Ulster. 

— Să corespundă! Dar e minunată! Ce fericită o să fie 
mama! Este absolut fantastică! 

— O să corespundă. Ulster o spuse ciudat de reținut. 

— Ulster, nici nu pot să-ți spun ce fericit sunt. Ai cerut-o 
deja, bineînțeles. 

Era o afirmație. 

— Vai, Chance, cum poți să-ţi închipui aşa ceva?... Nu 
eram sigur că cererea mea va fi acceptată. 

— Înţeleg. Bineînţeles... dar eu sunt convins că va fi 
acceptată. I-ai spus mamei? De asta te caută în disperare? 

— N-am văzut-o niciodată pe mama disperată. 

— Lasă gluma, trebuie să-i telefonezi imediat. 

— Am să-i telefonez. Dar aşteaptă putin... Vreau să-ţi spun 
ceva. Ceva foarte personal. 

Ulster Scarlett se aşeză neglijent pe un scaun în fața 
biroului fratelui său. Chancellor, ştiind că rareori se întâmpla 
ca fratele lui să discute probleme personale, se aşeză temător. 

— Despre ce-i vorba? 

— Acum câteva minute am vrut să te incit. Mă refer la ce- 
am spus despre târfe. 

— Sunt bucuros să aud asta! 

— Ei, să nu mă înţelegi greşit — nu zic că nu-i adevărat 
doar că a fost cam de prost gust din partea mea... Am vrut să 
te pun pe gânduri. Uşurel, am avut un motiv... Cred că asta 
dă o motivaţie mai puternică problemei mele. 

— Care problemă? 

— De asta m-am dus pe insulă... ca să mă pot gândi... Anii 
ăia nebuni, trăiţi la voia întâmplării se apropie de sfârşit. Nu 


peste noapte, dar incet-incet dispar. 

Chancellor îşi privi atent fratele. 

— Nu te-am auzit niciodată vorbind ca acum. 

— Te poți gândi la multe cand eşti singur într-o vilă. Fara 
să te sune nimeni. Fără să dea nimeni buzna peste tine... Mă 
rog, nu vreau să fac cine ştie ce promisiuni pe care să nu le 
pot respecta. Nu e nevoie să fac asta. Dar vreau să încerc... 
Cred că tu eşti singurul la care pot să apelez. 

Chancellor Scarlett era măgulit. 

— Cu ce-ţi pot fi de folos? 

— Aş vrea să obţin o funcţie oarecare. La început, 
neoficială. Nu ceva înregimentat. Să văd dacă e posibil să 
devin şi eu pasionat de ceva. 

— Bineînțeles! Am să-ţi dau o slujbă aici! Ar fi absolut 
grozav să lucrăm împreună. 

— Nu. Nu aici. Asta ar fi un fel de pomană. Nu. Aş vrea să 
fac ceea ce-ar fi trebuit să fac de mult. Să fac ce-ai făcut şi 
tu... Să încep chiar de-acasă. 

— De-acasă? Ce fel de funcţie e asta? 

— Figurat vorbind, aş vrea să învăţ totul despre noi. 
Familia Scarlatti. Interesele sale. Afacerile, chestii de astea... 
Aşa ai procedat tu şi eu te-am admirat întotdeauna pentru 
asta. 

— Chiar aşa? 

Chancellor era foarte serios. 

— Da, asa e... Am luat o mulțime de hârtii cu mine pe 
insulă. Rapoarte şi altele pe care le am luat din biroul mamei. 
Se pare că facem o mulțime de afaceri cu banca aia din 
centru, nu-i aşa? Cum naiba îi zice? 

— Waterman Trust. Ei efectuează toate tranzacțiile lui 
Scarlatti. Face asta de ani de zile. 

— Poate că aş putea să încep de acolo. Neoficial. Două ore 
pe zi. 

— Nu-i nici o problema! Aranjez eu azi după amiază. 

— Şi încă ceva. Crezi c-ai putea s-o suni tu pe mama?... 
Fă-mi acest serviciu. Spune-i că am plecat spre ea. Eu n-o 


mai sun. Poti să-i spui ce-am discutat Dacă vrei, poţi să-i 
spui şi de Janet. 

Ulster Scarlett se ridică în picioare în fata fratelui său. Era 
un fel de eroism modest în acest fiu rătăcitor care încerca să- 
şi găsească rădăcinile. 

Efectul nu-i scăpă lui Chancellor, care se ridică de pe 
scaun şi îi întinse mâna. 

— Bun venit acasă, Ulster. E începutul unei vieți noi 
pentru tine. Ascultă-mă pe mine. 

— Da. Cred că da. Nu peste noapte, dar e un început. 


Elizabeth Scarlatti izbi cu palma în birou sculându-se de 
pe scaun. 

— Iti pare rău? Rău? Nu mă prosteşti tu pe mine! Esti 
înspăimântat până în măduva oaselor şi e şi normal! 
Tâmpitule! Idiotule! Ce ţi-ai închipuit? Că te joci! Jocuri de 
copii! Ulster Scarlett strânse cu putere brațul canapelei pe 
care şedea şi repetă în gând: Heinrich Kroeger, Heinrich 
Kroeger. 

— Îţi cer o explicaţie, Ulster! 

— Ti-am spus. Eram plictisit de moarte. 

— Cât de implicat eşti? 

— O, Doamne! Nu sunt implicat. Nu am făcut decât să dau 
nişte bani pentru nişte marfa. Un transport. Asta-i tot. 

— Cui i-ai dat banii? 

— Unor tipi. Nişte insi pe care i-am cunoscut la club. 

— Criminali? 

— Nu ştiu. Cine nu-i criminal în ziua de astăzi? Da, cred că 
erau criminali. Sunt criminali. De asta m-am retras. Am ieşit 
de tot! 

— Ai semnat vreodată ceva? 

— Iisuse, nu! Mă crezi nebun? 

— Nu. Te cred prost. 

Heinrich Kroeger, Heinrich Kroeger. Ulster Scarlett se ridică 
de pe canapea şi îşi aprinse o ţigară. Se duse spre cămin si 
aruncă chibritul peste bustenii care trosneau în loc. 


— Nu sunt prost, mama, răspunse fiul lui Elizabeth. 

Elizabeth îi respinse obiectia. 

— Ai furnizat numai banii? Nu ai fost niciodată amestecat 
în vreun act de violență? 

— Nu! Bineînţeles că nu! 

— Atunci, cine era căpitanul vasului? Omul care a fost 
omorât? 

— Nu ştiu! Ascultă, ţi-am spus. Recunosc ca am fost acolo. 
Nişte tipi mi-au spus că mi-ar fi de folos să văd cum intră 
marfa. Dar asta-i tot, jur. A ieşit cu scandal. Marinarii au 
început să se bată şi eu am plecat. Am şters-o cât am putut 
de repede. 

— Nimic altceva? Asta e tot? 

— Da. Si-acum ce vrei să fac? Sa mă zgárii pe ochi? 

— Nu te văd în stare. 

Elizabeth înconjură biroul şi se apropie de fiul ei. 

— Şi care-i povestea cu căsătoria, Ulster? E tot din cauză 
că te plictisesti? 

— Credeam c-ai să fii de acord. 

— Sa fiu de acord? Nu mi-am închipuit că te-ar interesa 
aprobarea sau dezaprobarea mea. 

— Mă interesează. 

— Sunt de acord cu tânăra Saxon, dar am ceva îndoieli pe 
care le ştie şi Chancellor. Ea pare să fie o tânără adorabilă, 
din câte ştiu eu... Dar nu sunt de loc sigură că sunt de acord 
cu tine... O iubeşti? 

Ulster Scarlett îşi privi absent mama. 

— Cred că va fi o soţie bună. 

— Dacă tot eviti să-mi răspunzi, crezi ca tu vei fii un sot 
bun? 

— Păi mama, am citit în Vanity Fair că sunt cel mai căutat 
burlac din New York. 

— Soții buni şi burlacii cu căutare adesea se exclud 
reciproc... De ce vrei să te însori? 

— Mi-a venit timpul. 

— Aş accepta acest răspuns dacă ar veni de la fratele tău. 


Dar nu de la tine. 

Scarlett plecă de lângă mama lui şi se duse la fereastră. 
Acum era momentul pe care îl plănuise, momentul pe care îl 
repetase. Trebuia s-o facă simplu. O să smulgă de la ea ce 
voia şi într-o zi Elizabeth o să-şi dea seama cât de mult a 
greşit. 

Nu era prost; era genial. 

— Am încercat să-i spun lui Chance. Am să mai încerc o 
dată şi cu tine. Chiar vreau să mă însor. Vreau cu adevărat 
să-mi dezvolt o pasiune... M-ai întrebat dacă o iubesc pe fată. 
Cred că da. Cred c-am s-o iubesc. Pentru mine, acum, este 
important să mă îndrept. 

Se întoarse de la fereastră şi se uită la mama sa. 

— Aş vrea să aflu ce ati realizai voi pentru noi. Vreau să 
ştiu ce înseamnă familia Scarlatti. Se pare că toată lumea 
ştie, în afară de mine. E un punct de plecare, mamă. 

— Da, e un punct de plecare. Dar iti atrag atenţia. Când 
vorbeşti de familia Scarlatti, să nu-ţi faci cumva iluzii că 
numele pe care-l porți iti dă dreptul sá ai vreun cuvânt de 
spus în conducerea sa. Va trebui să-ți dovedesti mai întâi 
valoarea şi apoi să obţii vreo responsabilitate — sau autoritate. 
Decizia este a unui singur Scarlatti — eu. 

— Da... Ai spus-o întotdeauna foarte clar. 

Elizabeth Scarlatti înconjură biroul şi se aşeză pe scaun. 

— Nu m-am împăcat niciodată cu ideea că nimic nu se 
schimbă. Totul se schimbă. Şi e posibil să ai talent. În fond, 
eşti fiul lui Giovanni Scarlatti şi poate c-am fost o proastă că 
am schimbat numele de familie. Atunci mi s-a părut că-i bine 
ce fac. El a fost un geniu... Pune-te pe treabă, Ulster. Vom 
vedea ce iese. 

Ulster Stewart Scarlett cobori pe Fifth Avenue. Era soare şi 
îşi lăsă haina deschisă. Zâmbi în sinea lui. Câţiva trecători îl 
observară pe bărbatul solid, cu o înfăţişare izbitoare, desfăcut 
la haină pe frigul din februarie. Era de o frumuseţe arogantă, 
cu mult succes, desigur. Unii bărbaţii se năşteau cu asta. 

Ulster Scarlett, observând privirile pline de invidie ale 


oamenilor márunti, fu de acord cu gándurile lor nerostite. 
Heinrich Kroeger intra în scenă. 


Capitolul 10 


Cand Horace Boutier, presedinte la Waterman Trust 
Company, primi cererea lui Chancellor de realizare a unui 
program de initiere pentru fratele lui, Ulster, Boutier stiu 
imediat pe cine sá însărcineze cu asta. Pe al treilea 
vicepresedinte, Jefferson Cartwright. 

Cartwright mai fusese solicitat şi anterior pentru a-i fi de 
folos lui Ulster Scarlett si asta din motive intemeiate. El era, 
probabil, singurul membru al conducerii lui Waterman Trust 
care nu-l călca pe nervi pe Ulster Scarlett. Asta se datora, în 
mare măsură, metodelor de lucru neortodoxe ale lui 
Cartwright. Metode nespecifice unui bancher. 

Pentru că Jefferson Cartwright, un bărbat blond, masiv, 
cam trecut, era un produs al terenurilor de sport de la 
Universitatea din Virginia şi a aflat încă de la începutul 
carierei sale că acele calități care l-au făcut celebru pe terenul 
de fotbal — şi în campusul universitar — i-au fost de mare folos 
în profesia pe care şi-a ales-o. Pe scurt, asta însemna să 
înveți formațiile atât de bine încât să te afli în poziția corectă 
la momentul potrivit, pe teren şi să profiti întotdeauna de 
avantajul fizicului tău. În afara terenului, era doar o 
prelungire a regulilor jocului. Să înveţi formulele de 
suprafață, fără să pierzi prea mult timp cu probleme pe care 
nu le stapanesti şi, din nou, să-i impresionezi pe toţi cu fizicul 
tău solid şi atrăgător. 

Aceste principii - combinate cu farmecul sudist lejer si 
dezinvolt — au asigurat sinecura lui Jefferson Cartwright la 
Waterman Trust. L-au ajutat chiar să-şi pună numele pe 
antetul unor departamente. Pentru că, deşi cunoştinţele 
bancare ale lui Jefferson Cartwright nu prea atingeau un 
vocabular expert, abilitatea lui de a se încurca cu unele din 
cele mai bogate femei din Manhattan, Long Island şi 
Connecticutul de Sud a atras conturi excelente la Waterman. 


Şi totuşi, directorii băncii ştiau că armăsarul lor principal nu 
reprezenta o amenințare pentru nici o căsnicie cât de cât 
stabilă. Ceea ce făcea, era, mai degrabă, un divertisment 
temporar, o tăvăleală încântătoare, scurtă şi completă, în fân, 
contra plictiselii. 

Majoritatea instituţiilor bancare aveau cel puţin un 
Jefferson Cartwright pe statul de plată al conducerii. Dar 
aceşti bărbați erau adeseori omişi când era vorba de intrarea 
în cluburi şi la serate... Nu puteai fi niciodată sigur. 

Acest sentiment vag de ostracizare îl făcea acceptabil pe 
Jefferson Cartwright în ochii lui Ulster Scarlett, în parte, 
pentru că el ştia de ce are acest sentiment şi asta îl amuza şi 
apoi, deoarece Cartwright - în afară de câteva lecţii uşoare 
despre starea conturilor lui - nu a încercat niciodată să-l 
înveţe ce să facă cu banii. 

Şi directorii băncii ştiau asta. Era bine ca cineva să-i dea 
sfaturi lui Ulster Scarlett — fie şi pentru a o impresiona pe 
Elizabeth - dar daca tot nu-l putea schimba nimeni, la ce bun 
să irosesti un om de idei? 

La prima şedinţă, cum o numi Cartwright, bancherul 
descoperi că Ulster Stewart Scarlett nu ştia diferența dintre 
debit şi credit. Aşa că a întocmit un vocabular de termeni care 
să-i ofere un limbaj de bază cu care să lucreze. Apoi, a mai 
întocmit şi un dicționar de expresii specifice pieței pe care, cu 
timpul, elevul său a început să şi le însuşească. 

— Deci, după câte înțeleg, domnule Cartwright, eu am 
două venituri separate. Corect? 

— Într-adevăr, domnule Scarlett. Primul fond, care constă 
din acțiuni — în industrie şi servicii — este destinat cheltuielilor 
dvs. de întreținere anuale. Case, haine, excursii în 
străinătate, cumpărături diverse... Bineînţeles că puteți să şi 
investiţi aceşti bani dacă vreți. Asa ati procedat în ultimii 
câţiva ani, dacă nu ma insel. 

Jefferson Cartwright zâmbi îngăduitor când îşi aminti de 
câteva retrageri de bani extravagante efectuate de Ulster. 

— Totuşi, cel de-al doilea fond - garanţii şi titluri de 


creanta — este destinat dezvoltării. Pentru reinvestire. Chiar si 
speculații. Asta a fost dorința tatălui dvs. Cu oarecare 
flexibilitate, desigur. 

— Ce intelegeti prin flexibilitate? 

— E greu de precizat, domnule Scarlett, dar în cazul în 
care cheltuielile dvs. de întreținere depăşesc veniturile 
primului fond, noi am putea, pe bază de procură de la dvs., să 
transferăm capital din cel de al doilea fond în primul. Dar 
bineînţeles că aşa ceva e greu de presupus că se va întâmpla 
vreodată. 

— Bineînţeles. 

Jefferson Cartwright râse şi îi făcu apăsat cu ochiul 
elevului său inocent. 

— Vă am aici, nu-i aşa? 

— Cum? 

— Păi s-a mai întâmplat o dată. Nu vă mai amintiți? 
Dirijabilul... Dirijabilul pe care l-ați cumpărat acum câţiva 
ani? 

— A, da. Aţi fost foarte supărat atunci. 

— În calitate de bancher, sunt răspunzător față de 
Scarlatti Industries. În fond, sunt consilierul dvs. financiar. 
Eu răspund de tot ce se întâmplă... Noi am acoperit atunci 
acea achiziție din cel de al doilea fond, dar nu a fost corect. N- 
a fost deloc corect. Un dirijabil nu prea poate fi considerat 
investiție. 

— Îmi cer din nou scuze. 

— Amintiti-va, d-le Scarlett. Dorinţa tatălui dvs. a fost ca 
banii obtinuti din titlurile de proprietate sa fie reinvestiti. 

— Şi cum stim asta? 

— Dupa chitantele pe care le semnati de doua ori pe an. 

— Sutele de semnaturi pe care trebuie sa le aplic? 

— Da. Noi transformam politele si investim capitalul. 

— În ce? 

— Astea se gásesc in mapele cu bilanturi pe care vi le-am 
trimis. Noi înregistrăm toate investițiile. Selecția o facem 
singuri, pentru ca dvs. — fiind foarte ocupat - nu ne-ati 


răspuns niciodată la scrisorile prin care vă solicitam sá vă 
exprimati preferinţele. 

— Pentru că nu le-am înţeles niciodată. 

— Ei, acum, putem rezolva asta, nu-i aşa? 

— Şi dacă nu semnez chitantele? 

— Păi... în acest caz, puţin probabil, titlurile de proprietate 
vor rămâne în visterie până la sfârşitul anului. 

— Unde? 

— În visterie. Visteria Scarlatti. 

— Aha! 

— Chitantele se anexează titlurilor atunci când le scoatem. 

— Dar fără chitanta nu se pot scoate titlurile. Fără capital, 
nu există bani. 

— Exact. Chitantele nu pot fi transformate. Ele nu sunt 
decât ce arată numele. Dumneavoastră ne dați nouă, prin 
procură, dreptul de a investi capitalul. 

— Să presupunem, prin absurd, că voi nu existati. Că nu 
există Waterman Trust. Că nu există nici o bancă. Cum ar 
putea fi transformate acele titluri în bani? 

— Tot prin semnătură. Care le face achitabile oricărei 
persoane pe care o desemnaţi dvs. Asta se menționează clar 
în fiecare document în parte. 

— Pricep. 

— Într-o zi — când veţi fi mai avansat, desigur — va trebui să 
vedeți visteria. Familia Scarlatti ocupă toată aripa de est. Cei 
doi rămaşi in viata, dumneavoastră şi Chancellor, aveţi nise 
alăturate. E, într-adevăr, foarte impresionant. 

Ulster se gândi. 

— Da, mi-ar plăcea să văd visteria... Când am să fiu mai 
avansat, desigur. 


— Pentru Dumnezeu, ce face familia Saxon? Pregateste de 
nuntă sau o ceremonie pentru Arhiepiscopul de Canterbury? 

Elizabeth Scarlatti îl adusese pe fiul ei mai mare acasă 
pentru a discuta problema diverselor articole de ziar care au 
apărut şi cea a teancurilor de invitaţii de pe biroul ei. 


— Nu-i poţi învinui. Ulster nu e tocmai o partidă oarecare. 

— Sunt conştientă. Dar pentru asta nu trebuie ca tot New 
York-ul să se oprească în loc. 

Elizabeth se duse spre uşa de la bibliotecă şi o închise. Se 
întoarse şi îşi privi fiul cel mare. 

— Chancellor, vreau să discut ceva cu tine. Foarte la obiect 
şi dacă ai ceva minte în cap, n-ai să spui nimănui nici un 
cuvânt din ce-ai să auzi. 

— Bineînţeles. 

Elizabeth continuă să-şi privească fiul. În sinea ei 
considera că Chancellor era într-adevăr mai bun decât 
crezuse ea vreodată. Problema era aspectul lui atât de 
îngrozitor de provincial şi atât de neajutorat. Şi acea 
permanentă privire goală pe care o afişa de câte ori aveau o 
întrevedere şi care-l făcea să arate ca un prost. 

O întrevedere. Poate că au fost prea multe întrevederi. Şi 
prea puține discuţii. Poate că a fost vina el. 

— Chancellor, eu nu am pretenţia că am relaţii strânse cu 
tinerii din ziua de azi. Este un fel de libertate care nu exista în 
tinerețea mea şi cine ştie, poate că e un pas corect, deşi eu 
cred că s-a ajuns, totuşi, prea departe. 

— Sunt absolut de acord! o întrerupse Chancellor Drew 
Scarlett cu aprindere. S-a ajuns la prea mult libertinaj şi eu 
nu voi accepta ca şi copiii mei să fie contaminati, ţi-o spun 
clar! 

— Ştiu eu, poale că problema e mai complexă decât arată 
această indignare justificată. Tinerii, ca şi vremurile, sunt 
ceea ce-i formăm sa fie — conştient sau nu... Totuşi, asta nu 
era decât introducerea. 

Elizabeth se duse la biroul său şi se aşeză. 

— Am urmărit-o pe Janet Saxon în ultimele săptămâni... A 
urmări pe cineva nu e, poate, prea cinstit. Am văzut-o doar în 
cinci, şase ocazii după acea logodnă absurdă. Mă şochează 
faptul că bea prea mult. Chiar nepermis de mult. Şi totuşi, 
este o fată drăguță. O fată inteligentă, ageră. Greşesc cumva? 

Chancellor Drew Scarlett fu surprins. Nu se gândise 


niciodată la aşa ceva în legătură cu Janet Saxon. Nu i-a 
trecut niciodată prin cap. Toată lumea obişnuia să bea prea 
mult. Era o latură a acelui libertinaj şi, deşi el nu era de 
acord cu asta, n-a luat, totuşi, lucrurile prea în serios. 

— N-am observat asta, mamă. 

— Atunci, evident, înseamnă că mi s-a părut şi o lăsăm 
baltă. Sunt, într-adevăr, depăşită de evenimente. 

Elizabeth zâmbi şi pentru prima oară, după foarte mult 
timp, îşi sărută cu căldură fiul cel mare. Deşi, ceva o necăjea 
pe Janet şi Elizabeth Scarlatti îşi dădea seama de, asta. 


Nunta lui Janet Saxon şi Ulster Stewart Scarlett a fost un 
triumf. Chancellor Drew a fost, bineînțeles, cavalerul de 
onoare al fratelui său, iar cei cinci copii ai săi i-au ţinut trena 
miresei. Soţia lui Chancellor, Allison Demerest Scarlett, nu a 
putut participa la nuntă deoarece era în chinurile facerii la 
Spitalul presbiterian. 

Faptul că nunta a fost stabilită în aprilie a reprezentat un 
motiv de discuții între Janet Saxon şi părinţii ei. Ei ar fi 
preferat luna iunie, sau măcar mai, dar Janet a fost 
categorică. Logodnicul ei a insistat că vor trebui să plece în 
Europa până la mijlocul lunii aprilie şi aşa va fi. În plus, mai 
avea şi un motiv personal, foarte serios, ca logodna să fie 
foarte scurtă. 

Era însărcinată. Janet ştia că mama ei bănuia ceva. Şi mai 
ştia că mama ei era încântată, chiar o admira pentru ceea ce 
ea considera a fi folosirea corespunzătoare a şiretlicului 
femeiesc suprem. Perspectiva de a pune mână pe acest mire 
special, de a-l incorseta, de a-l incolti, era un motiv suficient 
pentru Marian Saxon de a ceda repede şi a accepta nunta în 
aprilie. Marian Saxon ar fi fost de acord ca fiica ei să se 
mărite şi într-o sinagogă în Vinerea Mare, dacă asta îi aducea 
un moştenitor Scarlatti. 


Ulster Scarlett îşi luă o învoire de la cursurile pe care le 
urma la Waterman Trust Company. A lăsat să se înțeleagă că 


după o lună de miere prelungită pe Continent se va afunda în 
lumea finanțelor cu si mai multă forță. 

Jefferson Cartwright fu plăcut surprins şi uimit de faptul 
că Ulster şi-a luat cu el — „în această sfântă călătorie de 
dragoste” — cum o numea cavalerul din Virginia — o mulțime 
de hârtii pe care să le studieze. Adunase, literalmente, sute de 
rapoarte privind nenumăratele afaceri ale lui Scarlatti 
Industries şi i-a promis lui Cartwright că, până se întoarce, va 
reuşi sa înțeleagă toate aspectele acestei diversificări 
interminabile. 

Jefferson Cartwright a fost atât de mişcat de seriozitatea lui 
Ulster, încât îi făcu cadou o servietă din piele lucrată manual. 


Prima parte a călătoriei tinerilor căsătoriți a fost umbrită 
de ceea ce părea a fi pentru Janet un caz grav de rău de 
mare. Dar, după părerea unui doctor de pe vas, uşor amuzat, 
era sigur vorba de pierderea sarcinii, aşa că mireasa a fost 
obligată să-şi petreacă tot voiajul, până la Southampton, în 
cabina sa. 

În Anglia au descoperit că aristocrația engleză devenea 
foarte ingaduitoare cu invadatorii americani de aceeaşi 
condiție ca şi ei. Era doar o problemă cantitativă. Coloniştii 
cruzi, dar bogaţi erau gata de integrare si aşa au rămas. Cei 
mai acceptabili — si din aceasta categorie făceau parte Ulster 
Scarlett şi soția lui — erau absorbiți fără discuţie. 

Chiar şi patronii de la Blenheim au fost impresionați de 
cineva care putea aprecia cât ai clipi din ochi prețul celui mai 
bun câine de vânătoare. Mai ales când acest jucător putea să 
spună dintr-o privire care era cel mai bun. 

Cam pe atunci - în a doua lună a călătoriei lor — 
începuseră să ajungă unele zvonuri la New York. Aduse, în 
special, de către membrii de vază ai celor Patru Sute. Se 
zvonea că Ulster Stewart se purta foarte urât. La un moment 
dat începuse să dispară cu zilele, iar o dată a lipsit aproape 
două săptămâni, lăsându-şi soția într-o stare de nervi 
jenantă. 


Totusi, nu s-a dat prea mare atentie acestor zvonuri, 
pentru că Ulster Stewart procedase la fel si cand era 
neînsurat, iar Janet Saxon pusese mâna, la urma urmei, pe 
cel mai căutat burlac din Manhattan. Las-o să se plângă! O 
mie de fete ar fi acceptat verigheta şi nunta şi l-ar fi lăsat să 
facă ce vrea. Toate acele milioane, plus o familie innobilata — 
după cum spuneau unii — puse la bătaie! Nimeni n-o plângea 
pe Janet Saxon. 

Apoi, veni un alt val de zvonuri. 

Familia Scarlett s-a despărțit de societatea londoneză şi a 
început ceea ce nu putea fi considerat decât un itinerar 
conceput aiurea, pe tot Continentul. De la lacurile înghețate 
ale Scandinaviei, până la țărmurile însorite ale Mediteranei. 
De la străzile mereu reci ale Berlinului, până la trotuarele 
fierbinți ale Madridului. De la şirurile de munţi din Bavaria, 
până la ghetourile plate şi murdare din Cairo. De la Paris — 
vara, la insulele scoțiene — toamna. 

Nu ştiai niciodată unde îi vei putea găsi pe Ulster Scarlett 
şi pe soția lui. Nu aveau nici o logică. 

Jefferson Cartwright era mai îngrijorat ca toți ceilalți. 
Alarmat chiar. Nu prea ştia ce să facă şi de aceea hotări că cel 
mai bun lucru era să-i trimită nişte informări meşteşugit 
formulate lui Chancellor Drew Scarlett. 

Situaţia a fost determinată de faptul că Waterman Trust 
trimitea mii şi mii de dolari prin dispoziţii de plată către toate 
bursele de schimb, posibile şi imposibile, din Europa. Fiecare 
scrisoare de solicitare de la Ulster Scarlett era precis 
formulată, iar instrucţiunile erau absolute. Cerinta de 
confidentialitate, de păstrare a secretului tranzacţiilor era 
categorică. Încălcarea acestui secret urmând a se solda cu 
retragerea imediată a cotelor sale de participare de la 
Waterman... O treime din fondurile Scarlett. O jumătate din 
moştenirea Scarlatti. 

Nici nu se punea problema. Ulster Scarlett a învăţat bine 
lecţia. Ştia exact cum să-şi rezolve rapid nevoile financiare şi 
o făcea în limbaj bancar profesionist. Şi totuşi, Jefferson 


Cartwright era nelinistit. Mai târziu ar putea fi criticat. Mai 
rămâneau totuşi, două treimi din fonduri şi cealaltă jumătate 
de moştenire. Rezolvă această dilemă care părea fără ieşire 
trimițând următoarea notă — şi apoi variante ale acesteia — 
fratelui lui Ulster Scarlett. 


Dragă Chancellor: 

Pentru a te tine la curent — asa cum bine am stabilit în 
timpul inițierii fratelui tău aici, la Waterman — trebuie să 
te informez că Ulster transferă sume considerabile în 
bănci europene pentru a acoperi ceea ce cred că este cea 
mai reuşită lună de miere din istoria căsătoriilor. Nimic nu 
pare destul de bun pentru frumoasa lui soție! Te-ar 
bucura să afli că toată corespondența lui este axată 
aproape în întregime pe afaceri. 


Câteva astfel de note au fost primite de Chancellor Drew, 
care zambi cu indulgenta în fata devotamentului pe care 
fratele sau reformat îl manifesta pentru soția lui. Şi cand te 
gândeşti că scria ca un om de afaceri. A făcut ceva progrese. 

Ceea ce Jefferson Cartwright nu i-a spus a fost faptul că şi 
Waterman Trust primea tot felul de note de plată, semnate de 
Ulster, de la nenumărate hoteluri, de la calea ferată, de la 
magazine şi case de împrumut din toată Europa. Ceea ce-l 
neliniştea pe Cartwright era că acea flexibilitate pe care o 
aprobase în timpul incidentului cu dirijabilul trebuia să fie 
aplicată din nou. 

Era de neconceput şi totuşi era pe cale să se întâmple! 
Cheltuielile lui Ulster Scarlett aveau să depăşească în curând 
veniturile din primul fond. În interval de numai câteva luni — 
dacă adăugăm şi taxele pentru transferuri — Ulster Stewart 
Scarlett atingea nivelul de opt sute de mii de dolari. 

De neconceput! 

Si totuşi aşa era. 

lar Waterman avea să piardă o treime din cota de 
participare Scarlatti dacă divulga informația. 


În august, Ulster Stewart Scarlett îi anunţă pe mama si pe 
fratele său că Janet e însărcinată. Ei urmau să mai rămână 
în Europa cel putin trei luni deoarece doctorii considerau ca 
cel mai bine ar fi ca ea să nu mai călătorească până când 
copilul nu va fi bine format. Janet va rămâne la Londra, în 
timp ce Ulster va pleca împreună cu nişte prieteni la o 
vânătoare în sudul Germaniei. Va lipsi o lună. Poate o lună şi 
jumătate. Îi va anunţa data sosirii lor acasă. 


La mijlocul lui decembrie sosi telegrama. Ulster şi Janet 
vor fi acasă de sărbători. Janet trebuia să stea liniştită 
deoarece avea o sarcină dificilă, dar Ulster spera că 
Chancellor s-a ocupat de decoratori, aşa încât casa lui de pe 
Strada 54 să poată fi confortabilă pentru ea. 

Îi dădu instrucţiuni lui Chancellor Drew să trimită pe 
cineva la vaporul care sosea înaintea lor, pentru a o lua pe 
noua menajeră pe care Ulster o găsise pe Continent. Avea 
recomandări foarte bune şi Ulster dorea ca ea să se simtă ca 
acasă. Numele ei era Hannah. Limba nu va constitui o 
problemă. Vorbea atât engleza cât şi germana. 


În ultimele trei luni de sarcină ale lui Janet, Ulster îşi reluă 
cursurile la Waterman Trust şi însăşi prezenţa lui avu un 
efect calmant asupra lui Jefferson Cartwright. Deşi el nu 
petrecea mai mult de două ore pe zi la bancă, părea oarecum 
mai supus, mai putin predispus la crize de nervi decât înainte 
de luna de miere. 

Începu chiar să-şi ia de lucru acasă, în servieta de piele 
lucrată manual. 

La întrebările confidentiale şi neceremonioase pe care i le 
pusese Cartwright în legătură cu sumele mari de bani pe care 
i le-a expediat banca în Europa, moştenitorul Scarlatti îi 
aminti celui de-al treilea vicepreşedinte de la Waterman că el 
a fost acela care i-a spus că nimic nu-l putea împiedica să-şi 
folosească veniturile din fondul său pentru investiții. l-a 
reamintit dorința lui ca toate tranzacţiile făcute de el în 


Europa sá rămână între ei. 

— Bineînţeles. Înţeleg perfect. Dar vă daţi seama că în 
cazul în care ajungem să transferăm capital din cel de-al 
doilea fond pentru a vă acoperi cheltuielile — ceea ce se va 
întâmpla sigur anul acesta - eu va trebui să trec totul în 
evidența casei Scarlatti... Noi am plătit sume enorme de bani 
în toată Europa, pe baza semnăturii dvs. 

— Dar mai e până atunci, nu-i asa? 

— La sfârşitul anului fiscal, ceea ce pentru Scarlatti 
Industries înseamnă treizeci iunie. La fel ca şi pentru guvern. 

— Atunci - oftă bărbatul frumos uitându-se la sudistul 
agitat - atunci, pe treizeci iunie va trebui să mă ridic în 
picioare şi să înfrunt furtuna. N-o să fie prima dată când 
familia o să se supere pe mine. Dar sper să fie ultima. 

Pe măsură ce Janet se apropia de momentul naşterii, o 
întreagă armată de negustori trecu pragul casei lui Ulster 
Scarlett. O echipă de trei medici o supraveghea permanent pe 
Janet şi ai ei o vizitau de două ori pe zi. Important era să aibă 
în permanenţă o ocupaţie. Pentru a nu se gândi la acest lucru 
înfricoşător. Era o problemă atât de intimă încât nici nu ştia 
cum s-o abordeze; nu avea pe nimeni fata de care să se simtă 
destul de apropiată. 

Soţul ei nu-i mai vorbea. El părăsise patul conjugal în a 
treia ei lună de sarcină. Mai exact, când erau în sudul 
Franței. A refuzat să mai întreţină raporturi sexuale cu ea pe 
motiv că avortul anterior s-a datorat acestor relaţii. Dar ea 
dorea să facă dragoste. Dorea cu disperare. Dorea să-i simtă 
trupul pe trupul ei pentru că numai în acele clipe i se părea 
că soțul ei este fără prihană, fără înşelăciune, fără manevrele 
reci din ochii lui. Dar pana şi asta i se refuza. 

Apoi, el părăsi camera comună, insistând să stea în camere 
separate peste tot pe unde au colindat. 

lar acum, el nu-i mai răspundea la întrebări şi nici nu-i 
mai adresa vreuna. 

Pur şi simplu o ignora. 

Era tăcut. 


Era, dacă e să fie cinstită cu ea însăşi, plin de dispreț fata 
de ea. O ura. 

Janet Saxon Scarlett. Un produs destul de inteligent al 
Vassar-ului. O absolventă a şcolii de dans Pierre şi o prezenţă 
obişnuită a cluburilor de vânătoare. Şi întotdeauna, 
întotdeauna întrebându-se de ce tocmai ea să se bucure de 
privilegiile pe care le avea. Nu că le-ar respinge. Nu. Şi poate 
că avea dreptul să le aibă. Dumnezeu ştia că era doar o 
„privitoare”. Toată lumea spunea asta întotdeauna. Că era 
ceea ce mamei ei nu-i plăcea — un observator. 

— Tu nu intri niciodată în miezul lucrurilor, Janet! Trebuie 
să încerci să treci dincolo! 

Dar era greu „să treacă dincolo”. Îşi vedea viaţa ca pe cele 
două talere ale unei balante, diferite unul de altul şi totuşi 
întâlnindu-se într-un focar comun. Pe un taler se afla o 
tânără doamnă bine dotată, cu recomandări impresionante, 
cu o bogăție enormă si, evident, cu un viitor asigurat de un 
sot bine dotat, enorm de bogat, cu recomandări impecabile. 
Pe celălalt, se afla o fată cu fruntea încruntată şi cu o privire 
întrebătoare în ochi. 

Pentru că această fată considera că lumea era mai mare 
decât închisoarea în care trăia ea. Mai mare şi mult mai 
fascinantă. Dar nimeni nu-i permisese să vadă acea lume. 

Cu excepţia soțului ei. 

lar acea parte a lumii pe care i-o aratase — pe care o fortase 
s-o vada - era înspăimântătoare. De aceea se apucase de 
băut. 


În timp ce pregătirile de naştere continuau, cu ajutorul 
unui aflux constant de prieteni şi rude de-ale lui Janet, pe 
Ulster Stewart Scarlett îl lovi o ciudată pasivitate. Era 
perceptibilă nu doar pentru cei care-l observau atent, dar 
chiar şi pentru ceilalți era evident că ceva se schimbase. 

Era mai tăcut, mai puţin vesel, uneori gânditor. Şi un timp, 
perioadele lui de dispariție au devenit mai frecvente. Niciodată 
prea lungi, doar trei sau patru zile. Multi — ca şi Chancellor — 


puneau asta pe seama faptului că în curând va fi tata. 

— Ascultă-mă pe mine, mamă, e pur şi simplu minunat. E 
un alt om! Şi ştii ce i-am spus, că naşterea unui copil, este 
soluția. Asta îi dă bărbatului un scop în viata. Asteapta 
numai, când se va sfârşi totul, va fi pregătit să se apuce de o 
treabă cu adevărat de bărbat! 

— Ai o abilitate nemaipomenită, Chancellor, de a sesiza 
lucrurile de suprafaţă. Fratele tău este foarte convins că are 
drept scop evitarea a ceea ce tu numesti o treabă de bărbat. 
Am o bănuială că e deja plictisit de moarte de rolul său 
iminent de tată. Sau bea whisky prost. 

— Eşti prea aspră cu el. 

— Din contră, îl intrerupse Elizabeth Scarlatti. Eu cred că 
el a devenit prea aspru cu noi. 

Chancellor Drew o privi zăpăcit. Schimbă subiectul şi 
începu să citească tare raportul celui mai recent proiect al 
Fundaţiei Scarwyck. 

O săptămână mai târziu, Janet Scarlett născu un băiat la 
French Hospital. După zece zile, la Catedrala Saint John the 
Divine, acesta a fost botezat Andrew Roland Scarlett. 

Şi a doua zi după botez, Ulster Stewart Scarlett dispăru. 


Capitolul 11 


La început, nimeni nu acordă prea multă atenţie acestui 
fapt. Ulster mai fusese plecat şi înainte. Deşi nu era cel mai 
potrivit comportament pentru un proaspăt tată, Ulster nu 
prea putea fi încadrat în vreun model convenţional. S-a 
presupus că ritualurile tribale ocazionate de naşterea unui 
băiat au fost prea mult pentru el şi că se refugiase în activități 
care nu pot fi descrise. După trei săptămâni în care nu a sosit 
nici o veste de la el, iar explicaţiile oferite de o serie de oameni 
nu s-au dovedit satisfăcătoare, familia a început să fie 
îngrijorată. În a douăzeci şi cincea zi de la dispariţia sa, Janet 
i-a cerut lui Chancellor să anunţe poliția. Dar Chancellor a 
sunat-o pe Elizabeth. Un gest înțelept. 

Elizabeth cântări cu atenţie toate posibilitățile. Dacă 
anunţa poliția, asta va însemna o anchetă şi chiar foarte 
multă publicitate. În lumina faptelor săvârşite de Ulster anul 
trecut, nu era de dorit aşa ceva. Dacă absenţa lui Ulster era o 
ispravă de-a lui, asta n-ar face decât să-l provoace. Şi fără a fi 
provocat fiul ei era imprevizibil; dar dacă ar fi provocat, ar 
putea fi imposibil. 

Hotări să apeleze la o firmă de detectivi care fuseseră 
deseori chemaţi să examineze unele reclamaţii de asigurări 
împotriva afacerilor de familie. Proprietarii firmei au înțeles 
perfect şi au ales numai oamenii cei mai eficienți şi demni de 
încredere. 

Elizabeth le dădu două săptămâni să-l scoată din pământ 
pe Ulster Stewart. De fapt, ea se aştepta ca el să apară singur 
până atunci, dar în caz că nu va fi aşa, va preda afacerea 
poliției. 

După prima săptămână, detectivii au întocmit un raport 
voluminos despre obiceiurile lui Ulster. Locurile pe care le-a 
vizitat cel mai frecvent; prietenii (multi); duşmanii (puţini); si, 
foarte detaliat, o reconstituire a mişcărilor lui în ultimele 


câteva zile dinainte de dispariție. Ei au oferit aceste informații 
lui Elizabeth. 

Elizabeth si Chancellor Drew au analizat cu atenţie 
rapoartele. Dar ele nu au scos nimic la iveală. 

A doua săptămână s-a dovedit a fi la fel de needificatoare, 
cu excepţia faptului că activitățile lui Ulster au fost mai 
minuțios prezentate pe zile şi ore. De la întoarcerea lui din 
Europa, turele zilnice deveniseră un fel de ritual. Terenurile 
de sport, băile de abur de la clubul sportivilor, banca de pe 
Broadway, Waterman Trust; cocktail-urile din Strada 53 între 
orele 4,30 şi 6,00 după-amiaza, impartindu-si cele cinci zile 
lucrătoare între cei cinci patroni de cârciumi, escapadele 
nocturne în lumea distractiilor, unde o mana de antreprenori 
profitau de bunăvoința (si de banii lui); şi încheierea 
obişnuită, de fiecare noapte, la un club de pe Strada 50, 
înainte de a ajunge acasă, niciodată mai târziu de ora două. 

O anumită informatie îi atrase atenţia lui Elizabeth asa 
cum, de altfel, îi atrăsese atenţia şi celui care o notase. Era 
absurdă. Apărea pe foaia de miercuri. 


A plecat de acasă la aproximativ 10,30, imediat a luat 
un taxi din fața casei sale. Menajera mătura scările din 
fata şi crede că l-a auzit pe domnul Scarlett cerând 
şoferului să-l ducă la un metrou. 


Elizabeth nu şi-l putea închipui pe Ulster într-un metrou. 
Şi totuşi, după două ore, conform spuselor unui anume 
„domn Mascolo, chelner şef la Restaurantul Venezia”, el 
servea un prânz timpuriu cu o anume „domnişoară Dempsey 
(Vezi capitolul Cunoştinţe: Artişti din lumea teatrului)”. 

Restaurantul se afla la două cvartale de casa lui Ulster. 
Puteau fi, desigur, zeci de explicaţii şi nimic din cele 
prezentate în raport nu indica ceva ciudat, în afara deciziei lui 
Ulster de a merge la metrou. Pentru moment, Elizabeth puse 
asta pe seama vreunei întâlniri, probabil cu domnişoara 
Dempsey. 


La sfârşitul săptămânii, Elizabeth capitulă şi îi ceru lui 
Chancellor Drew să ia legătura cu poliția. 

Ziarele indicau o zi de sărbătoare. 

Biroul de Investigaţii s-a alăturat poliției din Manhattan în 
eventualitatea că ar fi fost încălcate unele legi interstatale. 
Zeci de doritori de publicitate, precum şi mulți oameni sinceri 
au oferit informaţii conform cărora l-ar fi văzut pe Ulster în 
săptămâna dinaintea dispariţiei lui. Alţii telefonau, pretinzând 
că ştiu unde se află şi cereau bani pentru informaţii. Au sosit 
şi cinci scrisori cerând răscumpărare pentru aducerea lui. 
Toate pistele au fost verificate. Şi toate s-au dovedit inutile. 


Benjamin Reynolds citi ştirea pe pagina a doua a ziarului 
Washington Herald. În afară de nuntă, era prima ştire pe care 
o afla despre Ulster Scarlett, de la întâlnirea pe care a avut-o 
cu Elizabeth Scarlatti în urmă cu mai bine de un an. Totuşi, 
pentru a-şi tine promisiunea, făcuse nişte cercetări discrete în 
lunile din urmă în legătură cu faimosul erou de război — şi nu 
a aflat decât că s-a reîntors în lumea lui. Elizabeth Scarlatti 
isi făcuse bine treaba. Fiul ei ieşise din afacerile de 
contrabandă, iar zvonurile despre înhăitarea lui cu unele 
elemente criminale se stinseseră. El mersese până acolo încât 
să-şi asume o funcție minoră la Waterman Trust din New 
York. 

Părea că afacerea Scarlatti se încheiase pentru Reynolds. 

ŞI acum... 

Să însemne asta, oare, că povestea nu mai era în stare 
latentă, că nu mai era o rană închisă? Să însemne asta o 
redeschidere a speculațiilor aspre pe care el, Ben Reynolds, se 
bazase? Va fi solicitat, oare, Group Twenty? 

Un fiu Scarlatti nu dispare fără ca cel puţin guvernul să fie 
alertat. Prea multi membri ai Congresului îi erau indatorati 
lui Scarlatti pentru un lucru sau altul — o fabrică aici, un ziar 
acolo, un cec consistent pentru campania electorală, mai tot 
timpul. Mai devreme sau mai târziu, cineva o să-şi 
amintească de faptul că Group Twenty a mai verificat cândva 


activitatea acestui individ. 

Vor reveni. Discret. 

Daca Elizabeth Scarlatti e de acord. 

Reynolds puse ziarul jos, se ridică de pe scaun si se 
îndreptă spre usa biroului său. 

— Glover, îi spuse subalternului, poţi sa vii un minut la 
mine? 

Omul mai în vârstă se duse din nou la birou şi se aşeză. 

— Ai citit povestea despre Scarlatti? 

— Da, azi dimineaţă, în drum spre serviciu, răspunse 
Glover intrând în birou. 

— Ce părere ai? 

— Ştiam c-ai să mă-ntrebi. Cred că nişte prieteni de-ai lui 
de anul trecut au pus mâna pe el. 

— De ce? 

Glover se aşeză pe scaunul din fata biroului lui Reynolds. 

— Pentru că nu-mi trece nimic altceva prin cap si este şi 
logic... Şi să nu mă mai întrebi din nou de ce, pentru că ştii la 
fel de bine ca şi mine. 

— Da? Nu sunt aşa sigur de asta. 

— Nu, zău, Ben. Omul cu bani nu mai are bani. Cineva are 
nevoie pentru un transport şi se duce la el. El refuză. Sar 
scântei siciliene şi gata... Fie că e ceva de genul ăsta, fie că e 
vorba de un şantaj. El s-a decis să lupte şi a pierdut. 

— Nu accept povestea cu violența. 

— Spune asta poliției din Chicago. 

— Scarlett nu trata cu eşaloanele inferioare. De asta nu pot 
să accept teoria despre violență. Era prea mult de pierdut. 
Scarlett era prea puternic; avea prea multi prieteni... El ar 
putea fi folosit, nu ucis. 

— Atunci, tu ce crezi? 

— Nu ştiu. De asta te-am întrebat pe tine. Te-ai blocat în 
după amiaza asta? 

— Da, la naiba. Tot aceleaşi două lucruri. Nu apare nici o 
lumină. 

— Barajul Arizona? 


— Ăla. Nenorocitul ăla de congressman continuă să facă 
afaceri cu banii alocati şi noi ştim foarte bine că este plătit, 
dar nu putem s-o dovedim. Nu putem nici măcar să facem pe 
cineva să recunoască faptul că îl cunoaşte pe vreunul... 
întâmplător, fiindcă veni vorba de afacerea Scarlett, Canfield 
se ocupă de asta. 

— Da, ştiu. Cum se descurcă? 

— Ei, noi nu-l putem învinui. El face tot posibilul. 

— Care-i cealaltă problemă? 

— Raportul Pond de la Stockholm. 

— Ar trebui să vină cu ceva mai mult decât zvonuri, 
Glover. Ne face să pierdem vremea până să ne dea ceva 
concret. Ti-am spus asta. 

— Ştiu, ştiu. Dar Pond a trimis vorbă prin curier — a sosit 
azi dimineaţă de la Departamentul de Stat — că tranzacţia a 
avut loc. Asta e vestea primită. 

— Pond nu poate sá ne dea şi nişte nume? Titluri în 
valoare de treizeci de milioane de dolari şi el nu poate oferi 
nici măcar un nume? 

— Un sindicat foarte unit, evident. Nu le-a putut da de 
urmă. 

— Un idiot de ambasador. Coolidge numeşte numai 
ambasadori tâmpiţi. 

— El crede sincer că toată chestia a fost manipulată de 
Donnenfeld. 

— lata un nume! Cine naiba e Donnenfeld? 

— Nu e o persoană. E o firmă. Una din cele mai mari de la 
bursa din Stockholm. 

— Cum a ajuns el la această concluzie? 

— Din două motive. Primul este că numai o firmă mare ar 
putea rezolva asta. Al doilea — toată treaba poate fi mai uşor 
îngropată în acest fel. Şi va trebui să fie îngropată. Titlurile 
americane vândute la bursa de la Stockholm reprezintă o 
problemă delicată. 

— Delicata, pe naiba! Nu se poate face! 

— Foarte bine. Reunita la Stockholm. Acelaşi lucru, în ce 


priveste banii. 

— Ce-ai de gánd sa faci? 

— Corvoada. Voi continua să verific toate corporatiile cu 
legături întinse în Suedia. Vrei să ştii ceva? Sunt vreo 
douăzeci numai în Milwakee. Cum iti place asta? Fă un grup 
aici şi fă afaceri cu verii tăi de-acasă. 

— Dacă vrei părerea mea, Walter Pond face valuri ca să i se 
acorde puţină atenţie. Cal Coolidge nu-şi trimite un prieten în 
funcția de ambasador în ţinutul soarelui de la miezul nopții — 
sau cum naiba s-o fi numind - decât dacă tipul nu-i e asa 
bun prieten pe cât credea. 


Capitolul 12 


După două luni, în lipsa unor noutăţi de publicat sau de 
comunicat, ştirea despre dispariția lui Ulster Scarlett s-a 
stins. Pentru că în realitate, singura informaţie neacoperită de 
eforturile combinate ale poliției, Biroului pentru persoane 
dispărute şi agenților federali a fost de natura caracterială şi 
nu a dus nicăieri. Ca şi cum Ulster s-ar fi descompus, sau s- 
ar fi evaporat. Viu, în acest moment, o amintire colorată, în 
următorul. 

Viaţa, averea, prejudecățile şi anxietatile lui Ulster au fost 
supuse analizei specialiştilor. lar rezultatul acestor eforturi a 
fost un extraordinar portret al inutilitatii. Un om care a avut 
cam tot ce-şi poate dori cineva pe acest pământ, a trăit 
aparent în vid. Un vid fără scop, fără sens. 

Elizabeth Scarlatti îşi frământa creierii cu voluminoasele 
rapoarte primite de la autorități. Devenise un obicei pentru 
ea, un ritual, o speranţă. Dacă fiul ei a fost ucis, va fi, 
desigur, foarte dureros; dar ea putea accepta pierderea vieții. 
Şi erau sute de metode... foc, apă, pământ... pentru a face să 
dispară un cadavru. Dar ea nu putea să accepte această 
concluzie. Deşi, era posibil. El cunoscuse lumea interlopă, dar 
numai tangential. 

Într-o dimineață, Elizabeth stătea lângă fereastra de la 
bibliotecă şi privea lumea de afară dând piept cu încă o zi. 

Pietonii mergeau întotdeauna repede dimineaţa. 
Automobilele dădeau cam multe rateuri după o noapte de 
nemiscare. Apoi, Elizabeth o văzu pe una din menajerele sale 
pe treptele din fața casei. Menajera mătura. Privind-o cum 
mişcă matura, Elizabeth îşi aminti de o altă menajeră. Pe 
scara altei case. O menajeră de-a lui Ulster. O menajeră care 
mătura treptele din fața casei lui Ulster într-o anume 
dimineaţă şi îşi aminti de indicatia dată de fiul ei şoferului de 
taxi. Ce indicație? 


Un metrou. Ulster a trebuit să ajungă la un metrou. Fiul ei 
a trebuii să ia metroul într-o dimineață şi Elizabeth nu a 
înțeles. 

Era numai o luminita vagă, clipind într-o pădure foarte 
întunecoasă, dar era, totuşi, o lumină. Elizabeth se duse 
repede la telefon. 

Treizeci de minute mai târziu, al treilea vicepreşedinte 
Jefferson Cartwright, stătea în fața lui Elizabeth Scarlatti. 
Încă mai era cu sufletul la gură din cauza tensiunii nervoase 
prin care trecuse, fiind obligat să-şi modifice programul 
pentru a putea asista la acest spectacol de gală. 

— Da, într-adevăr, spuse virginianul cu voce tărăgănată. 
Toate conturile au fost minuţios examinate din clipa în care 
am aflat de dispariția domnului Scarlett. Minunat băiat. Ne- 
am apropiat foarte mult cât a făcut cursul la bancă. 

— Care e situația conturilor lui? 

— Absolut normală. 

— Ma tem că nu ştiu ce înseamnă asta. 

Cartwright ezită câteva clipe - bancherul gânditor. 

— Fireşte, cifrele finale nu sunt complete, dar până acum, 
nu avem nici un motiv să credem că ar fi depăşit venitul 
anual din fondul lui. 

— Care este acest venit, domnule Cartwright? 

— Păi, vedeți, piața are fluctuații — din fericire ascendente — 
aşa că e greu să vă dau o cifră exactă. 

— Măcar una aproximativă. 

— Să văd... 

Lui Jefferson Cartwright nu-i plăcea panta pe care aluneca 
discuţia. Dintr-o dată, se felicită în gând pentru prevederea de 
a-i fi trimis lui Chancellor Drew acele vagi rapoarte despre 
cheltuielile fratelui său în Europa. Vocea lui sudistă 
tărăgănată deveni mai groasă. 

— Aş putea să apelez la nişte funcționari care sunt mai la 
curent cu veniturile domnului Scarlett - dar au fost 
considerabile, doamnă Scarlatti. 

— Atunci, presupun că ai la îndemână măcar o cifră 


aproximativă. 

Lui Elizabeth nu-i plăcea Jefferson Cartwright şi tonul vocii 
ei era de rău augur. 

— Venitul domnului Scarlett din fondul destinat 
cheltuielilor personale, separat de cel de-al doilea fond 
destinat investițiilor, a depasii şapte sule optzeci şi trei de mii 
de dolari. 

Cartwright vorbi repede, calm. 

— Sunt foarte fericită că nevoile lui personale rareori 
depăşesc această sumă derizorie. 

Elizabeth îşi schimbă poziţia în scaunul cu spătar drept, în 
aşa fel încât să-i poată arunca domnului Cartwright o privire 
dispretuitoare. 

Jefferson Cartwright turuia în ritm accelerat. Rostea frazele 
una peste alta, iar accentul îi era mai pronunțat ca oricând. 

— Dumneavoastră erati, desigur, la curent cu 
extravagantele domnului Scarlett. Cred că s-a scris mult în 
ziare. După cum vă spuneam, eu personal am făcut tot 
posibilul să-l atentionez, dar e un tânăr foarte încăpățânat. 
Dacă vă mai amintiți, acum trei ani, domnul Scarlett a 
cumpărat un dirijabil pentru suma de aproximativ o jumătate 
de milion de dolari. Noi am făcut tot ce-am putut să-l 
determinăm să-şi schimbe părerea, desigur, dar a fost pur şi 
simplu imposibil. A spus că trebuie neapărat să-şi ia un 
dirijabil! Dacă veţi analiza conturile fiului dumneavoastră, 
doamnă, veţi descoperi multe astfel de cheltuieli pripite. 

Cartwright era, categoric, în defensivă, deşi ştia foarte bine 
că Elizabeth nu prea avea cum să-l tragă la răspundere. 

— Şi câte... cumpărături de acest fel au fost făcute? 

Bancherul răspunse cu o viteză şi mai mare. 

— Păi, nici una n-a mai fost aşa de extravagantă ca 
dirijabilul! Noi am reuşit să împiedicăm repetarea acestui 
incident, explicându-i domnului Scarlett că nu e bine să 
transfere bani din cel de-al doilea fond al său pentru astfel de 
scopuri. Că trebuia să-şi... limiteze cheltuielile la venitul 
rezultat din primul fond. În timpul şedinţelor de iniţiere de la 


bancă, noi am subliniat acest lucru în mod repetat. Şi totuşi, 
numai anul trecut, când a fost în Europa cu frumoasa 
doamnă Scarlett, noi ne-am aflat în contact permanent cu 
băncile europene în legătură cu conturile sale personale. Ca 
să spun mai delicat, fiul dumneavoastră a fost de mare ajutor 
economiei europene... A trebuit, de asemenea, să efectuăm... 
numeroase plăți directe pe baza semnăturii lui... Desigur, 
domnul Chancellor Scarlett v-a vorbit de cele câteva note pe 
care i le-am trimis în legătură cu sumele mari de bani pe care 
noi le-am expediat fiului dumneavoastră în Europa. 

Elizabeth ridică din sprâncene. 

— Nu, nu mi-a spus nimic. 

— Ce să facem, doamnă Scarlatti, era luna de miere a 
fiului dumneavoastră. N-am avut nici un motiv... 

— Domnule Cartwright, îl întrerupse tăios bătrâna, ai o 
evidenţă exactă a dispoziţiilor de plată ale fiului meu, aici şi 
în străinătate, pe anul trecut? 

— Păi, sigur că da, doamnă. 

— Şi o evidență a plăţilor efectuate direct de 
dumneavoastră în baza semnăturii lui? 

— Bineînţeles. 

— Vreau să le am până cel mai târziu mâine dimineaţă. 

— Dar ar fi nevoie de câţiva contabili care să lucreze o 
săptămână întreagă pentru a pune totul cap la cap. În 
această privință, domnul Scarlett n-a fost prea exact... 

— Domnule Cartwright! Eu am lucrat cu Waterman Trust 
timp de un sfert de secol. Scarlatti Industries face tranzacții 
exclusiv prin Waterman Trust, pentru că aşa am dat eu ordin. 
Am încredere în Waterman Trust pentru că nu mi-a dat 
niciodată vreun motiv să mă îndoiesc. M-am exprimat destul 
de clar? 

— Da, sigur că da. Mâine dimineaţă. 

Jefferson Cartwright se indrepta spre ieşire cu o 
plecăciune, aşa cum se pleacă un sclav iertat în fața unui se 
ic arab. 

— A, domnule Cartwright. 


— Da? 

— Nu cred că ţi-am cerut vreodată sa ai grijă ca cheltuielile 
fiului meu să fie menținute în limitele venitului său. 

— Îmi pare rău... 

Broboane de transpiratie îi apărură pe frunte. 

— A fost doar... 

— Nu cred că m-ai înțeles, domnule Cartwright. Vorbesc 
foarte serios. Ti-o cer acum. La revedere. 

— Bună ziua, doamnă Scarlatti. 


Cartwright împreună cu trei contabili de la Waterman au 
rămas peste noapte, încercând să aducă toate conturile lui 
Ulster Stewart Scarlett la zi. Era o sarcină grea. 

Până la ora două şi jumătate noaptea, Jefferson Cartwright 
avea pe birou o listă cu băncile şi bursele la care moştenitorul 
Scarlatti avea sau a avut cândva conturi. În dreptul fiecăreia 
erau trecute sumele şi datele transferurilor făcute. Lista părea 
nesfârşită. Anumite depuneri egalau în medie veniturile 
anuale ale marii majorităţi a americanilor de condiție mijlocie, 
dar pentru Ulster Stewart aceştia nu reprezentau decât banii 
de buzunar pentru o săptămână. Va fi nevoie de zile întregi 
pentru a şti exact ce-a mai rămas. Lista includea: 


THE CHEMICAL CORN EXCHANGE, 
900 Madison Avenue, New York City. 
MAISON DE BANQUE, 

22 rue Violette, Paris. 

LA BANQUE AMERICAINE, 

rue Nouveau, Marseilles. 
DEUTSCHE-AMERICANISCHE BANK, 
Kurfurstendamm, Berlin. 
BANCO-TURISTA, 

Calle de la Suenos, Madrid. 

MAISON DE MONTE CARLO, 

rue de Feuillage, Monaco. 

WIENER STAEDTISCHE SPARKASSE, 


Salzburgerstrasse, Vienna. 
BANQUE-FRANCAISE-ALGERIE, 
Harbor of Moons, Cairo, Egypt. 


Si asa mai departe. 

Ulster si mireasa lui au vázut Europa. 

Bineînţeles, contrabalansând această listă de presupuse 
active, exista şi o listă a deficitelor sub formă de note de plată 
scadente. Acestea includeau banii datorati, pe bază de 
semnătură, la zeci de hoteluri, magazine universale, alte 
magazine, navigație, căi ferate, grajduri, cluburi private, case 
de jocuri de noroc. Toate acestea fuseseră plătite de 
Waterman. 

Jefferson Cartwright a citit cu atenţie rapoartele detaliate. 
După toate normele civilizate, acestea erau un conglomerat de 
absurditati financiare, dar trecutul lui Ulster Stewart Scarlett 
a confirmat că pentru el asta era perfect normal. Cartwright a 
ajuns la aceeaşi concluzie ca şi inspectorii guvernamentali 
atunci când au verificat pentru Biroul de Investigaţii, imediat 
după dispariţia lui Ulster. 

Nimic neobişnuit dacă avem în vedere modul de viata de 
până acum al lui Ulster Scarlett. Evident, Waterman Trust va 
trimite scrisori către băncile de aici şi din străinătate, pentru 
a afla cu exactitate valoarea depozitelor rămase. Apoi, va fi 
simplu ca banii să fie transferați, pe bază de procură, înapoi 
la Waterman Trust. 

— Da, într-adevăr, murmură sudistul pentru sine. O 
treabă foarte bine făcută, în situația data. 

Jefferson Cartwright era convins că bătrâna Scarlatti o să 
aibă o altă atitudine fata de el în această dimineaţă. O să 
doarmă câteva ore, apoi o să facă un dus rece prelungit şi îi 
va duce rapoartele personal. În secret, spera să arate obosit, 
cumplit de obosit. Asta ar putea-o impresiona. 


— Dragă domnule Cartwright, îi aruncă în fata Elizabeth 
Scarlatti, nu ţi-ai dat nici o clipă seama ca din toată Europa, 


ai achitat simultan datorii care au totalizat aproape un sfert 
de milion de dolari? Nu ţi-a trecut nici o clipă prin cap că prin 
combinarea acestor două cifre, fiul meu a realizat imposibilul! 
El a dat gata întregul venit anual din fondul lui in mai putin 
de nouă luni! Până la ultimul bánut! 

— Desigur, doamnă Scarlatti, în această dimineață 
trimitem scrisori către bănci cerându-le informații complete. 
Pe baza împuternicirii noastre, desigur. Sunt convins că vor fi 
returnate sume importante. 

— Eu nu sunt de loc convinsă. 

— Dacă îmi permiteti să vă spun deschis, doamnă 
Scarlatti, nu ştiu unde bateti... 

Tonul lui Elizabeth deveni pe moment blând, preocupat. 

— Ca să-ţi spun drept, nici eu nu ştiu. Numai ca nu eu 
bat, ci sunt condusă. 

— Vă rog? 

— În timpul instruirii fiului meu la Waterman, este cumva 
posibil ca el să fi... dat peste ceva... care să-l facă să transfere 
asemenea sume în Europa? 

— Şi eu mi-am pus această întrebare. În calitatea mea de 
consilier al lui, am considerat de datoria mea să mă 
interesez... Se pare că domnul Scarlett a făcut o serie de 
investiții pe continent. 

— Investiţii? În Europa? E greu de crezul aşa ceva! 

— El a avut un cerc mare de prieteni, doamnă Scarlatti. 

Prieteni care, sunt sigur, nu duceau lipsă de proiecte... Şi 
trebuie să vă spun că fiul dumneavoastră devenea din ce în ce 
mai priceput în analiza investițiilor... 

— Ce? 

— Mă refer la studierea bilanturilor Scarlatti. Vedeți, a pus 
umărul si a fost sever cu el însuşi. Am fost foarte mândru de 
realizările lui. Lua, într-adevăr, cursurile noastre în serios. 
Încerca din răsputeri să înțeleagă factorul de diversificare... 
Păi, în luna de miere a luat cu el sute de rapoarte comune ale 
lui Scarlatti. 

Elizabeth se ridică de pe scaun şi merse încet, deliberat, 


spre fereastra care dădea în stradă, dar mintea îi era la 
brusca, incredibila dezvăluire făcută de acest sudist. Aşa cum 
se întâmplase adeseori în trecut, îşi dădu seama că instinctul 
ei — abstract, neclar - o conducea spre adevăr. Era acolo; era 
aproape. Dar nu reusea să pună degetul pe el. 

— Înţeleg că dumneata te referi la extrasele de cont, la 
analizele proprietăților lui Scarlatti Industries? 

— Şi la asta, desigur. Dar mult, mult mai mult. El a 
analizat fondurile, atât ale lui cât şi ale lui Chancellor şi chiar 
ale dumneavoastră, doamnă Scarlatti. Avea intenţia de a face 
un raport complet, cu accent special pe factorii de dezvoltare. 
Era un plan teribil de ambițios şi el nu a sovait nici o clipă... 

— Mult mai mult decât ambițios, domnule Cartwright, |l 
intrerupse Elizabeth. Fără instruire, aş spune chiar, 
imposibil. 

Continuă să privească pe fereastră. 

— De fapt, stimată doamnă, noi, la bancă, am înţeles asta. 
Aşa că l-am convins să-şi limiteze cercetările la propriile lui 
posesiuni. Am simțit că asa va fi mai uşor să-i explic si, 
desigur, nici nu voiam să-i stric entuziasmul, aşa că eu... 

Elizabeth se întoarse de la fereastră şi îl privi fix pe 
bancher. Privirea ei îl făcu pe acesta să se oprească. Acum 
ştia că putea pune degetul pe adevăr. 

— Vă rog să mă lámuriti. Cum a... cercetat fiul meu 
posesiunile? 

— După titlurile de proprietate din fondul lui. În special 
garanţiile din cel de-al doilea fond al său — fondul de investiții 
— sunt mărfuri mult mai stabile. Le-a catalogat şi apoi le-a 
comparat cu alte variante care ar fi putut fi alese atunci când 
acestea au fost cumpărate. Dacă pot adăuga, el a fost cel mai 
impresionat de alegere. Aşa mi-a spus. 

— Le-a... catalogat? Mai exact, ce vrei să spui? 

— A făcut o listă separată cu titlurile de proprietate. 
Sumele pe care le reprezenta fiecare în parte, precum şi data 
exactă la care erau scadente. Din date şi sume el a putut să le 
compare cu numeroase alte puncte din tabel. 


— Cum a fácut asta? 

— După cum v-am mai spus, din însăşi garanţiile si 
bilanturile de creanta. Din bilanturile anuale. 

— De unde? 

— Din visterie, doamnă. Din visteria Scarlatti. 

Dumnezeule! gândi Elizabeth. 

Bătrâna îşi sprijini mana - tremurândă - pe pervazul 
ferestrei. Vorbi calm, în ciuda fricii care o cuprindea. 

— Şi cât timp a făcut fiul meu... aceste cercetări? 

— Păi, câteva luni. Mai exact, de la întoarcerea lui din 
Europa. 

— Înţeleg. L-a ajutat cineva? Vreau să spun că el era atât 
de lipsit de experienţă. 

Jefferson Cartwright îi întoarse privirea lui Elizabeth. Nu 
era chiar aşa de prost. 

— Nu a fost nevoie. Catalogarea garantiilor nu e o treabă 
dificilă. E un proces simplu de înregistrare de nume, cifre şi 
date... Şi fiul dumneavoastră este... a fost un Scarlatti. 

— Da... a fost. 

Elizabeth ştia că bancherul începea să-i citească gândurile. 
Dar nu conta. Acum nu mai conta nimic decât adevărul. 

Visteria. 

— Domnule Cartwright, sunt gata în zece minute. Am să 
chem maşina şi mergem amândoi la dumneata la birou. 

— Cum doriți. 

Drumul până la bancă fu parcurs în linişte. Bancherul şi 
patroana şedeau alături pe bancheta din spate, dar nici unul 
nu spunea nimic. Fiecare era prea ocupat cu propriile sale 
gânduri. 

Elizabeth — de adevăr. 

Cartwright — de supraviețuire. Pentru ca dacă ceea ce 
banuia era adevarat, atunci el era ruinat. Si Waterman Trust 
putea fi ruinat. Iar el a fost consilierul desemnat pe langa 
Ulster Stewart Scarlett. 

Şoferul deschise usa şi sudistul păşi pe bordura 
trotuarului şi îi dădu mâna lui Elizabeth pentru a cobori din 


maşină. Observá că ea îl strânse tare de mână, prea tare, 
când ieşi — cu greutate — din automobil. Avea privirea goală 
atintita în jos. 

Bancherul o conduse repede pe batrána prin banca. 
Trecură pe lângă lift, pe lângă casieri, pe lângă uşile 
birourilor, până în partea din spate a clădirii. Luară liftul şi 
coborâră în subsolul imens de la Waterman. Când iesira din 
lift luară la stânga şi se îndreptară spre aripa estică. 

Pereţii erau gri, suprafeţele netede, iar gratiile lucioase din 
oțel erau îmbrăcate pe ambele parti în ciment gros. Deasupra 
bolţii de la intrare era o inscripţie simplă. 


ARIPA ESTICĂ 
SCARLATTI 


Elizabeth constată - încă o dată - că totul avea un aspect 
de cavou. În spatele gratiilor era un culoar îngust luminat de 
becuri cu lumină strălucitoare fixate pe tavan într-o plasă de 
sârmă. Exceptând intrările, câte două pe fiecare parte, 
coridorul arăta ca un pasaj care duce la locul de veci al 
vreunui faraon, aflat în centrul unei piramide impresionante. 
Uşa de la capătul coridorului ducea chiar la visteria lui 
Scarlatti Industries. Aici era totul. Giovanni. 

Cele două uşi de pe flecare parte dădeau spre nişele pentru 
soţie şi cei trei copii. 

Nişele lui Chancellor şi Ulster se aflau în stânga. Cele ale 
lui Elizabeth şi Roland, în dreapta. Elizabeth era alături de 
Giovanni. 

Elizabeth nu cimentase niciodată nişa lui Roland. Ştia că 
în cele din urmă tribunalul se va ocupa de asta. Era singura 
ei manifestare de dragoste fata de fiul ei pierdut. Asa era bine. 
Şi Roland făcea parte din imperiu. 

Gardianul în uniformă salută - ca la înmormântare - şi 
deschise uşa cu gratii. 

Elizabeth privea intrarea în prima nişă de pe stânga. Pe 
masuta aflată la mijlocul uşii scria: Ulster Stewart Scarlatti. 


Gardianul deschise această usa si Elizabeth intră în 
camaruta. 

Incuie usa la loc si asteapta afara. 

Desigur. 

Rămase singură în încăperea asta ca o celulă. Îşi aminti că 
numai o singură dată mai fusese în nişa lui Ulster. Împreună 
cu Giovanni. Ani în urmă, era de domeniul trecutului... O 
convinsese să meargă cu el la bancă, fără să-i spună nimic de 
aranjamentele pentru visteria din aripa estică. Era foarte 
mândru. A dus-o prin toate cele cinci camere, ca un adevărat 
ghid care conduce turiştii printr-un muzeu. 

El concepuse tot labirintul diferitelor fonduri. Îşi aminti 
cum a mángáiat dulapurile cu palma ca si cum acestea ar fi 
fost nişte vite premiate care or să dea cândva naştere la nişte 
herghelii enorme. 

Şi a avut dreptate. Camera nu se schimbase deloc. Ca şi 
cum ar fi fost ieri. 

Pe o latură, în perete, se aflau casete de depozite în care 
erau ţinute acţiuni ale unor societăți industriale — acţiuni si 
certificate de proprietate la sute de corporaţii. Cele necesare 
pentru viata de fiecare zi. Primul fond al lui Ulster. Pe ceilalți 
pereți se găseau fişiere, câte şapte pe fiecare latură. Pe fiecare 
sertar era notat un an pe care cei de la Waterman îl schimbau 
în fiecare an. Fiecare sertar conţinea sute de titluri de 
proprietate şi fiecare fişier avea şase sertare. Titluri care să fie 
folosite în următorii optzeci şi patru de ani. 

Al doilea fond. Destinat extinderii lui Scarlatti. 

Elizabeth privi inscripţiile de pe fişiere: 1926, 1927, 1928, 
1929, 1930, 1931. Acestea erau pe primul fişier. 

Observa ca la câțiva paşi de fişier, spre dreapta, se afla un 
scăunel. Cel care l-a folosit ultima dată a stat între primul şi 
al doilea fişier. Se uită la inscripţiile de pe fişierul de alături. 
1932, 1933, 1934, 1935, 1936, 1937. 

Se întinse, trase scăunelul în fața primului fişier şi se 
aşeză. Se uită la sertarul de jos. 1926. Îl deschise. 

Anul era împărțit pe cele douăsprezece luni, fiecare lună 


fiind separată de următoarea printr-un indicator. După 
fiecare indicator se găsea o cutiuta subțire de metal prevăzută 
cu două cleme miniaturale unite printr-o singură a mă 
îngropată în ceară. Pe fata sigiliului din ceară erau încrustate 
inițialele W.T. cu litere vechi englezeşti. 

Anul 1926 era intact. Nici una din cutiutele metalice nu 
fusese desfăcută. Ceea ce însemna că Ulster nu respectase 
cererea băncii pentru instrucțiunile privind investițiile. La 
sfârşitul lui decembrie, directorii îşi vor asuma ei înşişi 
răspunderea şi o vor consulta, fără îndoială, pe Elizabeth, aşa 
cum mai făcuseră şi în trecut, în legătură cu fondul lui Ulster. 

Trase sertarul cu anul 1927. Nici acesta nu era atins. Nici 
unul din sigiliile de ceară nu fuseseră rupte. 

Elizabeth tocmai se pregătea să închidă sertarul pentru 
1927, când se opri. Sesiză o pată pe ceară. O mică lipsă mai fi 
trecut neobservată dacă nu te uitai atent la ceară. T-ul de la 
W.T. Era zdrentuit şi deplasat în jos, pe luna August. La fel 
pentru lunile septembrie, octombrie, noiembrie şi decembrie. 

Trase afară cutiuta pentru august şi o scutură. Apoi mulse 
sârma şi ceara crăpă şi căzu. 

Cutiuta era goală. 

O puse la loc şi scoase celelalte luni ale lui 1927. 

Toate goale. 

Oare câte luni îşi desfăşurase Ulster această extraordinară 
şaradă? Trecând de la un bancher hărțuit la altul şi 
întotdeauna - când ajungea la ultimul - cobora în visterie. 
Document cu document. Titlu cu titlu. 

Acum trei ore n-ar fi crezut aşa ceva. Şi totul a pornit de la 
o menajeră care-i mătura treptele din fata casei şi care i a 
amintit de o altă menajeră care mătura alte trepte. O 
menajeră care şi-a amintit de o scurtă comandă pe care fiul ei 
a dat-o unui şofer de taxi. Ulster Scarlett luase un metrou. 
Într-o dimineață. El nu putea să rişte un drum cu taxiul în 
mijlocul traficului. Întârziase la lecţia lui de la bancă. Şi care 
era momentul cel mai prielnic dacă nu la prima oră a 
dimineții? Momentul când se dau primele instrucțiuni ale 


zilei, al haosului primelor tranzacţii de pe piaţă. Chiar si 
Ulster Scarlett ar fi fost ignorat la prima ora a dimineții. 

Ea nu intelesese treaba cu metroul. Acum înţelegea. 

Ca şi cum ar fi efectuat un ritual dureros, continuă să 
verifice celelalte luni şi ani din primul fişier. Până în 
decembrie 1931. 

Goale. 

Închise sertarul cu 1931 şi începu să verifice al doilea fişet 
începând de jos. 1932. Gol. 

Ajunsese la mijloc — 1934 - când auzi usa metalică 
deschizându-se. Inchise repede sertarul si se întoarse 
furioasă. 

Jefferson Cartwright intră şi închise uşa. 

— Credeam că ţi-am spus să aştepţi afară! 

— Dumnezeule, doamnă Scarlett, arátati de parcă ati văzut 
o armată de stafii. 

— leşi afară! 

Cartwright se duse repede la primul fişier şi trase unul din 
sertarele din mijloc, la întâmplare. Vázu sigiliile rupte de pe 
cutiile metalice, ridică una şi o deschise. 

— Se pare că lipseşte ceva. 

— Am să cer să fii concediat! 

— Poate... Poate ca aşa veţi face. 

Sudistul trase un alt sertar şi-şi satisfăcu astfel 
curiozitatea, constatând că încă alte câteva cutii ale căror 
sigilii fuseseră rupte erau de asemenea goale. 

Elizabeth stătea tăcută, dispretuitoare, lângă bancher. 
Când vorbi, o făcu cu acea intensitate născută din dezgust. 

— Tocmai ţi-ai încheiat activitatea la Waterman Trust. 

— Poate că da. Scuzati-ma, vă rog. 

Virginianul o împinse uşor pe Elizabeth de lângă al doilea 
fişier şi îşi continuă căutarea. Ajunsese la anul 1936 şi se 
întoarse spre bătrână. 

— N-a prea rămas nimic, nu? Mă întreb până unde se 
întinde; dumneavoastră nu? Desigur, am să fac o situaţie 
completa pe care am să v-o dau cât mai curând posibil. 


Pentru dumneavoastră şi superiorii mei. 

Închise sertarul pentru 1936 şi zâmbi. 

— Asta e o problemă confidențială de familie. Dumneata n- 
ai să faci nimic! Nu poţi să faci nimic! 

— Păi cum aşa? Aceste fişiere conţineau titluri de 
proprietate. Garantii la purtător, negociabile pe bază de 
semnătură... Posesiunile înseamnă proprietate. Ele sunt la fel 
ca banii... Fiul dumneavoastră s-a distrat de minune pe sema 
Bursei din New York! Şi încă n-am văzut tot. Să mai 
deschidem câteva fişiere? 

— N-am să tolerez asta! 

— Va priveşte. Dumneavoastră mergeţi pe drumul 
dumneavoastră, iar eu am să raportez superiorilor mei că 
Waterman Trust se află într-un rahat nemaipomenit. Lăsând 
la o parte comisioanele considerabile datorate băncii şi gândul 
că celelalte companii implicate vor deveni neliniştile 
nemaiştiind cine ce posedă — şi ar putea să apară chiar un 
aflux de cereri de retragere a banilor. Eu dețin date pe care 
am să le raportez imediat autorităţilor! 

— Nu poţi face asta! Nu trebuie! 

— De ce nu? întrebă Jefferson Cartwright, gesticulând. 

Elizabeth îi întoarse spatele şi încercă să-şi facă ordine în 
gânduri. 

— Faceţi o estimare a ceea ce-a dispărut, domnule 
Cartwright... 

— Pot estima numai ce-am văzut. Unsprezece ani, 
aproximativ trei milioane şi jumătate pe an, înseamnă cam 
patruzeci de milioane. Dar s-ar putea să fim doar la început. 

— Am spus... să intocmesti o estimare. Cred că nu e nevoie 
să-ți mai spun că dacă sufli o vorbă cuiva, te distrug. O sa 
ajungem la o înţelegere reciproc convenabilă. 

Se întoarse încet şi îl privi pe Jefferson Cartwright. 

— Ar trebui să ştii, domnule Cartwright că, printr-un 
accident, ai ajuns la nişte informaţii care te situează mult 
deasupra talentului şi capacităţii dumitale. Când oamenii dau 
de un asemenea noroc, trebuie să fie atenți. 


Elizabeth Scarlatti petrecu o noapte alba. 

La fel şi Jefferson Cartwright. Numai că nu în pat. Ci pe un 
scăunel, cu teancuri de hârtii la picioarele lui. 

Cifrele creşteau pe măsură ce compara atent fişierele cu 
rapoartele despre fondurile lui Ulster. 

Jefferson Cartwright simţi că-şi pierde minţile. 

Ulster Stewart Scarlett a sustras titluri în valoare de peste 
270 milioane de dolari. 

Adună şi iar adună cifrele. O sumă care ar putea 
determina o criză la bursă. Un scandal internaţional care ar 
putea — dacă s-ar afla — sá ruineze Scarlatti Industries... Şi se 
va afla când va veni timpul să se transforme primele titluri 
care lipsesc. În afară, doar de un an. 

Jefferson Cartwright împături ultimele pagini şi le îndesă 
în buzunarul de la piept al jachetei. Îşi apăsă pieptul cu mâna 
pentru a se asigura că tensiunea din el a fost potolită de 
hârtiile acestea şi părăsi visteria. 

Il fluieră scurt pe gardianul din fata. Omul motáia pe un 
scaun de piele neagră, lângă uşă. 

— Aoleu, domnule Cartwright! Ce m-ati speriat! 

Cartwright ieşi în stradă. Privi cerul alburiu. În curând se 
va lumina. lar lumina era semnalul lui. Pentru că el — 
Jefferson Cartwright, un fost fotbalist de la Universitatea din 
Virginia, acum în vârstă de cincizeci de ani, care s-a căsătorit 
pentru bani şi apoi i-a pierdut - avea în buzunar un fel de 
paspartu către tot ce şi-a dorit vreodată. 

Era iarăşi pe stadion şi publicul urla. 

Atins! 

Nimic nu-i mai putea fi refuzat. 


Capitolul 13 


La unu si douázeci noaptea, Benjamin Reynolds státea 
confortabil într-un fotoliu din apartamentul său din 
Georgetown. Tinea în brațe unul din dosarele pe care 
procuratura generală îl trimisese la Group Twenty. Fuseseră 
şaisprezece în total şi el la impartise în mod egal cu Glover. 

Aflată sub presiunea Congresului, în special a maiorului de 
la New York, Brownlee, procuratura nu avea de gând să lase 
nici o piatră neintoarsa. Dacă fiul Scarlatti dispăruse în vid, 
oamenii procuraturii puteau cel puţin să scrie tomuri pentru 
a explica acest fapt. 

Dat fiind că Group Twenty a atins — tangential — viata lui 
Ulster Scarlett, era de aşteptat ca şi Reynolds să mai adauge 
câte ceva. Chiar dacă nu însemna nimic. 

Reynolds avu un sentiment de vinovăţie la gândul că şi 
Glover se chinuia cu aceleaşi prostii. 

Ca toate rapoartele de anchetă privind persoanele 
dispărute şi acesta era plin de tot felul de fleacuri. Data, oră, 
minutul, strada, casa, nume, nume, nume. O listă de lucruri 
fără importanţă făcute să pară importante. Şi poate că pentru 
cineva, de undeva, chiar erau. O parte, o secţiune, un 
paragraf, o propoziţie, chiar şi un cuvânt ar putea să deschidă 
o uşă pentru cineva. Dar, desigur, nu pentru cineva de la 
Group Twenty. O să-i ceară scuze lui Glover mai târziu, în 
această dimineaţă. 

Deodată sună telefonul. În liniştea nopţii, sunetul îl sperie 
pe Reynolds. 

— Ben? Sunt eu, Glover... 

— Iisuse! Mi-a sărit inima din mine! Ce s-a întâmplat? S-a 
dat alarma? 

— Nu, Ben. Cred că puteam să aştept până dimineaţă, dar 
m-am gândii să-ți dau ocazia să râzi până adormi, ticalosule. 

— Glover, tu ai băut. Ceartă-te cu nevastă-ta, nu cu mine. 


Ce dracu” ţi-am făcut? 

— Mi-ai dat astea opt Biblii de la procuratură, asta mi-ai 
făcut... Am găsit ceva! 

— Dumnezeule mare! Despre chestia din New York! 
Docurile? 

— Nu. Nimic care să ne fi dat prin cap că are legătură cu 
Scarlett. Poate nu-i nimic, dar cine ştie... 

— Ce? 

— Suedia. Stockholm. 

— Stockholm”? Despre ce naiba vorbeşti? 

— Cunosc dosarul Pond pe de rost. 

— Walter Pond? Titlurile de proprietate. 

— Exact. Primul lui raport a sosit în mai. Prima referire la 
titluri... Acum iti amintesti? 

— Da, da, îmi amintesc. Şi ce-i cu asta? 

— Conform unui raport din al şaselea dosar, Ulster Scarlett 
a fost în Suedia anul trecut. Te las să ghiceşti când? 

Reynolds făcu o pauză înainte de a răspunde. Atenţia îi era 
fixată pe suma aproape inimaginabilă de treizeci milioane 
dolari. 

— Să nu-mi spui că de Crăciun. 

Era o afirmaţie rostită cu calm. 

— Acum că tot ai menţionat asta, unii ar putea s-o 
privească exact aşa. Poale că în Suedia Crăciunul cade în 
mai. 

— Trebuie să vorbim dimineaţă. 

Reynolds închise telefonul fără a mai aştepta ca 
subalternul său să răspundă sau să spună noapte bună. Se 
întoarse încet la fotoliul său moale şi se aşeză. 

Ca întotdeauna gândurile lui Benjamin Reynolds o luă cu 
mult înaintea informațiilor primite, făcând tot felul de legături 
şi combinații. 

Dacă Glover ar fi făcut o presupunere valabilă, cum că 
Ulster Scarlett a fost implicat în masinatiile de la Stockholm, 
atunci ar fi rezultat că Scarlett trăieşte. Dacă trăieşte, atunci 
înseamnă că cele treizeci de milioane de dolari din titlurile 


americane fuseseră ilegal oferite de el spre vânzare la bursa 
de la Stockholm. 

Nici o persoană, nici măcar Ulster Stewart Scarlett, nu 
putea să-şi bage mâinile în titluri valorând treizeci de 
milioane de dolari. Doar dacă nu era o conspirație. 

Dar de ce natură? Şi în ce scop? 

Daca si Elizabeth Scarlatti făcea parte din asta — trebuia 
luată şi ea în calcul având în vedere mărimea capitalului — se 
punea întrebarea: de ce? 

O intelesese, oare, complet greşit? Posibil. 

Era de asemenea posibil ca el să fi avut dreptate acum un 
an. Fiul Scarlatti nu a făcut atunci ceea ce-a făcut doar de 
dragul aventurii, sau pentru că s-a împrietenit cu nişte tipi 
dubioşi. Nu şi dacă se lega cu treaba de la Stockholm. 

* 

Glover se foia in fata biroului lui Reynolds. 

— E aici. Viza lui Scarlett arata ca a intrat in Suedia pe 
data de zece mai. Raportul lui Pond este datat 15 mai. 

— Vad. Pot si eu sa citesc. 

— Ce-ai de gand sa faci? 

— Sa fac? Nu pot sa fac absolut nimic. Nu avem nimic aici. 
Doar o declaratie care ne atrage atentia asupra unor zvonuri 
si ne da data intrarii unui cetatean american in Suedia. Ce 
altceva mai vezi tu? 

— Presupunând că zvonurile au o bază reală, legătura este 
evidentă şi tu ştii asta la fel de bine ca şi mine! 

Dacă ultima comunicare a lui Pond este corecta Scarlett se 
află în prezent la Stockholm. 

— Presupunând că are ceva de vânzare. 

— Exact asta am spus şi eu. 

— Dacă îmi amintesc bine, cineva trebuie sá se plang; ca s- 
a furat ceva, înainte ca altcineva să strige ,hotii”! Daca 
aducem acuzaţii, familia Scarlatti nu va trebui decât să spună 
că ei habar n-au despre ce vorbim şi ne trezim legați la 
stâlpul infamiei. Şi nici măcar nu trebuie să facă asta. Pot 
refuza pur şi simplu sá ne onoreze cu un răspuns - aşa ar 


proceda bătrâna doamnă -— iar de rest se vor ocupa băieții de 
pe Colina... Aceastá agentie — pentru cei care stiu de existenta 
ei — este o ruşine. Interesul pe care îl servim noi este, în 
general, in contradictie cu alte cáteva interese din acest oras. 
Noi ne ocupám de controale si bilanturi Alege. O multime de 
oameni din Washington ar vrea să ne vada desfiintati. 

— Atunci, ar fi mai bine să oferim informaţia procuraturii 
şi să-i lăsăm să tragă singuri concluziile. Cred că asta-i tot ce 
ne rămâne de făcut. 

Benjamin Reynolds se sprijini cu picioarele pe podea şi îşi 
întoarse scaunul cu fata la fereastră. 

— Asa ar trebui să facem. Si aşa vom face, dacă insisti. 

— Ce înseamnă asta? întrebă Glover, fixând ceafa 
superiorului său. 

Reynolds isi întoarse din nou scaunul si îşi privi 
subalternul. 

— Cred că noi am putea face treaba asta mai bine decât 
Justiția, Finanţele şi chiar Biroul de Investigaţii. Toate trebuie 
să dea socoteală în fața multor comitete. Noi nu. 

— Ne depăşim atribuţiile. 

— Nu cred. Şi atâta vreme cât ocup acest scaun, eu 
hotărăsc, nu-i aşa? 

— Da, aşa e. De ce vrei să ne ocupăm noi de asta? 

— Pentru că e ceva putred în toată treaba asta. Am văzut 
asta în ochii bătrânei. 

— Nu e un raționament prea clar. 

— E suficient. Am văzut cu ochii mei. 

— Ben? Dacă apare ceva care considerăm că ne depăşeşte, 
vei apela la Procurorul General? 

— Ai cuvântul meu. 

— Ai câştigat. Ce facem acum? 

Benjamin Reynolds se ridică de pe scaun. 

— Canfield e tot în Arizona? 

— La Phoenix. 

— Adu-l aici. 

Canfield. Un om complicat pentru o misiune complicată. 


Reynolds nu-l agrea şi nici nu avea încredere loială în el. Dar 
o să avanseze mai repede ca alţii. Si în cazul în care s-ar 
gândi să-l trădeze, Ben Reynolds va afla. Va depista el cumva. 
Canfield nu era aşa de experimentat. Dacă se întâmpla aşa, 
Reynolds îi va veni de hac inspectorului de teren şi va ajunge 
la adevărul despre afacerea Scarlatti. Canfield era utilizabil. 
Da, Matthew Canfield era o alegere bună. Dacă îi urmărea pe 
cei din familia Scarlatti în condiţiile puse de Group Twenty, 
nu putea aveau nici o pretenţie. Pe de altă parte, dacă 
descoperea că foloseşte alte condiții - condiții prea 
avantajoase pentru a fi refuzate — atunci el va fi rechemat si 
desființat. Distrus. Dar vor şti adevărul. 

Ben Reynolds se aşeză, mirându-se şi el de propriul lui 
cinism. 

Nu mai încăpea nici o îndoială. Calea cea mai rapidă de a 
descoperi misterul din afacerea Scarlatti o reprezenta 
folosirea lui Matthew Canfield ca pion. 

Un pion care a căzut în cursă. 


Capitolul 14 


Elizabeth nu putea să doarmă. Se ridica mereu în capul 
oaselor să mai noteze câte ceva care-i trecea prin cap. Nota 
fapte, presupuneri, posibilități îndepărtate, chiar şi 
imposibilitati. Desena pătrăţele si le completa apoi cu nume, 
locuri, date pe care încerca să le compare şi să facă legăturile. 
Pe la trei noaptea, redusese şirul evenimentelor la 
următoarele: 

Aprilie 1925. Ulster şi Janet s-au căsătorit după o logodnă 
de numai trei săptămâni. De ce?... Ulster şi Janet. Au 
îmbarcat pe un vas al companiei Cunard Line pentru a ajunge 
la Southampton. Rezervarea locurilor fusese făcută de Ulster 
încă din februarie. Cum de ştia încă de-atunci? 

Mai-decembrie 1925. Circa opt sute de mii de dolari 
expediate de Waterman Trust la şaisprezece bănci diferite din 
Anglia, Franța, Germania, Austria, Olanda, Italia, Spania şi 
Algeria. 

lanuarie-martie 1926. Titluri evaluate la aproximativ 270 
milioane luate de la Waterman. Echivalentul vânzărilor 
forțate, între 150 şi 200 milioane. Toate notele de plată şi 
taxele pe numele lui Ulster şi Janet din conturile europene 
achitate în totalitate până în februarie 1926. Luna martie, 
comportamentul lui Ulster considerabil schimbat, retras. 

Aprilie 1926. S-a născut Andrew. Andrew este botezat. 
Ulster dispare. 

Iulie 1926. Se primeşte confirmarea de la paisprezece bănci 
europene că toţi banii au fost scoşi anterior. În general, cam 
la patru săptămâni de la depunere. Două bănci, London şi 
The Hague, raportează că au rămas depuse sumele de 
douăzeci şi cinci mii şi, respectiv nouăsprezece mii dolari. 

Aceasta era ordinea cronologică a evenimentelor în legătură 
cu dispariția lui Ulster. Schema era acolo. Premeditarea 
întregii secvențe era evidentă: rezervarea locurilor încă din 


februarie; logodna scurtă; călătoria de nuntă; depunerile 
regulate şi retragerile la scurt timp după aceea, sustragerea 
titlurilor şi actul final al dispariției lui Ulster. Din februarie 
1925 până în aprilie 1926. Un plan conceput pentru 
paisprezece luni şi executat cu mare precizie, chiar până la 
planificarea sarcinii, dacă era să i se dea crezare lui Janet. 
Era Ulster capabil de atâta ingeniozitate? Elizabeth nu ştia. 
Ştia, într-adevăr, foarte puţine lucruri despre el, iar rapoartele 
nesfârşite nu făceau decât să-i umbrească şi mai mult 
imaginea. Pentru că persoana cercetată nu părea să fie în 
stare de nimic în afară de autoindulgenta. 

Ea ştia că era un singur punct de unde putea să înceapă 
căutarea. Europa. Băncile. Nu toate, gândi ea, ci numai 
câteva. Pentru că indiferent de complexitátile dezvoltării şi de 
excesele diversificării, metodele bancare de bază rămăseseră 
aceleaşi ca pe vremea faraonilor. Depui bani şi scoţi bani. Şi, 
de nevoie, sau de plăcere, banii scoşi merg în altă parte. Asta 
voia Elizabeth să afle, unde în altă parte. Pentru că aceşti 
bani, banii pe care Waterman Trust i-a expediat la şaisprezece 
bănci europene, erau cei care puteau fi utilizați până la 
vânzarea titlurilor de proprietate. 


La noua fără zece, majordomul deschise usa din fata 
pentru cel mai recent al doilea vicepreşedinte de la Waterman 
Trust Company, Jefferson Cartwright. Îl conduse pe 
Cartwright în bibliotecă, unde Elizabeth stătea la birou, cu 
nelipsita ceaşcă de cafea în mână. 

Jefferson Cartwright se aşeză pe scaunul mic din fața 
biroului, conştient că aceasta îi scotea magulitor in fata 
statura. Puse servieta lângă el. 

— Ai adus scrisorile? 

— Le am chiar aici, doamnă Scarlatti, răspunse bancherul, 
punând servieta pe genunchi şi deschizând-o. 

— Aş vrea să profit de ocazie şi să vă mulțumesc pentru 
intervenția dumneavoastră de la bancă în favoarea mea. Aţi 
fost foarte generoasă. 


— Mulţumesc. Am înțeles c-ai fost avansat ca al doilea 
vicepreşedinte. 

— E adevărat, doamnă şi sunt convins că acest lucru a fost 
posibil pentru că ati pus dumneavoastră o vorbă bună. Vă 
mulțumesc încă o dată. 

Îi dădu hârtiile lui Elizabeth. 

Ea le luă şi începu să le frunzărească, citind titlurile. 
Păreau a fi în ordine. De fapt, erau excelente. 

Cartwright vorbi calm. 

— Scrisorile vă autorizează să primiți toate informațiile 
privind orice tranzacții făcute de fiul dumneavoastră, Ulster 
Stewart Scarlett, la diverse bănci. Depuneri, retrageri, 
transferuri. Asta necesită accesul la toate seifurile şi depuneri 
unde ar putea fi. O scrisoare de acoperire va fi trimisă la 
fiecare bancă, împreună cu o fotocopie a semnăturii 
dumneavoastră. Am semnat eu toate astea în funcție de 
reprezentant al împuternicirii colective a lui Waterman Trust 
pentru domnul Scarlett. Făcând asta, mi-am asumat, desigur, 
un mare risc. 

— Te felicit. 

— Este pur şi simplu incredibil, spuse calm bancherul. 
Titluri în valoare de peste două sule şaptezeci de milioane de 
dolari. Dispărute, neînregistrate. Plutind pe undeva, nu ştie 
pe unde? Nici cele mai mari sindicate bancare nu reuşesc să 
strângă atâta capital. Ei, e criză, doamnă! In special pe piaţa 
neagră. Sincer să fiu, nu ştiu ce să fac. 

— Daca-ti păstrezi sfaturile pentru dumneata, e posibil sa 
petreci mulți ani obţinând un salariu remarcabil cu foarte 
putin efort. Şi invers... 

— Cred că ştiu cealaltă variantă, o întrerupse Jefferson 
Cartwright. După câte înțeleg, căutaţi informații în legătură 
cu dispariția copilului dumneavoastră. Le puteţi găsi daca 
există. Sau nu. În orice caz, mai sunt douăsprezece luni până 
când primele garanții vor fi date dispărute. Douasprezece 
luni. Unii dintre noi s-ar putea să nu mai fie printre cei vii 
până atunci. Alţii s-ar putea să fie ruinati. 


— Îmi prognozezi decesul? 

— Sincer, sper cá nu. Dar pozitia mea este foarte delicata. 
Am violat legile firmei mele si etica fundamentală a instituției 
bancare. In calitate de consilier financiar al fiului 
dumneavoastră, se va pune problema înţelegerii secrete. 

— Şi te-ai simţi mai în siguranţă daca ai avea o hârtie la 
mână, da? 

Elizabeth puse scrisorile jos, supărată pe acest sudist ” 
nerecunoscător. 

— Eu te mituiesc şi dumneata mă şantajezi pe măsura 
mitei. O strategie inteleapta. Cat? 

— Îmi pare rău că las aşa o impresie proastă. Nu vreau o 
compensație. Ar fi degradanta. 

— Atunci ce vrei? 

Elizabeth începea să fie exasperată. 

— Am pregătit o declaraţie. În triplu exemplar. Unul pentru 
dumneavoastră, unul pentru Fundaţia Scarwyck şi unul, 
desigur, pentru avocatul meu. V-as fi recunoscător dacă le-aţi 
citi şi aproba. 

Cartwright scoase hârtiile din servietă şi le puse in fata lui 
Elizabeth. Aceasta luă primul exemplar şi constată că era o 
scrisoare de înțelegere, adresată Fundaţiei Scarwyck. 


Prin prezenta se confirmă o înțelegere între domnul 
Jefferson Cartwright si mine, doamna Elizabeth 
Wyckham Scarlatti, în calitate de preşedinte al 
Consiliului de administratie al Fundatiei Scarwyck, Fifth 
Avenue 525, New York. 

Întrucât domnul Cartwright a oferit cu generozitate 
din timpul său şi a prestat unele servicii profesionale în 
numele meu şi al Fundaţiei Scarwyck, s-a convenit să fie 
numit consultant de specialitate la fundaţie, cu un 
salariu anual de cincizeci de mii de dolari (50.000 $), iar 
această funcţie va fi deţinută pe viata. Funcţia va fi 
preluată de acesta începând cu data prezentei. 

Întrucât domnul Jefferson Cartwright a acţionat 


adesea ín numele meu si al Fundatiei Scarwyck 
împotriva propriilor convingeri si contrar propriilor 
dorințe si, întrucât domnul Jefferson Cartwright a 
efectuat toate serviciile in maniera pe care clienta sa — 
adică eu - a considerat-o cea mai potrivită pentru 
Fundaţia Scarwyck, a procedat astfel fără să-şi dea 
seama de responsabilitatea menţionată şi, adesea, chiar 
fără a cunoaşte pe deplin tranzacțiile. 

În consecință, am convenit că, dacă la un moment 
dat, în viitor, vor exista amenzi, penalizări sau 
condamnări împotriva domnului Cartwright, ca urmare 
a acestor acţiuni, acestea vor fi suportate în întregime 
din conturile mele personale. 

Trebuie specificat că nu se anticipează astfel de 
acțiuni, dar având în vedere că interesele Fundaţiei 
Scarwyck sunt internaţionale ca domeniu, că cererile 
sunt excesiv de mari şi că deciziile fac adesea obiectul 
propriei mele judecăți, am considerat necesară 
includerea acestei declarații. 

Trebuie menţionat că exceptionalele servicii pe care 
domnul Cartwright le-a făcut în numele meu în ultimele 
luni au fost secrete, dar începând de acum nu am nimic 
împotrivă ca funcţia lui de la Fundaţia Scarwyck să fie 
anunțată public. 


În dreapta erau două linii pentru semnături şi o a treia în 
stânga pentru semnătura unui martor. Elizabeth îşi dădu 
seama că era un document profesional. Nu spunea nimic, dar 
acoperea totul. 

— Doar nu-ți închipui c-am să semnez asta? 

— Sincer să fiu, da. Vedeţi, dacă nu semnaţi, simțul 
datoriei care mă copleşeşte mă va determina să merg direct la 
autorități. Fără îndoială, direct la procuratura districtuală 
unde le voi oferi informaţii pe care eu le consider relevante în 
legătură cu dispariția domnului Scarlett... Vă puteţi imagina 
ce tulburări internaţionale ar putea genera asta? Fie şi numai 


faptul că renumita doamnă Scarlatti urma să pună unele 
întrebări pe la băncile cu care a lucrat fiul său. 

— Am să neg totul. 

— Din păcate, n-o să puteţi nega lipsa titlurilor. Acestea nu 
vor trebui restituite mai devreme de un an, dar fapt este că 
ele nu mai există. 

Elizabeth îl privi fix pe sudist, înțelegând că a fost înfrântă. 
Se aşeză şi, fără o vorbă, întinse mâna şi luă un stilou. 
Semnă hârtiile pe care apoi le semnă şi el, una câte una. 


Capitolul 15 


Bagajele lui Elizabeth au fost urcate la bordul 
transatlanticului britanic Calpurnia. Îşi anunţase familia că 
evenimentele din ultimele câteva luni i-au zdruncinat nervii şi 
sănătatea şi că intenţiona să stea un timp mai îndelungat în 
Europa — singură. Pleca a doua zi dimineaţa. Chancellor Drew 
a fost de acord că o călătorie i-ar face bine, dar insistă ca 
mama lui să-şi ia un însoțitor. În definitiv, Elizabeth nu mai 
era tânără şi la vârsta ei trebuia să fie însoţită de cineva. li 
sugeră s-o ia pe Janet. 

Elizabeth îi replică să-şi păstreze sugestiile pentru 
Fundaţia Scarwyck, dar trebuia să rezolve şi problema Janet. 

Îi ceru fetei să treacă pe la ea spre seară, cu două zile 
înainte ca vasul Calpurnia să ridice ancora. 

— Ceea ce-mi spui e greu de crezut, Janet. Nu atât despre 
fiul meu, cât despre tine. L-ai iubit? 

— Da, cred că da. Sau poate c-am fost coplesita de el. La 
început au fost atâția oameni, atâtea locuri. Totul s-a derulat 
atât de repede. Apoi — treptat - mi-am dat seama că nu-i 
plăceam. Nu putea să suporte nici măcar să stea în aceeaşi 
cameră cu mine. Eram o necesitate agasantă. Dumnezeule! 
Să nu mă-ntrebi de ce! 

Elizabeth îşi aminti cuvintele fiului ei: 

„A venit vremea să má-nsor... O să fie o soţie bună”. 

De ce spusese acele vorbe? De ce fusese acest lucru atât de 
important pentru el? 

— Ţi-a fost fidel? 

Fata dădu capul pe spate şi râse. 

— Ştii cum e când iti împărți soțul cu — mă rog, nu esti 
niciodată sigură! 

— Noua psihologie ne arată că, adeseori, bărbaţii se 
comportă aşa în compensație, Janet. Pentru a se convinge pe 
ei înşişi că sunt apți. 


— Din nou greşit, doamnă Scarlatti! 

Janet accentua numele lui Elizabeth cu un usor dispret. 

— Fiul tău era apt. În cel mai înalt grad. Poate n-ar trebui 
să spun asta, dar noi am făcut dragoste pe săturate. Ora, 
locul, nimic nu conta pentru Ulster. Nici măcar dacă eu voiam 
sau nu. Ăsta era ultimul lucru la care se gândea. Vreau să 
spun că eu eram ultimul lucru la care se gândea. 

— De ce l-ai suportat? Asta nu reuşesc eu să înțeleg. 

Janet Scarlett băgă mâna în poşetă. Scoase un pachet de 
țigări şi îşi aprinse una cu un gest de nervozitate. 

— Dacă tot ţi-am spus atâtea, de ce să nu-ți spun si 
restul... Mi-a fost frică. 

— Frică de ce? 

— Nu ştiu. Nu m-am gândit. Să zicem, pentru a salva 
aparențele. 

— Dacă nu te superi, asta mi se pare o prostie. 

— Uiti că eram soția lui Ulster Stewart Scarlett. Pusesem 
mâna pe el... Nu-i aşa simplu să recunosc că n-am fost în 
stare să-l păstrez mai mult de câteva minute. 

— Te înţeleg... Ştim amândouă că un divorț pe motiv de 
presupusă părăsire a domiciliului ar fi cel mai bun lucru 
pentru tine, dar ai să fii criticată fără milă. O să pară un gest 
de cel mai prost gust. 

— Ştiu asta. M-am hotărât să aştept un an înainte de a da 
divorț. Un an este o perioadă rezonabilă. Va fi de înțeles. 

— Nu cred c-ar fi în interesul tău. 

— De ce nu? 

— Pentru că asta va însemna despărțirea ta si, partial, a 
fiului tău, de familia Scarlatti. Am să fiu sinceră cu tine. Nu 
am încredere în Chancellor în aceste condiții. 

— Nu înțeleg. 

— Cum faci prima mişcare, el va face uz de orice mijloc 
legal la îndemâna lui, pentru a te declara necorespunzătoare. 

— Cum? 

— El va lua controlul atât al copilului cât si al moştenirii. 
Din fericire... 


— Esti nebună! 

Elizabeth continua ca si cánd Janet n-ar fi intrerupt-o. 

— Din fericire, simțul proprietăţii — care se află la limita 
ridicolului — îl va împiedica pe Chancellor sá ia măsuri care ar 
putea cauza neplăceri. Dar dacă-l provoci... Nu, Janet, soluția 
nu este divorțul. 

— Îţi dai seama ce spui? 

— Te asigur că da... Dacă aş şti precis c-am să mai fiu în 
viata peste un an, ti-as da binecuvântarea mea! Dar nu pot 
face asta. Şi dacă nu voi mai fi eu să-l opresc, Chancellor va fi 
o fiară! 

— Chancellor nu-mi poate face nimic, absolut nimic! Nici 
mie şi nici copilului meu! 

— Te rog, draga mea. Nu vreau să-ți fac morală. Dar 
purtarea ta n-a fost fără pată. 

— Nu sunt obligată să te ascult! 

Janet se ridică de pe canapea, deschise poşeta, puse la loc 
pachetul de ţigări şi îşi scoase manusile. 

— Eu nu te judec. Tu eşti o fată inteligentă. Indiferent ce 
faci, sunt sigură că ai motivele tale... Dacă asta te ajută cu 
ceva, cred că ai petrecut un an în iad. 

— Da. Un an în iad. 

Janet începu să-şi puna manusile. 

Elizabeth vorbi repede, în timp ce se îndrepta spre biroul ei 
de lângă fereastră. 

— Să fim cinstite. Dacă Ulster ar fi aici, sau în alt loc 
cunoscut, s-ar putea aranja discret, fără probleme un divorţ 
care n-ar putea fi contestat. În fond, nici unul din voi nu-i 
fără pată. Dar, conform legii, una din părți lipseşte, poate că e 
decedat, dar nu e oficial declarat mort. Şi mai e şi un copil, 
un singur copil. Acest copil este moştenitorul lui Ulster. Aici 
este problema, Janet. 

Elizabeth se întreba dacă fata începea să înțeleagă. Necazul 
cu cei proaspăt imbogatiti, îşi zise ea categoric, nu era faptul 
că iau drept bună averea, ci ca nu pot înțelege că banii, deşi 
doar un subprodus, constituiau un adevărat catalizator 


pentru putere si din acest motiv, erau un lucru 
înspăimântător. 

— De îndată ce faci prima mişcare, păsările de pradă din 
ambele tabere vor ataca. În ultimă instanță, numele Scarlatti 
va deveni un subiect de glume în culisele cluburilor sportive. 
Si asta nu pot accepta! 

Elizabeth scoase câteva mape din sertarul de la birou, 
alese una şi le puse pe celelalte la loc. Se aşeză la birou şi se 
uită la fată. 

— Intelegi ce spun? 

— Da, cred că da, spuse încet fata, uitându-se la mâinile ei 
înmănuşate. Vrei să mă indepartezi pentru ca nimic să nu-i 
poată deranja pe nepretuitii tai fii. 

Ezită, ridicând capul pentru a-i întoarce privirea soacrei el. 

— Si când te gândeşti că o clipă am crezut că vrei să fii 
bună. 

— N-as zice că e un act de caritate, spuse Elizabeth. 

— Nu, cred cá nu. Dar dat fiind cá eu nu umblu sa obtin 
caritate, asta nu contează, nu-i asa? Cred că-n felul tău 
încerci să fii amabilă. 

— Atunci, ai să faci ce-ţi sugerez eu? 

Elizabeth luă mapa pentru a o pune la loc în sertar. 

— Nu, spuse Janet Saxon cu hotărâre. Am să fac exact ce- 
mi place. Şi nu cred c-am să devin subiect de glume în 
cluburile sportive. 

— Nu fi prea sigură de asta! 

Elizabeth trânti mapa pe birou. 

— Am să aştept să treacă un an, spuse Janet şi apoi am sa 
fac ceea ce trebuie. Tata va şti ce are de făcut. Eu am să fac 
ce spune el. 

— S-ar putea ca tatăl tău să aibă unele îndoieli. E om de 
afaceri. 

— Dar e şi tatăl meu! 

— Pot sá-nteleg asta foarte bine, draga mea. Înţeleg atât de 
bine încât iti sugerez să-mi permiti ca înainte de a pleca să-ţi 
pun câteva întrebări. 


Elizabeth se ridică şi se duse până la usa de la bibliotecă. 
O închise şi puse siguranţa. 

Janet urmărea mişcările bătrânei mai mult din curiozitate 
decât din teamă. Nu era în firea soacrei ei să se preocupe de 
întreruperi. Orice nepoftit era imediat dat afară. 

— Nu mai am nimic de spus. Vreau să plec. 

— Sunt de acord cu tine. Tu nu ai prea multe de spus, o 
întrerupse Elizabeth, care se întorsese la birou. Ţi-a plăcut 
Europa, draga mea? Paris, Marsilia. Roma? Presupun că New 
York-ul este un loc plicticos pentru tine. În aceste condiţii, 
cred ca Europa iti poate oferi mult mai mult. 

— Ce vrei să spui? 

— Doar atât. Că se pare că te-ai distrat cam peste măsură. 
Fiul meu şi-a cam găsit partenera pentru escapadele lui. Şi 
totuşi, dacă pot spune asta, el a fost adesea mai discret ca 
tine. 

— Nu ştiu ce tot spui. 

Elizabeth deschise mapa şi dădu câteva pagini. 

— la să vedem. A fost un trompetist de culoare la Paris... 

— Un ce? Ce tot spui? 

— Te-a adus înapoi la hotelul tău, pardon, la hotelul tău şi 
al lui Ulster, la opt dimineața. Evident, ai fost cu el toată 
noaptea. 

Janet se holbă la soacra ei necrezându-şi urechilor. Deşi 
năucă, îi răspunse repede şi cu calm. 

— Da. Paris, da! Şi am fost cu el, dar nu aşa cum crezi tu. 
Încercam să nu-l pierd pe Ulster. O jumătate de noapte am 
încercat să-l găsesc. 

— Asta nu apare aici. Ai fost văzută intrând în hotel 
însoțită de un negru care te sprijinea. 

— Eram extenuată. 

— Aici scrie ,beata”. 

— Atunci e o minciună! 

Bătrâna dădu pagina. 

— Si apoi, o săptămână în sudul Franţei. Iti amintesti de 
acel week-end, Janet? 


— Nu, ráspunse fata ezitánd. Ce faci? Ce ai acolo? 

Elizabeth se ridica, ferind mapa de privirile fetei. 

— Haide, haide! Acel week-end la madam Auriole. Cum îi 
spune castelului — Silueta? Un nume foarte teatral. 

— Era o prietenă de-a lui Ulster! 

— $i, desigur, tu habar n-ai ce însemna si ce înseamnă 
încă Silueta asta a lui Auriole în tot sudul Franţei. 

— Doar nu vrei să spui că eu am avut de-a face cu ce se 
întâmpla acolo. 

— Cam ce înseamnă când spui că mergi la Silueta lui 
Auriole? 

— Doar nu crezi asta. 

— Ce se întâmplă la Silueta? 

Elizabeth ridică vocea, cu răutate. 

— Nu... nu ştiu. Nu ştiu! 

— Ce se întâmplă? 

— N-am să-ți răspund! 

— Foarte prudent, dar mă tem că nu ţine! Toată lumea ştie 
că meniurile de la madam Auriole cuprind opiu, haşiş, 
marijuana, heroină... un refugiu pentru cei ce folosesc orice 
formă de droguri! 

— N-am ştiut asta! 

— N-ai ştiut nimic despre asta? Tot week-end-ul? Timp de 
trei zile în plin sezon? 

— Nu!... Ba da, cand am aflat, am plecat. Am plecat 
imediat ce mi-am dat seama ce făceau! 

— Orgii pentru morfinomani. O ocazie minunată pentru 
privitorul sofisticat. Zi şi noapte. Şi doamna Scarlett habar n- 
a avut de asta! 

— Jur că nu! 

Vocea lui Elizabeth deveni de o fermitate blanda. 

— Sunt convinsa ca nu, draga mea, dar nu stiu cine-o sa 
te creada. 

Facu o scurta pauza. 

— Mai sunt si altele aici. 

Dadu paginile, aşezându-se iar la birou. 


— Berlin, Viena, Roma. Si in special Cairo. 

Janet alerga spre Elizabeth Scarlatti si se întinse peste 
birou, cu ochii mariti de spaima. 

— Ulster m-a părăsit două săptămâni! Nu ştiam unde e. 
Am fost împietrită! 

— Ai fost văzută mergând în cele mai ciudate locuri, draga 
mea. Ai comis chiar una din cele mai grave crime 
internaționale. Ai cumpărat o altă ființă umană. Ai cumpărat 
o sclavă. 

— Nu! Nu, nu! Nu-i adevărat! 

— Ba da. Ai cumpărat o fetiță arabă de treisprezece ani, 
care a fost vândută pentru prostituție. Ca cetățean american, 
sunt anumite legi... 

— E o minciună! izbucni Janet. Mi-au spus că dacă dau 
banii, arabul îmi putea spune unde e Ulster! Asta e tot! 

— Nu, nu e tot. L-ai dat şi un cadou acestui arab. O fetiță 
de treisprezece ani a fost cadoul tău pentru el şi ştii asta. Mă 
întreb dacă te-ai mai gândit vreodată la ea. 

— Voiam doar să-l găsesc pe Ulster! Mi s-a făcut rău când 
am aflat. Nu intelegeam nimic! Nici măcar nu ştiu despre ce 
vorbeau! Nu voiam decât să-l găsesc pe Ulster şi sa plec din 
locul ăla îngrozitor! 

— Eu n-am să te contrazic. Dar alții s-ar putea s-o facă. 

— Cine? 

Fata tremura. 

— Tribunalul, de exemplu. Sau ziarele. Elizabeth se uita fix 
la fata cuprinsă de spaimă. 

— Prietenii mei... Chiar şi prietenii tăi. 

— Şi tu ai să permiti ca... cineva să folosească aceste 
minciuni împotriva mea? 

Elizabeth strânse din umeri. 

— Şi împotriva propriului tău nepot? 

— Mă îndoiesc că, legal, ar mai putea fi mult timp copilul 
tău. Sunt sigură că va fi trecut sub tutela curții până când 
Chancellor va fi desemnat drept cel mai bun tutore pentru el. 

Janet se aşeză încet pe marginea scaunului. Începu să 


plângă, cu gura deschisă. 

— Te rog, Janet. Nu-ţi cer sá te duci la mănăstire. Nici 
măcar nu-ţi cer sá renunti la plăcerile de care nu se poate 
lipsi o femeie de vârsta ta şi cu apetitul tău. Nu prea te-ai 
abținut nici în ultimele câteva luni şi nu m-aştept s-o faci 
acum. Iti cer numai un pic de discreţie, poate ceva mai multă 
decât ai manifestat până acum şi ceva mai mult bun simț în 
ce priveşte aspectul fizic. În caz că acesta din urmă îţi va lipsi, 
voi lua măsuri imediate. 

Janet Saxon Scarlett întoarse capul într-o parte, ținând 
ochii strâns închişi. 

— Eşti oribilă, şopti ea. 

— Îmi imaginez că aşa par acum în ochii tăi. Dar sper că 
într-o zi ai să-ți schimbi părerea. 

Janet sări de pe scaun. 

— Lasă-mă să plec din casa asta! 

— Pentru Dumnezeu, încearcă să înţelegi. Chancellor şi 
Allison vor fi aici peste puţin timp. Am nevoie de tine, draga 
mea. 

Fata alergă spre uşă, uitând de siguranța care o bloca. Nu 
o putu deschide. Vocea îi era sugrumată de spaimă. 

— Ce-ai mai putea să vrei de la mine? 

Şi Elizabeth ştiu că a câştigat. 


Capitolul 16 


Matthew Canfield stătea rezemat de clădirea de la coltul de 
sud est dintre Fifth Avenue si Strada 63, la circa patruzeci de 
metri de intrarea impunătoare în reşedinţa Scarlatti. Îşi 
strânse impermeabilul în jurul corpului pentru a se apăra de 
frigul adus de ploaia de toamnă şi se uită la ceas: şase fără 
zece. Stătea la pândă de mai bine de o oră. 

Fata intrase în casă la cinci fără un sfert şi din câte ştia, 
avea să stea acolo până la miezul nopţii sau, Doamne fereşte, 
până dimineaţă. 

Aranjase să poală pleca la ora două dacă nu se întâmpla 
nimic până atunci. Nu avea nici un motiv anume care să-l 
facă să creadă că ceva se va întâmpla până atunci, dar 
instinctul îi spunea contrariul. După cinci săptămâni de 
familiarizare cu subiecții, el îşi lăsă imaginaţia să umple 
golurile pe care supravegherea lor nu le putuse acoperi. 
Bătrâna doamnă se îmbarca poimâine şi nu lua pe nimeni cu 
ea. Lamentările ei referitoare la fiul dispărut, sau mort, erau 
de notorietate internațională. Durerea ei făcea obiectul unor 
numeroase articole de ziar. Şi totuşi, bătrâna îşi ascundea 
bine durerea şi îşi vedea de treabă. 

Soţia lui Scarlett era altfel. Daca îşi plângea soțul dispărut, 
numai ea ştia, pentru că nu lăsa să se vadă aşa ceva. Dar era 
evident faptul că ea nu credea deloc că Ulster Scarlett ar fi 
mort. Ce spusese în barul clubului de la Oyster Bay? Deşi 
avea vocea îngroşată de whisky, spusese clar: 

— Scumpa mea soacră se crede atât de deşteaptă. Sper ca 
vaporul să se scufunde! Şi o să-l găsească. 

În seara asta avea loc confruntarea dintre cele două femei 
şi Matthew Canfield ar fi vrut să fie de fata. 

Burnita începea să se potolească. Canfield se hotări să 
traverseze Fifth Avenue până pe partea cealaltă a străzii unde 
era parcul. Luă un ziar din buzunarul impermeabilului, îl 


desfăcu şi-l puse pe banca din fata zidului Parcului central si 
se aşeză. Un bărbat şi o femeie se opriră in fata scării de la 
intrarea în casa bătrânei doamne. Era destul de întuneric 
acum şi nu putea să vadă cine sunt. Femeia explica ceva cu 
insufletire, în timp ce bărbatul părea că n-o ascultă, fiind mai 
degrabă preocupat să-şi scoată ceasul din buzunar şi să vadă 
cât e ora. Canfield îşi privi din nou ceasul şi văzu că era şase 
fără două minute. Se ridică încet şi începu să meargă într-o 
doară, traversând bulevardul în sens invers. Bărbatul se 
întoarse spre bordura trotuarului pentru ca lumina străzii să- 
i cadă pe ceas. Femeia continua să vorbească. 

Canfield constată fără surprindere că cei doi erau fratele 
mai mare, Chancellor Drew şi soția lui, Allison. 

Canfield continuă să meargă spre est pe Strada 63, în timp 
ce Chancellor Scarlett îşi luă soţia de brat si urcară treptele 
până la uşa casei Scarlatti. 

Când ajunse în Bulevardul Madison, Canfield auzi un 
bubuit. Se întoarse şi văzu că uşa din față a casei lui 
Elizabeth Scarlatti fusese deschisă cu atâta forță încât 
coliziunea acesteia cu un perete care nu se putea vedea 
răsună cât e strada de mare. 

Janet Scarlett cobori în fugă scările de cărămidă, se 
împiedică, îşi reveni şi merse şchiopătând spre Fifth Avenue. 

Canfield o porni spre ea. Era în suferință şi momentul 
putea fi tocmai potrivit. 

Inspectorul de teren se afla la circa treizeci de metri de 
soția lui Ulster Scarlett când văzu un automobil sport de un 
negru strălucitor, marca Pierce-Arrow, venind în goană. 
Maşina viră chiar lângă trotuarul unde se afla fata. 

Canfield micşoră pasul şi urmări scena. Îl văzu pe tipul din 
maşină aplecându-se spre geamul din dreapta. Lumina de la 
stâlpul din dreptul maşinii îi căzu direct pe fata. Era un 
bărbat frumos, cam de cincizeci de ani, cu o mustață tepoasa 
dichisită. Părea genul de bărbat pe care Janet Scarlett putea 
să-l cunoască. Canfield fu frapat de faptul că bărbatul o 
asteptase pe Janet Scarlett — pentru că era evident că o 


asteptase. 

Brusc, individul opri motorul, deschise portiera din partea 
lui si se dádu repede jos. Inconjurá rapid masina si se duse la 
fată. 

— Hai, doamnă Scarlett. Urcă! 

Janet Scarlett se aplecă şi îşi apucă genunchiul lovit cu 
mana. Ridică ochii, mirată, la apropierea individului cu 
mustață. Canfield se opri. Se ascunse în umbra unei uşi. 

— Ce vrei? Nu eşti taxi... Nu. Nu te cunosc... 

— Urcă! Te conduc acasă. Hai, repede! 

Individul vorbea pe un ton de comandă. O voce tulburată. 
O apucă pe Janet Scarlett de brat. 

— Nu! Nu, nu vreau! 

Încercă să-şi elibereze braţul. 

Canfield ieşi din umbră. 

— Bună seara, doamnă Scarlett. Am zis eu că sunteți 
dumneavoastră. Vă pot ajuta cu ceva? 

Bărbatul dichisit îi dădu drumul fetei şi se uită fix la 
Canfield. Era buimac, dar şi nervos. Însă în loc să spună 
ceva, alergă spre stradă şi se urcă în maşină. 

— Hei, o clipă, domnule! 

Inspectorul de teren se repezi spre marginea trotuarului şi 
puse mana pe mânerul portierei. 

— la-ne şi pe noi cu maşina... 

Motorul fu accelerat şi automobilul porni în viteză în josul 
străzii, aruncându-l pe Canfield la pământ şi rănindu-l la 
mâna cu care tinea mânerul. 

Se ridică cu greu de jos şi i se adresă lui Janet Scarlett. 

— Prietenul dumneavoastră e cam sărit. 

Janet Scarlett îl privi cu recunoştinţă pe inspectorul de 
teren. 

— Nu l-am văzut în viața mea... Cel puţin, eu nu-mi 
amintesc... Poate... îmi pare rău c-o spun, dar nu-mi 
amintesc numele dumneavoastră. Regret şi vă mulțumesc din 
inimă. 

— Nu-i nevoie să-mi mulțumiți. Ne-am întâlnit doar o 


singură dată. Acum două săptămâni la clubul din Oyster Bay. 

— A! 

Fata părea că nu vrea să-şi amintească de acea seară. 

— Chris Newland ne-a făcut cunoştinţă. Numele meu este 
Canfield. 

— A, da. 

— Matthew Canfield. Eu sunt cel din Chicago. 

— Da, acum îmi amintesc. 

— Haideţi. Am să chem un taxi. 

— Iti sângerează mâna. 

— Şi dumitale genunchiul. 

— N-am decât o zgárietura. 

— La fel şi eu. M-am zgâriat puţin. Arată mai rău decât 
este în realitate. 

— Poate ar trebui să consulti un medic. 

— Nu-mi trebuie decât o batistă şi nişte gheață. Batista 
pentru mână, gheaţa pentru un whisky. 

Ajunseră în Fifth Avenue şi Canfield opri un taxi. 

— Asta-i tot tratamentul care-mi trebuie, doamnă Scarlett. 

Janet Scarlett zâmbi ezitant când se urcară în taxi. 

— Tratamentul ăsta ţi-l pot oferi eu. 

Holul de la intrarea în casa lui Scarlett de pe Strada 54 era 
exact cum şi-l imaginase Canfield. Tavanele erau înalte, uşile 
principale erau groase, iar scara interioară din fața uşii de la 
intrare ducea la cele două etaje. Pe ambele laturi ale holului 
erau oglinzi antice, cu uşi glisante duble lângă fiecare oglindă, 
fata în fală cu cele de pe partea cealaltă a foaierului. Uşile de 
pe partea dreaptă erau deschise şi Canfield putu să vadă 
mobila din sufrageria oficială. 

Uşile de pe stânga erau închise şi el presupuse că acestea 
dădeau în salon. Parchetul era acoperii cu covoare orientale 
scumpe... Aşa cum era de aşteptat. Şi totuşi, ceea ce-l şocă pe 
inspector fu îmbinarea de culori a holului însuşi. Tapetul era 
dintr-un damasc de un roşu intens - prea intens — iar 
draperiile care acopereau uşile glisante erau negre — din 
catifea de un negru apăsător care nu se potrivea cu fineţea 


mobilei frantuzesti. 

Janet Scarlett sesiză reacția lui Canfield la culori şi înainte 
ca acesta să poată s-o ascundă, spuse: 

— Îţi sare în ochi, nu? 

N-am observat, spuse el politicos. 

— Soţul meu a insistat să punem acest roşu oribil şi mi-a 
înlocuit toate mătăsuri le roz cu acele draperii negre 
îngrozitoare. Mi-a făcut o scenă cumplită când am protestat. 

Deschise uşa dublă şi intră în întuneric pentru a aprinde o 
veioză. 

Canfield intră după ea în salonul superb decorat. Avea 
mărimea a patru terenuri de sport, iar numărul de 
canapelute, canapele şi fotolii era aproape incredibil. Veioze 
cu franjuri îşi găseau locul pe numeroasele masute aşezate 
comod lângă locurile de stat. Aranjamentul mobilei nu avea o 
anumită ordine, exceptând un semicerc format din 
canapelute şi care se afla în fata unui şemineu. 

În lumina difuză a singurei veioze aprinse, ochii lui 
Canfield au fost imediat atraşi de un panou cu imagini 
neclare situat deasupra căminului. Erau nişte fotografii. Zeci 
de fotografii de diverse mărimi puse în rame negre şi subțiri. 
Erau aranjate ca un evantai floral în centrul căruia se afla o 
diplomă înrămată în aur. 

Fata observă privirea lui Canfield, dar nu comentă. 

— Acolo sunt băuturi şi gheaţă, spuse ea, arătându-i 
barul. Serveşte-te singur. Pe mine te rog să mă scuzi o clipă. 
Trebuie să-mi schimb ciorapii. 

Dispăru în holul principal. 

Canfield se duse spre masuta din sticlă, pe rotile şi turna 
două pahare mici de whisky. Scoase o batistă curată din 
buzunarul de la pantaloni, o inmuie în apa de la gheaţă si îşi 
înfăşură în ea mâna care-i sângera uşor. Apoi, mai aprinse o 
veioză pentru a lumina imaginea de deasupra căminului. O 
fracțiune de secundă fu şocat. 

Era incredibil. Deasupra căminului era o prezentare în 
imagini a carierei militare a lui Ulster. De la şcoala de ofițeri 


la imbarcare; de la sosirea în Franța la trimiterea lui în 
transee. În unele rame erau hărţi care indicau poziţiile cu linii 
groase, roşii şi albastre. În numeroase poze, Ulster era centrul 
atenției. 

El mai văzuse şi înainte fotografii de-ale lui Scarlett, dar de 
obicei instantanee luate la petreceri sau poze ale personajului 
important de la diverse competiții sportive - polo, tenis, 
sporturi nautice — şi în care el arăta exact asa cum voiau 
fotografii lui, frații Brooks. Dar aici, el se afla printre soldați şi 
pe Canfield îl deranja să vadă că el era cu aproape o jumătate 
de cap mai înalt decât cel mai dezvoltat soldat din preajma 
lui. Şi erau soldaţi peste tot, de toate rangurile şi gradele 
militare. Caporali stângaci care prezentau armele la control, 
sergenti extenuati aliniind oameni extenuati, ofițeri de 
campanie experimentati care ascultau cu atentie — toti fáceau 
ce făceau pentru locotenentul slab dar viguros care le atrăgea 
cumva, atenţia. In multe poze, tânărul ofițer era infátisat 
tinandu-si de după umeri camarazii zambitori dar timizi, ca şi 
cum i-ar încuraja spunându-le că vor veni iar zile fericite. 

Judecând după expresia de pe fețele celor din jurul lui, 
Scarlett nu părea să se bucure de prea mult succes. Dar 
expresia de pe fața lui radia de optimism. Rece şi cu o 
profundă automultumire, gândi Canfield. Piesa centrală era, 
într-adevăr, o diploma. Era decorația Steaua de argint pentru 
vitejie la Meuse-Argonne. 

Conform acestui montaj, Ulster Scarlett a fost cel mai 
potrivit erou care a avut norocul să meargă la război. Cel mai 
tulburător aspect îl constituia spectacolul însuşi. Era grotesc 
de deplasat. S-ar fi potrivit să se afle în biroul unui renumit 
luptător ale cărui campanii s-au întins pe o jumătate de secol 
şi nu aici, în salonul elegant al unui purtător de plăceri de pe 
Strada 54. 

— Interesante, nu? 

Janet se reintorsese in cameră. 

— Impresionante, cel putin. E o figura. 

— N-ai ce să-i reprosezi. Dacă cineva uită, n-are decât să 


intre aici şi-o să-şi amintească. 

— Banuiesc că acest... acest montaj în imagini, care arată 
cum a fost războiul, nu e ideea ta. 

Îi dădu lui Janet paharul cu whisky pe care, după cum 
observă el, ea îl apucă strâns şi îl duse imediat la gură. 

— Poti fi sigur că nu. 

Aproape terminase de băut whisky-ul tare şi sec. 

— Ia loc, nu vrei? 

Canfield dădu repede pe gât propria băutură. 

— Mai întâi dă-mi voie să mai pun în pahare. 

Îi luă paharul. Ea se aşeză pe canapeaua somptuoasă care 
era cu fața spre cămin, în timp ce el se duse la bar. 

— Nu mi-am închipuit niciodată că soțul dumitale poate 
face obiectul acestor - făcu o pauză şi arătă cu capul spre 
semineu — acestor vestigii. 

— E o analogie exactă. Consecința unui mare chef. Esti 
filosof. 

— Nu tin să fiu. Doar ca nu mi l-am închipui! niciodată 
aşa. 

Aduse cele două pahare de băutură, îi dădu unul ei si 
rămase în picioare. 

— N-ai citit relatările lui despre ce s-a întâmplat? Am 
crezut că ziarele au făcut o treabă excelentă explicând clar 
cine a avut rolul principal în înfrângerea Kaizerului. 

Ea bău din nou. 

— Naiba să-i ia, ăştia sunt ziariştii. Trebuie să-şi vândă si 
ei cumva ziarele. Le-am citit, dar nu le-am luat în serios. N- 
am crezut niciodată că el a făcut aşa ceva. 

— Vorbesti de parcă l-ai cunoaşte pe soțul meu. 

Canfield o făcu pe miratul şi luă paharul de la gură. 

— N-ai ştiut? 

— Ce? 

— Păi, bineînțeles că-l cunosc. L-am cunoscut foarte bine. 
Am fost convins că ştii. Îmi pare rău. 

Janet îşi ascunse surpriza. 

— N-are de ce să-ți pară rau. Ulster a avut un cerc larg de 


prieteni. N-aveam cum să-i cunosc pe toți. Ai fost un prieten 
de-al lui Ulster din New York? Nu-mi amintesc să-mi fi vorbit 
de dumneata. 

— Nu, nu chiar. De fapt, ne întâlneam uneori când veneam 
în est. 

— A, da, ai dreptate, dumneata eşti din Chicago. Chicago 
ai spus, nu? 

— Da. Dar ca să fiu sincer cu dumneata, ocupaţia mea mă 
poartă peste tot. 

Şi în această privinţă, era, categoric, sincer. 

— Cu ce te ocupi? 

Canfield se întoarse cu băuturile şi se aşeză. 

— Dacă e s-o spun fără pretenţii, sunt agent comercial. 
Dar niciodată nu ne lipsim total de pretenții. 

— Ce vinzi? Ştiu o groază de persoane care vând tot felul 
de lucruri. Ei nu se tem de pretenții. 

— Ei bine, eu nu vând acţiuni, nici obligaţii, nici clădiri, 
nici măcar poduri. Eu vând terenuri de tenis. 

Janet râse. Avea un râs plăcut. 

— Glumesti! 

— Nu, vorbesc serios, vând terenuri de tenis. 

Îşi puse paharul jos şi se prefăcu că vrea să caute ceva în 
buzunare. 

— Să văd dacă n-am unul la mine. Sunt într-adevăr foarte 
dragute. Săritura mingii este perfectă. Conform standardelor 
Wimbledon, exceptând terenurile cu iarbă. Acesta este 
numele firmei noastre. Wimbledon. Pentru cultura dumitale 
generală, acestea sunt nişte terenuri excelente. Poate că ai şi 
jucat pe zeci de terenuri din astea fără să ştii cui i se 
datorează totul. 

— Cred că e fascinant. De ce cumpără oamenii terenurile 
dumitale de tenis? Nu-şi pot face terenuri şi singuri? 

— Ba da. Noi îi încurajăm. Facem mai multi bani când 
scoatem unul de-al lor şi îl înlocuim cu unul de-al nostru. 

— Mă necajesti. Un teren de tenis e un teren de tenis. 

— Numai cele cu iarbă, draga mea. Şi astea nu sunt 


niciodată gata primăvara şi sunt întotdeauna arămii toamna. 
Ale noastre tin tot anul. 

Ea râse din nou. 

— E într-adevăr foarte simplu. Firma mea a pus la punct o 
compoziție de bitum care reproduce caracteristicile terenurilor 
cu gazon. Nu se înmoaie la căldură. Nu se contractă la ger. 
Vrei date complete despre nivelul vânzărilor? Maşinile noastre 
de transport vor fi aici în trei zile şi în acest timp vom face 
contractul pentru primul strat de pietriş. Facem asta pe plan 
local. Până să te dezmeticeşti bine, vei avea cel mai frumos 
teren chiar aici pe Strada 54. 

Râseră amândoi. 

— Şi presupun că eşti campion la tenis. 

— Nu. Joc. Nu prea bine. Nu-mi place tenisul în mod 
deosebit. Fireşte că avem câţiva maeştri internaționali pe 
statul de plată care reprezintă o garanţie pentru terenurile 
noastre. În mod excepţional, garantăm un meci demonstrativ 
pe terenul tău în ziua în care terminăm lucrarea. Poti să-ți 
chemi prietenii şi să dai nişte petreceri grozave. În general, se 
zice că rezultatul bun face reclamă. 

— Foarte impresionant. 

— De la Atlanta la Bar Harbor. Cele mai bune terenuri, cele 
mai bune petreceri. 

Ridică paharul. 

— Deci, i-ai vândut lui Ulster un teren de tenis? 

— N-am încercat niciodată. Cred c-as fi putut. El a 
cumpărat odată un dirijabil şi-apoi ce-i un teren de tenis 
comparativ cu asta? 

— E mai plat. 

Chicoti şi-i întinse paharul. El se ridică şi se duse la bar, 
desfăcându-şi batista de la mână şi punând-o în buzunar. Ea 
îşi stinse încet ţigara în scrumiera din fata ei. 

— Dacă nu faci parte din anturajul din New York, atunci 
unde l-ai cunoscut pe soțul meu? 

— Prima dată ne-am întâlnit la colegiu. Putin, foarte puţin. 
Eu am plecat la mijlocul primului an. 


Canfield se intreba dacá Washingtonul plasase dovezile 
necesare despre un boboc de mult uitat la Universitatea 
Princeton. 

— Aversiune fata de carte? 

— Aversiune față de bani. Bani avea acea ramură a familiei 
care nu trebuia. Apoi, ne-am întâlnit mai târziu, în armată, 
tot sumar. 

— În armată? 

— Da. Dar nu aşa, repet, nu aşa! 

Arătă spre cămin şi se întoarse pe canapea. 

— A? 

— Ne-am despărțit după instruirea din New Jersey. El a 
plecat spre Franţa şi glorie. Eu spre Washington şi plictiseală. 
Dar ne-am distrat al dracului de bine înainte de asta. 

Canfield se apropie şi o atinse uşor, iar vocea sa căpătă o 
uşoară nuanță de intimitate care însoţeşte de obicei efectele 
secundare ale alcoolului. 

— Înainte de căsătorie, desigur. 

— Nu chiar, Matthew Canfield. 

El o privi atent, remarcând că reacţia anticipată a fost 
pozitivă, dar asta nu înseamnă că era neapărat încântat. 

— Dacă aşa stau lucrurile, a fost mai prost decât mi-am 
închipuit. 

Il privi în ochi, asa cum citeşti o scrisoare, încercând să 
citească, nu printre rânduri, ci dincolo de cuvinte. 

— Eşti un bărbat foarte atrăgător. 

Şi apoi ea se ridică repede, putin nesigură pe mişcări şi 
puse paharul pe o masuta din fata unui divan. 

— Eu n-am luat cina şi dacă nu mănânc imediat, o sa mi 
se-mpleticeasca limba-n gură. 

— Dă-mi voie să te invit în oraş. 

— Ca să te văd cum umpli de sânge vreun amărât de 
chelner nevinovat? 

— Nu mai sângerez, spuse Canfield arătându-i mâna. Mi- 
ar plăcea să iau masa cu tine. 

— Da, te cred. 


Fia îşi luă paharul si mormăind uşor se duse în stânga 
şemineului. 

— Ştii ce-aveam de gând să fac? 

— Nu. 

El rămase afundat adânc pe canapea. 

— Aveam de gând să-ţi cer să pleci. 

Canfield începu să protesteze. 

— Nu, stai puţin. Vroiam să fiu singură şi să mănânc ceva 
frugal, dar poate că nu-i o idee chiar aşa de bună. 

— Cred că-i o idee groaznică. 

— Aşa că n-o voi aplica. 

— Bravo! 

— Dar nu vreau să ies. N-ai vrea, cum se zice, să împărți 
cu mine putinul pe care-l am? 

— Nu e prea mare deranjul? 

Janet Scarlett trase de un snur care atárna pe perele, 
alături de cămin. 

— Doar pentru fata în casă. Şi pot spune că n-am prea 
solicitat-o de când a plecat soțul meu. 

Fata în casă răspunse la chemare cu o asemenea viteză că 
inspectorul se întrebă dacă nu cumva asculta la uşă. Era cea 
mai hâdă femeie pe care o văzuse vreodată Matthew Canfield. 
Avea mâini uriaşe. 

— Da, doamnă? Nu ne aşteptam să veniţi acasă în seara 
asta. Ne-aţi spus că cinati cu doamna Scarlatti. 

— Se pare că m-am răzgândii, nu-i aşa, Hannah? Domnul 
Canfield va cina cu mine aici. L-am spus că vom mânca ce va 
da Dumnezeu, aşa că serveşte-ne cu ce ne dă Dumnezeu. 

— Foarte bine, doamnă. 

Avea un accent de prin Europa Centrală, elvețian sau 
german, gândi Canfield. Fata ei cu maxilarul inferior 
proeminent, încadrat de părul sur dat pe spate, ar fi trebuit 
să fie prietenoasă, dar nu era. Avea ceva dur, bărbătesc. Cu 
toate acestea, ea avu grijă ca bucătăreasa să pregătească o 
masă excelentă. 


— Când putoarea asta bătrână vrea ceva, tránteste si 
buşeşte până obţine ce vrea, spuse Janet. 

Ei se întoarseră în salon şi şedeau pe canapeaua înfoiată 
cu perne, sorbind coniac, lipiti unul de altul. 

— E normal. Din câte am auzit, ea conduce afacerea. Şi ei 
caută să-i facă pe plac. Şi eu aş face aşa. 

— Soțul meu n-a fost niciodată de acord, spuse calm fata. 
Si asta o enerva. 

Canfield se prefăcu că nu-l interesează. 

— Zău? N-am ştiut că au avut neînțelegeri. 

— Ei, nu neînțelegeri. Lui Ulster nu i-a păsat niciodată de 
ceva sau cineva, ca să ajungă la neînțelegeri. De asta ea se 
enerva. Pentru că el nu se certa. Făcea pur şi simplu ce vroia. 
El a fost singura persoană pe care ea n-a putut s-o controleze 
şi nu suporta asta. 

— Putea să-i taie finanțarea, nu? întrebă Canfield cu 
naivitate. 

— Avea banii lui. 

— Asta e într-adevăr ceva exasperant. Probabil că o 
innebunea. 

Tânăra sotie se uita la cămin. 

— Şi pe mine m-a înnebunit. Dar nici ea nu-i mai brează. 

— Păi, e mama lui... 

— lar eu sunt soţia lui. 

Se îmbătase şi se uita cu ură la fotografii. 

— Ea n-are nici un drept să mă ţină în cuşcă, cape un 
animal! Şi sá mă amenințe cu tot felul de acuzaţii stupide! 
Minciuni! Milioane de minciuni! Sunt prietenii soțului meu, 
nu ai mei! Deşi ar putea fi şi ai mei, asta nu-i face cu nimic 
mai buni! 

— Amicii lui Ulster au fost întotdeauna cam trásniti, aici 
sunt de acord cu tine. Dacă sunt scârboşi cu tine, nu le da 
atenţie. N-ai nevoie de ei. 

Janet râse. 

— Aşa am să fac! Am să plec la Paris, Cairo şi naiba mai 
ştie unde si-am să dau peste tot anunțuri în ziare: Voi, 


prieteni ai ticălosului de Ulster Scarlett, vă ignor! Semnat, J. 
Saxon Scarlett, văduvă. Sper! 

Inspectorul forță nota. 

— Ea a cules informaţii despre tine din... locuri ca astea? 

— Ei, ea ştie toate trucurile. Nu valorezi nimic dacă ilustra 
doamnă Scarlatti nu ţi-a făcut dosarul. Nu stiai? 

Apoi, aproape la fel de repede cum se înfuriase, deveni 
calmă şi meditativă. 

— Dar n-are importanță. Ducă-se naibii. 

— De ce pleacă în Europa? 

— Ce-ti pasă? 

Canfield dădu din umeri. 

— Nu-mi pasă. Dar am citit în ziare. 

— N-am nici cea mai vagă idee. 

— Are vreo legătură cu bârfa aia, cu minciunile culese de la 
Paris... şi din locurile alea? 

Încerca — şi nu era greu — sá se bâlbâie. 

— Întreab-o pe ea. Ştii că-i bun coniacul ăsta? 

Bău şi restul şi puse paharul jos. Paharul inspectorului era 
aproape plin. Îşi tinu respiraţia si îl báu. 

— Ai dreptate. E o putoare. 

— E o putoare. 

Fata se lipi mai tare de Canfield, întorcând capul spre el. 

— Tu nu eşti putoare, nu-i aşa? 

— Nu, dar genul nu e corect oricum. De ce pleacă în 
Europa? 

— M-am întrebat asta de nenumărate ori şi nu pot găsi un 
răspuns. Dar nu-mi pasă. Esti cu adevărat o persoană 
drăguță? 

— Cea mai drăguță, cred. 

— Am să te sărut să văd dacă-i aşa. Îmi dau imediat 
seama. 

— N-ai tu atâta experienţă... 

— Ba da. 

Fata îl apucă pe Canfield de gât şi-l trase spre ea. Tremura. 

Răspunse cu o uimire blândă. Fata era disperată şi fără să 


stie de ce, simti nevoia s-o apere. 

Ea îşi trase mâna de pe umărul lui. 

— Hai să mergem sus, spuse. 

Şi sus se sărutară şi Janet Scarlett îi cuprinse fata cu 
mâinile. 

— A spus că... e bine să fii un Scarlett fără sá ai un 
Scarlett în preajmă... Aşa a spus. 

— Cine? Cine a spus asta? 

— Putoarea. laca cine. 

— Mama lui? 

— Dacă nu-l găseşte... sunt libera... Ia-ma, Matthew. Ia- 
mă, te rog, pentru numele lui Dumnezeu! 

Când o duse în pat, Canfield se decise să-i convingă cumva 
pe superiorii lui că trebuie să ajungă pe vas. 


Capitolul 17 


Jefferson Cartwright puse un prosop în jurul său şi ieşi din 
baia de aburi de la club. Intră sub dusul intepator, lăsând 
jetul puternic să-i curgă pe creştetul capului, întorcând fata 
în sus pana când simți că-l doare pielea. Reglă robinetele 
astfel ca apa să devină treptat, mai rece, iar în final rece 
gheaţă. 

Se îmbătase foarte tare cu o seară înainte. De fapt, 
începuse să bea după-amiază devreme şi până la miezul 
nopții era atât de beat încât se hotărâse să rămână la club în 
loc să plece acasă. Avea toate motivele să petreacă. De la 
întâlnirea lui victorioasă cu Elizabeth Scarlatti el a petrecut 
câteva zile, analizând cât putu mai bine treburile Fundaţiei 
Scarwyck. Acum era gata să intre în lumea bună. Acceptul lui 
Elizabeth nu-i ieşea din minte. L-a păstrat în geantă până 
când a aflat suficiente lucruri despre Scarwyck, astfel încât şi 
avocaţii lui să fie impresionați. În timp ce apa îi curgea pe cap 
îşi aminti că pusese geanta într-un seif din gara Grand 
Central. Mulţi colegi de-ai lui jurau că seifurile din Grand 
Central erau mai sigure decât visteriile. 

Erau categoric mai sigure decât vistieria Scarlatti. 

Va lua servieta după masa de prânz şi va duce declarația 
avocaților lui. Or sa fie uimiti, iar el spera că-i vor pune 
întrebări despre Scarwyck. O să turuie fapte şi cifre atât de 
repede că-i va şoca. 

Parcă-i şi auzea. 

— Dumnezeule, Jeff! Habar n-am avut! 

Cartwright începu să râdă tare sub dus. El, Jefferson 
Cartwright, era cel mai cavaler din toți cavalerii din Virginia! 
Aceste scule de nordişti pretiosi care nu erau în stare să-şi 
satisfacă propriile neveste, trebuiau să-l ia în considerare pe 
Jeff acum. La nivelul lor! 

Doamne, gândi el, putea acum să cumpere şi să vândă 


jumătate din membrii clubului! Era o zi minunată! 

După ce-şi termina dusul, Jefferson se îmbrăcă şi, cuprins 
de toată măreţia puterii lui, intră vesel în barul privat. Cei 
mai multi dintre membri erau adunați pentru masa de prânz; 
cu falsă amabilitate, câțiva acceptară băutura oferită de el. 
Totuşi, reticenta lor se transformă în entuziasm slab atunci 
când Jefferson a anunțat nepăsător că „preluase sarcinile 
financiare ale lui Scarwyck.” 

Doi sau trei au descoperit imediat că bădăranul de 
Jefferson Cartwright avea calități pe care ei nu le observaseră 
înainte. De fapt, nu era băiat rău, dacă e să te gândeşti... 
Trebuie să aibă el ceva! Curând, toate scaunele grele, 
îmbrăcate în piele, din jurul mesei rotunde de stejar la care 
Jefferson se întoarse, au fost ocupate. 

Când se făcu aproape două şi jumătate, membrii clubului 
se scuzară şi se îndreptară spre birourile şi telefoanele lor. 
Reţeaua de comunicații fu activată pentru a răspândi vestea 
neaşteptată a numirii lui Cartwright la Fundaţia Scarwyck. 

Şi totuşi, un anumit domn nu plecă. Rămase împreună cu 
câțiva inveterati şi se alătură lui Jefferson Cartwright. Avea 
cam cincizeci de ani şi era întruchiparea acelei imagini atât de 
căutate de oamenii de societate în vârstă. Până si mustata 
sură era perfect aranjată. 

Ciudat era că nimeni de la masă nu prea ştia cum îl 
cheamă, deşi nici unul nu vroia să recunoască asta. La urma 
urmelor, ăsta era un club. 

Domnul se aşeză elegant pe scaunul de lângă Jefferson în 
clipa când acesta rămase liber. Îl tachină pe sudist şi insistă 
să mai comande un alt rând de băuturi. 

Când sosiră băuturile, domnul bine făcut întinse mâna şi 
luă paharele cu Martini pe care le puse o clipă în faţa lui, în 
timp ce spunea un banc. Când termină, îi dădu unul lui 
Jefferson. Jefferson luă băutura şi o dădu peste cap. 

Domnul se scuză. Două minute mai târziu, Jefferson 
Cartwright căzu cu capul pe masă. Ochii lui nu erau 
somnoroşi şi nici închişi ca la cei care au depăşit pragul 


betiei. Erau larg deschişi, ieşindu-i din orbite. 
Jefferson Cartwright era mort. 
Şi domnul nu se mai întoarse. 


În redacţia unui ziar de scandal din New York, un zetar 
culegea literele unei ştiri scurte care avea să apară pe pagina 
10. 

Un bancher moare la Clubul Barbatilor Moderni. 

Zetarul nu manifesta interes. 

Câţiva metri mai încolo, un alt funcționar culegea literele 
pentru o altă ştire. Aceasta era pusă între anunţurile de 
vânzări de la pagina 48. 


Jefuirea unui seif din Grand Central. 


Omul se întreba: oare nu mai e nimic sigur pe lume? 


Capitolul 18 


La masa căpitanului, din sala de mese clasa întâi de pe 
Calpurnia, Elizabeth fu oarecum surprinsă sá constate că 
vecinul de masă din dreapta ei era un bărbat de cel mult 
treizeci de ani. De obicei, când călătorea singură, compania 
maritimă îi asigura un diplomat bătrân sau un broker 
pensionat, care să fie un bun jucător de cărți, cineva cu care 
să aibă ceva în comun. 

Şi totuşi, nu avea pe cine să dea vina pentru că verificase 
ea însăşi lista căpitanului - o procedură asupra cărei a 
insistase pentru a nu apărea nici un fel de conflicte de afaceri 
jenante — şi observase că un oarecare Matthew Canfield era 
un funcţionar de la o firmă de articole sportive care făcea 
tranzacții serioase în Anglia. O persoană cu relații, presupuse 
ea. 

În orice caz, era plăcut. Un tânăr politicos, foarte 
superficial, gândi ea şi probabil un bun agent comercial, ceea 
ce el admitea cu nonşalanţă. 

Spre sfârşitul cinei, un ofițer de serviciu se apropie de 
scaunul ei; primise o telegramă. 

— Poţi să mi-o aduci aici, spuse Elizabeth cu seninătate. 

Ofițerul îi vorbi încet. 

— Foarte bine, spuse ridicându-se de pe scaun. 

— Vă pot ajuta, doamnă Scarlatti? întrebă Matthew 
Canfield, agent comercial, când se ridică în picioare o dată cu 
toți cei de la masă. 

— Nu, mulțumesc. 

— Sunteţi sigură? 

— Absolut, mulțumesc. 

Ea îl urmă pe ofițerul de serviciu afară din salon, în camera 
de radiocomunicatii, Elizabeth fu condusă la o masă din 
spatele ghişeului şi primi mesajul. Ea observă instrucțiunile 
din partea de sus: „Urgenţă - aduceţi destinatarul în birou 


pentru raspuns imediat”. 

Il privi pe ofițerul de serviciu care aştepta de cealaltă parte 
a ghişeului pentru a o conduce înapoi în salon. 

— Scuze, ati executat ordinele. 

Citi conținutul telegramei: 


DOAMNA ELIZABETH SCARLATTI: H.M.S. 
CALPURNIA, ÎN LARGUL MĂRII. VICEPREŞEDINTELE 
JEFFERSON CARTWRIGHT MORT STOP CAUZA MORȚII 
INCERTĂ STOP AUTORITĂȚILE SUSPECTEAZĂ 
CIRCUMSTANȚE ANORMALE STOP ÎNAINTE DE A MURI 
CARTWRIGHT A ANUNȚAT PUBLIC OBŢINEREA UNEI 
FUNCŢII IMPORTANTE LA FUNDAŢIA SCARWYCK STOP 
NOI NU DETINEM DATE DESPRE ACEASTĂ FUNCŢIE 
DEŞI S-AU PRIMIT INFORMAŢII DE LA SURSE DE 
ÎNCREDERE STOP AVÂND ÎN VEDERE CELE DE MAI 
SUS DORIŢI SĂ FACEŢI CEVA COMENTARII SAU SĂ NE 
DAŢI VREO INSTRUCTIUNE STOP UN EPISOD FOARTE 
TRAGIC SI NEPLĂCUT PENTRU CLIENȚI LUI 
WATERMAN TRUST STOP NOI N-AM ŞTIUT NIMIC DE 
ACTIVITĂȚILE DUBIOASE ALE VICEPREŞEDINTELUI 
CARTWRIGHT STOP AŞTEPTĂM RĂSPUNSUL 
DUMNEAVOASTRĂ STOP. 

HORACE BOUTIER PREŞEDINTE AL WATERMAN 
TRUST COMPANY. 


Elizabeth era înmărmurită. Îi răspunse domnului Boutier 
că toate anunţurile din partea lui Scarlatti Industries vor fi 
date de Chancellor Drew Scarlett în termen de o săptămână. 
Până atunci nu se vor face nici un fel de comentarii. 

Trimise o a doua telegramă pentru Chancellor Drew. 


C.D. SCARLETT, STRADA 62 EST 129, NEW YORK ÎN 
PROBLEMA JEFFERSON CARTWRIGHT NICI UN FEL 
DE DECLARAŢII REPET NICI UN FEL DE DECLARAŢII 
NU VOR FI DATE PUBLIC SAU PRIVAT REPET PUBLIC 


SAU PRIVAT PÂNĂ NU TE CONTACTEZ DIN ANGLIA 
STOP REPET NICI O DECLARAȚIE STOP. 


CU DRAGOSTE CA INTOTDEAUNA, 
MAMA. 


Elizabeth îşi dădu seama că trebuie sá reapară la masa fie 
doar şi pentru a nu atrage prea mult atenția asupra 
incidentului. Dar în timp ce se întorcea încet prin coridoarele 
înguste, însoțită de ofițerul de serviciu, îşi dădu din ce în ce 
mai bine seama că ceea ce s-a întâmplat era o avertizare. 
Elimina imediat teoria că „activitățile dubioase” ale lui 
Cartwright i-ar fi provocat acestuia moartea. El era un obiect 
de batjocură. Dar Elizabeth trebuia să fie pregătită pentru 
situația descoperirii înțelegerii dintre ea şi Cartwright. Ar 
putea exista câteva explicaţii pe care le va emite fără efort. 
Desigur, indiferent de ce spune ea, părerea unanimă va fi că 
vârsta îşi spune cuvântul. O astfel de înțelegere cu un om ca 
Jefferson Cartwright era o dovadă de excentricitate în măsură 
să pună problema competenţei. 

Asta n-o interesa pe Elizabeth Scarlatti. Ea nu făcea 
obiectul opiniei altora. Ceea ce-o interesa şi încă profund, era 
cauza fricii cumplite pe care o simțea: ce se va întâmpla daca 
declarația nu va fi găsită. 

Revenind la masa căpitanului ea le explică absența 
anunțând scurt şi cu sinceritate că unul din directorii ei de 
încredere, la care tinea foarte mult, a murit. Simtind ca nu 
doreşte să comenteze subiectul, partenerii de masă îi 
transmiseră condoleanţe şi după o pauză cuviincioasă in 
conversație, îşi  reluară flecáreala. Căpitanul vasului 
Calpurnia, un englez îmbuibat, cu sprâncene groase şi 
stufoase şi cu maxilare enorme, observă că pierderea unui 
director bun trebuie să fie echivalentă cu transferul unui 
ofițer bine instruit. 

Tânărul de lângă Elizabeth se aplecă spre ea şi-i spuse 
încet: 


— Parcă-i abia ieşit din mâinile frizerului, nu-i asa? 

Bătrâna îi zâmbi conspirativ. Pe fundalul murmurului de 
voci, ea îi răspunse calm. 

— Un rege al mării. Imaginează-ţi-l pocnind din bici! 

— Nu pot, răspunse tânărul. Dar mi-l pot imagina ieşind 
din cada de baie. E mai amuzant. 

— Eşti un băiat rău. Dacă ne lovim de un aisberg, am să te 
evit. 

— N-o să puteți. Am să fiu în prima barca de salvare si 
sunt sigur că cineva de pe-aici o să vă rezerve şi 
dumneavoastră un loc, spuse zâmbind dezarmant. 

Elizabeth râse. Tânărul acesta o amuza şi era reconfortant 
să fii tratat cu o anumită insolenta jovială. Discutară cu 
plăcere despre viitoarele drumuri prin Europa. Era un dialog 
fascinant, nonşalant, pentru că nici unul din ei nu avea de 
gând să-i spună celuilalt ceva important. 

Când cina se termină, trupa căpitanului compusă din 
pasageri foarte importanţi se indrepta spre camera de jocuri 
şi se împărți în perechi pentru a juca bridge. 

— Presupun că sunteți o jucătoare de cărți groaznic de 
slabă, spuse Canfield zâmbindu-i. Dat fiind că eu sunt destul 
de bun, am să vă sprijin. 

— E greu de refuzat o asemenea invitaţie flatantă, spuse. 

Apoi el întrebă: 

— Cine a murit? Cineva pe care îl cunosc? 

— Mă îndoiesc, tinere. 

— Nu se ştie. Cine a fost? 

— Ei, cum naiba să cunoşti un director obscur de la banca 
mea? 

— Am înţeles că era o persoană destul de importantă. 

— Poate că aşa a fost considerat de unii. 

— Păi, dacă a fost destul de bogat, poale că i-am vândut un 
teren de tenis. 

— Zău, domnule Canfield, eşti culmea, râse Elizabeth cand 
tocmai intrau în hol. 

În timpul jocului, Elizabeth observă că deşi tânărul 


Canfield avea flerul discret al unul jucátor de prima mána, 
totuşi nu era foarte bun. La un moment dat s-a situat, inutil, 
pe postul de , mort”, gândi Elizabeth, dar ea luă asta ca pe un 
gest de politețe. El îl întrebă pe steward dacă avea la 
îndemână o marcă anume de ţigări de foi şi când acesta i-a 
oferit altceva în loc, se scuză spunând c-o să-şi aducă tigarile 
din cabină. 

Elizabeth îşi aminti că, în salon, când li s-a servit cafeaua, 
fermecătorul domn Canfield desfăcuse un pachet nou de 
țigări subțiri de foi. 

Se întoarse la câteva minute după ce se terminase mâna şi 
se scuză, spunând că a trebuit să ajute un bătrân afectat de 
călătoria pe mare, să ajungă până la cabina lui. 

Perechea adversă îi adresă cuvinte de felicitare, dar 
Elizabeth nu spuse nimic. Ea se uită fix la tânăr şi observă cu 
o notă de satisfacție, dar şi de suspiciune, că acesta îi evită 
privirea. 

Jocul se termină devreme; tangajul vasului Calpurnia era 
acum destul de mare. Canfield o însoţi pe Elizabeth Scarlatti 
la cabina ei. 

— Ai fost încântător, spuse. Acum le las să te alături 
generației mai tinere. 

Canfield zâmbi şi îi dădu cheile. 

— Dacă insistati. Dar mă condamnaţi la plictiseală. Ştiţi 
asta. 

— Vremurile chiar s-au schimbat, sau poate că s-au 
schimbat tinerii. 

— Poate. 

Elizabeth avu sentimentul că el era nerăbdător să plece. 

— Ei bine, o femeie bătrână iti mulţumeşte. 

— Un bărbat nu prea tânăr va mulţumeşte 
dumneavoastră. Noapte bună, doamnă Scarlatti. 

Ea se întoarse spre el. 

— Te mai interesează cine e cel care a murit? 

— Am înțeles ca nu vreți să-mi spuneţi. Dar nu are 
importanță. Noapte bună. 


— Numele lui a fost Cartwright. Jefferson Cartwright. Îl 
stiai? 

Il privi fix în ochi. 

— Nu, îmi pare rău. 

Privirea lui era netulburată şi absolut nevinovată. 

— Noapte bună. 

— Noapte bună, tinere. 

Ea intră în cabină şi închise uşa. li auzi paşii 
îndepărtându-se pe culoar. Era grăbit. 

Elizabeth îşi scoase nurca şi intră în dormitorul mare şi 
confortabil a cărui mobilă grea era fixată de podea. Aprinse o 
veioză de pe noptieră şi se aşeză pe marginea patului. Încercă 
să-şi amintească mai exact ce-i spusese căpitanul vasului 
despre tânăr atunci când îi prezentase spre aprobare lista cu 
cei de la masa lui. 

— Şi apoi este un tip cu relații, aş spune, pe nume 
Canfield. 

Elizabeth nu acordase mai multă atenție prezentării pe 
scurt a biografiei acestuia, decât acordase celorlalți. 

— Are legătură cu un concern de produse sportive şi face 
acest drum destul de des. Cred că-i vorba de Wimbledon. 

Şi apoi, dacă n-o înşela memoria, căpitanul mai adăugase: 

— Cerere de prioritate din partea companiei de navigaţie. 
Trebuie să fie fiul vreunui prieten, coleg de şcoală, sau aşa 
ceva. A trebuit să-l las jos pe doctorul Barstow pentru el. 

Elizabeth şi-a dat consimțământul fără discuții. 

Deci, tânărul fusese trecut ca prioritate pentru masa 
căpitanului, la cererea proprietarilor unei firme maritime 
englezeşti. Şi un căpitan infatuat, obişnuit să aibă de-a face 
cu lideri sociali şi profesionali de pe ambele continente, se 
simtise obligat să renunţe pentru el la un chirurg de mare 
reputație. 

Fie numai şi pentru a-şi potoli imaginaţia inepuizabilă, 
Elizabeth ridică telefonul din cabină şi ceru legătura cu 
camera de radiocomunicatii. 

— Radio Calpurnia, buna seara. 


Accentul englezesc transferă cuvântul scara într-un 
murmur. 

— La telefon Elizabeth Scarlatti, cabina AA3. As putea 
vorbi cu ofiterul de serviciu, vá rog? 

— Sunt ofiterul de punte Peters. Cu ce vá pot fi de folos? 

— Sunteţi ofițerul care a fost de serviciu mai devreme in 
această seară? 

— Da, doamnă. Am expediat imediat telegramele 
dumneavoastră la New York. Ele trebuie trimise în termen de 
o oră. 

— Mulţumesc. Dar nu de asta v-am sunat... Mă tem ca nu 
m-am întâlnit cu cineva care trebuia să mă aştepte în camera 
radio. A întrebat cineva de mine? 

Ascultă cu atenţie pentru a sesiza cea mai slabă ezitare din 
partea lui. Dar nu sesiză nimic. 

— Nu, doamnă, n-a întrebat nimeni de dumneavoastră. 

— Ei, poate că s-a simţit cumva jenat. Mă simt de-a 
dreptul vinovată. 

— Îmi pare rău, doamnă Scarlatti. În afară de 
dumneavoastră, aici au mai fost doar trei pasageri toată 
seara. Ştiţi cum e, prima noapte departe de casa. 

— Dacă n-au fost decât trei, v-ar deranja să mi-i descrieti? 

— Nu, deloc... Păi, a fost o pereche în vârstă de la clasa 
turist şi un domn, cam aghesmuit, cred, care a solicitat un 
tur. 

— Un ce? 

— Un tur, doamnă. Avem trei pe zi pentru cei de la clasa 
întâi. La zece, la douăsprezece şi la două. Simpatic tip. 

— Era un bărbat tânăr? Aproape de treizeci de ani, poate? 
Îmbrăcat în smoking? 

— Descrierea corespunde, doamnă. 

— Mulţumesc, domnule ofițer Peters. E o problema fara 
importanță, dar as aprecia discretia dumitale. 

— Bineînţeles. 

Elizabeth se ridică şi se duse în camera de zi. Partenerul ei 
de bridge nu era foarte priceput la cărți, dar juca foarte bine 


teatru. 


Capitolul 19 


Matthew Canfield se grábea pentru simplul motiv că-i era 
rău de la stomac. Poate că barul — şi lumea — de pe puntea B 
o să-l facă să se simtă mai bine. Îşi croi drum şi comandă un 
coniac. 

— O petrecere pe cinste, nu-i aşa? 

Un tip uriaş, cu umeri lati, gen fundaş într-o echipă de 
fotbal, îl înghesuia pe Canfield în scaunul de alături. 

— Aşa e, răspunse Canfield cu o grimasa fără sens. 

— Te cunosc. Eşti de la masa căpitanului. Noi te-am văzut 
la cină. 

— Bună mâncare acolo. 

— Ştii ceva? Si eu as fi putut sta la masa căpitanului, dar 
am spus că fac ceva pe ea. 

— Ei, da, ar fi fost un aperitiv interesant. 

— Nu, vorbesc serios. 

Canfield localiză accentul: Park Avenue colț cu Tiffany. 

— Un unchi de-al meu deţine o mulțime de acţiuni. Dar am 
spus că fac ceva pe ea. 

— Poţi să stai în locul meu dacă vrei. 

Fundaşul îşi împinse scaunul în spate şi se apucă de bar. 

— Mult prea plicticos pentru noi. Hei, barman! Whisky şi 
bere! 

Fundaşul se echilibra şi se trase înapoi, spre Canfield. 
Ochii lui erau holbati şi aproape lipsiți de mobilitate. Părul 
extrem de blond îi cădea pe frunte. 

— Tu ce hram porţi, amice? Sau mai eşti inca la şcoală? 

— Mulţumesc de compliment. Nu, lucrez pentru 
Wimbledon Sporting Goods. Dar tu? 

Canfield se aşeză mai bine în scaun, întorcând capul 
încoace şi-ncolo pentru a putea urmări mulțimea. 

— Godwin şi Rawlins. Titluri de proprietate. Socrul meu 
este patronul. A cincea casă ca mărime din oraş. 


— Foarte impresionant. 

— Tu de unde te tragi? 

— Cum? 

— De unde te tragi. Cine te sustine? De stai la masa mare? 

— A, prietenii de la firma, cred. Noi lucrám cu firme 
englezesti. 

— Wimbledon. Asta-i în Detroit. 

— Chicago. 

— Aha. Papa Pius de la Roma. Pricepi? Papa Pius de la 
Roma. 

— Suntem solvabili. 

Canfield adresă această ultimă remarcă direct blondului 
Adonis beat. Şi nu i-o spuse cu amabilitate. 

— Nu te ataca. Cum te cheamă? 

Canfield era gata să răspundă, când privirea îi fu atrasă de 
cravata betivului. Nu-şi dădea seama de ce. Apoi, Canfield 
observă mansetele individului. Şi astea erau mari şi în dungi 
colorate la fel de intense ca şi cele ale cravatei. Culorile erau 
roşu şi negru intens. 

— Ce hram porți? 

— Cum? 

— Cum te cheamă? Pe mine mă cheamă Boothroyd. Chuck 
Boothroyd. 

Se apucă din nou de marginea de mahon a barului pentru 
a-şi menţine echilibrul. 

— Tu faci afaceri pentru Papa Pius şi... a, pardon, pentru 
Wimbledon? 

Boothroyd păru să cadă într-o semistupoare. 

Inspectorul ajunse la concluzia că nici coniacul nu avea 
nici un efect asupra lui. Se simțea foarte rau. 

— Îhî, dau din coate. Ascultă, amice, nu mă simt prea 
bine. Nu te supăra, dar cred c-ar fi mai bine s-o şterg înainte 
să patesc ceva. Noapte bună, domnule... 

— Boothroyd. 

— Exact. Noapte bună. 

Domnul Boothroyd întredeschise ochii şi făcu un gest de 


salut întinzând în acelaşi timp mâna după paharul cu 
whisky. Canfield ieşi repede, dar clătinându-se. 

— Chucksie, iubitule! exclamă o brunetă repezindu-se la 
domnul Boothroyd aflat în stare de ebrietate. Mereu dispari 
când încerc să te găsesc! 

— Nu fi putoare, iubito. 

— Am să fiu de fiecare dată când faci aşa! 

Barmanul îşi găsi de treabă şi se îndepărtă repede. 

Domnul Boothroyd îşi privi soţia şi pentru câteva clipe 
tremurul i se opri. Îşi fixă ochii asupra ei şi privirea nu-i mai 
era nesigură, ci foarte alertă. Pentru orice privitor, cei doi 
păreau a fi un cuplu care se ceartă pentru că soțul a băut 
prea mult, dar cu acea violență care nu permite amestecul 
altora. Deşi continua să se menţină în postura de umil, 
Chuck Boothroyd vorbi limpede pe fondul zgomotului din jur. 
Era treaz. 

— Nu te teme, dragă. 

— Eşti sigur? 

— Absolut. 

— Cine e? 

— Un agent comercial straşnic. Bănuiesc că e în căutare de 
afaceri. 

— Dacă-i agent comercial, de ce a fost aşezat la masă lângă 
ea? 

— Hai, las-o naibii. Eşti obsedată. 

— Doar precaută. 

— Am să-ţi explic. Lucrează pentru firma aia sportivă din 
Chicago, Wimbledon. Ei îşi importă jumătate din produse de 
la o serie de firme englezeşti. 

Boothroyd se opri ca şi cum se străduia să explice o 
problemă simplă unui copil. 

— Asta e un vas britanic. Bătrâna doamnă e o relație a 
naibii de bună şi cineva încearcă să pună mâna pe ea. În 
plus, el e beat crita şi i s-a facut rau. 

— Dă-mi o inghititura, spuse doamna Boothroyd întinzând 
mâna după paharul soțului ei. 


— Serveste-te. 

— Când ai de gând s-o faci? 

— În circa douăzeci de minute. 

— De ce trebuie s-o faci în noaptea asta? 

— Toti cei de pe vas sunt imbibati cu alcool, iar vremea 
este grozav de imputita. Chiar şi cel ce nu e beat, vomita. 

— Ce vrei sá fac eu? 

— Dă-mi o palma zdravănă. Apoi du-te înapoi la cine-ai 
fost şi până acum si parează râzând. Când va veni momentul 
potrivit, le spui că sfârşitul e previzibil, sau ceva asemănător. 
În câteva minute, am să cad lat. Ai grijă ca doi tipi să mă 
ducă în cabină. Sau trei. 

— Nu ştiu dacă mai e vreunul destul de treaz. 

— Atunci, cheamă stewardul. Sau barmanul. Da, mai bine 
barmanul. I-am dat foarte mult de furcă. 

— În regulă. Ai cheia? 

— Taică-tu mi-a dat-o azi dimineaţă, la debarcader. 


Capitolul 20 


Canfield ajunse în cabină simțind c-o să i se facă rau. 
Mişcarea permanentă şi acum violentă a vasului îl afectase 
serios. Se întreba de ce oamenii fac glume în legătură cu răul 
de mare. Lui nu i se părea deloc amuzant. Şi nu râdea 
niciodată la desenele animate pe această temă. 

Se tránti pe pat, scotandu-si numai pantofii. Constată cu 
satisfacţie că-l lua somnul. Fusese douăzeci şi patru de ore 
sub o tensiune permanentă. 

După un timp, se auzi o bătaie în uşă. La început încet. 
Atât de încet încât îl făcu pe Canfield să-şi schimbe poziția. 
Apoi, din ce în ce mai tare şi mai precipitat. Era o bătaie 
stridentă, parcă efectuată cu un singur deget, care răsună în 
toată cabina. 

Canfield, pe jumătate adormit, strigă: 

— Ce este? 

— Mai bine-ai deschide uşa, amice. 

— Cine-i acolo? 

Canfield încercă să facă în aşa fel încât să nu se mai 
învârtească totul cu el. 

Ciocănitul insistent începu din nou. 

— Pentru numele lui Dumnezeu, stai aşa! Stai aşa! 

Inspectorul se ridică cu greu în picioare şi se duse, 
impleticindu-se, spre uşă. Se chinui un timp să descuie usa. 
Un tip în uniformă de operator radio dădu buzna în cabină. 

Canfield se stăpâni cât putu şi se uită la individul care 
stătea acum rezemat de uşă. 

— Ce naiba vrei? 

— Mi-ai spus să vin la dumneata dacă am de comunicat 
ceva care să merite. Ştii dumneata. În legătură cu ce te 
interesează. 

— Si? 


— Păi, doar nu te aştepţi ca un marinar englez sá încalce 


regulamentul fára vreun interes, nu? 

— Cat? 

— Zece bătrâne. 

— Ce naiba înseamnă zece bătrâne? 

— Pentru dumneata, cincizeci de dolari. 

— Al naibii de scump. 

— Dar merită. 

— Douăzeci de dolari. 

— Haide, zău! se milogi marinarul londonez. 

— Treizeci şi nimic mai mult spuse Canfield, pornind spre 
pat. 

— Adjudecat. Dă banii. 

Canfield îşi scoase portofelul şi îi dădu radiotelegrafistului 
trei hârtii de zece dolari. 

— Ei, s-aud ce face treizeci de dolari? 

— Ai fost descoperit. De doamna Scarlatti. 

Şi dispăru. 


Canfield se spălă cu apă rece pentru a se trezi şi cântări 
diversele variante. 

Fusese prins fără să aibă un alibi credibil. După toate 
rationamentele, era terminat. Va trebui să fie înlocuit şi asta 
va lua timp. Nu avea altceva de făcut decât să încerce s-o 
deruteze pe bătrână pentru a nu şti de cine fusese trimis. 

Îşi dorea din tot sufletul ca Benjamin Reynolds să fi fost 
aici să-i poată da un sfat înţelept. Apoi, îşi aminti ce-i spusese 
Reynolds odată unui alt inspector care fusese deconspirat: 
„Foloseşte o parte de adevăr. Vezi, poate merge. Găseşte o 
motivare pentru ceea ce faci”. 

leşi din cabină şi urcă pe puntea A. Găsi cabina ei şi 
ciocăni la uşă. 


Charles Conaway Boothroyd, vicepreşedinte executiv la 
Godwin and Rawlins Securities căzu lat pe podea. 

Trei stewarzi, doi cheflii beti, soţia lui si un ofițer care 
trecea pe acolo reuşiră să-l târască până în cabină. Râzând, ei 


îi scoaseră pantofii şi pantalonii uriasului blond şi îl acoperiră 
cu o pătură. 

Doamna Boothroyd scoase două sticle de şampanie şi le 
turnă salvatorilor. Îşi turnă şi ei într-un pahar de apă. 

Stewarzii şi ofițerul de pe Calpurnia băură doar la 
insistența doamnei Boothroyd şi plecară cât de repede 
putură. Dar nu înainte ca doamna Boothroyd să le bage în 
cap cât de complet inconştient era soțul ei. 

Rămasă singură cu cei doi voluntari, doamna Boothroyd 
avu grijă ca toată şampania să fie terminată. 

— Cine are o cabină? întrebă ea. 

Se dovedi că numai unul din ei era neînsurat, celălalt îşi 
lăsase soţia la petrecere. 

— Las-o naibii să se cherchelească şi hai să ne distrăm! 
aruncă ea provocarea pentru amândoi. Credeţi c-o să faceţi 
fata? întrebă doamna Boothroyd. 

Băieţii răspunseră într-un glas, ca nişte animale care-şi 
adulmecă prada. 

— Vă avertizez. Îmi tin fusta sus pentru amândoi şi tot n-o 
să faceți fata! 

Doamna Boothroyd merse legănându-şi soldurile si 
deschise uşa. 

— Doamne! Sper că nu vă deranjează dacă vă asistați unul 
pe altul. Eu ador asta! 

Cei doi aproape ca se culcará pe picioare ţinându-se dupa 
ea, afară din cabină. 

— Tarfa! murmura Charles Conaway Boothroyd. 

Dădu pătura la o parte şi-şi trase pantalonii. Apoi, deschise 
un sertar şi luă un ciorap de-al nevesti-si. 

Făcu o probă, trăgându-şi partea de sus a ciorapului peste 
cap, se ridică din pat şi se privi în oglindă. Fu mulțumit de ce 
văzu. Îşi scoase apoi ciorapul şi deschise valiza. 

Sub câteva cămăşi era o pereche de cipici şi un şnur 
subțire elastic, lung de circa patru metri. 

Charles Conaway Boothroyd îşi legă şireturile, snurul fiind 
la picioarele lui. Îşi trase un pulovăr negru croşetat peste 


pieptul lat. Zâmbea. Era un om fericit. 


Elizabeth Scarlatti era deja în pat când auzi un ciocănit. 
Baga mâna în sertarul de la noptieră şi scoase un mic 
revolver. 

Elizabeth se ridică şi se duse la uşa din prima cameră. 

— Cine e? întrebă tare. 

— Matthew Canfield. Aş vrea foarte mult să vorbesc cu 
dumneavoastră. 

Elizabeth era perplexă. Nu se aştepta să-l vadă şi îşi căută 
cuvintele. 

— Cred c-ai băut putintel prea mult, domnule Canfield. Ce- 
ar fi s-o laşi pe mâine dimineață? spuse neconvingător. 

— Ştiţi foarte bine că n-am băut prea mult şi că nu poate fi 
lăsată pe mâine. Cred că trebuie să vorbim acum. 

Canfield spera că vântul şi marea îi vor înăbuşi vocea. 
Spera, de asemenea, că având o preocupare nu se va mai 
simți atât de rău. 

Elizabeth se apropie de uşă. 

— Nu pot găsi nici un singur motiv care sá mă convingă că 
trebuie să vorbim acum. Sper să nu fie nevoie să chem poliția 
vasului. 

— Pentru Dumnezeu, doamnă, vreţi să deschideţi usa? Sau 
chem eu poliția vasului şi le spun că pe amândoi ne 
interesează cineva care fuge prin Europa cu titluri în valoare 
de milioane, din care eu n-am să iau, întâmplător, nici unul. 

— Ce-ai spus? 

Elizabeth era acum lângă uşa cabinei. 

— Ascultati, doamnă Scarlatti — spuse Matthew prinzându- 
se cu mâinile de tocul uşii — dacă informațiile mele sunt cât 
de cât corecte, aveți un revolver. Foarte bine. Deschideţi uşa 
şi dacă n-am mâinile deasupra capului şi dacă mai e cineva 
în spatele meu, trageţi! Pot fi mai corect decât atât? 

Ea deschise uşa şi Canfield gândi că această conversaţie 
amenințătoare avea doar avantajul că-l împiedica să i se facă 
rău. El închise usa şi Elizabeth Scarlatti îşi dădu seama că-i 


era rău. Ca întotdeauna, ştia ordinea prioritatilor. 
— Foloseşte baia mea, domnule Canfield. E aici. Revino-ti 
şi apoi stăm de vorbă. 


Charles Conaway Boothroyd îndesă două perne sub pătura 
de pe patul lui. Ridică şnurul şi pocni din el ca din bici, 
formând un lasou. Pocnetul fibrelor era o muzică dulce 
pentru el. Puse ciorapul nevesti-si în buzunar şi ieşi în linişte 
din cabină. Deoarece se afla pe puntea A, la tribord, nu 
trebuia decât să înconjoare puntea de promenadă de la proră 
pentru a ajunge la destinaţie. Constată tangajul vasului pe 
marea agitată şi stabili repede momentul exact în care un 
corp omenesc poate fi aruncat peste bord. Boothroyd era, 
categoric, un profesionist perfect. Curând, toţi îi vor cunoaşte 
valoarea. 


Canfield ieşi din toaleta doamnei Scarlatti, simțindu-se 
mult uşurat. 

Ea îl privi fix de pe un fotoliu aflat la mică distanță de 
partea opusă a patului, cu revolverul îndreptat direct spre el. 

— Daca mă asez, nu vreţi să puneţi chestia aia deoparte? 

— Probabil ca nu. Dar aşează-te şi o să discutăm despre 
asta. 

Canfield se aşeză pe pat şi îşi întoarse picioarele astfel 
încât s-o poată vedea. Bătrâna ridică trăgaciul pistolului. 

— Spuneai ceva la uşă, domnule Canfield şi ăsta e singurul 
motiv pentru care acest pistol nu a fost folosit. N-ai vrea să 
continui? 

— Ba da. Primul lucru pe care vreau să-l spun ecă eu nu 
sunt... 

Canfield se opri. 

Cineva umbla la închizătoarea de la uşa de afară. 
Inspectorul întinse mâna spre bătrână şi aceasta îi dădu 
imediat, instinctiv, pistolul. 

Canfield o apucă rapid de mână şi o aşeză, încet, dar ferm, 
pe pat. O instrui din priviri şi ea ascultă. Se întinse pe pat, 


luminată doar de veioză, în timp ce Canfield se ascunse după 
uşa deschisă de la dormitor. Îi făcu semn să închidă ochii şi 
spre surprinderea lui, îl ascultă. Elizabeth îşi lăsă capul spre 
stânga, iar lângă mâna dreaptă se afla ziarul. Arăta de parcă 
adormise în timp ce citea. 

Uşa de la cabină fu rapid deschisă şi închisă la loc. 

Canfield se lipi de perete şi strânse bine pistolul mic. 
Marginea de metal a uşii avea o mică deschizătură care-i 
permitea lui Canfield să vadă dincolo. Fu şocat să constate că 
deschizătura îi oferea şi intrusului acelaşi avantaj, dar 
Canfield stătea în întuneric şi, spera el, neobservat. 

Apoi îl văzu pe vizitator şi se trezi înghițind fără să vrea, 
atât din cauza uimirii, cât şi de frică. 

Individul era uriaş, cu câţiva centimetri buni mai înalt 
decât Canfield, cu pieptul şi umerii imensi. Purta un pulovăr 
negru, mănuşi negre şi pe cap avea tras un material 
transparent, probabil mătase, care-i dădea uriaşului un 
aspect sinistru, inuman şi-i schimonosea complet figura. 

Intrusul pătrunse în dormitor şi se opri la capătul patului, 
la doar un metru şi ceva în fata lui Canfield. Paru că o 
studiază pe bătrână şi în acelaşi timp scoase un şnur subțire 
din buzunarul pantalonilor. 

Porni spre partea stângă a patului, aplecându-şi corpul în 
fata. 

Canfield tasni în fata şi-l lovi cât putu de tare cu pistolul in 
cap. Lovitura îi crăpă pielea capului şi sângele tásni prin 
ciorapul care-i acoperea capul. Intrusul căzu cu fata în jos, 
atenuându-şi căderea cu mâinile şi se răsuci pentru a-l vedea 
pe cel care-l lovise. Fu uimit, dar numai câteva secunde. 

— Tu! 

Nu era o exclamatie, ci manifestarea surprizei de a-l 
recunoaşte. 

— Ticălosule! 

Canfield căută în memorie, recapitulând momente şi 
evenimente din trecut, dar nu găsi nimic care să-i amintească 
cine era această creatură masivă. Era clar c-ar trebui să-l 


cunoască; şi putea fi periculos că nu-şi amintea. 

Doamna Scarlatti se dădu jos pe la capul patului şi privea 
scena cu emoție, dar fără panică. În schimb, era furioasă 
pentru că asta era o situație pe care n-o putea tine sub 
control. 

— Am să anunţ poliția vasului, spuse ea cu calm. 

— Nu! ordonă Canfield cu asprime. Nu puneţi mâna pe 
telefon! Vă rog! 

— Cred că eşti nebun, tinere! 

— Nu vrei să facem un târg, amice? 

Şi vocea îi era vag cunoscută. Inspectorul îşi îndreptă 
pistolul spre capul individului. 

— Nici un târg. Scoate-ti masca. 

Omul ridică uşor ambele mâini. 

— Nu, amice! Numai o singură mână. Cealaltă bag-o sub 
tine. Cu palma în sus! 

— Eşti istet, spuse intrusul, lăsând o mână în jos. 

— Domnule Canfield, zău trebuie să insist! Acest om a 
pătruns în cabina mea. Dumnezeu ştie, dar poate avea de 
gând să mă jefuiască sau să mă omoare. Pe mine, nu pe 
dumneata. Trebuie să anunţ autoritățile! 

Canfield nu prea ştia cum s-o facă pe bătrână să înţeleagă. 
Nu era genul de erou, iar gândul de a obține protecţie oficială 
era tentant. Dar va fi, oare, protecție? Şi chiar dacă va fi, 
acest morman de la picioarele lui era singura legătură, sau 
posibilă legătură, pe care el sau altcineva de la Group Twenty 
o aveau cu dispărutul Ulster Scarlett. Canfield îşi dădu seama 
că dacă chemau autorităţile vasului, intrusul va fi tratat pur 
şi simplu ca un hot. Era posibil ca omul să fie hot, dar 
Canfield tare se mai îndoia. 

Stând jos, la picioarele inspectorului, mascatul Charles 
Boothroyd ajunse la aceeaşi concluzie privind viitorul lui. 
Gândul eşecului, cuplat cu posibilitatea de a ajunge la 
închisoare, începu să-i provoace o disperare de nestăpânit. 

Canfield îi vorbi calm bătrânei. 

— Aş vrea să vă atrag atenţia ca acest individ nu a pătruns 


prin efractie în cabina dumneavoastră. El a descuiat usa, 
ceea ce înseamnă că cineva i-a dat o cheie. 

— Exact! Aşa este! Doar nu vrei să faci vreo prostie, amice? 
Hai să facem un târg. Iti dau de cincizeci de ori cât câştigi 
vânzând mănuşi de baseball! Ce zici? 

Canfield se uită atent la individul de jos. Era o notă nouă şi 
tulburătoare. Oare cel care-l acoperea era cunoscut? Şi 
deodată, Canfield simţi o durere în stomac la gândul că s-ar 
putea să existe doi tapi ispăşitori în această cabină. 

— Scoate-ti dracului prostia aia de pe cap! 

— Domnule Canfield, mii de oameni au călătorii cu acest 
vapor. Nu-i greu să obţii o cheie. Trebuie să insist. 

Uriaşul îl apucă pe Canfield cu mâna dreaptă de picior. 
Canfield trase un glonte în umărul individului în momentul în 
care fu împins. Era un revolver de calibru mic si impuscatura 
nu făcu prea mult zgomot. 

Mâna necunoscutului mascat, cuprinsă de spasme, dădu 
drumul gleznei lui Canfield şi apucă strâns umărul în care 
intrase glontul. Canfield se ridică repede şi-l lovi pe tip cu 
toată puterea în zona capului. Vârful pantofului său de lac îl 
lovi într-o parte a gâtului şi îi sfâşie pielea sub masca de 
ciorap. Dar individul se repezi la Canfield şi-l apucă pe acesta 
de mijloc ca la fotbal. Canfield trase din nou; de astă dată, 
glontele îi intră în coaste. Canfield se feri, rezemându-se de 
perete, când individul căzu peste picioarele lui, zvârcolindu-se 
de durere. Osul si muschiul din zona pe unde intrase glontul 
îi erau zdrobite. 

Canfield se aplecă să-i scoată ciorapul de mătase care 
acum era plin de sânge, dar în clipa aceea uriaşul, care stătea 
în genunchi, îl prinse cu mâna stângă izbindu-l pe inspector 
de perete si tinandu-l aşa. Canfield îl lovi cu pistolul în cap, 
încercând să se elibereze din strânsoarea brațului celuilalt. 
Când îi trase mâna în sus, puloverul negru s-a rupt, lăsând 
să se vadă mâneca unei cămăşi albe. Observă un buton de 
manşetă mare, cu dungi diagonale roşii şi negre. 

Brusc, Canfield încetă lupta, încercând să înțeleagă acest 


nou aspect. Creatura, însângerată şi rănită, gemea de durere 
şi disperare. Dar Canfield îl cunoştea şi era extraordinar de 
năucit. Încercând să-şi liniştească mâna dreaptă, îşi îndreptă 
cu grijă revolverul spre rotula de la genunchiul individului. 
Nu era simplu; brațul puternic îl apăsa în vintre cu forța unui 
piston uriaş. Când era gata să tragă, intrusul sări în sus, 
arcuindu-şi spatele şi-l blocă cu trupul lui. Canfield apăsă pe 
trăgaci, mai mult instinctiv. Glontele îi perforă partea de sus a 
toracelui. Charles Boothroyd căzu iar. 

Matthew Canfield se uită la bătrâna care tocmai se 
pregătea să ridice receptorul telefonului. Sări peste individul 
căzut şi-i luă cu forța aparatul. Puse receptorul la loc în 
furcă. 

— Vă rog! Credeti-ma că ştiu ce fac! 

— Eşti sigur? 

— Da. Vă rog! Credeti-ma! 

— Dumnezeule! Atenţie! 

Canfield se răsuci, evitând în ultima clipă lovitura pe care 
se pregătea să i-o aplice Boothroyd cu mâinile împreunate 
într-un fel de armă asemănătoare cu un ciocan şi care i-ar fi 
putut rupe şira spinării. 

Individul se dezechilibră, căzând pe marginea patului si 
rostogolindu-se jos. Canfield o dădu pe bătrână la o parte şi 
îndreptă pistolul spre atacator. 

— Nu ştiu cum faci, dar dacă nu te potoleşti, următorul 
glonț iti va intra direct în frunte. Ti-o promite un trăgător de 
elită, amice! 

Canfield îşi aminti că el a fost singurul membru al grupului 
de instrucție care a ratat de două ori la rând ţinta la tragerile 
cu armament individual. 

Zăcând pe jos, cu vederea întunecată de durere şi de 
mătasea plină de sânge care-i acoperea fața, Charles 
Boothroyd ştia că nu mai era aproape nimic de făcut. 
Respirația îi era dezordonată; sângele îi intra în beregata. Nu 
mai avea decât o singură speranţă — să ajungă în cabina lui şi 
s-o găsească pe nevastă-sa. Ea va şti ce să facă. O să-l 


plătească gras pe doctorul vasului ca să-l facă bine. Si ei vor 
trebui, cumva, să înțeleagă. Nimeni nu poate trece prin aşa 
ceva şi să mai fie şi suspectat. 

Cu mare greutate, începu să se ridice. Bolborosea ceva 
neclar in timp ce încerca să se tina de saltea pentru a-şi găsi 
echilibrul. 

— Să nu încerci să te ridici, prietene. Răspunde-mi la o 
întrebare, spuse Canfield. 

— Cum... Cum? Las-o baltă... 

— Unde-i Scarlett? 

Canfield simţea că lucrează contra cronometru. Omul 
putea să leşine în orice clipă. 

— Nu ştiu... 

— Trăieşte? 

— Cine... 

— Ştii foarte bine cine! Scarlett! Fiul ei! 

Cu ultimele puteri, Boothroyd reuşi să facă imposibilul. 
Apucându-se de saltea, se bălăbăni în spate gata să leşine. În 
încercarea lui, trase cuvertura grea de pe pat dând drumul 
păturilor, iar când Canfield făcu un pas spre el, Boothroyd 
ridică pe neaşteptate salteaua de pe pat şi o aruncă peste 
inspector. Când salteaua era în aer, Boothroyd se năpusti în 
ea cu toată greutatea. Canfield trase cu disperare în tavan în 
momentul în care se prăbuşea împreună cu bătrâna sub 
impact. Boothroyd mai împinse o dată, strivindu-i pe cei doi 
de perete şi podea, propulsându-se pe picioare. Se întoarse, 
abia mai zărind ceva şi ieşi din cameră. Odată ajuns în 
cealaltă cameră, îşi luase ciorapul de pe cap, deschise uşa şi 
se năpusti afară. 

Elizabeth Scarlatti gemea de durere, pipăindu-şi glezna 
Canfield împinse salteaua şi o trânti deoparte, încercând apoi 
s-o ajute pe bătrână să se ridice. 

— Cred că mi-am rupt glezna, sau ceva la picior. 

Canfield nu voia decât să se ducă după Boothroyd, dar mu 
putea s-o lase pe bătrână în starea asta. Şi de asemenea, 
dacă o va lăsa singură, ea va pune imediat mâna pe telefon şi 


în situația dată, asta nu servea la nimic. 

— Va duc în pat. 

— Pentru Dumnezeu, pune mai întâi salteaua la loc. Sunt 
fragilă! 

Canfield ezita între a-şi scoate cureaua pentru a-i lega 
mâinile bătrânei ca să poată alerga după Boothroyd şi a-i 
urma instrucțiunile. Prima variantă ar fi o prostie, pentru că 
ar tipa cât o tin puterile c-o omoară; puse salteaua la loc o 
ridică uşor şi o puse pe pat. 

— Cum e? 

Groaznic, se înfioră ea când el o sprijini de perne. 

— Cred c-ar fi bine să chem doctorul. 

Dar Canfield nu se îndreptă spre telefon. Încerca să 
găsească cuvintele care s-o convingă să-l lase să facă aşa cum 
credea el. 

— E timp destul pentru asta. Vrei să te duci după individul 
ăla, nu-i aşa? 

Canfield o privi cu asprime. 

— Da. 

— De ce? Crezi că are vreo legătură cu fiul meu? 

— Fiecare secundă pe care-o pierd cu explicaţiile ne 
micşorează şansele de-a mai afla asta vreodată. 

— Cum pot şti că actionezi în interesul meu? Nu m-ai lăsat 
să chem pe cineva în ajutor atunci când am avut într-adevăr 
nevoie. Era să fim amândoi omorâţi, ce-i drept. Dar cred că 
merit o explicaţie. 

— N-am timp acum. Vă rog să aveți încredere în mine. 

— De ce-aş avea? 

Canfield dădu cu ochii de şnurul pe care îl scăpase din 
mână Boothroyd. 

— Printre alte motive, prea numeroase pentru a le 
enumera, dacă n-aş fi fost aici, ati fi fost ucisă, spuse arătând 
la şnurul subțire de pe podea. Dacă credeţi că acel şnur a fost 
adus pentru a vă lega mâinile, să-mi amintiți să vă explic 
avantajele sugrumării cu un şnur elastic comparativ cu o 
bucată de frânghie de rufe. În cazul legării, mâinile 


dumneavoastră ar putea să iasă din asta, spuse ridicând 
şnurul şi aruncându-i-l. Dar nu şi gâtul! 

Ea îl privi atent. 

— Cine eşti? Pentru cine lucrezi? 

Canfield îşi aminti scopul vizitei - să spună o parte de 
adevăr. Se decisese să spună că a fost angajat de o firmă 
particulară interesată de Ulster Scarlett — o revistă sau vreo 
publicaţie. În condiţiile de fata, asta era, evident, o prostie. 
Boothroyd nu era hot; era un criminal plătit. Elizabeth 
Scarlatti fusese destinată asasinării. Deci ea nu făcea parte 
din conspirație. Canfield avea nevoie de toate forțele care-l 
puteau ajuta. 

— Suni reprezentant al guvernului Statelor Unite. 

— O, Doamne! Tâmpitul ăla de senator Brownlee! Nici prin 
gând nu mi-a trecut! 

— Nici lui, vă asigur. Fără să ştie, ne-a pus în mişcare, dar 
atât. 

— Şi acum, presupun că tot Washington-ul se joacă de a 
detectivii şi mie nu-mi spune nimeni nimic. 

— M-ar mira să fie zece oameni în Washington care să ştie 
ceva despre asta. Ce vă mai face glezna? 

— O să reziste, aşa cum am să rezist şi eu în situația de 
fata. 

— Daca chem un doctor, puteti sa inventati o poveste 
despre o cazatura? Ca sa-mi dati putin timp. E tot ce va cer. 

— Am sa fac ceva mai mult pentru dumneata, domnule 
Canfield. Am sa te las sa pleci acum. Putem chema un doctor 
mai tarziu daca e cazul. 

Deschise sertarul de la noptiera si-i dadu cheia de la 
cabina. 

Canfield o porni spre usa. 

— Cu o conditie. 

Batrana ridica vocea atat cat sa-l opreasca. 

— Care? 

— Ca vei acorda atentia cuvenita unei propuneri pe care 
trebuie sa ti-o fac. 


Canfield se întoarse şi-o privi zeflemitor şi întrebător. 

— Ce fel de propunere? 

— Să lucrezi pentru mine. 

— Mă întorc repede, spuse inspectorul ieşind pe uşă în 
fugă. 


Capitolul 21 


Trei sferturi de oră mai târziu, Canfield se înapoie în 
cabina lui Elizabeth Scarlatti. Când bătrâna auzi cheia în 
broască, strigă cu teamă. 

— Cine-i acolo? 

— Canfield, spuse şi intră. 

— L-ai găsit? 

— Da. Pot să mă aşez? 

— Te rog. 

— Ce s-a întâmplat? Pentru Dumnezeu, domnule Canfield! 
Ce s-a întâmplat? Cine e individul? 

— Numele lui e Boothroyd. A lucrat pentru o casă de 
schimb din New York. E evident că a fost angajat sau 
desemnat să vă ucidă. Acum e mort şi rămăşiţele lui 
pământeşti sunt undeva în urma noastră - cred că la vreo 
cinci mile. 

— Doamne Dumnezeule! 

Bătrâna se aseza. 

— Ce ar fi să-ncepem cu începutul? 

— Tinere, ştii ce-ai făcut? Vor fi cercetări, anchete! Pe 
vapor va fi agitaţie! 

— Da, cineva va fi agitat, vă asigur. Dar mă îndoiesc că va 
fi mai mult decât o anchetă de rutină şi, bănuiesc, chiar 
discretă. Cu o văduvă mâhnită şi năucită, închisă în camera 
ei. 

— Ce vrei să spui? 

Canfield îi spuse cum găsise cadavrul lângă cabina lui 
Boothroyd. Apoi îi povesti pe scurt cum căutase cadavrul şi 
cum îl aruncase peste bord, dar îi descrise mai pe larg cum s- 
a întors în salon si a aflat ca Boothroyd leşinase cu putin 
timp în urmă. Barmanul, exagerând probabil, a spus că a fost 
nevoie de şase oameni ca să-l târască afară şi să-l pună în 
pat. 


— Vedeti, alibiul lui foarte bun este explicatia cea mai 
logică pentru... dispariţia lui. 

— Vor răscoli tot vasul până ajungem în port! 

— Nu, nu-l vor răscoli. 

— De ce nu? 

— Am rupt o bucată din pulovărul lui şi am agátat-o de 
colțul balustradei din dreptul cabinei lui. Va fi evident că 
betivul domn Boothroyd a încercat să se întoarcă la petrecere 
şi că a avut un tragic accident. Un betiv şi o vreme mizerabilă 
reprezintă o combinaţie proastă pe un vas. 

Canfield se opri şi reflectă. 

— Dacă acționa singur, toți avem dreptate. Dacă nu... 

Canfield găsi că e mai bine să tacă. 

— De ce-a trebuit să-l arunci peste bord? 

— Ar fi fost mai bine să fie găsit cu patru gloanţe în el? 

— Trei. Unul s-a înfipt în plafonul dormitorului. 

— Asta e şi mai rău. Urmele vor duce la dumneavoastră. 
Dacă mai are vreun coleg pe vas, până mâine dimineaţă veți fi 
moartă. 

— Cred că ai dreptate. Şi acum ce facem? 

— Aşteptăm. Stam de vorbă şi aşteptăm. 

Cer 

— Ca cineva sa incerce sa afle ce s-a intamplat. Poate 
nevasta sa. Poate cel care i-a dat cheia. Cineva. 

— Crezi asta? 

— Cred ca vor trebui sa procedeze asa daca mai e cineva pe 
vas care a lucrat cu el. Pentru simplul motiv ca totul a facut 
„poc”. 

— Poate c-a fost un spărgător. 

— N-a fost. Era un ucigaş. Nu vreau să vă sperii. 

Bătrâna îl privi cu atenţie pe Canfield în ochi. 

— Cine sunt „ei”, domnule Canfield? 

— Nu ştiu. Trebuie să vorbim, ne putem da seama din 
discuții. 

— Crezi că au vreo legătură cu dispariţia fiului meu, nu-i 
aşa? 


— Da, asa cred... Dumneavoastra nu? 

Ea nu răspunse direct. 

— Ai spus c-ar trebui să-ncepem cu începutul. Când este 
începutul pentru dumneata? 

— Când am aflat că titluri americane în valoare de milioane 
de dolari se vând în secret la o bursă străină. 

— Şi ce legătură are asta cu fiul meu? 

— El a fost acolo. S-a aflat exact în acel loc atunci când au 
apărut zvonurile. Un an mai târziu, după dispariţia lui, noi 
am primit informaţii demne de încredere conform cărora 
vânzarea s-a produs. El era din nou acolo. E clar, nu? 

— Sau simple coincidente. 

— Această variantă a căzut din clipa în care mi-ai deschis 
uşa acum o ora. 

Bătrâna îl privi fix pe inspector, balansându-se cu scaunul 
Acesta, la rândul lui, o privi printre gene. Văzu că era 
furioasă, dar stăpânită. 

— Presupui, domnule Canfield. 

— Nu cred. Şi pentru că ştim cine a fost asa-zisul 
dumneavoastră asasin si pentru cine lucra - un anume 
Godwin şi nu mai ştiu cine, Wall Street — cred că problema e 
clară. Cineva, cineva de la a cincea casă de schimb, ca 
mărime, din New York. Este foarte supărat pe 
dumneavoastră, sau destul de speriat de dumneavoastră ca 
să vrea să vă omoare. 

— Astea sunt speculații. 

— Speculatii, pe naiba! Am vânătăile drept dovadă! 

— Şi cum a făcut Washingtonul aceste legături discutabile? 

— „Washington” înseamnă prea multi oameni. Noi suntem 
un departament foarte mic şi ne ocupăm discret de persoane 
publice lacome, dar de rang superior. 

— Sună de rău augur, domnule Canfield. 

— De loc. Dacă unchiul ambasadorului Suediei face o 
groază de bani din importurile Suediei, noi o rezolvăm discret. 

O privi cu atenție. 

— Acum sună nevinovat. 


— Nici una nu se potriveste, vá asigur eu. 

— Te referi la titluri? 

— Nu, la ambasadorul Suediei, spuse Canfield zâmbind. 
Care, din câte ştiu eu, nu are nici un unchi în afacerile cu 
importuri. 

— Ambasadorul Suediei? Credeam c-ai spus că-i vorba de 
senatorul Brownlee. 

— N-am spus eu. Dumneavoastră ati spus. Brownlee a 
făcut atâta vâlvă, că a determinat Ministerul Justiției să pună 
în mişcare pe toţi cei care au avut vreodată de-a face cu 
Ulster Scarlett. La un moment dat şi noi am avut. 

— Lucrezi cu Reynolds! 

— Din nou, dumneavoastră spuneţi asta. Nu eu. 

— Încetează sá te mai joci de-a soarecele şi pisica. Lucrezi 
pentru tipul ăla, Reynolds, nu-i aşa? 

— Un lucru ştiu sigur, că nu sunt prizonierul 
dumneavoastră. N-am să mă las interogat. 

— Foarte bine. Şi ce-i cu acest ambasador al Suediei? 

— Nu-l cunoaşteţi? Nu ştiţi nimic despre Stockholm? 

— Ah, pentru Dumnezeu, sigur că nu ştiu! 

Inspectorul o crezu. 

— Acum paisprezece luni. Ambasadorul Walter Pond a 
trimis vorbă la Washington că un sindicat a depus o garanţie 
de treizeci de milioane de dolari pentru nişte pachete mari de 
titluri de proprietate americane dacă acestea puteau fi 
introduse pe furiş. Raportul lui a fost datat cincisprezece mai. 
Viza fiului dumneavoastră dovedeşte că el a intrat în Suedia 
pe zece mai. 

— Nefondat! Fiul meu era în luna de miere. O călătorie în 
Suedia nu a fost ceva ieşit din comun. 

— Numai că el era singur. Soţia lui rămăsese în Londra. 
Asta este ceva ieşit din comun. 

Elizabeth se ridică din şezlong. 

— Asta s-a terminat de acum un an. Banii au fost doar 
depusi ca garantie... 

— Ambasadorul Pond a confirmat că tranzacţia a fost 


încheiată. 

— Când? 

— Acum două luni. Imediat după dispariţia fiului 
dumneavoastră. 

Elizabeth se opri din mers şi se uită la Canfield. 

— Ti-am pus o întrebare înainte de-a pleca dupa 
individului ăla. 

— Îmi amintesc. Mi-ati oferit o slujbă. 

— Aş putea să obţin cooperarea agenţiei dumitale numai 
pe baza aprobării dumitale? Noi avem acelaşi obiectiv. Nu 
există nici un conflict. 

— Ce înseamnă asta? 

— E posibil sá le comunici că m-am oferit voluntar să 
cooperez cu dumneata. Adevărul, domnule Canfield, purul 
adevăr. A avut loc un atentat la viața mea. Dacă nu erai 
dumneata, aş fi fost moartă. Sunt o bătrână înspăimântată. 

— Se va presupune că ştiţi că fiul dumneavoastră e în 
viata. 

— Nu ca ştiu, ci ca banuiesc. 

— Din cauza titlurilor de proprietate? 

— Refuz sá recunosc asta. 

— Atunci de ce? 

— Mai întâi raspunde-mi. As putea folosi influența agenţiei 
dumitale, fără a mai fi interogată?... Să răspund numai în 
fata dumitale. 

— Ceea ce înseamnă ca şi eu sunt răspunzător in fata 
dumneavoastră. 

— Exact. 

— Se poate. 

— Şi în Europa? 

— Noi avem înţelegeri reciproce cu majoritatea... 

— Atunci, iată oferta mea, îl întrerupse Elizabeth. Mai 
adaug doar că nu e negociabilă... O sută de mii de dolari. 
Platiti în rate convenite între noi. 

Matthew Canfield se holbă la bătrâna atât de sigură pe ea 
şi dintr-o data se simți înspăimântat. Era ceva 


înspăimântător în legătură cu suma pe care tocmai o 
mentionase Elizabeth Scarlatti. El îi repetă cuvintele aproape 
neauzit. 

— O sută de mii... 

— „Din tarana eşti”, domnule Canfield. Accepta oferta mea 
şi distrează-te. 

Inspectorul transpirase şi în cameră nu era nici cald şi nici 
umed. 

— Îmi cunoaşteţi răspunsul. 

— Da, mi-am închipuit... Să nu te simţi coplesit. Trecerea 
la noua stare, cu bani, necesită doar nişte adaptări minore. 
Vei avea destul ca să te simți confortabil, dar nu prea mult 
fata de responsabilitatea pe care ţi-o asumi. Asta e partea 
neplăcută... Unde rămăsesem? 

— Cum? 

— A, da. De ce bănuiesc că fiul meu trăieşte? Făcând 
abstracție de titlurile de proprietate de care vorbeai. 

— Da, de ce? 

— Anul trecut, din aprilie până în decembrie, fiul meu a 
transferat sute de mii de dolari la bănci din toată Europa. 
Cred că vrea să trăiască din aceşti bani. Sunt pe urma 
acestor depuneri. Sunt pe urma acestor bani. 

Elizabeth văzu că inspectorul nu o credea. 

— Întâmplător ăsta e adevărul. 

— Dar şi titlurile de proprietate, nu-i aşa? 

— Dat fiind că vorbesc cu cineva de pe statul meu de plată 
şi ştiind că voi nega că ştiu ceva despre acestea, din 
momentul în care voi păşi afară din această cabină... da. 

— De ce negati? 

— Bună întrebare. Nu cred c-ai să înţelegi, dar am să 
încerc. Titlurile de proprietate care lipsesc nu vor fi 
descoperite decât peste un an. Eu nu am dreptul legal să mă 
interesez de fondul fiului meu — şi nimeni nu are acest drept — 
până la scadenta garantiilor. A face aşa ceva înseamnă să 
acuz public familia Scarlatti. Asta ar dezbina Scarlatti 
Industries. Ar face ca toate tranzacţiile Scarlatti să fie 


suspectate în toate instituţiile bancare din lumea civilizată. E 
o mare responsabilitate. Având în vedere sumele de bani 
implicate, asta ar putea crea panică în interiorul a o sută de 
corporații. 

Canfield ajunse la limita puterii lui de concentrare. 

— Cine a fost Jefferson Cartwright? 

— Singura persoană, în afară de mine, care ştia despre 
titlurile de proprietate. 

— O, Doamne! spuse Canfield ridicându-se de pe scaun. 

— Crezi c-a fost omorât pentru motivele date! 

— N-am ştiut că există motive. 

— Indirect. El era un Don Juan celebru. 

Inspectorul se uită în ochii bătrânei. 

— Şi spuneţi că era singurul care ştia de titlurile de 
proprietate? 

— Da. 

— Atunci, cred că de asta a fost ucis. În lumea voastră nu 
omori un om pentru că s-a culcat cu nevasta ta. Ci foloseşti, 
pur şi simplu, acest pretext pentru a te culca şi tu cu a lui. 

— Atunci, chiar am nevoie de dumneata, domnule 
Canfield. 

— Ce v-aţi propus să facem când ajungem în Anglia? 

— Exact ce-am spus că intentionez să fac. Să încep cu 
băncile. 

— Şi asta ce-o să vă indice? 

— Nu ştiu sigur. Dar au fost sume mari de bani după 
standardele obişnuite. Aceşti bani s-au dus undeva. Cu 
siguranță că nu au fost luaţi şi purtaţi în saci de hârtie. 
Probabil că e vorba de alte conturi sub nume false; poate mici 
afaceri puse repede pe picioare — nu ştiu. Dar ştiu că aceştia 
sunt banii care vor fi folosiți până când plăţile pentru titlurile 
de proprietate devin lichide. 

— Iisuse, el are treizeci de milioane de dolari în Stockholm. 

— Nu neapărat. Conturile puteau fi deschise în Elveţia, 
valorând în total treizeci de milioane — probabil plătite în aur — 
dar fără a fi scoase un timp îndelungat. 


— Cât de îndelungat? 

— Atât cât e necesar pentru a certifica autenticitatea 
fiecărui document. Dat fiind că au fost vândute la o bursă 
străină, asta ar putea dura luni de zile. 

— Deci, aveţi de gând să dati de urma conturilor din bănci. 

— Acesta pare a fi singurul punct de plecare. 

Elizabeth Scarlatti deschise sertarul unei comode şi scoase 
o poşetă-pudrieră. O descuie şi scoase o singură foaie de 
hârtie. 

— Presupun că ai şi tu o copie. Aş vrea s-o mai citeşti o 
dată pentru a-ţi improspata memoria. 

Îi dădu hârtia. Era lista băncilor străine la care Waterman 
Trust a depus bani pentru Ulster Stewart Scarlett. Canfield 
şi-a amintit de materialul trimis de Ministerul de Justiţie. 

— Da, am văzut-o, dar nu am o copie... Ceva mai putin de 
un milion de dolari. 

— Ai observat datele la care banii au fost scoşi? 

— Îmi amintesc că ultima a fost cu circa două săptămâni 
înainte de întoarcerea fiului dumneavoastră şi soției lui la 
New York. Două conturi mai sunt încă deschise, nu-i aşa? 
Da, uite... 

— London şi The Hague, îl întrerupse bătrâna şi apoi 
continuă fără a se opri. Nu asta am vrut să spun, dar ar 
putea fi ceva. Eu mă refer la schema geografică. 

— Ce schemă geografică? 

Începând cu Londra, apoi în nord până în Norvegia; apoi în 
sud din nou până în Anglia-Manchester; apoi spre est la 
Paris, din nou în nord — Danemarca; sud Marsilia; est Spania, 
Portugalia; nord-est până la Berlin; din nou în sud în Africa 
de Nord - Cairo; nord-vest prin Italia - Roma; apoi în Balcani; 
în vest până în Elveţia — si asa mai departe. O întreagă 
zăpăceală. 

Bătrâna doamnă recitase pe de rost, în timp ce Canfield 
încerca să urmărească lista de date. 

— Ce credeţi, doamnă Scarlatti? 

— Nu ti se pare nimic neobişnuit? 


— Fiul dumneavoastră era în luna de miere. Nu ştiu cum 
procedează cei ca voi în luna de miere. Eu nu ştiu altceva 
decât Cascada Niagara. 

— Acesta nu e un itinerar normal. 

— N-am de unde să ştiu. 

— Stai să-ți explic altfel... Tu nu faci o călătorie de plăcere 
de la Washington, D.C., la New York City şi apoi să te întorci 
la Baltimore cu următoarea oprire la Boston. 

— Cred că nu. 

— Fiul meu a mers în zig-zag pe un semicerc. Destinația 
finală, ultima şi cea mai mare extragere a fost făcută într-un 
punct la care putea ajunge, logic, cu luni înainte. 

Canfield era zăpăcit, încercând să urmărească bănci şi 
date. 

— Nu te mai chinui, domnule Canfield. E vorba de 
Germania. Un oraş obscur în sudul Germaniei. Se numeşte 
Tassing... De ce? 


Partea a doua 


Capitolul 22 


Ziua a doua si a treia petrecute la bordul vasului Calpurnia 
au fost calme. Vestea morții unui pasager a aruncat un văl de 
tristețe asupra călătorilor. Doamna Charles Boothroyd fu 
consemnată să rămână în cabina sa, sub stricta supraveghere 
a medicului şi a infirmierelor. Făcuse o criză de nervi şi i s-au 
administrat sedative. 

În a treia zi, răul de mare dispăru, iar pasagerilor le reveni 
optimismul. 

Elizabeth Wyckham Scarlatti şi tânărul său partener 
stabiliseră să se despartă după fiecare masă. Dar, la zece 
treizeci, în fiecare seară, Matthew Canfield se strecura la ea în 
cabină pentru a-şi lua în primire postul, în caz că s-ar repeta 
încercarea lui Boothroyd. Era un aranjament nesatisfăcător. 

— Dacă aş fi cu o sută de ani mai tânără, ai putea fi luat 
drept unul din acei bărbaţi dezgustători care fac anumite 
servicii aventurierelor de vârstă mijlocie. 

— Dacă v-aţi fi folosit o parte din banii dumneavoastră, 
cărora li se face atâta reclamă, pentru a vă cumpăra propriul 
dumneavoastră transatlantic, aş putea să dorm şi eu noaptea. 

Aceste discuţii la ore târzii aveau, totuşi, un rost. Planurile 
lor începeau să prindă contur. Până şi responsabilitátile lui 
Canfield, în calitate de angajat al lui Elizabeth Scarlatti, au 
fost discutate cu diplomaţie. 

— Intelegi, spuse Elizabeth, că eu nu aştept de la 
dumneata să faci ceva care să dăuneze guvernului. Sau ceva 
care e împotriva propriei dumitale conştiinţe. Eu cred în 
conştiinţa unui om. 

— Dar bănuiesc că ati vrea să hotărâți dumneavoastră ce 
este şi ce nu este dăunător guvernului. 

— Într-o anumită măsură, da. Cred că am dreptul. 

— Ce se întâmplă dacă nu sunt de acord? 

— Ajungem noi la o conciliere când vine timpul. 


— O, minunat! 

Pe scurt, Matthew Canfield va continua să-şi trimită 
rapoartele la Group Twenty din Washington, cu o singura 
modificare — acestea vor fi mai întâi aprobate de Elizabeth 
Scarlatti. Împreună, prin intermediul inspectorului, vor 
adresa agenţiei lui anumite cereri pe care amândoi le 
considerau necesare. În toate problemele de siguranță 
personală, bătrâna va urma, fără obiecţii, instrucțiunile 
tânărului. 

Matthew Canfield va primi zece plăți a câte zece mii de 
dolari, începând cu prima lor zi la Londra, în bancnote 
americane mici. 

— Iti dai seama, domnule Canfield, că acest angajament 
poate fi făcut şi altfel. 

— Cum? 

— Biroul dumitale poate beneficia gratis de talentele mele 
care nu pot fi neglijate. Extrem de avantajos pentru 
contribuabili. 

— Am să mentionez asta în următorul meu raport. 

Problema de bază a aranjamentului nu fusese totuşi, 
rezolvată. Pentru a putea să-şi îndeplinească obligaţiile fata 
de ambii săi patroni, inspectorul trebuia să găsească un 
motiv care să explice asocierea lui cu bătrâna. O dată cu 
trecerea timpului, aceasta va deveni evidentă şi ar fi o prostie 
să o prezinte drept prietenie sau afaceri. Ambele explicaţii ar 
fi suspecte. 

Cu un anumit grad de interes, Matthew Canfield întrebă: 

— Cum vă impacati cu nora dumneavoastră? 

— Presupun ca te referi la soția lui Ulster. Nimeni n-o 
poate suferi pe cea a lui Chancellor. 

— Da. 

— Îmi place. Totuşi, dacă te gândeşti la ea ca la un tert, 
trebuie să-ți spun că ma dispretuieste. Sunt multe motive, 
multe din ele destul de valabile. Pentru a obţine ceea ce 
vreau, a trebuit s-o tratez destul de prost. Singura mea scuză, 
dacă simt că-mi trebuie aşa ceva — dar nu cred că e cazul — 


este că ceea ce am vrut a fost în folosul ei. 

— Sunt profund mişcat, dar credeţi c-am putea să obținem 
cooperarea ei? Eu am întâlnit-o în câteva ocazii. 

— Nu e foarte receptivă. Dar presupun că ştii asta. 

— Da. Si mai ştiu că bănuieşte că ati plecat în Europa pe 
urmele fiului dumneavoastră. 

— Îmi dau seama. Asta ne-ar ajuta s-o înscriem şi pe ea pe 
listă. Dar nu cred c-am să reuşesc printr-o telegramă şi 
bineînțeles că n-aş vrea să-i explic totul într-o scrisoare. 

— Am o soluție mai buna. Am să mă duc eu s-o iau şi am 
să-i duc o... explicaţie scrisă din partea dumneavoastră. Nu 
prea complicată şi nici prea concretă. De rest mă ocup eu. 

— Probabil că o cunoşti foarte bine. 

— Nu chiar. Mă gândesc că dacă o pot convinge că 
dumneavoastră - şi eu — suntem de partea ei... dacă cineva e 
de partea ei, ne va ajuta. 

— Ar putea. Ne-ar putea arăta locuri... 

— Ar putea recunoaşte persoane... 

— Dar ce fac eu cât eşti în America? Mă găseşti sigur 
moartă când te întorci. 

Canfield se gândise la asta. 

— Când ajungem în Anglia, va trebui să vă retrageti. 

— Poftim? 

— Pentru nemurirea sufletului dumneavoastră. Si a fiului 
dumneavoastră, desigur. 

— Nu te înţeleg. 

— La o mănăstire de maici. Toată lumea ştie de pierderea 
grea pe care ati suferit-o. E ceva logic. Vom da o declarație de 
presă în sensul că v-aţi dus într-un loc retras secret din 
nordul Angliei. Apoi vă voi trimite undeva în sud. Agenţia mea 
vă va ajuta. 

— Sună absolut ridicol! 

— Veţi îmbrăca haine negre! 


Doamna Boothroyd, mâhnită şi acoperită cu un văl de 
doliu, a fost debarcată o dată cu primul lot de pasageri. O 


aştepta un vames care O ajută să efectueze repede 
formalitátile şi o conduse la un Rolls Royce care aştepta în 
stradă. 

Canfield îi urmă până la maşină. 

Patruzeci şi cinci de minute mai târziu, Canfield se 
înregistra la hotel. Îl sunase de la un telefon public pe cel care 
era legătura lui la Londra şi aranjaseră să se întâlnească 
imediat ce londonezul putea să ajungă. Inspectorul petrecu 
apoi o jumătate de oră bucurându-se de stabilitatea unui pat 
pe uscat. Îl deprima gândul de a face drumul înapoi la bordul 
unui vas, dar ştia că n-are de ales. Janet va primi cea mai 
rezonabilă explicaţie privind faptul că el o însoțea pe bătrâna 
doamnă şi ca era logic ca soția şi mama disparutului Ulster 
Scarlett să călătorească împreună. Si, desigur, Canfield nu 
era nefericit la perspectiva de-a continua legătura cu Janet 
Scarlett. Ea era o stricată, fără îndoială, dar el începuse să se 
cam îndoiască că era târfă. 

Era gata să atipeasca, când îşi privi ceasul şi-şi dădu 
seama că întârziase la întâlnire. Ridică telefonul şi fu încântat 
să audă o voce cu accent britanic. 

— Doamna Scarlatti este în apartamentul cinci. Dar avem 
instrucțiuni s-o sunăm înainte de a primi pe cineva, domnule. 

— Vă rog s-o anunţaţi că urc imediat. Vă mulțumesc. 

Canfield îşi spuse numele destul de tare înainte ca 
Elizabeth Scarlatti să deschidă uşa. Bătrâna îl invită să ia loc 
şi se aşeză pe o imensă canapea victoriană aliată lângă 
fereastră. 

— Ei, acum ce facem? 

— l-am telefonat omului nostru din Londra acum o oră. 
Trebuie să sosească peste putin timp. 

— Cine este? 

— A spus că-l cheamă James Derek. 

— Nu-l cunoşti? 

— Nu. Ni se dă o centrală telefonică la care să sunăm şi un 
om este numit. E un aranjament reciproc. 

— Desigur că-i convenabil. 


Era o afirmatie. 

— Suntem înregistrați. 

— Ce-o să vrea să ştie? 

— Numai ce vrem noi să-i spunem. N-o să pună nici un fel 
de întrebări decât dacă cerem ceva dăunător guvernului 
britanic sau ceva atât de scump încât va trebui să dea 
justificări; ăsta e punctul care-l îngrijorează cel mai mult. 

— E şocant şi foarte amuzant. 

— Banii contribuabililor, spuse Canfield privindu-şi ceasul. 
I-am cerut să aducă o listă cu lacasuri religioase. 

— Ai vorbit serios, nu-i aşa? 

— Da. Dacă el nu are o idee mai bună. Eu am să fiu plecat 
două săptămâni şi jumătate. Aţi scris scrisoarea pentru nora 
dumneavoastră? 

— Da. 

Îi dădu plicul. 

În partea cealaltă a camerei, pe o masă aflată lângă uşă, se 
auzi telefonul sunând. Elizabeth se duse repede şi răspunse. 

— E Derek? întrebă Canfield, după ce ea închise. 

— Da. 

— Bun. Acum, vă rog, doamnă Scarlatti, să mă lăsați pe 
mine să vorbesc. Dar dacă va pun o întrebare, trebuie să ştiţi 
că vreau un răspuns sincer. 

— 0? Nu avem nişte semne? 

— Nu. El nu vrea să ştie nimic. Credeti-ma. De fapt, ne 
cam deranjăm unul pe altul. 

— Să-i ofer ceva de băut, sau un ceai, sau nu-i voie? 

— Cred că ar aprecia un pahar de băutură. 

— Am să sun serviciul de cameră şi am să cer să-mi 
trimită ceva de la bar. 

— Perfect. 

Elizabeth Scarlatti ridică telefonul şi comandă o gamă 
completă de vinuri şi lichioruri. Canfield zâmbi la felul de-a se 
comporta al celor bogaţi şi îşi aprinse o țigară subţire de foi. 

James Derek era un bărbat plăcut. În jur de cincizeci de 
ani, cam plinut, având aerul unui negustor prosper. Era 


fantastic de politicos, dar rece. Zâmbetul lui permanent avea 
tendința de-a se curba uşor, formând o linie dreaptă când 
vorbea. 

— Am dat de urma Rolls-ului din port. Aparține unui 
anume marchiz Jacques Louis Bertholde. Străin, rezident 
francez. Strângem informaţii despre el. 

— Bun. Si lacasurile religioase? 

Englezul scoase o hârtie din buzunarul interior de la haină. 

— Sunt câteva pe care le recomandăm, în funcţie de 
dorința doamnei Scarlatti de a fi în contact cu exteriorul sau 
nu. 

— Aveţi vreunul la care contactul este complet imposibil? 
În ambele direcţii? întrebă inspectorul. 

— Catolic, desigur. Sunt două sau trei. 

— Ascultă! întrerupse impunătoarea doamnă. 

— Ce sunt astea? 

— E un ordin benedictin şi unul carmelit. Întâmplător, 
sunt în partea de sud-est. Unul, cel carmelit, este lângă 
Cardiff. 

— Există anumite limite, domnule Canfield şi propun să le 
stabilim. Eu nu mă asociez cu astfel de oameni! 

— Care este locul cel mai modem, cel mai căutat din 
Anglia, domnule Derek? întrebă inspectorul. 

— Păi, ducesa de Gloucester face anual o călătorie la 
Mănăstirea din York. Biserica anglicană, desigur. 

— Bine. Vom difuza o ştire conform căreia doamna 
Scarlatti merge acolo pentru o lună. 

— Asta e mult mai acceptabilă, spuse bătrâna. 

— N-am terminat, spuse întorcându-se spre londonezul 
amuzat. Apoi ne cazezi la carmelite. O vei însoți acolo pe 
doamna Scarlatti mâine. 

— Cum spuneți. 

— O clipă, domnilor. Eu nu sunt de acord! Sunt sigură că 
domnul Derek îmi va satisface dorinţele. 

— Îmi pare teribil de rău, doamnă. Am fost instruit să 
primesc ordine de la domnul Canfield. 


— lar noi avem o înţelegere, doamnă Scarlatti, sau vreţi s-o 
stricati? 

— Ce mai pot spune unor astfel de oameni? Pur si amplu 
nu suport idolii vrăjitori care vin de la Roma! 

— O să fiți scutită de aceste neplăceri, doamnă, spuse 
domnul Derek. Există un legământ de tăcere. N-o să auziti pe 
nimeni. 

— O să meditati, adăugă inspectorul. E bine pentru 
nemurirea sufletului. 

YORK, ANGLIA, 12 august 1926 - La renumita 
Mănăstire din York, în zorii zilei de azi, s-a produs o 
explozie dezastruoasă însoțită de un incendiu care i-a 
afectat aripa vestică unde se află locuinţele călugărițelor. 
Numărul călugărițelor şi persoanele aflate de curând in 
mănăstire care au fost ucise în acest fragil eveniment nu 
este cunoscut. Se crede că explozia s-a datorat unei 
defecţiuni la sistemul de încălzire recent instalat de acest 
ordin religios. 


Canfield citi ştirea la bordul vasului cu o zi înainte de a 
ajunge la New York. 

Ăştia nu se joacă, gândi el. Si deşi prețul era îngrozitor de 
mare, asta dovedea clar două lucruri: anunţurile de presă 
erau citite, iar doamna Scarlatti era într-adevăr urmărită. 

Inspectorul băgă mâna în buzunar şi scoase scrisoarea 
bătrânei pentru Janet Scarlett. O citise de multe ori şi o 
considera eficientă. O mai citi încă o dată. 


Draga mea copilă, 

Sunt conştientă că nu te dai în vânt după mine şi 
accept asta ca pe o pierdere a mea. Ai toate motivele 

St simți asa — cei din familia Scarlatti n-au fost oameni 
plăcuți, cu care să te imprietenesti, totuşi, indiferent de 
motive şi de suferința pe care ai îndurat-o, eşti acum o 
Scarlatti şi ai adus pe lume încă un Scarlatti. Poate că tu 
vei fi aceea care să ne facă mai huni decât suntem. Nu 
fac o afirmaţie gratuită sau din sentimentalism. Timpul a 
dovedit că cei mai neasteptati dintre noi reuşesc adesea 
splendid din cauza responsabilităților serioase care îi 
apasă. Iti cer să te gândeşti la această posibilitate. 

În continuare, iti cer să acorzi toată atenţia la ceea ce-ţi 


va spune domnul Matthew Canfield. Eu am încredere în 
el. Şi asta pentru că mi-a salvat viața şi a făcut-o aproape 
cu prețul vieții lui. Interesele lui şi ale noastre sunt 
indisolubil legate. El o să-ţi spună ceea ce poate şi o să-ţi 
ceară foarte mult. 

Eu sunt o femeie foarte, foarte bătrână, draga mea şi 
nu mai am mult timp. Lunile sau anii pe care-i mai am de 
trait (şi care sunt pretiost, probabil, doar pentru mine) pot 
fi scurtati într-un mod despre care mi-ar plăcea să cred că 
nu reprezintă voia Domnului. Desigur, cu accept 
bucuroasă acest risc în calitatea mea de conducător al 
casei Scarlatti şi dacă îmi pot petrece timpul care mi-a mai 
rămas luptând să împiedic ca o mare ruşine să se abată 
asupra familiei noastre, atunci am să mă pot alătura 
soțului meu cu inima uşoară. 

Prin domnul Canfield, aştept răspunsul tău. Dacă va fi 
cel pe care-l bănuiesc, atunci vom fi în din când împreună 
şi îmi vei face o bucurie mult mai mare decât merit. Dacă 
nu, vei avea în continuare dragostea mea şi te rog să mă 
crezi că vei avea şi înțelegerea mea. 


Elizabeth Wyckham Scarlatti 


Canfield puse scrisoarea la loc în plic. Era foarte bună, 
gândi iar. Nu explica nimic, dar cerea încredere implicită, iar 
explicația nerostită era de o urgenţă vitală. Dacă el îşi făcea 
treaba ca lumea, atunci fata va veni cu el în Anglia. Dacă nu 
reuşea s-o convingă, va trebui să găsească o alternativă. 

Casa lui Ulster Scarlett de pe Strada 54 era în curs de 
renovare. Erau câteva schele ridicate până la acoperiş şi 
câțiva oameni care lucrau de zor. Taxiul masiv trase în fața 
intrării şi Matthew Canfield urcă treptele. Sună; uşa fu 
deschisă de menajera obeză. 

— Bună ziua, Hannah. Nu ştiu daca-ti mai amintesti, dar 
numele meu este Canfield. Matthew Canfield şi am venit s-o 
văd pe doamna Scarlett. 


Hannah nu se clinti din loc şi nici nu-i invită să intre. 

— Sunteţi aşteptat de doamna Scarlett? 

— Nu oficial, dar sunt sigur că mă primeşte. 

Nu voise să-i telefoneze. Ar fi putut foarte simplu să-l 
refuze. 

— Nu ştiu dacă doamna este acasă, domnule. 

— Atunci am să aştept. Dar unde, aici pe scări? 

Hannah îi făcu loc în silă şi inspectorul intră în holul oribil 
colorat. Canfield fu din nou şocat de intensitatea tapetului 
roşu şi a draperiilor negre. 

— Mă duc să văd, domnule, spuse menajera pornind spre 
scara interioară. 

Peste câteva minute, Janet cobori scara lungă, urmată de 
Hannah cu mersul ei legănat. Era foarte liniştită. Avea ochii 
limpezi, cu privirea lucidă şi fără panica de care îşi amintea. 
Era stăpână pe sine şi, neîndoielnic, foarte frumoasă. 

Canfield avu brusc un sentiment de inferioritate. Era cu 
mult depăşit. 

— A, domnule Canfield, ce surpriză! 

Nu-şi dădu seama dacă primirea pe care i-o făcu a 
exprimat bucurie sau nu. Era o primire prietenoasă, dar rece 
şi rezervată. Fata asta învățase bine lecţiile celor cu bani. 

— Sper că nu una neplăcută, doamnă Scarlett. 

— De loc. 

Hannah ajunsese la ultima treaptă şi se îndrepta acum 
spre uşile de la sufragerie. 

Canfield vorbi din nou, repede. 

— În timpul călătoriei mele am dat peste un tip a cărui 
firmă construieşte dirijabile. Ştiam că vă interesează. 

Canfield a urmărea cu coada ochiului pe Hannah, fără să 
întoarcă capul. Hannah se întoarse brusc şi se uită la 
inspector. 

— Serios, domnule Canfield? De ce m-ar interesa? 

Fata era nedumerită. 

— Am înţeles că prietenii dumitale din Oyster Bay vor să 
cumpere unul pentru clubul lor. Uite, am adus toate 


informaţiile. Prețul de cumpărare, rate, specificații, 
documentația... Dati-mi voie să vă arăt. 

Inspectorul o luă pe Janet de brat şi o duse rapid spre 
uşile de la salon. Hannah ezită putin, dar cand Canfield ii 
arunca o privire, se retrase in sufragerie. Apoi, Canfield 
inchise usile de la salon. 

— Ce faci? Nu vreau sa cumpar un dirijabil. 

Inspectorul statea langa usa, facandu-i semn fetei sa taca 
din gura. 

— Ce-i? 

— Taci o clipa. Te rog, spuse cu blandete. 

Canfield astepta circa zece secunde si apoi deschise brusc 
usile. 

Pe partea cealaltă a holului, lângă masa din sufragerie, se 
afla Hannah şi un bărbat în halat alb, evident unul din 
zugravi. Discutau, privind spre uşa salonului. Erau acum 
exact în raza vizuală a lui Canfield. Jenati, plecară de acolo. 

Canfield închise uşa şi se întoarse spre Janet Scarlett. 

— Interesant, nu? 

— Ce faci? 

— E interesant că ajutoarele dumitale sunt asa de 
curioase. 

— A, asta era? 

Janet se întoarse şi îşi luă o ţigară dintr-o cutie de pe 
masuta. 

— Servitorii comenteaza si cred ca le-am dat si motive. 

Canfield ii aprinse tigara. 

— Chiar si zugravii? 

— Prietenii lui Hannah nu ma privesc. E treaba ei. 

— Hannah nu e o problema pentru mine... 

— Nu ti se pare curios că Hannah era cât pe ce să se 
impiedice cánd am pomenit de dirijabil? 

— Pur si simplu nu te inteleg. 

— Recunosc că mă întrec pe mine însumi. 

— De ce n-ai telefonat? 

— Dacă telefonam, m-ai fi primit? 


Janet se gândi o clipă. 

— Probabil că da... Orice invinuiri aş avea fata de ultima 
dumitale vizită nu mi-ar da dreptul să te insult. 

— N-am vrut să-mi asum acest risc. 

— Drăguţ din partea dumitale şi sunt miscata. Dar ce-i cu 
acest comportament ciudat? 

Nu mai avea rost să amâne. Scoase plicul din buzunar. 

— Mi s-a cerut să-ți dau asta. Pot să stau jos pana o 
citeşti? 

Janet, uimită, luă plicul şi recunoscu imediat scrisul 
soacrei ei. Deschise plicul şi citi scrisoarea. Dacă era mirata 
sau şocată, îşi ascundea bine sentimentele. 

Se aşeză încet pe canapea şi stinse ţigara. Privi scrisoarea, 
apoi ridică ochii şi-l privi pe Canfield, apoi se uită iar la 
scrisoare. Fără a mai ridica privirea, întrebă calm: 

— Cine eşti? 

— Lucrez pentru guvern. Sunt un funcţionar... un 
funcționar minor din Ministerul de Interne. 

— Pentru guvern? Deci nu eşti agent comercial? 

— Nu, nu sunt. 

— Ai vrut să mă întâlneşti şi să stai de vorbă cu mine din 
însărcinarea guvernului? 

— Da. 

— De ce mi-ai spus că vinzi terenuri de tenis? 

— Uneori, noi considerăm necesar să nu ne dezvăluim 
adevărata identitate. E foarte simplu. 

— Înţeleg. 

— Presupun că vrei să ştii la ce se referă soacra dumitale 
în această scrisoare. 

— Nu mai presupune nimic. 

Continuă apoi cu răceală. 

— Ai avut misiunea să mă întâlneşti şi să-mi pui toate 
acele întrebări amuzante? 

— Sincer să fiu, da. 

Fata se ridică, făcu cei doi paşi care o separau de inspector 
şi-i trase o palmă cu toată puterea. Lovitura a fost biciuitoare 


şi dureroasă. 

— Ticălosule! leşi afară din casa asta! 

Încă nu ridicase vocea. 

— leşi înainte să chem poliția! 

— Pentru Dumnezeu, Janet, încetează! 

O apucă de umeri şi ea se zbătu să scape. 

— Ascultă-mă! Am spus să mă asculti sau te pocnesc! 
Ochii îi scânteiară de ură şi, gândi Canfield, de o tentă de 
melancolie. 

O tinu strâns în timp ce-i vorbi. 

— Da, am fost trimis să te întâlnesc. Să te întâlnesc si să 
obțin cât mai multe informații. 

Ea îl scuipă in fata. El nu se obosi să se şteargă. 

— Am obţinut informaţiile care mi-au trebuii şi am folosit 
acele informații deoarece pentru asta sunt plătit! 
Departamentul meu ştie că am plecat de aici la ora nouă, 
după ce mi-ai oferit două pahare de băutură. Dacă vor să te 
ridice pentru deţinere ilegală de alcool e tot ce-ţi pot face! 

— Nu te cred! 

— Nu dau doi bani pe ce crezi tu! Şi dacă vrei sá mai ştii 
ceva, află că te-am urmărit câteva săptămâni! Pe tine şi pe 
amicii tăi... Dacă te interesează, am omis să-i informez 
despre... aspectele ridicole ale activităţilor tale zilnice! 

Ochii fetei se umplură de lacrimi. 

— Îmi fac meseria cât pot de bine şi nu sunt atât de sigur 
că tu esti cea indreptatita să strige „virgină violată”! Poate că 
nu-ți dai seama, dar soțul tau, sau fostul tau sot, sau ce 
naiba ţi-o fi, ar putea să fie viu si nevătămat. O mulțime de 
oameni draguti care n-au auzit niciodată de el femei ca tine si 
fete tinere — au fost ucişi din cauza lui! Alţii au fost, de 
asemenea, omorâți, dar poate ca meritau. 

— Ce tot spui? 

N-o mai strângea aşa tare, dar continua s-o tina bine. 

— Ştiu doar că am părăsit-o pe soacra ta acum o 
săptămână în Anglia. A fost o călătorie infernală! Cineva a 
încercat s-o omoare în prima noapte petrecută pe vas. Ai fi 


putut jura că s-a sinucis! Ei ar fi spus că, îndurerată cum 
era, s-a aruncat în mare. Fără nici o urmă... Acum o 
săptămână, am dat un anunț în presă ca are intenția să se 
retragă într-un loc numit York, în Anglia. Acum două zile 
sistemul de încălzire de acolo a explodat şi a omorât 
Dumnezeu ştie câți oameni! Un accident, desigur! 

— Nu ştiu ce să spun. 

— Vrei să continui, sau tot mai vrei să plec? 

În zâmbetul pe care-l încerca soţia lui Ulster Scarlett era o 
undă de tristeţe. 

— Cred că-i mai bine să rămâi şi... să spui tot. 

Se aşeză pe canapea şi Canfield vorbi. Vorbi cum nu mai 
vorbise până atunci. 


Capitolul 24 


Benjamin Reynolds státea la birou si decupa un articol 
apărut cu o săptămână în urmă în suplimentul de duminică 
al ziarului New York Herald. Era o fotografie a lui Janet Saxon 
Scarlett însoţită de „M. Canfield, funcţionar la o firmă de 
articole sportive”, la o expoziție canină în Madison Square 
Garden Reynolds zâmbi amintindu-şi ce-i spusese Canfield la 
telefon. 

— Suport orice, dar nu şi blestematele astea de expoziții 
canine. Câinii sunt pentru cei foarte bogați sau foarte săraci. 
Dar nu pentru cei de mijloc! 

Nu contează, gândi şeful lui Group Twenty. Ziarele făceau o 
treabă excelentă. Washingtonul îi ceruse lui Canfield să mai 
rămân zece zile în Manhattan pentru a-şi întări legătura cu 
soţia lui Ulster Scarlett. Înainte le a se întoarce in Anglia. 

Legătura era de neconfundat şi Benjamin Reynolds se 
întreba dacă era doar de ochii lumii. Sau era altceva? Era 
Canfield pe cale sá se piardă? Usurinta cu care aranjase 
colaborarea cu Elizabeth Scarlatti era ameţitoare. 

— Ben, spuse Glover dând buzna în birou. Cred c-am găsit 
ce-am căutat! 

Închise bine uşa şi se apropie de biroul lui Reynolds. 

— Ce-ai găsit? În legătură cu ce? 

— Ceva care are legătură cu afacerea Scarlatti. Sunt sigur. 

— la să văd. 

Glover puse câteva pagini peste ziarul desfăcut. 

— Frumoasă acoperire, nu-i aşa? spuse el arătându-i 
fotografia lui Canfield şi a fetei. 

— Exact ce-am cerut noi, măgarii de noi. O să devină 
punctul de atracţie al lumii mondene dacă nu-şi dă în petic. 

— Face treabă bună, Ben. Acum sunt pe vas, nu? 

— S-au îmbarcat ieri... Asta ce-i? 

— Cei de la statistică au găsit-o. Din Elveţia. Zona Zurich. 


Paisprezece proprietăţi, toate cumpărate în decurs de un an. 
Uită-te la aceste semne pe latitudine şi longitudine. Fiecare 
dintre proprietăți se învecinează cu o alta. A se învecinează cu 
B, B cu C, C cu D, în josul liniei. Sute de mii de acri formând 
un complex enorm. 

— Unul din cumpărători e Scarlatti? 

— Nu... Dar una din proprietăți a fost cumpărată pe 
numele lui Boothroyd. Charles Boothroyd. 

— Eşti sigur? Cum adică „cumpărat pe numele lui?” 

— Socrul a cumpărat-o pentru fiica lui şi soțul ei. Numele 
lui este Rawlins. Thomas Rawlins. Asociat al casei de schimb 
Godwin and Rawlins. Numele fiicei lui este Cecily. Căsătorită 
cu Boothroyd. 

Reynolds luă în mână pagina cu lista numelor. 

— Cine sunt oamenii ăştia? Cum sunt împărțiți? 

Glover se întinse să ia celelalte două pagini. 

— E totul aici. Patru americani, doi suedezi, trei englezi, 
doi francezi şi trei germani. În total, paisprezece. 

— Ai ceva date despre ei? 

— Numai despre americani. Am cerut informaţii despre 
ceilalți. 

— Cine sunt? În afară de Rawlins. 

— Un anume Howard Thomton din San Francisco. El se 
ocupă de construcții. Şi doi petrolişti din Texas. Un anume 
Luis Gibson şi un altul Avery Landor. Ăştia doi au mai multe 
sonde decât cincizeci de concurenți de-ai lor puşi la un loc. 

— Au vreo legătură? 

— Până acum, nici una. Verificăm în continuare. 

— Dar ceilalți? Suedezii, francezii?... Englezii şi germanii? 

— Nu ştim decât numele. 

— Cineva cunoscut? 

— Câţiva. Unul Innes-Bowen, este englez, cred că se ocupă 
de textile. Îmi mai este cunoscut şi numele Daudet, francez. 
Proprietar de vapoare. Şi doi dintre germani. Kindorf - o din 
valea Ruhr-ului. Cărbuni. Şi Von Schnitzler, reprezentant al 
lui I. G. Farben. Pe ceilalți nu-i ştiu, nici de suedezi n-am 


auzit. 

— Într-un fel sunt toţi la fel. 

— Poţi s-o mai spui o dată. Toţi sunt putrezi de bogați. 
Asemenea proprietăți nu se iau prin ipoteci. Să iau legătura 
cu Canfield? 

— Va trebui. Trimite-i lista prin curier. O să-i trimitem o 
telegramă să-i spunem să stea în Londra până o primeşte. 

— S-ar putea ca doamna Scarlatti să-i ştie pe unii dintre 
ei. 

— Pe asta mă bazez... Dar cred că e o problemă. 

— Care? 

— S-ar putea s-o tenteze pe bătrână să se ducă direct la 
Zurich... Dacă se duce, e un om mort. La fel Canfield şi soția 
lui Scarlett. 

— E o presupunere cam drastică. 

— Nu chiar. Noi bănuim că un grup de bogătaşi au 
cumpărat paisprezece proprietăți învecinate între ele, pe baza 
unui interes comun. Şi Boothroyd - mulțumită unui socru 
generos — este unul dintre ei. 

— Ceea ce face legătura dintre Zurich şi Scarlatti... 

— Aşa credem. Noi bănuim asta deoarece Boothroyd a 
încercat s-o omoare, corect? 

— Bineînţeles. 

— Dar doamna Scarlatti trăieşte. Boothroyd a dat greş. 

— Evident. 

— lar proprietatea a fost cumpărată înainte de asta. 

— Cred că da. 

— Atunci, daca Zurich are legătură cu Boothroyd, 
înseamnă că Zurich vrea ca ea să moară. Ei vor s-o oprească. 
De asemenea... Zurich s-a bazat pe o reuşită. Ei s-au aşteptat 
ca Boothroyd să reuşească. 

— Si acum că-i mort, intrerupse Glover, Zurich îşi 
inchipuie ca batrana a aflat cine este acesta. Poate mai 
mult... Ben, poate c-am mers prea departe. Poate c-ar fi bine 
sa anulam toata treaba. Trimite un raport la Justitie si 
cheamă-l pe Canfield înapoi. 


— Nu încă. Suntem aproape. Elizabeth Scarlatti este cheia, 
acum. O să le asigurăm toată protecţia. 

— Eu vreau să-mi asigur un alibi dinainte, dar asta e 
sarcina ta. 

— Înţeleg perfect. În instrucţiunile pe care le vom trimite 
lui Canfield să specificăm clar un lucru. Că el nu trebuie să 
se ducă la Zurich. Sub nici un motiv nu trebuie să plece în 
Elveţia. 

— Asa am să fac. 

Reynolds se întoarse cu spatele la birou si privi pe 
fereastră. I se adresă subalternului său, fără să-l privească. 

— ŞI... ţine o linie deschisă cu acest Rawlins. Socrul lui 
Boothroyd. S-ar putea ca el să fie acela care a făcut o 
greşeală. 


Capitolul 25 


La douázeci si cinci de mile de vechile granite ale orasului 
Cardiff, într-o válcea îndepărtată dintr-o pădure galeză, se 
află Mănăstirea Fecioarelor, casa surorilor Carmelite. Pereţii 
au puritate de alabastru, ca o proaspătă mireasă aflată în 
sfântă aşteptare într-un paradis luxuriant, dar fără şerpi. 

Inspectorul şi tânăra soţie a lui Scarlett ajunseră la intrare. 
Canfield se dădu jos din maşină şi se îndreptă spre o uşă 
mică, cu arcadă, aflată în zid şi care avea un vizor. Alături de 
uşă era un inel negru metalic cu care bătu în uşă, apoi 
aşteptă câteva minute până apăru o călugăriță. 

— Cu ce va pot ajuta? 

Inspectorul îşi scoase legitimatia şi i-o arătă calugaritei. 

— Numele meu este Canfield, soră. Sunt aici pentru 
doamna Elizabeth Scarlatti. Nora ei este cu mine. 

— Vă rog să aşteptaţi. Îmi daţi voie? spuse, arătând că vrea 
să la legitimatia. 

El i-o dădu prin mica deschizătură. 

— Desigur. 

Vizorul fu închis şi blocat. Canfield se duse înapoi la 
maşină şi-i spuse lui Janet: 

— Sunt foarte precaute. 

— Ce se întâmplă? 

— Mi-a luat legitimatia pentru a se convinge că poza e a 
mea şi nu a altuia. 

— E drăguţ aici, nu? Atâta linişte. 

— Acum da. Dar nu promit nimic când vom da ochii cu 
bătrâna. 


— Nepăsarea, nesimtirea dumitale fata de situația mea, ca 
să nu mai spun nimic de confortul meu, întrece orice limită! 
Ai idee pe ce dorm idiotii ăştia? Iti spun eu! Pe paturi de 
campanie! 


— Îmi pare rău, spuse Canfield, încercând sá nu râdă. 

— Şi ştii ce lături mănâncă? Iti spun eu! Mâncare pe care 
n-aş permite-o nici în grajdurile mele! 

— Am aflat că-şi cultivă singure legumele, o contrazise 
blând inspectorul. 

— Ele culeg îngrăşămintele şi lasă plantele acolo! 

În acel moment, clopotele de la Angelus începură să bată. 

— Astea bat zi şi noapte! Am întrebat-o pe proasta aia, 
maica stareță MacCree, sau ce naiba o fi, de ce bat aşa de 
dimineaţă şi ştii ce mi-a spus? 

— Ce, mamă? întrebă Janet. 

— „Aceasta este calea Domnului”, asta mi-a spus. „Nu e un 
Dumnezeu prea bun!” i-am spus eu... A fost insuportabil! De 
ce-ai întârziat atât? Domnul Derek mi-a spus că vei fi aici de- 
acum patru zile. 

— A trebuit să aştept un curier de la Washington. Să 
mergem. Am să vă povestesc. 


Elizabeth stătea pe bancheta din spate a automobilului şi 
citea lista de la Zurich. 

— Îi cunoaşteţi pe unii din oamenii ăştia? întrebă Canfield. 

— Personal, nu. Dar pe aproape toți îi ştiu după nume. 

— De exemplu? 

— Americanii, Louis Gibson şi Avery Landor sunt doi 
pretinşi petrolisti texani. Ei se consideră descoperitorii 
terenurilor petroliere. Landor e un porc, aşa am auzit. Harold 
Leacock, unul din englezi, e o forță în bursa engleză. Foarte 
inteligent. Myrdal din Suedia e, de asemenea, cunoscut pe 
piața europeană. Stockholm... 

Elizabeth ridică ochii şi observă privirea lui Canfield în 
oglinda retrovizoare. 

— Altcineva? 

— Da. Thyssen din Germania. Fritz Thyssen. Companii 
siderurgice. Toată lumea îi ştie pe Kindorf — cărbuni din valea 
Ruhr-ului — şi Von Schnitzler. El e I. G. Farben acum... Unul 
din francezi, D'Almeida, deţine controlul asupra căilor ferate, 


cred. Pe Daudet nu-l ştiu, dar numele mie cunoscut. 

— Are petroliere. Vapoare. 

— A, da. Si Masterson. Sydney Masterson. Englez. 
Importuri în Orientul îndepărtat, cred. Pe Innes-Bowen nu-l 
ştiu, dar tot aşa, numele mi-e cunoscut. 

— N-ati spus nimic de Rawlins. Thomas Rawlins. 

— N-am crezut că trebuie. Godwin si Rawlins. Socrul lui 
Boothroyd. 

— Nu-l cunoaşteţi pe cel de-al patrulea american, Howard 
Thornton? E din San Francisco. 

— N-am auzit niciodata de el. 

— Janet spune ca fiul dumneavoastra cunostea un 
Thornton din San Francisco. 

— Nu ma mira deloc. 


Pe soseaua de la Pontypridd, la periferia lui Rhondda 
Valley, Canfield observa un automobil care-i aparea regulat in 
oglinda laterala. Era cu mult in urma lor, ca o mica pata, dar 
era tot timpul acolo, exceptand curbele. Si de cate ori Canfield 
lua una din numeroasele curbe, automobilul aparea mult mai 
repede decát inainte. Pe portiunile drepte ramanea la distanta 
si cand era posibil permitea altor masini sa se intercaleze 
intre el. 

— Ce este, domnule Canfield? 

Elizabeth il urmarea cu privirea pe inspector care isi tot 
intorcea capul spre oglinda de afara. 

— Nimic. 

— Ne urmareste cineva? 

— Probabil ca nu. Nu prea sunt alte drumuii bune care sa 
duca spre granita engleza. Douazeci de minute mai tarziu, 
Canfield vazu ca automobilul se apropia Dupa alte cinci 
minute, înțelese. Urma o bucată întinsă de drum - o curbă 
foarte lungă — mărginită într-o parte de o pantă stâncoasă şi 
în cealaltă de o porţiune abruptă de vreo cinsprezece metri 
care dădea în apele unui lac galez. 

Canfield văzu că, dincolo de curba, terenul se nivela 


formând o păşune sau un teren plin de buruieni Acceleră 
maşina. Voia să ajungă repede acolo. 

Maşina din spate zvâcni acoperind distanța dintre ele. Vira 
spre partea drumului care era mărginită de panta stâncoasă. 
Canfield ştia că de îndată ce maşina ajungea alături de a lui, 
putea să-l împingă afară de pe şosea, peste margine, 
aruncându-i maşina în apă. Inspectorul tinu pedala la podea 
şi viră maşina spre centru, încercând să-i taie drumul 
urmăritorului. 

— Ce s-a întâmplat? Ce faci? spuse Janet ținându-se de 
bord. 

— Tineti-va bine! Amândouă. 

Canfield tinu maşina pe centru, deplasându-se spre 
dreapta ori de câte ori maşina din spatele lui încerca să se 
strecoare între el şi marginea solidă. Terenul neted era 
aproape. Numai vreo sută de metri. 

Se auziră două lovituri stridente şi puternice; în momentul 
acela maşina lui se clătină sub impactul celei de-a doua 
maşini. Janet Scarlett tipa. Soacra ei nu scoase nici un sunet, 
apucând-o doar pe fată de umeri şi ajutând-o astfel să se ţină 
mai bine. 

Păşunea era acum în stânga şi Canfield viră brusc spre ea 
ieşind de pe şosea şi intrând pe fâşia de pământ de dincolo de 
asfalt. Maşina care-i urmărea tásni in fata cu toată viteza. 
Canfield se uită atent la placuta de înmatriculare alb cu 
negru care dispăru rapid din raza lui vizuală. Strigă: 

— E. B... Isau L! Şapte! Şapte sau nouă! Unu, unu, trei! 

Mai repetă o dată cifrele, calm şi repede. Încetini şi opri 
maşina. 

Janet avea spatele încordat, lipit de scaun. O ţinea pe 
Elizabeth de brațe cu amândouă mâinile. Bătrâna era 
aplecata în fata. Cu obrazul lipit de capul nurorii ei. 

Elizabeth vorbi. 

— Literele pe care le-ai spus au fost E. B. I sau L, iar 
numerele şapte sau nouă, unu, unu, trei. 

— Nu ştiu ce marcă era maşina. 


Elizabeth vorbi din nou, trăgându-şi mâinile de după umeri 
lui Janet. 
— Era un Mercedes-Benz. 

— Automobilul despre care e vorba este un Mercedes-Benz 
coupe. Model 1925. Numărul este EBI 9113. Vehiculul este 
inregistrat pe numele lui Jacques-Louis Bertholde. larási 
marchizul de Bertholde. 

James Derek stătea lângă Canfield, în fata lui Elizabeth si 
Janet, care státeau pe canapea. Citea din carnetelul lui si se 
întreba dacă aceşti americani curiosi îşi dădeau seama cine 
este marchizul. Şi Bertholde stătea adesea la Savoy şi era, 
probabil, la fel de bogat ca şi Elizabeth Scarlatti. 

— Acelaşi individ care a asteptat-o pe soția lui Boothroyd 
în port? întrebă Canfield. 

— Da. Sau aş spune, nu. După descrierea dumneavoastră, 
presupunem că persoana din port a fost Bertholde. leri nu 
putea fi el. Am aflat că este la Londra, totuşi, automobilul este 
pe numele lui. 

— Ce credeţi, domnule Derek? întrebă Elizabeth, 
netezindu-şi rochia şi evitând să-l privească pe englez, care 
avea ceva ce o neliniştea. 

— Nu ştiu ce să cred... Totuşi, consider că trebuie să vă 
spun că marchizul de Bertholde este un cetățean străin 
rezident care are o mare influenţă şi o poziţie... 

— După câte îmi amintesc, este patronul lui Bertholde et 
Fils. 

Elizabeth se ridică de pe canapea şi-i dădu paharul gol lui 
Canfield. Nu pentru că mai voia vin. Dar era prea agitată să 
mai poată sta locului. 

— Bertholde et Fils este o firmă fondată demult. 

Inspectorul se duse la másuta cu băuturi şi îi turna lui 
Elizabeth un alt pahar cu vin de Xeres. 

— Înseamnă că lati cunoscut pe marchiz, doamnă 
Scarlatti? Poate că-l ştiţi? 

Lui Elizabeth nu îi plăcu insinuarea lui Derek. 


— Nu, nu-l cunosc pe marchiz. Se poate să-l fi cunoscut pe 
tatăl lui. Dar nu sunt sigură. Familia Bertholde e foarte 
veche. 

Canfield îi dădu paharul lui Elizabeth, conştient că bătrâna 
şi detectivul englez jucau o partidă de tenis mentală. Se băgă 
în vorbă. 

— Cu ce se ocupă? 

— Mai multe. Afaceri. Petrol în Orientul Apropiat, minerit 
şi forări în Africa, importuri în Australia şi America de Sud... 

— De ce e rezident? 

— Vă spun eu, răspunse Elizabeth, întorcându-se pe 
canapea. Bunurile imobile — birourile lui — sunt, fără îndoială, 
în teritoriile imperiului, sau în protectorate. 

— Foarte corect, doamnă, spuse Derek. Dat fiind că 
majoritatea intereselor sale se află în limitele granițelor 
posesiunilor englezeşti, el tratează permanent cu Casa Albă. 
Şi o face în termeni foarte favorabili. 

— Există un dosar guvernamental despre Bertholde? 

— Ca rezident străin, sigur că da. 

— ÎI poţi obţine pentru mine? 

— Ar trebui sá am un motiv foarte serios. Ştiţi asta. 

— Domnule Derek! întrerupse Elizabeth. Pe Calpurnia a 
avut loc un atentat la viața mea! leri în Tara Galilor, un 
automobil a încercat să ne arunce de pe şosea! În ambele 
cazuri poate fi implicat marchizul Bertholde. Aş putea spune 
că astea sunt motive serioase! 

— Mă tem că nu sunt de acord. Ceea ce spuneţi e de 
domeniul poliției. Tot ce ştiu altfel reprezintă informații 
confidentiale pe care le respect ca atare. Desigur, în nici un 
caz nu se fac acuzaţii. E o zonă cenusie, vă asigur, dar 
Canfield ştie ce spun. 

Inspectorul o privi pe Elizabeth şi ea înțelese că sosise 
momentul să folosească planul. El îi explicase că s-ar putea 
să fie necesar. Îl numise „o parte de adevăr”. Motivul era 
simplu. Departamentul de Informaţii englez nu trebuia folosit 
ca forță politieneasca personală în favoarea cuiva. Trebuiau 


să existe alte justificări. Justificări pe care Washingtonul le-ar 
putea confirma. Canfield îl privi pe englez şi vorbi calm. 

— Guvernul Statelor Unite n-ar implica nici o agenţie decât 
în caz că sunt motive care depăşesc atribuțiile poliției. Atunci 
când fiul doamnei Scarlatti — soțul doamnei Scarlett — a fost 
anul trecut în Europa, i-au fost trimise mari sume de bani, 
sub formă de titluri de proprietate negociabile, la o serie de 
corporații americane. Noi credem că acestea au fost vândute, 
mascat, pe pieţele europene. Inclusiv la bursa engleză. 

— Vreti să spuneți că cineva formează un monopol 
american aici? 

— Departamentul de Stat crede că manevrele au fost făcute 
chiar de personalul de la ambasada noastră. Ei sunt chiar 
aici, la Londra, acum. 

— Chiar personalul de la Ambasada americană! Şi credeţi 
că Scarlett e implicat? 

— Noi credem că el a fost folosit, spuse Elizabeth cu o voce 
care străpunse aerul. Folosit şi apoi eliminat. 

— El s-a învârtit în acele cercuri, Derek. La fel ca si 
marchizul de Bertholde. 

James Derek puse la loc carnetelul în buzunarul de la 
piept. Explicaţia era, evident, suficientă. Dar detectivul englez 
era şi foarte curios. 

— Am să fac mâine o copie după dosar special pentru tine, 
Canfield... Bună seara, doamnelor, spuse şi ieşi. 

— Te felicit, tinere. Personalul de la ambasadă. Foarte 
inteligent din partea dumitale. 

— Cred c-a fost remarcabil! spuse Janet Scarlett, 
zâmbindu-i. 

— O să meargă, mormăi inspectorul, înghițind o cantitate 
mare de whisky. Ei, dati-mi voie să vă amintesc că toți avem 
nevoie de puţină odihnă. În ce mă priveşte, am obosit să-mi 
tot pun mintea la contribuţie şi n-aş vrea să-mi aud vorbe, 
doamnă Scarlatti. Ce ziceti de o cină în acele locuri unde 
mergeţi voi, cei din clasa de sus? Nu-mi place să dansez, dar 
jur c-am să dansez cu amândouă până cadeti jos. 


Elizabeth şi Janet izbucnira în râs. 

— Nu, dar iti mulțumesc, spuse Elizabeth. Duceti-va voi să 
vă zbenguiti. 

Il privi pe inspector cu simpatie. 

— O femeie bătrână iti mulţumeşte încă o dată, domnule 
Canfield. 

— Să incuiati uşile şi ferestrele! 

— La etajul şapte? Bineînţeles, daca asa vrei. 

— Aşa vreau, spuse Canfield. 

— E minunat! spuse Janet tipand ca să acopere larma din 
jur, de la restaurantul Claridge. Haide, Matthew, nu fi asa 
incruntat! 

— Nu sunt incruntat. Dar nu te aud. 

— Ba da. Dar nu ţi-a plăcut. Lasă-mă să mă bucur. 

— Te las. Te las. Vrei să dansezi? 

— Nu. Ştiu că nu-ţi place să dansezi. Vreau doar să 
privesc. 

— Priveşte. E gratis. E bun whisky-ul ăsta. 

— Ce e bun? 

— Am spus de whisky. 

— Nu, mulțumesc. Vezi? Pot fi fată cuminte. Ai două 
pahare avans, ştii bine asta. 

— S-ar putea să am şaizeci înaintea ta, dacă asta mai 
continuă. 

— Ce-ai spus, iubitule? 

— Am spus că s-ar putea să am şaizeci de ani când ieşim 
de aici. 

— Ei, încetează. Distreaza-te şi tu! 

Canfield o privi pe fata din fata lui si simti din nou un val 
de bucurie. Nu găsea alt cuvânt decât bucurie. Ea era o 
încântare şi îl umplea de fericire, de pasiune. Ochii ei aveau 
acea chemare pe care numai un îndrăgostit o cunoaşte. 
Canfield încercă din răsputeri să se rupă, să se izoleze, să fie 
obiectiv, dar constată că nu reusea. 

— Te iubesc foarte mult, spuse. 

Ea îl auzi printre acorduri muzicale, râsete şi murmurul 
din jur. 

— Ştiu, spuse ea privindu-l şi ochii i se umeziră de lacrimi. 
Şi eu te iubesc. Nu-i aşa că-i formidabil? 

— Vrei să dansezi acum? 

Fata îşi dădu uşor capul pe spate. 


— O, Matthew! Dragul, scumpul meu Matthew. Nu, 
iubitule. Nu trebuie să dansezi. 

— Dar uite; vreau. 

Ea îl strânse de mână. 

— O să dansăm singuri, numai noi doi, mai târziu. 

Matthew Canfield hotări în sinea lui să rămână cu aceasta 
femeie pentru tot restul vieții. 

Dar era un profesionist şi gândurile lui se întoarseră, o 
clipă, la bătrâna de la Savoy. 


În acel moment, Elizabeth Wyckham Scarlatti se dădu jos 
din pat şi îmbrăcă un halat. Tocmai citea ziarul Manchester 
Guardian. Întorcând paginile, auzi două sunete metalice 
însoțite de un zgomot estompat venind din salon. La început, 
nu se speriase la auzul acestui zgomot; pusese zăvorul la uşa 
de afară şi crezu că nora ei bâjbâia pe la uşă neputând s-o 
descuie. La urma urmei, era ora două noaptea şi fata trebuia 
să se întoarcă. Strigă: 

— Numai putin, draga mea. M-am sculat. 

Lăsase o veioză aprinsă şi franjurii acesteia se mişcară 
când trecu, proiectând umbre mişcătoare pe pereți. 

Ajunse la uşă şi începu să desfacă zăvorul. Aducándu-si 
aminte de inspector, se opri imediat. 

— Tu eşti draga mea? 

Nici un răspuns. Automat, trase la loc zăvorul. 

— Janet? Domnul Canfield? Voi sunteţi? 

Tăcere. 

Pe Elizabeth o cuprinse frica. Auzise totuşi un zgomot; 
vârsta nu-i afectase într-atât auzul. 

Poate că a confundat clinchetul cu fâşâitul familiar al 
ziarului englezesc. Nu era imposibil, dar, deşi încerca să 
creadă asta, nu putea. Mai era cineva în cameră? 

La acest gând simţi o durere în coşul pieptului. 

Când se întoarse să plece spre dormitor, văzu că una din 
ferestrele glisante era partial deschisă, nu mai mult de patru, 
cinci centimetri, dar destul ca draperiile de mătase să fluture 


uşor datorită adierii vântului. 

În zăpăceala ei, încercă să-şi amintească dacă o închisese 
sau nu mai devreme. Credea că da, dar nu fusese prea 
atentă, deoarece nu-l luase pe Canfield în serios. De ce să-l fi 
luat în serios? Erau la etajul şapte. Dar, evident, nu o 
închisese. Sau dacă o închisese, nu pusese zavorul si 
alunecase. Nimic neobişnuit. Se duse spre fereastră şi o 
închise. 

Si atunci auzi: 

— Bună, mamă. 

Din celălalt capăt al camerei, aflat în umbră, îşi făcu 
apariția un bărbat masiv, îmbrăcat în negru. Era ras în cap şi 
foarte bronzat. 

Câteva clipe nu-l recunoscu. Lumina de la singura veioză 
aprinsă era slabă, iar omul rămăsese în căpătui opus al 
camerei. Pe măsură ce începea să se obişnuiască cu lumina şi 
cu cel pe care îl fixa cu privirea, îşi dădu seama de ce 
bărbatul acela îi păruse necunoscut. Fata era schimbată. 
Părul negru strălucitor era ras; nasul era altfel, mai mic şi cu 
nările mai mari; chiar şi ochii — care înainte aveau pleoapele 
lăsate in stil napolitan - ochii erau holbati ca şi când nu ar 
avea pleoape. Avea pete în jurul gurii şi pe frunte. Nu era o 
fata. Era masca unei fete. Era socant. Era monstruos. Şi era 
fiul ei. 

— Ulster! Dumnezeule! 

— Mamă, dacă mori de inimă în clipa asta, vei face de 
râsul lumii câţiva asasini foarte bine plătiți. 

Bătrâna încercă să gândească, încercă din răsputeri să 
reziste panicii. Strânse cu mâinile spătarul unui scaun până 
când venele de la mâinile ei bătrâne se umflară. 

— Dacă ai venit să mă omori, nu prea am ce să fac. 

— Poate te interesează să ştii că individul care a ordonat să 
fii omorâtă, va fi în curând mort. A fost un prost. 

Fiul ei se duse spre fereastră şi controlă zăvorul. Se uită cu 
precauţie pe geam şi fu mulțumit. 

Mama lui observă că îşi păstrase gratia cu care se mişca 


intotdeauna, dar nu mai avea acea moliciune, care se 
transformase într-un mers greoi, cu o uşoară tentă 
aristocratică. Acum, mersul lui era încordat, apăsat, iar 
mâinile îi accentuau aspectul general - acoperite de manusi 
negre mulate, cu degetele răsfirate şi îndoite rigid. 

Elizabeth îşi găsi cu greu cuvintele. 

— De ce ai venit aici? 

— Din cauza curiozitatii tale incapatanate. 

Se îndreptă repede spre telefonul de pe masa cu veioza 
aprinsă, apăsând receptorul în furcă pentru a se asigura că e 
închis. Apoi, se întoarse la câțiva paşi de ea şi putu să-i vada 
bine fata, ceea ce o făcu să închidă ochii. Când îi redeschise, 
el se freca la sprânceana dreaptă care era partial inflamată. El 
îi văzu privirea plină de durere. 

— Cicatricele nu sunt încă vindecate. Uneori mă mănâncă. 
Simti o grijă maternă? 

— Ce-ai făcut din tine? 

— O viata nouă. O lume noua pentru mine. O lume care n- 
are nimic de-a face cu lumea ta. Nu încă! 

— Te-am întrebat ce-ai făcut. 

— Ştii prea bine ce-am făcut, altfel n-ai fi aici, la Londra. 
Acum trebuie să înţelegi că Ulster Scarlett nu mai există. 

— Dacă asta vrei să creadă lumea, de ce-ai venit la mine? 

— Pentru că tu ai considerat pe drept cuvânt că nu e 
adevărat, iar amestecul tău s-ar putea dovedi supărător 
pentru mine. 

Bătrâna se oteli înainte de a vorbi. 

— E foarte posibil atunci ca instrucţiunile pentru uciderea 
mea să nu fi fost chiar întâmplătoare. 

— Foarte curajos din partea ta. Mă întreb, totuşi, dacă ic ai 
gândit şi la alții. 

— Care alții? 

Scarlett se aşeză pe canapea şi vorbi într-un dialect italian 
ascuțit. 

— La Famiglia Scarlatti! Asta e expresia adecvată, nu-i 
asa?... Mai exact, unsprezece membri. Doi părinți, o bunică, o 


târfa de nevastă betiva si şapte copii. Sfârşitul tribului! 
Dinastia Scarlatti întreruptă brusc de un masacru sângeros! 

— Eşti nebun! Am să te opresc! Nu te juca cu focul, băiete! 

— Eşti o bătrână nesăbuită! Noi suntem mai presus de 
bani. Problema care se pune este cum sunt folosiți acum. Tu 
m-ai învățat asta! 

— Am să fac să nu mai ai acces la ei! Am să te hăituiesc şi 
am să te distrug! 

Bărbatul tasni cu uşurinţă de pe canapea. 

— Pierdem vremea. Iti baţi capul cu probleme mecanice. 
Asta e lipsă de imaginaţie. Să fim clari. Eu dau un singur 
telefon şi ordinul este transmis la New York. În numitoarele 
douăzeci şi patru de ore, toată familia Scarlatti dă ortul popii! 
Dispare! O sa fie o înmormântare scumpă. Fundaţia va 
asigura tot ce-i mai bun. 

— Şi propriul tău copil? 

— El o să fie primul. Toţi morți. Fără nici un motiv 
aparent. Misterul nebunilor Scarlatti. 

— Eşti nebun, spuse abia auzit. 

— Zi mai tare, mama! Sau te gândeşti la papusile 
carliontate care se zbenguie pe plaja de la Newport, râzând 
sănătos in barcutele lor? Tragic, nu? Numai unul singur! 
Numai unul din tot lotul s-ar putea să reuşească şi, astfel, 
clanul Scarlatti va continua în glorie! Să dau telefon? Mie mi- 
e indiferent. 

Bătrâna, care nu se mişcase, se îndreptă încet spre un 
fotoliu. 

— Ceea ce vrei de la mine este chiar atât de valoros încât 
de asta să depindă vieţile celor din familia mea? 

— Pentru tine nu. Doar pentru mine. Ar putea fi si mai 
rău, ştii asta. Aş putea cere încă o sută de milioane. 

— Şi de ce n-o faci? În situația actuală, ştii că aş plăti. 

Bărbatul râse. 

— Sigur că ai plăti. Ai plăti dintr-o sursă care ar provoca 
panică în camerele de telegraf. Nu, mulțumesc. N-am nevoie. 
Nu uita că pe noi nu ne interesează banii. 


— Ce anume vrei? 

Ea se aşeză pe scaun, încrucişându-şi mâinile în poală. 

— În primul rând, scrisorile de la bancă. Oricum nu-ţi sunt 
de folos, aşa că nu va trebui să-ţi faci probleme de conştiinţă. 

Avusese dreptate! Ideea a fost corectă! Urmăreşte 
întotdeauna partea practică. Banii. 

— Scrisorile de la bancă? 

— Scrisorile pe care ti le-a dat Cartwright. 

— Deci tu l-ai omorât! Ştiai de înțelegerea noastră? 

— Ei bravo, mamă! Un tâmpit de sudist este promovat 
vicepreşedinte la Waterman Trust! I se dă putere. Noi l-am 
urmărit timp de trei zile. Suntem în posesia înțelegerii 
voastre. Cel puţin, a copiilor lui. Hai să nu ne mai prostim. 
Scrisorile, te rog. 

Bătrâna doamnă se sculă de pe scaun şi se duse în 
dormitor. Se întoarse şi-i dădu scrisorile. El deschise repede 
plicurile şi le scoase. Le împrăştie pe canapea şi le numără. 

— Cartwright şi-a meritat banii. 

Le adună şi se aşeză neglijent pe canapea. 

— Nu mi-am imaginat că scrisorile astea sunt aşa de 
importante. 

— De fapt, nu sunt. Nu poţi obţine nimic cu ele. Toate 
conturile au fost închise, iar banii... să zicem, au fost 
dispersati în alte conturi. 

— Atunci de ce-ai fost aşa de nerăbdător să le obţii? 

Ea rămase în picioare. 

— Dacă scrisorile ar fi trimise băncilor, acestea din urmă 
ar putea începe să facă o mulțime de speculații. Şi noi n-avem 
nevoie acum de prea multe discuții. 

Bătrâna prinse privirea încrezătoare a fiului ei. El era 
detaşat, mulțumit de sine însuşi, aproape relaxat. 

— Ce înseamnă ,noi”? În ce te-ai băgat? 

Din nou apăru zâmbetul acela grotesc produs de o gură 
strâmbă aflată sub nişte nări nefireşti. 

— Ai să afli la vremea potrivită. Nu după nume, desigur, 
dar ai să afli. S-ar putea să fii chiar mândră, deşi n-ai să 


recunoşti. 

Se uită la ceas. 

— Înapoi la treabă. 

— Ce mai e? 

— Ce s-a întâmplat pe Calpurnia! Să nu minţi! spuse 
pironindu-şi privirea în ochii lui Elizabeth, fără a clipi. 

Elizabeth îşi încordă muşchii abdomenului pentru a-şi 
ascunde orice reacţie la această întrebare. Ştia că adevărul ai 
putea fi tot ce i-a mai rămas. 

— Nu înțeleg. 

— Minti! 

— Ín legáturá cu ce? Am primit o telegramá de la un 
individ pe nume Boutier, în legătură cu moartea lui 
Cartwright. 

— Încetează! spuse aplecându-se în față. Nu te-ai fi ostenit 
să lansezi povestea cu retragerea ta la Mănăstirea din York 
dacă nu s-ar fi întâmplat ceva. Vreau să ştiu unde este? 

— Cine? Cartwright? 

— Ai grijă! 

— Habar n-am despre ce vorbeşti! 

— Un om a dispărut de pe vas! Se spune că a căzut peste 
bord. 

— A, da. Îmi amintesc... Şi ce legătură are asta cu mine? 
spuse cu inocentă în ochi. 

Nici unul din ei nu făcu vreo mişcare. 

— Nu ştii nimic despre acest incident? 

— N-am spus asta. 

— Dar ce-ai spus? 

— Au fost unele zvonuri. Din surse demne de încredere. 

— Ce zvonuri? 

Bătrâna cântări în minte câteva răspunsuri. Ştia că 
răspunsul ei trebuia să sune sincer, fără nici un fel de erori 
de exprimare sau de comportament. Pe de altă parte, ceea ce 
avea să spună trebuia să reflecte limitele vagi ale barfei. 

— Că individul era beat şi cu chef de ceartă. Că a fost o 
luptă în hol... A trebuit să fie îmblânzit şi apoi cărat la el în 


cabină. După aceea, a încercat sá se întoarcă si a căzut peste 
balustradă. Îl cunoşteai? 

O undă de uşurare îi învălui răspunsul lui Scarlett. 

— Nu, nu era de-al nostru. 

Era nemulțumit, dar nu mai insistă. Pentru prima oară 
după o perioadă de câteva minute, îşi luă privirea de la ea. 
Era adâncit în gânduri. În cele din urmă, vorbi. 

— O ultimă chestiune. Tu ai pornit în căutarea fiului 
dispărut... 

— Am pornit în căutarea unui hot! îl intrerupse ea cu 
asprime. 

— Fie cum vrei tu. Se mai poate spune şi altfel, că am 
devansat calendarul. 

— Asta nu-i adevărat! Ai furat de la Scarlatti. Ceea ce-ţi era 
destinat trebuia folosit în legătură cu Scarlatti Industries! 

— lar pierzi vremea. 

— Am vrut să clarific acest punct. 

— Punctul este că tu te-ai pornit să mă găseşti şi ai reuşit. 
Eşti de acord cu mine? 

— De acord. 

— Acum iti cer să nu spui nimic, să nu faci nimic şi să te 
întorci la New York. În plus, să distrugi orice scrisori sau 
instrucțiuni pe care eventual le-ai lăsat în privința mea. 

— Astea sunt nişte cerințe imposibil de realizat! 

— În acest caz, voi da imediat ordinele care se impun, 
familia Scarlatti e moartă! Du-te la biserica ta si pune-i să-ţi 
spună cum s-au spălat în sângele mielului! 

Ulster Scarlett se ridică brusc de pe canapeaua victoriană 
şi înainte ca bătrâna să-şi poată întoarce privirea pentru a-l 
urmări, el şi ajunsese la telefon. Nu manifestă nici cea mai 
mică ezitare. Ridică telefonul fără a o privi şi aşteptă ca 
centralista să răspundă. 

Bătrâna se ridică greoi. 

— Nu! 

Se întoarse s-o privească. 

— De ce nu? 


— Am să fac ce-mi ceri! 

Puse telefonul la loc. 

— Eşti sigură? 

— Sunt sigură. 

Învinsese. 

Ulster Scarlett zambi cu buzele lui diforme. 

— Atunci afacerea noastră este încheiată. 

— Nu tocmai. 

Acum, Elizabeth va încerca ceva, fiind însă conştientă ca 
încercarea asta s-ar putea să o coste viata. 

— Ei? 

— Aş vrea să emit nişte ipoteze, doar un minut. 

— În legătură cu ce? 

— De dragul de a discuta. Ce se întâmplă dacă mă decid să 
stric înțelegerea noastră? 

— Cunosti consecinţele. N-ai să te poţi ascunde de noi, nici 
măcar o clipă. 

— Totuşi, timpul ar putea fi de partea mea. 

— Titlurile de proprietate au fost vândute. N-are rost să te 
gândeşti la asta. 

— M-am gândit eu că le-ai vândut, altfel n-ai fi venit aici. 

— Corect. Continuă. 

— Sunt sigură că dacă tu nu te-ai gândit la asta, se poate 
să-ți fi spus cineva că singurul mod inteligent de a vinde acele 
titluri era pe bani gheață, dar la o valoare diminuată. 

— Nu a fost nevoie să-mi spună cineva. 

— Acum e rândul meu să-ți pun o întrebare. 

— Dă-i drumul. 

— Crezi că e foarte dificil să se dea de urma depunerilor, 
aurului sau altele, de asemenea valoare? Unde se află 
singurele bănci din lume dornice sau chiar capabile de astfel 
de depuneri? 

— Cunoastem amândoi răspunsul. Codificat, numerotat, 
imposibil. 

— Şi în care din marile concerne bancare din Elveţia există 
incoruptibili? 


Fiul ei se opri şi o privi cu coada ochilor lui fără pleoape. 

— Acum tu eşti nebună, răspunse el calm. 

— Ba deloc. Gándesti în clisee, Ulster... Foloseşti sume 
mari de bani, dar gândeşti în clisee... în sălile de marmură 
din Berna si Zurich se zice că se poate obține suma de un 
milion de dolari americani pentru un schimb confidential de 
informaţii... 

— Şi ce câştigi din asta? 

— Date!... Nume! Persoane! 

— Mă faci să râd. 

— Râsul o să-ţi fie de scurtă durată!... Este evident că ai 
asociați; ai nevoie de ei. Amenintarile tale o dovedesc din plin 
şi sunt sigură că îi plăteşti bine... Problema e - atunci când îi 
voi cunoaşte pe ei si ei pe mine — vor putea ei să reziste 
tentatiei prețului meu? Desigur, nu poţi niciodată să fii sigur! 
Aici, nu se mai pune problema că nu ne interesează banii. 

Fata grotesca se schimonosi si mai mult când gura diforma 
scoase un râset ragusit şi labartat. 

— Am aşteptat ani de zile să-ți spun că teoriile tale 
măsurate cu rigla de calcul put! Manevrele tale imputite stau 
terminat! Până acum ai făcut ce-ai vrut! Dar s-a terminat! 
Gata! S-a dus!... Cine te crezi, să manipulezi totul? Tu şi cu 
bancherii tăi care te servesc! Imputitii tăi de jidani! Esti 
terminată! Te-am urmărit cu atenţie! Neamul tău e mort!... Să 
nu-mi vorbeşti tu de asociaţii mei. Ei nu s-ar atinge de tine 
sau de banii tăi! 

Bărbatul în negru îşi iesise din fire. 

— Tu crezi asta? 

Elizabeth nu se mişcă. Pusese o întrebare simplă. 


— Absolut! 
Rănile nevindecate ale lui Ulster Scarlett deveniseră 
stacojii. 


— Cu noi este altceva! Si tu nu ne poti face nici un rau! 
Nici unuia dintre noi! Noi nu putem fi cumparati! 

— Dar - ca şi în cazul scrisorilor de la banca — va trebui sa 
recunosti că aş putea fi supărătoare. Numai că într-o măsură 


mult mai mare ca în primul caz. Vrei să-ți asumi acest risc? 

— În acest caz, semnezi unsprezece condamnări la moarte! 
O înmormântare în masă! Asta e ceea ce vrei tu, mamă? 

— Răspunsul la întrebarea ta ca şi la a mea se pare că este 
nu. Asta este o înțelegere mult mai rațională. 

Omul-mască, îmbrăcat în negru, făcu o pauză şi apoi vorbi 
calm, precis. 

— Tu nu te poţi compara cu mine. Nici măcar o clipă să nu 
ti imaginezi aşa ceva! 

— Ce s-a întâmplat, Ulster? Ce s-a intámplat?... De ce? 

— Nimic şi totul! Eu fac ceea ce nici unul din voi nu e în 
stare să facă! Ceea ce trebuie făcut! Si tu nu poți face! 

— Crezi că eu... sau noi... dorim asta? 

— Mai mult decât orice pe lume. Dar nu ai curajul! Eşti 
slabă! 

Telefonul sună, străpungând aerul. 

— Nu te obosi să răspunzi, spuse Ulster. O să sune numai 
o dată. E doar un semnal că nevastá-mea - târfa devotată — si 
noul ei tovarăş de pat au plecat de la Claridge. 

— Atunci înseamnă că şedinţa noastră se suspenda. 

Constată, spre marea ei uşurare, că el acceptă. Mai 
observă că, într-o asemenea situaţie, el era periculos. 
Deasupra ochiului drept îi apăru o pată. Îşi întinse din nou 
degetele cu o mişcare lentă, deliberată. 

— Tine minte ce ţi-am spus. O singură greşeală... 

Ea nu-l lăsă să termine. 

— Tine minte cine sunt eu, tinere! Vorbesti cu soția lui 
Giovanni Merighi Scarlatti! Nu-i nevoie sá te repeti. Ai obtinut 
intelegerea pe care ai vrut-o. Vezi-ti de treburile tale murdare. 
Nu mă mai interesează persoana ta! 

Omul în negru se îndreptă în grabă spre uşă. 

— Te urăsc, mamă. 

— Sper să obţii tot atât de la cei pe care-i urăşti, într-un fel 
pe care tu n-ai să-l înţelegi niciodată! 

Ulster deschise şi se strecură afară, trântind usa cu zgomot 
în urma sa. 


Elizabeth Scarlatti rămase lângă fereastră si trase 
draperiile. Se lipi de sticla rece ca să se sprijine. Londra 
dormea şi numai câteva lumini răzlețe îi marcau suprafața de 
beton. 

Ce naiba făcuse el? Dar mai ales, cine-i acordase atenție? 
Ceea ce-ar fi trebuit să fie o simplă oroare s-a transformat în 
teroare, pentru că el deținea arma. Arma puterii, pe care ea şi 
Giovanni i-o asiguraserá cu nevinovăție şi eficiență. Ei, într- 
adevăr, nu puteau fi cumpăraţi. 

Lacrimi începură să-i curgă din ochii ei bătrâni şi acea 
conştiinţă interioară, care chinuie cumplit toate ființele 
umane, o luă prin surprindere. Nu mai plânsese de peste 
treizeci de ani. 

Elizabeth plecă de la fereastră şi începu să umble prin 
cameră. Trebuia să chibzuiască bine. 


Capitolul 28 


Íntr-o camerá din Ministerul de Interne, James Derek 
scoase un dosar. ,Jacques-Louis Bertholde, al patrulea 
marchiz de Chatellerault.” 

Custodele dosarului intră în camera. 

— Salut, James. Văd că lucrezi târziu azi. 

— Mă tem că da, Charles. lau o copie. Ai primit cererea 
mea? 

— E aici. Completează formularul şi iti semnez. Dar mai 
repede, te rog. Fac o partidă de cărți la mine în birou. 

— Repede şi simplu. Americanii îi bănuiesc pe cei de la 
ambasada lor de a fi vândut aici titluri de proprietate, în 
secret. Acest Bertholde se mişcă în cercuri diplomatice. S-ar 
putea să existe o legătură cu amicul Scarlatti. 

Custodele dosarului notă ceea ce trebuia. 

— Când s-au întâmplat toate astea? 

— Cam acum un an, după câte înţeleg. 

Custodele se opri din scris şi se uită la James Derek. 

— Acum un an? 

— Da. 

— Si americanul vrea să confrunte personalul de la 
ambasadă acum? Aici? 

— Exact. 

— E pe celălalt mal al Atlanticului. Tot personalul de la 
ambasada americană a fost transferat cu patru luni în urmă. 
Acum nu mai e nimeni acolo, nici măcar o secretară, nimeni 
din cei care au fost în Londra acum un an. 

— Foarte ciudat, spuse Derek calm. 

— Se pare că prietenul tau din America nu prea tine 
legătura cu Departamentul de Stat american. 

— Ceea ce înseamnă că minte. 

— Ceea ce înseamnă că da. 


Janet şi Matthew, râzând, ajunseră la etajul şapte, ieşiră 
din lift şi o porniră pe coridor spre apartamentul lui 
Elizabeth. Aveau de mers circa treizeci de metri, distanță pe 
care o parcurseră oprindu-se de patru ori ca să se imbratiseze 
şi să se sărute. 

Fata scoase o cheie din poşetă şi i-o dădu inspectorului. 

El o băgă în broască şi simultan răsuci mânerul, dar fără a 
întoarce cheia. Uşa se deschise şi într-o fracțiune de secundă 
inspectorul se trezi din beţie. 

Practic, dădu buzna în cameră. 

Elizabeth Scarlatti stătea pe canapeaua victoriană în 
lumina difuză dată de singura veioză aprinsă. Nu făcu nici o 
mişcare, decât că se uită la Canfield şi la nora ei. 

— V-am auzit în hol. 

— V-am spus să incuiati uşile! 

— Îmi pare rău, am uitat. 

— Ba n-aţi uitat deloc! Am aşteptat până când am auzit 
zgomotul zăvorului şi siguranței. 

— Am cerul nişte cafea. 

— Şi unde-i tava? 

— În dormitorul meu, care presupun că este personal. 

— Să nu va-nchipuiti aşa ceva! Inspectorul se năpusti spre 
uşa dormitorului. 

— Îmi cer iar scuze. Am sunat şi le-am cerut să vină s-o ia. 
Sunt cam zăpăcită. lartă-mă. 

— De ce? Ce s-a întâmplat? 

Elizabeth Scarlatti gândi repede şi îşi privi nora în timp ce 
vorbi. 

— Am primit un telefon care m-a tulburat. O problemă de 
afaceri care n-are absolut nici o legătură cu tine. Presupune o 
mulțime de bani şi trebuie să iau o hotărâre înainte de 
deschiderea bursei de la Londra, spuse şi îl privi pe inspector. 

— Aş putea să ştiu ce este atât de important încât să nu- 
mi urmați instrucţiunile? 

— Câteva milioane de dolari. Poate n-ar fi rău să mă 
asculti. Daca Scarlatti Industries va încheia achiziționarea 


restului de titluri de creanta convertibile de la Sheffield 
Cutlery si apoi le va transforma, va putea obtine controlul 
asupra companiei. 

Încă nesigur, inspectorul întrebă: 

— Şi de ce e chestia asta atât de... tulburătoare? 

— Deoarece compania pierde constant bani. 

— Atunci, nu cumpăraţi şi gata. Şi n-o sa mai stati trează 
toată noaptea. 

Bătrâna îi aruncă o privire rece. 

— Sheffield Cutlery este una dintre cele mai vechi şi mai 
bune firme din Anglia. Produsele sale sunt superbe. Problema 
nu o constituie conducerea şi nici condițiile de muncă, ci un 
aflux masiv de imitații japoneze. Important este dacă masa de 
cumpărători va învăţa cu timpul să se reorienteze. 

Elizabeth Scarlatti se ridică de pe canapea şi se duse în 
dormitor, închizând usa în urma ei. 

Inspectorul se întoarse spre Janet Scarlett. 

— Aşa face mereu? Nu are consilieri? 

Dar Janet nu-şi putea lua privirea de la uşa dormitorului. 
Îşi scoase haina şi se apropie de inspector. Vorbi calm. 

— Nu spune adevărul. 

— De unde ştii? 

— Din felul cum m-a privit când vorbea cu tine. Încerca să- 
mi spună ceva. 

— Ce anume? 

Fata dădu din umeri nerăbdătoare şi continuă să 
vorbească în şoaptă. 

— Nu ştiu, dar înţelegi ce vreau să spun. Eşti într-un grup 
de oameni şi deodată începi să spui o minciună gogonată, sau 
să exagerezi lucrurile si în acest timp te uiţi la soțul tau, sau 
la un prieten care ştie despre ce-i vorba... şi ei înțeleg că nu 
trebuie să te contrazică... 

— Mintea în legătură cu compania de care vorbea? 

— A, nu. Asta-i adevărat. Chancellor Drew încearcă de luni 
de zile s-o convingă să cumpere firma asta. 

— De unde ştii? 


— Ea a refuzat deja. 

— Atunci de ce a mintit? 

Când Canfield se pregătea să se aşeze, privirea îi fu atrasă 
de husa din pânză de la scaun. La început nu-i dădu atenție, 
dar pe urmă o privi din nou. Materialul era mototolit de parcă 
ar fi fost stors sau strâns grămadă. Era ceva neobişnuit 
pentru un set imaculat. Privi mai atent. Tesátura era ruptă si 
se observau clar nişte urme de degete. Oricine îşi înfipsese 
degetele în scaun, o făcuse cu forță, nu glumă. 

— Ce este, Matthew? 

— Nimic. Dă-mi ceva de băut, te rog. 

— Sigur, iubitule. 

Ea se duse la bar, în timp ce Canfield ocoli scaunul şi se 
opri la fereastră. Fără a avea ceva în minte, trase perdelele şi 
controlă fereastra. Desfăcu închizătoarea şi deschise partea 
din stânga. Văzu ceea ce începuse să caute. Lemnul era 
zgâriat în jurul cârligului. Pe pervaz observă că vopseaua avea 
urme de la un obiect greu, probabil o gheată cu talpă de 
cauciuc, sau un pantof cu talpă de crep. Nu de piele; nu erau 
zgârieturi pe vopsea. Deschise şi partea din dreapta a ferestrei 
şi privi afară. Sub ei mai erau şase etaje; deasupra, încă două 
până la ceea ce-şi amintea că era un acoperiş foarte înclinat. 
Închise fereastra şi o încuie. 

— Ce naiba tot faci? 

— Am avut un oaspete. Un musafir nepoftit, am putea zice. 

Fata ingheta. 

— O, Doamne! 

— Nu te speria. Soacra ta n-ar face un lucru prostesc. Fii 
sigură. 

— Încerc. Ce-ai de gând să faci? 

— Să descopăr cine a fost. Acum, încearcă să te stapanesti. 
O să am nevoie de tine. 

— De ce ea n-a spus nimic? 

— Nu ştiu, dar s-ar putea să aflu. 

— Cum? 

— Mâine dimineaţă, probabil că o să aducă iar în discuţie 


afacerea Sheffield. Dacă se va întâmpla asa, spune-i că tii 
minte cá a refuzat s-o cumpere pentru Chancellor. Va trebui 
să-ți dea o explicaţie. 

— Dacă mama Scarlatti nu vrea sá vorbească, nu va vorbi. 
Asta ştiu sigur. 

— În acest caz, să nu insisti. Dar va trebui, totuşi, să 
spună ceva. 


Deşi era aproape ora trei noaptea, în hol mai era încă o 
mulțime de rataciti rămaşi de la petrecerile târzii. Unii dintre 
ei erau îmbrăcați în haine de seară, alții se clătinau pe 
picioare şi chicoteau, toți erau cuprinşi de o oboseală plăcută. 

Canfield se duse la receptioner şi îi vorbi pe un ton amabil, 
prietenos. 

— Ascultă, amice, am o mică problemă. 

— Da, domnule. Vă putem fi de folos? 

— Da, e o problemă cam delicată... Eu călătoresc împreună 
cu doamna Elizabeth Scarlatti şi fiica ei... 

— A, da, aşa e. Domnul... Canfield, da? 

— Da. Ei, femeia îmbătrâneşte, ştii cum e şi cei de 
deasupra petrec până la ore târzii. 

Funcţionarul, care cunoştea legenda averii Scarlatti, se 
pierdu în scuze. 

— Îmi pare îngrozitor de rău, domnule Canfield. Mă duc eu 
acolo imediat. Este foarte jenant. 

— O, nu, te rog, acum e linişte. 

— Atunci vă asigur că nu se va mai repeta. Cred că sunt 
foarte zgomotosi. Aşa cum sunt sigur că vă dati seama ca 
Savoy este una din cele mai sănătoase construcții. 

— Banuiesc ca ei tin ferestrele deschise, dar te rog sa nu 
spui nimic. Ea s-ar supăra pe mine dacă ar afla că am 
discutat cu dumneata despre asta... 

— Nu înţeleg, domnule. 

— Spune-mi mie cine stă acolo şi am să vorbesc chiar eu 
cu ei. Ştii cum, aşa, prieteneste, la un pahar de băutură. 

Funcţionarul fu nemaipomenit de fericit de soluția găsită 


de american. 

— Pai, dacá insistati, domnule... La etajul opt partea 
vesticá locuiesc vicontele si vicontesa de Roxbury, un cuplu 
fermecător si destul de în vârstă, cred. Pare ciudat, dar cine 
ştie, poate că se tin de distracții. 

— Dar deasupra lor cine stă? 

— Deasupra lor, domnule Canfield? Nu cred... 

— Spune-mi, totuşi. 

— Păi, la nouă, în partea vestică stă... 

Funcţionarul dădu pagina. 

— Nu e ocupat, domnule. 

— Nu e ocupat? Asta e ceva neobişnuit pentru această 
perioadă a anului, nu-i aşa? 

— De fapt, nu e disponibil, domnule. Acest apartament a 
fost închiriat pe toată luna pentru întâlniri de afaceri. 

— Vrei să spui că nu stă nimeni acolo noaptea? 

— Ei au dreptul ăsta, dar până acum nu s-a întâmplat să 
stea noaptea. 

— Cine l-a închiriat? 

— Firma este Bertholde et Fils. 


Capitolul 29 


Telefonul de lângă palul lui James Derek sună strident, 
trezindu-l. 

— Sunt Canfield. Am nevoie de ajutor si problema nu 
suportă amânare. 

— Poate că asta-i părerea ta. Care-i treaba? 

— Apartamentul Scarlatti a fost spart. 

— Cum? Şi hotelul ce spune? 

— Ei nu ştiu nimic. 

— Cred sincer că ar trebui să le spui. 

— Nu-i chiar aşa de simplu. Ea nu vrea să recunoască. 

— Asta-i treaba ta. De ce mă suni pe mine? 

— Cred că-i speriată... A oferit o altă poveste. 

— Dragul meu, ea are camerele la etajul şapte! Cred că 
fabulezi! Sau poate că răufăcătorii zboară! 

Americanul tăcu atât cât să-i dea englezului de înțeles ca 
nu era deloc amuzat. 

— Ei şi-au închipuit că ea n-o să deschidă uşa, ceea ce, în 
sine, este adevărat. Oricine a fost vizitatorul, el a coborât din 
una din camerele de deasupra şi a deschis fereastra cu o 
lamă de cuţit. Ai mai aflat ceva despre Bertholde? 

— la-le pe rând. 

Derek începea să-l ia pe Canfield în serios. 

— Tocmai asta e. Cred că-i acelaşi lucru. Compania lui 
Bertholde a închiriat camerele de la etajul nouă. 

— Poftim? 

— Exact cum auzi. Pentru o lună. Nici mai mult, nici mai 
putin decât întâlniri zilnice de afaceri. 

— Cred că ar fi mai bine să stăm de vorbă. 

— Tipa ştie de asta şi e înspăimântată. Ai putea să plasezi 
doi oameni de-ai tăi acolo? 

— Crezi că-i necesar? 

— Nu chiar. Dar nu mi-ar plăcea să mă insel. 


— Foarte bine. Le voi spune că-i vorba de bănuiala că va 
avea loc un furt de bijuterii. Oamenii nu vor fi în uniformă, 
bineînţeles; unul pe culoar, unul în stradă. 

— Iti mulțumesc. Ai început sá te trezesti? 

— Am început, dracu’ să te ia! Sunt la tine în jumătate de 
oră. Cu tot ce-am reuşit să aflu despre Bertholde. Şi cred c-ar 
fi bine să aruncăm o privire în apartamentul lor. 


Canfield ieşi din cabina telefonică şi o porni înapoi spre 
hotel. Oboseala începea să-şi facă efectul şi ar fi dorit să se 
afle într-un oraş american unde se poate bea cafea în localuri 
deschise toată noaptea. Englezii se înşeală dacă se cred aşa 
de civilizati. Nimeni nu este civilizat iară localuri de noapte. 

Intră în holul somptuos şi observă că ceasul de deasupra 
receptiei arăta ora patru fără un sfert. Se îndreptă spre 
lifturile vechi. 

— A, domnule Canfield! strigă receptionerul alergând. 

— Ce e? 

Canfield nu se gândea decât la Janet şi inima i se opri. 

— Imediat dupa ce ati plecat, domnule! La nici două 
minute după ce ati plecat!... Foarte neobişnuit la această oră 
din noapte... 

— Despre ce naiba vorbeşti? 

— A sosit această telegramă pentru dumneavoastră, spuse 
receptionerul şi-i dădu un plic. 

— Mulţumesc, zise Canfield uşurat, luând telegrama şi 
intrând în liftul cu grilaj exterior. De îndată ce acesta porni, 
pipăi plicul cu degetele. Era gros. Benjamin Reynolds, fie că i- 
a trimis un rezumat lung, fie o cantitate considerabilă de 
informaţii pe care să le decodifice el. Spera doar să le poată 
termina înainte de sosirea lui Derek. 

Canfield intră în cameră, se aşeză pe scaun lângă un 
lampadar şi desfăcu telegrama. 

Nu era nevoie de decodificare. Totul era scris într-un limbaj 
simplu de afaceri şi uşor de înţeles dacă îl raportai la situația 
actuală. Canfield separă paginile. Erau trei. 


REGRET SÁ TE ANUNT DE RAWLINS THOMAS SI 
LILLIAN ÎNTR-UN ACCIDENT DE MAŞINĂ REPET 
ACCIDENT ÎN MUNŢII POCONO STOP AMÂNDOI SUNT 
MORŢI STOP ŞTIU CĂ ASTA O S-O TULBURE PE BUNA 
TA PRIETENĂ E.S. STOP ITI RECOMAND SĂ FII 
ALĂTURI DE EA ÎN ACEST NECAZ STOP ÎN AFACEREA 
WIMBLEDON STOP NOI NU AM PRECUPETIT NICI UN 
EFORT DIN NOU NU AM PRECUPETIT NICI UN EFORT 
ÎN CE-I PRIVEŞTE PE FURNIZORII NOŞTRI ENGLEZI 
PENTRU A OBȚINE COTELE MAXIME DE MARFA STOP 
EI ÎNȚELEG PROBLEMELE NOASTRE REFERITOARE 
LA EXPORTURILE SCANDINAVE STOP El SUNT GATA 
SĂ TE AJUTE ÎN NEGOCIERILE TALE PENTRU 
REDUCERI CONVENABILE LA ACHIZIȚII MAXIME STOP 
LI S-A SPUS DESPRE CONCURENȚII NOŞTRI DIN 
ELVEŢIA DIN NOU ELVEŢIA ŞI COMPANIILE REPET 
COMPANIILE IMPLICATE STOP EI ŞTIU DE CELE TREI 
FIRME ENGLEZEŞTI CONCURENTE STOP ITI VOR 
ACORDA TOT AJUTORUL ŞI NOI AŞTEPTĂM CA TU SĂ 
TE CONCENTREZI DIN NOU SĂ TE CONCENTREZI 
ASUPRA INTERESELOR NOASTRE ÎN ANGLIA STOP NU 
DIN NOU NU ÎNCERCA SĂ-I SUBLICITEZI PE 
CONCURENȚII NOŞTRI DIN ELVEŢIA STOP NU TE 
AMESTECA STOP NIMIC NU SE POATE FACE ACUM 
STOP. 


J. HAMMER WIMBLEDON NEW YORK 


Canfield îşi aprinse o ţigară de foi şi puse cele trei hârtii pe 
jos, între picioarele desfăcute. Le privi atent. Hammer era 
numele codificat al lui Reynolds, pentru mesajele trimise 
inspectorilor de teren, atunci când considera conţinutul de 
cea mai mare importanță. Expresia din nou era folosită pentru 
a accentua pozitiv. Cuvântul repet era folosit pentru o simplă 
inversare. Înţelesul era invers decât ce spunea el. 


Deci, familia Rawlins — Canfield trebui sá se gândească o 
clipă înainte să-şi aducă aminte că cei doi Rawlins erau socrii 
lui Boothroyd - fusese ucisă. Nu fusese un accident. Si 
Reynolds se temea pentru viata lui Elizabeth Scarlatti. 

Washington-ul ajunsese la o înţelegere cu guvernul britanic 
pentru a obține o colaborare neobişnuită — fără a precupeti 
vreun efort — şi în schimb, le-a spus englezilor despre titlurile 
din Suedia şi despre terenurile achiziționate în Elveţia, care 
se presupune că au legătură. Şi totuşi, Reynolds nu le-a spus 
cine sunt cei din Zurich. Le-a spus doar de existenţa lor şi că 
pe listă se află şi trei englezi renumiți. Canfield îşi aminti 
numele lor — Masterson, celebru in India; Leacock de la Bursa 
engleză; şi Innes-Bowen, magnatul textilelor. 

Principalele puncte asupra cărora Hammer insista erau ca 
el s-o apere pe Elizabeth şi să nu se ducă în Elveţia. 

Auzi o bătaie uşoară în uşă. Canfield adună foile şi le puse 
în buzunar. 

— Cine e? 

— Muschi-de-pamant, dracu’ să te ia! Caut un pat în care 
să mă culc. Accentul clar britanic îi aparținea, desigur, lui 
James Derek. 

Canfield deschise usa şi englezul intră fără alte formule de 
salut. Aruncă plicul pe pat, pălăria pe birou şi se aşeză pe cel 
mai apropiat scaun. 

— Îmi place pălăria ta, Derek. 

— Mă rog să mă păzească să nu fiu arestat. Un londonez 
care dă târcoale hotelului Savoy la această oră trebuie să aibă 
un aer de imensă respectabilitate. 

— Chiar ai aerul, crede-mă. 

— Nu cred nici o iotă din ce spune unul ca tine care n-are 
somn. 

— Să-ţi dau un whisky? 

— O, nu!... Doamna Scarlatti nu ţi-a spus nimic? 

— Nimic. Mai putin decât nimic. A încercat sá mă deruteze. 
Apoi, pur şi simplu a tăcut şi s-a încuiat în dormitor. 

— Nu pot să cred. Credeam că voi doi lucraţi împreună. 


Derek scoase o cheie de hotel prinsă de un suport de lemn 
cu o eticheta de identificare. 

— Am avut o discuţie cu prostănacul de la recepție. 

— Te poţi încrede in el? 

— Nu contează. E un şperaclu şi el crede că mă ocup de o 
petrecere de la etajul doi. 

— Atunci am să merg. Aşteaptă-mă, te rog. Trage un pui de 
somn. 

— Stai asa. Tu esti, evident în legătură cu doamna 
Scarlatti. Aşa că am să plec singur în recunoaştere. 

Inspectorul şovăi. Era ceva adevăr în ce spunea Derek. 
Mânui că detectivul englez era mult mai priceput în astfel de 
treburi decât el. Pe de altă parte, el nu era sigur că poate avea 
încredere în acest individ. Şi nici nu era pregătit să-i spună 
prea multe şi să lase guvernul britanic să hotărască. 

— Foarte mult curaj din partea ta, Derek, dar nu-ţi pot 
cere asta. 

— Nu-i deloc curaj. Prea multe explicaţii sub Ordinul 
Străinilor. 

— Cu toate astea, aş prefera să merg şi eu. Sincer să fiu, tu 
nu ai motive să te implici. Ti-am cerut ajutorul, dar nu ţi-am 
cerut să faci şi treaba în locul meu. 

— Hai să facem un compromis. În favoarea mea. 

— De ce? 

— E mai sigur. 

— Ai câştigat un punct. 

— Am să intru eu primul, iar tu aştepţi pe hol, lângă lift. 
Am să controlez camerele şi apoi am să le chem. 

— Cum? 

— Cu cât mai putin efort. Probabil un fluierat scurt. 


Canfield auzi fluieratul scurt şi ascuţit şi plecă repede pe 
hol până la apartament. 

Închise uşa şi se duse pe urma lanternei. 

— Totul e în regulă? 

— E un apartament de hotel bine întreţinut. Poate nu atât 


de ostentativ ca cele americane, dar mult mai intim. 

— E încurajator. 

— Mai mult decât iti închipui. Mie nu-mi place deloc acest 
gen de muncă. 

— Credeam că cei ca tine sunt renumiți pentru asta. 

Această conversaţie măruntă acoperi începutul perchezitiei 
lor rapide, dar amănunțite. Planul apartamentului era identic 
cu apartamentul Scarlatti aflat cu două etaje mai jos. Dar, în 
locul mobilei de acolo era o masă lungă în centrul camerei 
principale, cu circa douăsprezece scaune de jur împrejur. 

— Masă de şedinţe, presupun, spuse Derek. 

— Hai să ne uităm la fereastră. 

— Care? 

Canfield se gândi. 

— Aici, spuse şi se îndreptă spre fereastra glisantă aflată 
chiar deasupra celei a lui Elizabeth Scarlatti. 

— Bine ales. Uite, spuse englezul conducându-l pe Canfield 
cu lanterna. Pe pervazul de lemn era o zgarietura proaspătă 
care strápunsese vopseaua şi ajunsese până la fibra 
lemnului. Acolo unde lemnul ajungea la tencuiala din exterior 
era vizibil un semicerc asemănător care pătrunsese prin 
straturile de murdărie şi transformase culoarea neagră a 
tencuielii într-un gri-deschis. Crestătura avea aproximativ 
patru centimetri grosime şi era evident, cauzată de frecarea 
unei funii late. 

— Oricine a fost, e pisică, spuse Canfield. 

— Hai să aruncám o privire în jur. 

Cei doi se duseră mai întâi în dormitorul din stânga şi 
văzură un pat dublu complet aranjat. Birourile erau goale, iar 
pe ele nu erau decât hârtii şi stilouri. În dulapuri se aflau 
doar umerase şi cutii de pantofi. Baia era curată lună si 
obiectele sanitare străluceau. Al doilea dormitor, aflat în 
dreapta era la fel, cu excepţia cuverturii de pe pat care era 
răvăşită. Cineva dormise sau se odihnise pe ea. 

— O statură mare. Probabil un metru optzeci sau peste, 
spuse englezul. 


— De unde stii? 

— După urma fundului. Uite aici, mai jos de jumătatea 
patului. 

— Nu mi-ar fi trecut prin cap. 

— N-am nimic de zis. 

— Poate că a stat aşezat. 

— Am spus poate. 

Inspectorul deschise uşa debaralei. 

— Hei, luminează aici. 

— Poftim. 

— Iat-o! 

Jos, în debara, era o funie strânsă neglijent. Văzu pe funie 
trei fâşii late de piele prinse cu nişte cleme metalice. 

— E un dispozitiv folosit în alpinism, spuse agentul englez. 

— Pentru alpinism? 

— Exact. Foarte sigur. Profesioniştii nu l-ar folosi. E 
nesportiv. Se foloseşte în special pentru operaţiuni de salvare. 

— Dumnezeu să-i binecuvânteze. E bun pentru 
escaladarea pereţilor la Savoy? 

— Minunat. Foarte rapid şi sigur. Ai avut dreptate. 

— Hai să plecăm de-aici, spuse Canfield. 

— Am să accept acum băutura aia. 

— Plăcerea e de partea mea, spuse Canfield ridicându-se 
de pe pat cu greutate. Whisky cu sifon, prietene? 

— Mulţumesc. 

Americanul se duse până la o masuta aflată lângă fereastră 
care-i servea drept bar şi turna două porții mari de whisky în 
pahare. Îi dădu unul lui James Derek şi-l ridică pe-al lui pe 
jumătate într-un toast. 

— Faci treabă bună, James. 

— Şi tu eşti bun. Ştii, m-am gândit că s-ar putea să ai 
dreptate că ai luat dispozitivul. 

— Nu poate decât să creeze confuzie. 

— Asta spun şi eu. Ar putea fi de folos... E un dispozitiv 
foarte americănesc. 

— Nu înțeleg. 


— Nimic personal. Numai că voi, americanii sunteți atât de 
conştiincioşi cu echipamentele, dacă pricepi ce vreau să spun. 
Când vanati păsări in Scotia, carati cu voi pe câmp tunuri de 
calibru mare... Cand pescuiti in sudul Scotiei, aveti sase sute 
de petarde in cutia cu unelte. Simtul sportiv al americanului 
este egalat de abilitatea de a stăpâni sportul cu 
cumpărăturile, nu cu priceperea lui. 

— Dacă asta e ora la care trebuie criticati americanii, ar 
trebui să obţii acces la radio. 

— Te rog, Matthew. Încerc să-ţi spun că eu cred că ai 
dreptate. Cel care a intrat în apartamentul Scarlatti era 
american. Noi putem verifica dispozitivul cu cineva de la 
ambasada voastră. Nu ţi-a trecut prin cap? 

— Ce să facem? 

— Ambasada voastră. Dacă e cineva de la ambasada 
voastră. Cineva care-l cunoaşte pe Bertholde. Cei pe care-i 
suspectezi că sunt implicaţi în problema titlurilor de 
proprietate... Chiar si un dispozitiv pentru alpiniști trebuie 
manipulat de un alpinist instruit. Câţi alpinişti pot exista la 
ambasada voastră? Scotland Yard-ul ar putea afla într-o 
singură zi. 

— Nu... Ne ocupăm noi de asta. 

— Asta-i pierdere de timp, ştii bine. La urma urmei, 
personalul de la ambasadă are dosare ca şi Bertholde. Câţi 
din ei sunt alpinisti? 

Inspectorul îi întoarse spatele lui James Derek şi umplu 
din nou paharele. 

— Asta ar plasa problema în competenţa poliției. Şi noi nu 
vrem asta. Vom face noi investigațiile. 

— Cum vrei. Trebuie să-i dati rapid de urmă. 

— O să-i dăm. 

Canfield se duse spre pat şi se aşeză. 

— Spune-mi, zise englezul, terminându-şi băutura, ai o 
listă actuală cu personalul de la ambasadă? Adică, la zi? 

— Sigur că da. 

— Şi eşti absolut sigur că membrii ambasadei care 


lucreazá acum acolo sunt implicati in escrocheria cu titlurile 
de anul trecut? 

— Da. Ti-am spus asta. Cel putin asa crede Departamentul 
de Stat. Aş vrea să nu mă mai pisezi cu asta. 

— Nu te mai pisez. E târziu şi am o mulțime de lucrări pe 
birou pe care le-am neglijat. 

Detectivul englez se ridică de pe scaun şi se duse la brioul 
pe care-şi lăsase pălăria. 

— Noapte buna, Canfield. 

— A, pleci?... Ai găsit ceva în dosarul Bertholde? Am să-l 
citesc şi eu, dar acum sunt frânt. 

James Derek stătea lângă uşă privindu-l pe inspectorul 
epuizat. 

— Sunt sigur că o problemă o să te intereseze... Poate mai 
multe, dar una îmi vine acum în minte. 

— Care? 

— Printre pasiunile sportive ale marchizului se află si 
alpinismul. Sportivul nostru este, de fapt, membru al 
Clubului Matterhom. El este, de asemenea, unul din puţinele 
sute de persoane care au escaladat panta nordică a muntelui 
Jungfrau. Şi ăsta nu-i putin lucru, cred eu. 

Canfield se ridică furios şi ţipă la englez. 

— Şi de ce nu spui nimic, pentru Dumnezeu? 

— Am crezut sincer că te interesau mai mult legăturile lui 
cu ambasada voastră. Asta am căutat, eu de fapt. 

Inspectorul îl privi fix pe Derek. 

— Deci, a fost într-adevăr Bertholde. Dar de ce?... Decât 
dacă ştia că ea nu va deschide uşa pentru nimeni. 

— Poate. Pur şi simplu nu ştiu. Bucură-te de dosar, 
Canfield. E fascinant... Dar nu cred c-ai să găseşti aici mare 
lucru referitor la ambasada americană... Dar nu de asta l-ai 
vrut, nu-i aşa? 

Englezul ieşi închizând uşa cu zgomot în urma lui. Canfield 
rămase cu gura căscată, zăpăcit, dar prea obosit să-i mai 
pese. 


Capitolul 30 


Telefonul îl trezi. 

— Matthew? 

— Da, Jan? 

Tinu telefonul şi sângele i se scurse din mână, provocându- 
i durere. 

— Sunt în hol. l-am spus mamei Scarlatti că am nişte 
cumpărături de făcut. 

Inspectorul îşi privi ceasul. Era ora unsprezece treizeci. 
Avusese mare nevoie de somn. 

— Ce s-a întâmplat? 

— N-am văzut-o niciodată în halul ăsta, Matthew. E 
îngrozită. 

— E o chestie nouă. A adus vorba despre afacerea 
Sheffield? 

— Nu. A trebuit s-o fac eu. A înlăturat-o repede, spunând 
că situația s-a schimbat. 

— Altceva nimic? Numai atât? 

— Da... A mai fost ceva. A zis că vrea să stea de vorbă cu 
tine azi după-amiază. Spune că sunt probleme la New York de 
care trebuie sá se ocupe. Cred că vrea să-ţi spună că s-a 
hotărât să părăsească Anglia şi să meargă acasă. 

— Imposibil! Ce-a spus exact? 

— A fost ceva vag. Doar că Chancellor e un prost şi că-şi 
pierdea vremea fără rost cu o vânătoare de gâşte sălbatice. 

— Nu crede nimic din toate astea! 

— Ştiu că nu crede. Nu a fost nici măcar convingătoare. 
Dar vorbeşte serios. Ce-ai de gând să faci? 

— S-o iau prin surprindere, sper. Stai la cumpărături cel 
putin două ore, da? 

Au aranjat să ia masa de prânz târziu şi şi-au luat rămas 
bun. 

Treizeci de minute mai târziu, inspectorul traversă holul de 


la Savoy, intră în rotiserie si comanda micul dejun. Nu era 
momentul să stea nemáncat. Fără energie. 

Luase cu el dosarul Bertholde. Îşi propusese să-l citească 
tot, sau aproape tot, în timpul mesei. Îl deschise, îl puse în 
stânga farfuriei şi citi prima pagină. 

Jacques-Louis Aumont Bertholde, al patrulea marchiz de 
Chatellerault. 

Era un dosar ca atátea altele referitoare la cei foarte bogati. 
Cu detalii complete despre descendenta familiei. Functiile si 
titlurile deţinute de fiecare membru, timp de generații, în 
afaceri, guvern şi societate — toate având nume pompoase, dar 
fără nici un înțeles pentru alții. Proprietăţile Bertholde — 
enorme - şi după cum spunea Elizabeth, aflate in special în 
teritoriile britanice. Studiile urmate de subiectul în discuție si 
ascensiunea lui ulterioară în lumea comerțului. Cluburile lui 
— toate foarte corecte. Pasiunile lui — automobilele, creşterea 
cailor, câinii — de asemenea corecte. Sporturile în care excela 
— polo, sporturi nautice, alpinism în munţii Matterhorn si 
Jungfrau — nu numai corecte, dar şi pitoreşti şi sănătoase. În 
sfârşit, aprecierile contemporanilor săi la adresa caracterului 
acestuia erau elogioase. Partea cea mai interesantă şi totuşi 
partea pe care multi profesionişti o ignoră. Aprecierile 
măgulitoare au fost în general făcute de prieteni sau asociaţi 
care sperau să tragă foloase din asta! Cele nemăgulitoare, de 
duşmani sau rivali dornici să-l submineze. 

Canfield scoase un creion şi făcu nişte însemnări în dosar. 

Prima, la pagina 18, paragraful 5. 

Fără nici un alt motiv în afară de faptul că părea deplasat — 
neinteresant — şi cuprindea numele unui oraş despre care 
Canfield îşi aminti că se afla pe itinerarul european al lui 
Ulster Scarlett. 


Familia Bertholde a detinut proprietăți întinse în 
Valea Ruhr-ului, care au fost vândute Ministerului 
german de Finanţe, cu câteva săptămâni înainte de 
atentatul de la Sarajevo. Sediile lui Bertholde din 


Stuttgart şi Tassing au fost închise. Vânzarea aceasta a 
dat naştere la multe comentarii în cercurile de afaceri 
franceze, iar familia Bertholde a fost criticată de Statele 
Generale şi în numeroase articole de presă. Nu a fost 
invocată nici o înțelegere secretă, totuşi, datorită 
explicatiei că Ministerul german de Finanţe plătea nişte 
prețuri exorbitante. Explicaţia a fost confirmată După 
război, obiectivele din Valea Ruhr-ului au fost 
răscumpărate de la guvernul de la Weimar. Sediile din 
Stuttgart şi Tassing au fost redeschise. 


A doua însemnare, la pagina 23, paragraful 2, se referea la 
una din cele mai recent înființate corporaţii ale lui Bertholde 
şi includea următoarele informaţii. 


Partenerii marchizului de  Bertholde la firma 
importatoare sunt domnul Sydney Masterson şi domnul 
Harold Leacock... 

Masterson şi Leacock. 


Amândoi se aflau pe lista de la Zurich. Fiecare din ei 
deținea una din cele paisprezece proprietăți din Elveţia. 

Nici o surpriză. Ei au făcut legătura între Bertholde şi 
contingentul de la Zurich. 

Absolut nici o surpriză. Doar încurajator - pe plan 
profesional — să ştii că încă o piesă a jocului a fost pusă la 
locul ei. 

Când tocmai îşi termina cafeaua, un individ necunoscut, 
purtând o jachetă tip Savoy, se apropie de inspector. 

— De la recepţie, domnule. Am două mesaje pentru 
dumneavoastră. 

Canfield se neliniști. Intinse mâna si luă biletele care ii 
erau prezentate. 

— Ai fi putut să mă chemi. 

— Ambele persoane ne-au cerut să nu facem asta, 
domnule. 


— Înţeleg. Mulţumesc. 

Primul mesaj era de la Derek: 

„Contactează-mă de urgență.” 

Al doilea era de la Elizabeth Scarlatti: 

„Te rog să vii la mine la ora două şi jumătate. E foarte 
urgent. Nu te pot primi mai devreme.” 

Canfield îşi aprinse una din tigaretele lui subțiri şi se 
rezemă de scaunul curbat de la Savoy. Derek putea să 
aştepte. Probabil că englezul fusese instiintat despre noul 
aranjament al lui Benjamin Reynolds cu guvernul britanic şi 
ori era furios, ori voia să-şi ceară scuze. O să-l amâne pe 
Derek. 

Scarlatti, pe de altă parte, luase o hotărâre. Dacă Janet 
avea dreptate, ea se apucase de împachetat. Uitând pe 
moment propria lui pierdere şi anume că n-ar putea niciodată 
să explice schimbarea ei lui Reynolds, sau lui Glover, sau 
altcuiva de la Group Twenty. El cheltuise mii de dolari în 
speranța că avea cooperarea lui Elizabeth. 

Inspectorul se gândi la cel care o vizitase pe bătrână, al 
patrulea marchiz de Chatellerault, veteran de la Matterhom şi 
Jungfrau, Jacques-Louis Bertholde. De ce a intrat în 
apartamentul Scarlatti în felul acesta? Doar pentru că ştia că 
usa e încuiată si asa va rămâne? Pentru a o speria pe 
Elizabeth? Sau căuta ceva? 

Aşa cum el şi cu Derek căutaseră în întuneric, cu două 
etaje mai sus. 

O dată aflat în fata ei, oare ce i-ar fi putut spune Bertholde 
pentru a-i înfrânge voința? Ce-a putut oare să-i spună ca s-o 
sperie pe Elizabeth Scarlatti? 

Poate că i-a spus că-l omoară pe fiul ei, dacă mai trăia. 
Asta ar merge... Dar oare aşa e? Fiul ei o trădase. Trădase 
Scarlatti Industries. Canfield avea impresia că Elizabeth ar 
prefera să-şi vadă fiul mort decât să-l lase să-şi continue 
trădarea. Şi totuşi, acum ea se retrăgea. 

Canfield avu din nou acel sentiment că ceva nu 
corespunde, pe care începuse să-l aibă încă de când era pe 


Calpurnia. O faptă considerată drept furt fusese complicată de 
întâmplări extraordinare şi oameni extraordinari. 

Reveni cu gândul la Elizabeth Scarlatti. Era convins că ea 
nu-l putea primi înainte de ora două şi jumătate deoarece 
făcea aranjamentele pentru întoarcerea acasă. 

Ei bine, avea o surpriză pentru ea. Ştia că avusese un 
vizitator nocturn. Şi avea dosarul Bertholde. 

Ea ar putea să nege dosarul. Dar dispozitivul de alpinism 
va fi incontestabil. 


— Am specificat în biletul meu că nu te pot primi înainte 
de două şi jumătate! Te rog să-mi respecţi dorințele. 

— Nu suportă amânare. Lăsaţi-mă să intru repede! 

Ea deschise uşa în silă, lăsând-o întredeschisă şi se 
întoarse în mijlocul camerei. Canfield închise uşa, trăgând 
siguranța cu zgomot. Începu să vorbească înainte ca ea să 
întoarcă cu fata la el. 

— Am citit dosarul. Ştiu acum de ce vizitatorul 
dumneavoastră nu a trebuit să deschidă uşa. 

A fost ca şi cum cineva i-ar fi descărcat un pistol în fata ei 
bătrână. Se întoarse, îşi umflă pieptul şi îşi arcui gâtul. Dacă 
ar fi fost cu treizeci de ani mai tânără, ar fi sărit la el plină de 
furie. Vorbi cu un ton pe care nu-l mai auzise înainte. 

—  Ticălosule nenorocit! Esti un mincinos! Un hot! 
Mincinosule! Mincinosule! Am să le trimit la puşcărie pe viata! 

— E foarte bine. Atac-contraatac! În legătură cu puşcăria, 
ați făcut-o înainte, dar nu şi de data asta. Derek a fost cu 
mine. Am găsit dispozitivul. Un dispozitiv folosit în alpinism, a 
zis el — cu care vizitatorul dvs. a coborât pe peretele clădirii. 

Bătrâna se repezi la el, nesigură pe picioare. 

— Pentru Dumnezeu, calmati-va! Sunt alături de 
dumneavoastră, spuse tinand-o de umerii ei slabi. 

— Trebuie să-l cumperi! O, Dumnezeule! Trebuie să-l 
cumperi! Adu-l aici! 

— De ce? Cum să-l cumpăr? Pe cine? 

— Pe Derek. De când ştii? Domnule Canfield, te implor să 


juri pe ce ai mai sfânt, de când ştii? 

— De pe la ora cinci dimineața. 

— Înseamnă că el a vorbit şi cu alţii? O, Dumnezeule, a 
vorbit cu alții! 

Pierduse orice control şi lui Canfield îi era acum teamă 
pentru ea. 

— Sunt sigur că a vorbit. Dar numai cu superiorii lui şi 
cred că e şi el un „superior”. La ce v-aţi aşteptat? 

Bătrâna încercă din răsputeri să se stăpânească. 

— Cu asta ai putea determina uciderea întregii mele 
familii. Dacă ai făcut asta, te omor! 

— E un limbaj cam tare! Ar fi mai bine să-mi spuneţi de ce! 

— Nu-ţi spun nimic până nu-l chemi pe Derek la telefon. 

Inspectorul traversă camera până la telefon şi-i dădu 
centralistei numărul lui Derek. Vorbi câteva clipe insistent, 
calm, apoi se întoarse spre bătrână. 

— Intră peste douăzeci de minute într-o şedinţă. Are un 
raport pe care trebuie să-l prezinte acolo. 

Bătrâna se duse repede spre Canfield. 

— Dă-mi mie telefonul! 

Îi dădu şi receptorul şi telefonul. 

— Domnule Derek! Elizabeth Scarlatti. Indiferent ce fel de 
şedinţă ai, te rog sa nu te duci! Nu obişnuiesc să mă 
milogesc, domnule, dar le implor, nu te duce! Te rog, te rog sa 
nu vorbeşti cu absolut nimeni despre noaptea trecută! Dacă 
vorbeşti, ai să fii răspunzător pentru moartea unui număr de 
oameni nevinovați. Acum nu-ți pot spune mai mult... Da, da, 
cum vrei... Sigur că te primesc. Peste o oră. Mulţumesc. 
Mulţumesc. 

Puse receptorul în furcă şi încet, cu o mare uşurare, puse 
telefonul la loc pe masă. Îl privi pe inspector. 

— Slavă Domnului! 

Inspectorul o urmări cu privirea în timp ce vorbea. Se 
îndreptă spre ea. 

— Sfântă Fecioară! Încep să înţeleg. Tâmpenia aia pentru 
alpinism. Acrobatia de la ora două noaptea n-a fost făcută 


doar ca sá vă sperie de moarte — a fost necesară! 

— Ce tot spui? 

— De azi-dimineata tot cred că e vorba de Bertholde! Că a 
venit la dumneavoastră asa, ca să vă bage în toți sperietii! Dar 
nu avea sens. Nu servea la nimic. Putea să vă oprească în hol, 
într-un magazin, în sala de mese. Dar a fost altcineva care nu 
putea să facă asta! Cineva care nu putea să rişte astfel! 

— Bati câmpii! N-ai nici o logică. 

— Sigur, sunteți gata sá anulati totul! Si de ce nu? Ati 
realizat ce v-aţi propus! L-ati găsit! V-aţi găsit fiul dispărut, 
nu-i asa? 

— Nu-i adevărat! 

— Ba da, ba da. E atât de limpede că ar fi trebuit să-mi 
dau seama încă de noaptea trecută. Toată treaba a fost atât 
de ciudată încât am căutat explicaţii anormale. Am crezut că 
e vorba de convingere prin teroare. Metoda s-a folosit mult în 
ultimii ani. Dar n-a fost deloc aşa! Eroul nostru faimos s-a 
întors printre cei vii! Ulster Stewart Scarlett! Singurul care nu 
putea risca să vă oprească afară. Singurul care nu-şi putea 
permite riscul de a nu-i deschide uşa! 

— Presupuneri! Neg totul! 

— Puteţi nega tot ce vreţi! Acum vă ofer două variante! 
Derek va fi aici în mai puţin de o oră. Ori rezolvăm asta între 
noi, ori ies pe uşa aceea şi telegrafiez la biroul meu, 
anuntandu-i că după părerea mea de profesionist l-am găsit 
pe Ulster Scarlett! Şi ca fapt divers, am s-o iau pe nora 
dumneavoastră cu mine. 

Bătrâna cobori brusc vocea până ajunse aproape o şoaptă. 
Se îndreptă şovăielnic spre inspector. 

— Dacă tii măcar putin la fata asta, ai să faci cum iti spun 
eu. Dacă nu, va fi omorâtă. 

Era acum rândul inspectorului să ridice vocea. Nu mai era 
strigătul unui luptător nervos, ci urletul unui om supărat. 

— Să nu indrazniti să-mi dictati! Să nu indrazniti, nici 
dumneavoastră şi nici bastardul dumneavoastră nenorocit, să 
mă amenințați! Pot fi cumpărat partial, dar nu în întregime! 


Spuneti-i că-l omor dacă se atinge de fata! 

Rugându-se de el fără ruşine, Elizabeth Scarlatti îi atinse 
mâna. El şi-o trase imediat. 

— Nu eu amenint. Te rog, pentru numele lui Dumnezeu, 
ascultă-mă. Încearcă să înţelegi... N-am nici o putere. Şi 
nimeni nu mă poate ajuta! 

Inspectorul văzu cum lacrimile i se scurgeau pe obrajii 
zbarciti. Avea pielea alba, iar la ochi, cearcăne negre de 
oboseală. I se părea, fără nici o legătură cu contextul de 
moment, că avea în față un cadavru pătat de lacrimi. Furia 
lui se domoli. 

— Nimeni nu trebuie să fie neajutorat. Nu permiteti 
nimănui să vă spună asta. 

— O iubeşti, nu-i aşa? 

— Da. Şi pentru c-o iubesc, nu trebuie să vă fie atât de 
frică. Sunt un funcţionar public devotat. Dar mult mai 
devotat nouă decât publicului. 

— Încrederea dumitale nu schimbă situaţia. 

— N-aveti de unde sti asta până nu-mi spuneți despre ce-i 
vorba. 

— Nu-mi dai nici o posibilitate de a alege? Nici o altă 
soluție? 

— Nici una. 

— Atunci, Dumnezeu sá te aibă în pază. Iti asumi o mare 
responsabilitate. Eşti răspunzător pentru viețile noastre. 

Îi povesti totul. Şi Matthew Canfield ştiu exact ce are de 
făcut. Era momentul să discute cu marchizul de Bertholde. 


Capitolul 31 


La nouăzeci de kilometri sud-est de Londra se află 
stațiunea de coastă Ramsgate. Lângă oras, pe un câmp în 
spatele drumului principal, se afla o colibă de lemn de şaizeci 
pe şaizeci de centimetri. Avea două ferestre mici şi în ceața 
dimineții se putea distinge o luminita slabă în interior. La 
circa două sute cincizeci de metri spre nord, se afla o clădire 
mai mare — un fost şopron — cam de cinci ori mai mare decât 
coliba. Acum era un hangar care adăpostea două mici 
monoplane. Unul din acestea era tras afară de trei oameni în 
salopete gri. 

În interiorul colibei, omul ras pe cap stătea la o masă, 
bând cafea şi molfăitul pâine. Pata roşiatică de deasupra 
ochiului drept era dureroasă şi inflamată, iar el o pipăia tot 
timpul. 

Citi mesajul din fața lui şi ridică ochii spre emisar, un 
bărbat în uniformă de şofer. Conţinutul mesajului îl înfurie. 

Marchizul a mers prea departe. Instrucţiunile de la 
Munchen au fost clare. Cei doi Rawlins nu trebuiau ucişi în 
S.U.A. Trebuiau aduşi la Zurich! Trebuiau ucişi la Zurich! 

— N-aveti motive de îngrijorare. Uciderea lor, a lui şi a 
soției, a fost regizată perfect. Marchizul a vrut să ştiţi asta. 
Pare că a fost un accident. 

— În ochii cui? La dracu”, în ochii cui? Să vă ia naiba pe 
toți! Munchenul nu vrea nici un fel de riscuri! La Zurich n-ar fi 
existat nici un risc! 

Ulster Scarlett se ridică de pe scaun şi se îndreptă spre 
fereastra mică ce dădea în câmp. Avionul lui era aproape 
gata. Spera să-i treacă furia înainte de decolare. Nu-i plăcea 
să zboare când era nervos. Făcea greşeli acolo sus. Se 
întâmpla mai des când tensiunea creştea. 

Naiba să-l ia pe Bertholde! Sigur ca Rawlins trebuia ucis. 
Intrând în panică după descoperirea în legătură cu 


Cartwright, Rawlins îi ceruse ginerelui său s-o ucidă pe 
Elizabeth Scarlatti. O greşeală enormă! Ciudat, gândi el. Nu 
se mai gândea la ea ca la mama lui. Ea era pur şi simplu 
Elizabeth Scarlatti... Dar să-l ucizi pe Rawlins la cinci mii 
kilometri distanță era o nebunie! Cum puteau şti cine va 
pune întrebări. Şi cât de uşor putea să se ajungă la 
Bertholde? 

— Indiferent de ce s-a întâmplat... începu Labishe să 
spună. 

— Cum? 

Scarlett se întoarse de la fereastră. Luase o hotărâre. 

— Marchizul mai voia să ştiţi că indiferent de ce s-a 
întâmplat cu Boothroyd, toale legăturile cu el au fost 
îngropate o dată cu cei doi Rawlins. 

— Nu chiar, Labishe. Nu chiar, spuse Scarlett calm, dar 
vocea lui era dură. 

— Marchizului de Bertholde i s-a cerut... i s-a ordonat de 
la Munchen să-i aducă pe cei doi Rawlins în Elveţia. Şi nu a 
ascultat. Mare păcat. 

— Pardon, domnule? 

Scarlett îşi luă jacheta de zbor care era agatata pe spătarul 
scaunului. Vorbi iar liniştit, simplu. Două vorbe. 

— Íl ucizi! 

— Domnule! 

— Ucide-l! Ucide-l pe marchizul de Bertholde şi s-o faci 
astăzi! 

— Domnule! Nu-mi cred urechilor! 

— Ascultă! Eu nu dau explicaţii! Când ajung la Munchen 
vreau să găsesc o telegramă care să mă anunţe că tâmpitul 
ăla e mort!... Şi, Labishe! Fă-o aşa încât să nu existe dubii în 
legătură cu cine a făcut-o. Tu! Nu ne putem permite nici un 
fel de anchete în momentul de fata!... Apoi te întorci aici, pe 
câmp. O să te scoatem din tara. 

— Domnule! Dar eu am lucrat pentru le Marquis timp de 
cincisprezece ani! A fost bun cu mine!... Eu nu pot... 

— Ce-ai spus? 


— Domnule..., spuse francezul lăsându-se într-un 
genunchi. Nu-mi cereti mie... 
— Eu nu-ţi cer. Iti ordon! Munchenul ordonă! 


Holul de la etajul trei al firmei Bertholde et Fils era enorm. 
În spate se afla o pereche impozantă de uşi Ludovic al XIV-lea 
care duceau, fără doar şi poate, la biroul particular al 
marchizului de Bertholde. În partea dreaptă erau şase fotolii 
din piele maro aşezate în semicerc de genul celor ce pot fi 
văzute in biroul unui bogat moşier - cu o masuta 
dreptunghiulară masivă aşezată în fata. Pe masuta se aflau 
teancuri de reviste, frumos aranjate, din domeniile social şi 
industrial. În partea stângă a camerei, se afla un birou mare, 
alb, ornat cu aur, la care stătea o brunetă foarte atrăgătoare, 
cu bucle care-i cădeau pe frunte. Canfield sesiză toate astea 
abia după ce reuşi să depăşească prima impresie. Când 
deschisese uşa liftului, rămăsese surprins de coloritul 
pereților. 

Erau de un roşu purpuriu, iar din stucaturile de pe tavan 
atârnau draperii negre de plus. 

Doamne Dumnezeule! îşi spusese. Mă aflu într-un hol la 
trei mii cinci sute de mile depărtare de casă! 

Pe scaune alăturate stăteau doi domni de vârstă mijlocie, 
îmbrăcați în haine de la Savile Raw, care citeau nişte reviste. 
În dreapta lor, în picioare, se afla un bărbat în uniformă de 
şofer, cu şapca scoasă şi mâinile încrucişate la spate. 

Canfield se apropie de birou. Secretara carliontata îl salută 
înainte ca el să deschidă gura. 

— Domnul Canfield? 

— Da. 

— Marchizul doreşte să intrați imediat, domnule. 

Fata vorbi în timp ce se ridică de pe scaun şi se îndreptă 
spre uşile mari şi albe. Canfield observă că bărbatul care 
stătea în stânga lui era supărat. Rosti de câteva ori „La 
dracu ”!” şi se întoarse la revista lui. 

— Bună ziua, domnule Canfield. 


Cel de-al patrulea marchiz de Chatellerault státea la biroul 
lui mare şi alb şi îi întinse mâna. 

— Noi nu ne cunoaştem, desigur, dar un emisar din partea 
lui Elizabeth Scarlatti e un oaspete binevenit. Vă rog să luați 
loc. 

Bertholde era aproape exact aşa cum se aşteptase el să fie, 
doar că ceva mai scund. Era foarte îngrijit, relativ frumos, 
foarte masculin, cu o voce a cărei rezonanță umplea o sală de 
operă. Dar în ciuda virilitatii lui care emana din toți porii — 
aducând în memorie Matterhorn şi Jungfrau - acest bărbat 
avea ceva artificial, uşor efeminat. Poate, hainele. Probabil 
pentru că erau prea moderne. 

— Bună ziua, zâmbi Canfield, strângând mâna francezului. 
Domnul Bertholde? Sau Monsieur le Marquis? Nu ştiu cum să 
vă spun. 

— Ti-as putea spune câteva nume deloc măgulitoare cu 
care m-au botezat compatrioţii dumitale, spuse marchizul 
râzând. Dar te rog să foloseşti varianta franceză - atât de 
ridiculizată de anglicanii noştri. Simplu, Bertholde. Marchizii 
sunt nişte titluri atât de demodate. 

Francezul zâmbi deschis şi aşteptă până când Canfield se 
aşeză pe scaunul din fața biroului şi abia apoi se aşeză şi el. 
Jacques — Louis Aumont Bertholde, al patrulea marchiz de 
Chatellerault, era formidabil de plăcut şi Canfield trebui să 
recunoască asta. 

— Vă mulțumesc că v-aţi întrerupt programul. 

— Programele sunt făcute pentru a fi întrerupte. Altfel, 
viata ar fi atât de monotonă, nu-i asa? 

— N-am să pierd timpul, domnule. Elizabeth Scarlatti vrea 
să negocieze. 

Jacques Bertholde se rezemă de spătarul scaunului şi păru 
speriat. 

— Să negocieze?... Ma tem ca nu înțeleg, domnule... Ce să 
negocieze? 

— Ea ştie, Bertholde... Ştie atât cât îi trebuie să ştie. Vrea 
să vă întâlnească. 


— As fi încântat, oricând, sá o întâlnesc pe doamna 
Scarlatti, dar nu-mi dau seama ce am putea discuta. 
Bănuiesc că nu e vorba de afaceri, domnule, care presupun 
că e... treaba dumitale. 

— Poate că cheia este fiul ei. Ulster Scarlett. 

Bertholde îl privi intens pe inspector. 

— E o cheie pentru care eu nu am încuietoarea, domnule. 
Eu nu am avut plăcerea... Ştiu, asa cum ştiu multi din cei ce 
citesc ziarele, că el a dispărut acum câteva luni. Dar asta e tot 
ce ştiu. 

— Si nu ştiţi nimic despre Zurich? 

Jacques Bertholde se îndreptă brusc în scaun. 

— Quoi? Zurich? 

— Noi stim despre Zurich. 

— E o gluma? 

— Nu. Paisprezece oameni din Zurich. Poate că îl capatati 
pe al cinsprezecelea... Elizabeth Scarlatti. 

Canfield putea să-i audă respiraţia lui Bertholde. 

— De unde ai obținut această informaţie? La ce te referi? 

— La Ulster Scarlett! De ce credeţi că sunt aici? 

— Nu te cred! Nu ştiu despre ce vorbeşti! spuse Bertholde 
ridicându-se de pe scaun. 

— Pentru Dumnezeu! Ea manifestă interes... Nu numai din 
cauza lui! Ci şi din cauza dumitale! Şi a altora! Are ceva de 
oferit şi, dac-aş fi în locul dumitale, aş asculta-o. 

— Dar nu esti în locul meu, domnule! Mă tem că trebuie 
să-ți cer să pleci. Nu există afaceri între doamna Scarlatti si 
companiile Bertholde. 

Canfield nu se mişcă. Rămase pe scaun şi vorbi calm. 

— Atunci s-o luăm altfel. Cred că va trebui să o întâlniți. 
Să vorbiti cu ea... Pentru binele dumitale. Pentru Zurich. 

— Mă ameninti? 

— Dacă nu acceptaţi, cred că va face ceva cumplit. Nu 
trebuie să vă mai spun că e o femeie puternică... Dumneata ai 
legături cu fiul ei... Şi ea s-a întâlnit cu fiul ei noaptea 
trecută! 


Bertholde rămase nemiscat. Canfield nu ştia daca 
neîncrederea de pe fața francezului se datora dezvaluirii 
privind vizita lui Scarlett sau faptului că el — inspectorul — ştia 
asta. 

După câteva momente, Bertholde răspunse. 

— Nu ştiu nimic din cele ce-mi spui. N-are nici o legătură 
cu mine. 

— Hai, lasă! Am găsit dispozitivul! Dispozitivul de alpinism! 
L-am găsit într-o debara din apartamentul dumitale de 
conferințe de la Savoy! 

— Ce? 

— Ai auzit foarte bine! Acum hai să nu ne mai prostim! 

— Ai pătruns în sediul privat al firmei mele? 

— Da! Şi asta e abia începutul. Avem o listă întreagă. S-ar 
putea să ştii unele nume de acolo... Daudet şi D’Almeida, 
compatrioți de-ai dumitale, cred... Olaffsen, Landor, Thyssen, 
Von Schnitzler, Kindorf... Şi, a, da! Domnul Masterson şi 
domnul Leacock! Parteneri actuali de-ai dumitale, cred! Şi 
mai sunt câțiva, dar sunt sigur că le ştii numele mai bine ca 
mine! 

— Destul! Destul, domnule! spuse marchizul de Bertholde 
aşezându-se din nou, încet, fără grabă. 

Se uită fix la Canfield. 

— O să mă eliberez şi vom continua discuția. Oamenii 
aşteaptă. Nu face impresie bună. Aşteaptă afară. Scap de ei 
repede. 

Canfield se sculă de pe scaun în timp ce Bertholde ridică 
telefonul şi apăsă butonul pentru a vorbi cu secretara lui. 

— Domnul Canfield rămâne. Vreau să termin cât mai 
repede treburile din această după-amiază. Dacă în cinci 
minute nu termin cu fiecare din cei care intră la mine, te rog 
să mă intrerupi. Cum? Labishe? Foarte bine, pofteşte-l. Am să 
i le dau lui. 

Francezul băgă mâna în buzunar si scoase un set de chei. 

Canfield se îndreptă spre uşile mari duble şi albe. Înainte 
de a pune mâna pe mânerul de alamă, uşa din stânga lui se 


deschise rapid şi cu forță. 

— Scuze, domnule, spuse omul în uniformă de şofer. 

— Voici les clefs, Labishe””. 

— Merci, Monsieur le Marquis! Je regret te... J'ai un billet... 
(8) 

Şoferul închise usa şi Canfield îi zâmbi secretarei. Se 
Îndreptă spre semicercul de scaune şi când cei doi domni 
ridicară ochii spre el, îi salută cu plăcere. Se aşeză pe ultimul 
scaun, cel de lângă intrarea în biroul lui Bertholde şi luă 
revista London Illustrated News. Observă că cel de lângă el era 
agitat, iritat şi foarte nerăbdător. Răsfoia paginile revistei 
Purtch, dar nu citea. Celălalt bărbat era afundat în lectura 
unui articol din Quarterly Review. 

Deodată, atenţia lui Canfield fu atrasă de un gest 
nesemnificativ al omului nerăbdător: întinsese mâna stângă 
care-i ieşi din mâneca hainei pentru a se uita la ceas. Un gest 
perfect normal, în situația dată. Ceea ce-l nelinişti pe 
inspector fu butonul de manşetă pe care-l văzu. Era din 
pânză, pătrat şi cu dungi diagonale care-i uneau colțurile. 
Dungile mici erau roşii şi negre. Era copia fidelă a butonului 
după care îl identificase pe mătăhălosul şi mascatul Charles 
Boothroyd în cabina lui Elizabeth Scarlatti de pe Calpurnia. 
Culorile erau identice cu cele ale tapetului şi draperiilor de 
plus negru de pe pereţii din biroul marchizului. 

Individul nerăbdător observă privirea lui Canfield. Îşi trase 
brusc braţul în haină şi puse mâna alături. 

— Incercam să văd cât e ora la ceasul dumneavoastră. Al 
meu merge înainte. 

— Patru şi douăzeci. 

— Mulţumesc. 

Domnul agitat îşi încrucişă braţele şi se rezemă, părând 
exasperat. Celălalt vorbi. 

— Basil, ai să faci un atac de cord dacă nu te relaxezi. 

— Bravo tie, Arthur! Dar eu întârzii la o întâlnire! I-am 
spus lui Jacques că am o zi agitată, dar el a insistat să vin. 

— Uneori e foarte insistent. 


— Si al dracului de nepoliticos! 

Urmară cinci minute de linişte întrerupte doar de fâşâitul 
hartiilor pe biroul secretarei. 

Partea stângă a uşii albe duble se deschise şi apăru 
şoferul. El închise usa si Canfield observă că după aceea 
şoferul rásuci mânerul rotund pentru a se asigura că e 
închisă. Era un gest curios. 

Omul în uniformă se duse la secretară şi se aplecă peste 
biroul ei, spunându-i ceva în şoaptă. La spusele lui, ea 
reactioná cu iritare reținută. El ridică din umeri şi merse 
repede spre o uşă din dreapta liftului. Canfield observă prin 
uşile care se închideau încet treptele pe care le bănuia că se 
află acolo. 

Secretara puse câteva hârtii într-o mapă şi se uită la cei 
trei bărbați. 

— Îmi pare rău, domnilor, marchizul de Bertholde nu mai 
poate primi pe nimeni în această după-amiază. Ne cerem 
scuze pentru orice neplăceri pe care vi le cauzăm. 

— la ascultă, domnişoară! spuse domnul agitat sărind în 
picioare. E ridicol! Am aşteptat trei sferturi de oră la cererea 
expresă a marchizului!... Cerere, pe naiba! La ordinele sale! 

— Îmi pare rău, domnule, o să-i comunic nemulțumirea 
dumneavoastră. 

— Ai să faci mai mult chiar! Ai să te duci să-i comunici 
domnului Bertholde că stau aici până mă primeşte! 

Se aseza plin de infatuare. 

Cel numit Arthur se ridică şi plecă spre lift. 

— Las-o naibii, omule, n-ai sá imbunatatesti tu manierele 
francezilor. Oamenii au încercat asta timp de secole. Hai, 
Basil. Ne oprim la Dorchester şi începem seara. 

— Nu pot, Arthur. Stau exact unde mă aflu. 

— Cum vrei. Tinem legătura. 

Canfield rămase pe locul lui, aflat lângă cel al agitatului 
Basil. Ştia doar că nu trebuie să plece până nu iese 
Bertholde. Basil era argumentul lui cel mai bun. 

— Domnişoară, te rog să-l suni din nou pe marchiz, spuse 


Basil. 

Ea se conformă. De câteva ori. Nu răspunse nimeni. 

Inspectorul se alarmă. Se ridică de pe scaun, se îndreptă 
spre uşa dublă masivă şi ciocăni. Nu răspunse nimeni. 
Încercă să deschidă; ambele uşi erau încuiate. 

Basil îşi desfăcu mâinile şi se sculă de pe scaun. Secretara 
carliontata stătea în picioare în spatele biroului alb. Ea ridică 
automat telefonul şi începu să apese sacadat pe sonerie, iar 
apoi rămase cu degetul apăsat. 

— Descuie usa, comandă inspectorul. 

— Pai, nu stiu... 

— Ştiu eu! Dă-mi cheia! 

Fata deschise sertarul de sus de la biroul ei şi apoi îl privi 
pe american. 

— Poate c-ar trebui să aşteptăm... 

— La naiba! Dă-mi cheia! 

— Da, domnule! 

Lua un inel cu chei, alese una şi i-o dădu lui Canfield. El 
descuie repede uşile şi le deschise. 

În fata lor se afla francezul căzut peste biroul alb, cu 
sângele scurgându-i-se din gură; limba era ieşită din gură şi 
umflată; ochii ieşiţi din orbite; nasul era umflat şi avea o rană 
chiar sub linia bărbiei. Fusese ştrangulat în mod profesionist. 

Fata începu să tipe, dar nu leşină şi Canfield nu era sigur 
că ăsta e un noroc. Basil începu să tremure şi să repete 
întruna „O, Dumnezeule!” 

Inspectorul se apropie de birou şi ridică mâna mortului 
apucând-o de mâneca hainei. Îi dădu apoi drumul şi aceasta 
căzu la loc moale. 

Tipetele fetei devenira mai stridente şi doi funcționari de 
vârstă mijlocie dădură buzna pe uşa de la scară, intrând în 
anticameră. Privind prin uşile duble, scena fu clară pentru 
amândoi. Unul din ei fugi înapoi spre scară, strigând cât îl 
ținea gura, în timp ce celălalt păşi încet şi temător în biroul 
lui Bertholde. 

— Le bon Dieu! 


Într-o clipă, nenumărați salariaţi începură să alerge în sus 
şi în jos pe scară şi să se înghesuie în uşă. Şi cu fiecare grup 
care se strecura înăuntru, se auzeau alte si alte tipete si 
blesteme. În două minute, douăzeci şi cinci de oameni dădeau 
indicații, în gura mare, unor subalterni inexistenti. 

Canfield o zgaltai pe secretara carliontata, încercând s-o 
facă să nu mai tipe. li zicea intruna sá telefoneze la poliţie; 
dar ea nu putea pricepe ordinul. Canfield nu voia să sune el 
pentru că acum era necesar să se concentreze. Dorea să 
acorde întreaga atenţie tuturor celor prezenți, în special lui 
Basil, dacă era posibil. 

Un bărbat înalt, distins, cu părul sur, purtând un costum 
cu dungi fine, la două rânduri, veni în fugă făcându-şi loc 
prin mulțime până în dreptul secretarei şi a lui Canfield. 

— Domnisoara Richards! Domnisoará Richards! Pentru 
Dumnezeu, ce s-a întâmplat? 

— Noi am deschis uşa şi l-am găsit aşa! Asta s-a întâmplat, 
strigă inspectorul pentru a acoperi zgomotul din ce în ce mai 
mare al vocilor. 

Apoi, Canfield îl privi atent pe cel care pusese întrebarea. 
Unde naiba-l mai văzuse? Dar oare îl mai văzuse? Individul 
arăta ca atâția alții din lumea Scarlatti. Chiar şi în ce priveşte 
mustata perfect aranjată. 

— Ati telefonat ia poliție? întrebă domnul. 

Canfield îl văzu pe Basil făcându-şi loc prin mulțimea 
isterică adunată lângă uşa biroului. 

— Nu, n-a fost chemată poliția, urlă americanul în timp ce- 
l urmărea pe Basil avansând prin mulțime. Cheama-i!... Ar fi 
bine să inchideti uşile astea, spuse şi porni după Basil, 
lăsând impresia că voia să închidă uşile. Bărbatul distins cu 
mustață îngrijită îl apucă de rever. 

— Zici că dumneata l-ai găsit? 

— Da. Dă-mi drumul! 

— Cum te cheamă, tinere? 

— Ce? 

— Te-am întrebat cum te cheamă! 


— Derek, James Derek! Acum, cheama politia! 

Canfield îl apucă pe acesta de încheietura mâinii şi-l 
strânse tare. Individul îşi retrase mâna de durere şi Canfield 
se repezi prin mulțime în urmărirea lui Basil. 

Bărbatul cu costum în dungi tresări şi se întoarse spre 
secretară. 

— l-ai luat numele, domnişoară Richards? Eu n-am auzit 
bine. 

Fata spuse printre suspine. 

— Da, domnule, a zis Darren, sau Derrick. lar numele mic, 
James. 

Bărbatul cu mustață o privi atent pe secretară. Ea auzise. 

— Cheamă poliția, domnişoară Richards. Telefonează la 
poliție! 

— Da, domnule Poole. 

Cel numit Poole îşi făcu loc prin mulțime. Trebuia să 
ajungă la biroul său, trebuia să rămână singur. Ei o făcuseră! 
Cei din Zurich au cerut ca Jacques să fie omorât! Cel mai bun 
prieten al lui, mentorul lui, mai apropiat de el decât de oricare 
altul din întreaga lume. Omul care-i dăduse totul, care făcuse 
totul pentru el. Omul pentru care era în stare să şi ucidă. Or 
să plătească! Or să plătească cu vârf şi îndesat! El, Poole, nu 
l-a părăsit niciodată pe Bertholde cât a trăit. Şi n-o să-l 
părăsească nici acum, când era mort! 

Dar erau multe probleme. Atât de multe probleme. 

Acest Canfield care tocmai mintise în privinţa numelui său. 
Bătrâna Elizabeth Scarlatti. 

Dar mai ales hidosul Heinrich Kroeger. Poole ştia absolut 
sigur că acesta era fiul lui Elizabeth Scarlatti. Ştia pentru că 
îi spusese Bertholde. 

Pe palierul de la etajul trei, care era acum plin până la 
refuz cu angajaţi de-ai lui Bertholde, aflaţi în diverse stadii de 
isterie, Canfield îl putu vedea pe Basil cu un etaj mai jos, 
coborând pe balustradă. Începu să strige: 

— Faceţi loc! Faceţi loc! Doctorul e acolo jos! Trebuie să-l 
duc sus! Faceţi loc! 


În oarecare măsură, trucul prinse şi putu avansa mai 
repede. Până când ajunse el în holul de la etajul unu, Basil se 
distantase. Îl zări cam la jumătate de cvartal depărtare, spre 
sud, mergând şchiopătând pe mijlocul şoselei Vauxhall şi 
făcând semne cu mâna pentru a opri un taxi. Genunchii 
pantalonilor săi erau plini de noroi, deoarece în graba lui — 
căzuse. 

Încă se mai auzeau tipete de la diverse ferestre ale firmei 
Bertholde et Fils, ceea ce atrăsese multi trecători în fata scării 
de la intrarea în clădire. 

Canfield merse in sens invers fata de mulțime, 
îndreptându-se spre silueta care şchiopăta. 

Un taxi opri şi Basil apucă mânerul uşii şi o deschise, în 
momentul în care se urcă, Canfield ajunse lângă taxi şi-l 
împiedică pe englez să închidă uşa. Se aşeză alături de 
acesta, împingându-l pentru a-şi face loc. 

— la ascultă! Ce faci? 

Basil era înspăimântat, dar nu ridică vocea. Şoferul tot 
întorcea capul, privind când drumul pe care mergea, când 
mulțimea care se aduna în urma lui. Basil nu voia să atragă 
prea mult atenţia. 

Înainte ca Basil să poată gândi în continuare, americanul îl 
apucă de mâna dreaptă şi-i trase haina deasupra încheieturii 
mâinii. Îi răsuci braţul dând la iveală butonul roşu cu negru. 

— Zurich, Basil! şopti inspectorul. 

— Ce tot spui? 

— Idiotule, eu sunt de partea ta! Sau mai bine zis, am sa 
fiu dacă te lasă ăştia să trăieşti! 

— O, Dumnezeule! O, Dumnezeule! bâigui Basil. 

Americanul îi dădu drumul mâinii, împingând-o. Privi 
drept înainte ca şi cum îl ignora pe englez. 

— Esti un idiot. Iti dai seama, da? 

— Nu ştiu, domnule! Nu te cunosc! 

Englezul era gata să leşine. 

— Atunci, să schimbăm lucrurile. S-ar putea să fiu tot ce 
ţi-a mai rămas. 


— Ascultă. Eu n-am avut nici în clin nici în mânecă cu 
asta! Eu am fost în anticameră împreună cu dumneata. N-am 
avut de-a face cu asta! 

— Sigur că nu. E al naibii de evident că a fost şoferul. Dar 
unii te-ar putea întreba de ce ai fugit. Poate că te aflai acolo 
ca să te asiguri că treaba a fost făcută. 

— E ridicol! 

— Atunci de ce ai fugit? 

— Eu... Eu... 

— Să nu mai vorbim acum. Unde putem merge ca să fim 
văzuţi circa zece sau cinsprezece minute? Nu vreau să pară 
că am dispărut. 

— La clubul meu... cred. 

— Dă-mi adresa! 

— Ce naiba vrei sá spui, cum adică, am fost acolo? tipa 
James Derek în telefon. Eu sunt aici, la Savoy, de la pranz!... 
Da, sigur că da. De pe la trei, sau aşa ceva... Nu, e aici cu 
mine. 

Englezul îşi tinu brusc respiraţia. Când vorbi din nou, 
cuvintele abia se auzeau, rostite cu neîncredere. 

— Doamne!... Ce groaznic... Da, da, te-am auzit. 

Elizabeth Scarlatti stătea în partea cealaltă a camerei, pe 
canapeaua victoriana, absorbită în citirea dosarului 
Bertholde. Când auzi vocea lui Derek, ridică ochii spre el. 

Englezul o privea fix. Vorbi din nou în receptor. 

— Da. El a plecat pe la trei jumate. Împreună cu Ferguson 
de la noi. Urmau să se întâlnească cu doamna Scarlett la 
Tippin şi apoi trebuia să se ducă la Bertholde... Nu ştiu. 
Instrucţiunile lui au fost ca ea să rămână în grija lui 
Ferguson pana la întoarcerea lui. Ferguson trebuie 
rechemat... înțeleg. Pentru numele lui Dumnezeu, tine-ma la 
curent. Am să-ţi telefonez dacă se întâmplă ceva aici. 

Puse receptorul în furcă şi rămase la masă. 

— Bertholde a fost ucis. 

— Doamne Dumnezeule! Şi nora mea unde e? 

— Cu omul nostru. E teafără. El a comunicat acum o oră. 

— Canfield! Unde e Canfield? 

— Şi eu aş vrea să ştiu. 

— E teafăr? 

— Cum pot răspunde dacă nu ştiu unde este? Putem 
presupune că acționează. Şi-a dat numele meu şi a părăsit 
scena! 

— Cum s-a întâmplat asta? 

— A fost strangulat. Cu un cablu în jurul gâtului. 

— A! 

Elizabeth îşi aminti brusc şi foarte clar momentul când 


Canfield i-a aruncat în fata snurul după atentatul la viata ei 
încercat de Boothroyd pe Calpurnia. 

— Dacă el l-a omorât, atunci înseamnă că a avut un motiv! 

— Ce? 

— Ca să-l omoare. Probabil că a fost obligat s-o facă! 

— Foarte interesant. 

— Ce? 

— Faptul că dumneavoastră credeți că Canfield a trebuit 
să-l omoare. 

— Altfel nu se poate! El nu e criminal. 

— Nu l-a omorât el pe Bertholde, dacă asta vă încălzeşte. 

Uşurarea ei fu vizibilă. 

— Se ştie cine l-a omorât? 

— Se bănuieşte. Aparent, a fost şoferul lui Bertholde. 

— Ciudat. 

— Foarte. Omul a lucrat ani de zile pentru el. 

— Poate Canfield s-a dus după el. 

— Nu prea cred. Individul a plecat cu zece-douăsprezece 
minute înainte de a-l găsi pe Bertholde. 

James Derek plecă de lângă masuta de telefon si se duse 
spre Elizabeth. Era evident că e tulburat. 

— Având în vedere cele întâmplate recent, aş vrea să vă 
pun o întrebare. Dar, desigur, nu sunteți obligată să-mi 
raspundeti... 

— Si anume? 

— Aş vrea sa ştiu cum - sau de ce-a primit domnul 
Canfield mână liberă de la Ministerul de Externe britanic. 

— Nu ştiu ce înseamnă asta. 

— Haideţi, doamnă. Dacă nu vreţi să raspundeti, vă 
respect dorința. Dar atâta vreme cât numele meu a fost folosit 
în cadrul uciderii unei persoane influente, cred că am dreptul 
la ceva mai mult decât o altă... falsitate. 

— O altă... falsitate? Mă insulti, domnule Derek. 

— Zau? Si, ia spuneţi, tot mai puneţi capcane 
dumneavoastră şi Canfield - personalului de la ambasadă, 
care s-a reîntors în Statele Unite acum mai bine de patru 


luni? 

— O! exclama Elizabeth asezándu-se din nou pe canapea. 
Pe ea n-o preocupa plángerea englezului; vroia doar ca 
Matthew Canfield să fie aici şi să-i răspundă el. Ceea ce o 
preocupa era referirea pe care o făcuse agentul la Ministerul 
de Externe. 

— O întâmplare nefericită. 

— Foarte nefericită... îmi închipui că nu vreţi să 
raspundeti. 

— Din contra, ti-am si raspuns, spuse Elizabeth privindu-l 
pe britanic. Dar as vrea sa-mi explici. Ce inseamna ,mana 
libera”? 

— O cooperare extraordinara, la cel mai inalt nivel al 
guvernului nostru. Or, astfel de hotarari ale Ministerului de 
Externe englez sunt in general rezervate pentru marile crize 
politice! Si nu pentru luptele economice dintre diversi 
milionari certareti... Sau, daca imi e ingaduit, nu pentru 
tragedia personala a unui cetátean. Elizabeth Scarlatti 
ingheta. 

Ceea ce tocmai spusese James Derek era dezgustator 
pentru capul familiei Scarlatti. Mai presus de toate, ea nu 
trebuia sá actioneze sub ochii ,esalonului superior”. Pentru 
binele ei. Neinsemnata agentie a lui Canfield i se paruse mana 
cerească. Aranjamentul pe care-l făcuse cu el îi oferea 
avantajele cooperării oficiale, fără obligația de a da socoteală 
cuiva. Dacă ar fi vrut să fie altfel, ea ar fi angajat oricât de 
mulți oameni i-ar fi trebuit, atât din branşa legislativă, cât şi 
executivă a guvernului Statelor Unite. N-ar fi fost greu... 
Acum, se părea că departamentul relativ nesemnificativ al lui 
Canfield crescuse în importanţă. Sau poate că fiul ei se 
implicase într-o afacere mult mai nenorocită decât crezuse ea. 
Era oare răspunsul în dosarul Bertholde? se întrebă 
Elizabeth. 

— Deduc din tonul dumitale că această mână liberă e o 
chestie nouă. 

— Am fost informat azi-dimineata. 


Înseamnă că trebuie sá fie în dosarul Bertholde, gândi 
Elizabeth... Sigur că da! Chiar şi Matthew Canfield începuse 
să-şi dea seama! Numai că el se bazase doar pe recunoaşterea 
anumitor cuvinte şi nume. El însemnase paginile. Elizabeth 
luă dosarul în mână. 

— După război, proprietăţile din Valea Ruhr-ului au fost 
răscumpărate... Sediile din Stuttgart şi Tassing... 

Tassing. 

Germania. 

O criză economică. 

Republica de la Weimar. 

O serie de crize economice! O mare şi constantă criză 
politică. 

— ... Partenerii la firma importatoare sunt domnul Sydney 
Masterson şi domnul Harold Leacock... 

Masterson şi Leacock. Zurich! 

Tassing! 

— Orasul Tassing va spune ceva? 

— Nu e un oras. E un cartier periferic al Munchenului. In 
Bavaria. De ce intrebati? 

— Fiul meu a petrecut foarte mult timp si a cheltuit foarte 
multi bani acolo... printre alte locuri unde a fost. Are vreo 
semnificatie deosebita pentru dumneata? 

— Munchenul? 

— Asa cred. 

— Cuibul radicalismului. Tărâmul rebelilor. 

— Rebeli?... Comuniştii? 

— Prea putin. Ar impusca un Roşu pe loc. Sau un evreu. Ei 
îşi zic S.S. sau Trupele de elită. Se învârt în lumea bună. Şi se 
consideră o rasă aparte fata de restul lumii. O rasă aparte. 
Ah, Doamne! 

Elizabeth privi dosarul din mâna ei. Încet, îl puse înapoi în 
plic şi se ridică în picioare. Fără să-i mai adreseze vreo vorbă 
englezului, se îndreptă spre uşa dormitorului şi intră. Închise 
uşa în urma el. 

James Derek rămase în mijlocul camerei. Nu intelesese 


nimic. 

În dormitor, Elizabeth se duse la másuta de scris pe care 
erau împrăştiate tot felul de hârtii. Căută printre ele până 
când găsi lista de la Zurich. Citi fiecare nume cu atenţie. 


AVERY LANDOR, S.U.A. — Petrol. 

LOUIS GIBSON, S.U.A. — Petrol. 

THOMAS RAWLINS, S.U.A. - Titluri de proprietate. 

HOWARD THORNTON, S.U.A. - Construcţii 
industriale. 

SYDNEY MASTERSON, MAREA BRITANIE - Importuri. 

DAVID INNES-BOWEN, MAREA BRITANIE - Textile. 

HAROLD LEACOCK, MAREA BRITANIE - Titluri de 
proprietate. 

LOUIS-FRANCOIS D'ALMEIDA, FRANȚA - Căi ferate. 

PIERRE DAUDET, FRANȚA - Linii maritime. 

INGMAR MYRDAL, SUEDIA - Titluri de proprietate. 

CHRISTIAN OLAFFSEN, SUEDIA - Otel. 

OTTO VON SCHNITZLER, GERMANIA - I.G. Farben. 

FRITZ THYSSEN, GERMANIA - Otel. 

ERICH KINDORFF, GERMANIA - Cărbuni. 


S-ar fi putut spune ca lista de la Zurich era o selectie a 
celor mai puternici oameni din emisfera vestica. 

Elizabeth puse lista pe masa si lua un carnetel legat in 
piele, în care avea numere de telefon si adrese. Deschise la 
litera O. 

„Ogilvie and Storm, Ltd., Editori, Bayswater Road, Londra.” 

O să-i telefoneze lui Thomas Ogilvie şi-i va cere să-i trimită 
orice informaţii pe care le poate obţine în legătură cu 
Schutzstaffel”. 

Ştia deja ceva despre asta. Îşi aminti că a citit undeva că, 
politic, se numeau national-socialisti şi că erau conduşi de un 
anume Adolf Hitler. 

Numele individului era Basil Hawkwood si lui Canfield îi 
veni în minte denumirea comercială hawkwood - cu h mic — 
aşa cum apărea pe o serie de produse din piele. Hawkwood 
Leather era una din cele mai mari firme din Anglia, aflată cu 
putin în urma firmei Mark Cross. 

Nervosul Basil îl conduse pe Canfield în imensa sală de 
lectură de la clubul său, Knights. Ei îşi aleseră două locuri 
lângă geamul care dădea în sala de bridge, unde nu era 
nimeni care să-i audă. 

Spaima îl făcea pe Basil să se bâlbâie, iar când reuşea să 
rostească ceva, cuvintele ieşeau unele peste altele. 
Presupunea, pentru că voia asta, că tânărul din fata lui o să-l 
ajute. 

Canfield se rezemă de spătarul scaunului său confortabil şi 
ascultă povestea lui Hawkwood, aproape nevenindu-i să-şi 
creadă urechilor. 

Preşedintele firmei Hawkwood Leather expedia transport 
după transport de produse din piele „cu defecte”, la o firmă 
putin cunoscută din Munchen. Mai bine de un an, directorii 
lui Hawkwood au acceptat pierderile pe motiv că mărfurile 
erau „cu defecte”. Dar acum, ei ceruseră să li se prezinte un 
raport complet privind defectiunile prea numeroase ale 
fabricii. Moştenitorul Hawkwood fu prins. O perioadă de timp 
nedeterminată nu se mai putea efectua nici un fel de 
expediere de mărfuri. 

Stărui pe lângă Matthew Canfield să înţeleagă. Îl imploră 
pe tânăr să comunice şi să confirme loialitatea lui, dar 
ghetele, curelele, tocurile de pistol vor trebui să vină de la 
altcineva. 

— De ce porți butoni? întrebă Canfield. 

— l-am pus astăzi ca să-i amintesc lui Bertholde de 
contribuția mea. El mi i-a dat... Dumneata nu-i porți pe-ai 


dumitale. 

— Contributia mea nu necesita asta. 

— Ei bine, la naiba, a mea da! Eu n-am precupetit nici un 
efort în trecut şi n-am s-o fac nici în viitor! spuse Hawkwood 
aplecându-se. Împrejurările actuale nu-mi modifică 
sentimentele! Poți raporta asta. Naiba să-i ia pe evrei! 
Radicali! Bolşevici! Din toată Europa! O conspirație menită să 
distrugă toate principiile sănătoase pe care le-au avut 
adevărații creştini timp de secole! Ástia or să ne omoare la noi 
acasă! Or să ne violeze fiicele! Or să polueze rasele! Nu m-am 
îndoit niciodată de asta! Am să pun din nou umărul. Ai 
cuvântul meu! În curând vom avea milioane de oameni la 
dispoziția noastră! 

Matthew Canfield simți dintr-o dată că-i vine rău. Ce naiba 
făcuse? Se ridică de pe scaun si picioarele i se înmuiară. 

— Am să raportez ce-ai spus, domnule Hawkwood. 

— Bravo tie. Ştiam c-ai să înţelegi. 

— Încep să inteleg. 

Se îndepărtă repede de englez, îndreptându-se spre bolta 
ce dădea în holul exterior. 

În timp ce aştepta un taxi pe trotuar, sub prelata de la 
Knights, Canfield se simţi înghețat de frică. Nu mai era vorba 
de o lume pe care o înțelegea. Ci de giganți, cu idei şi 
angajamente care depăşeau capacitatea lui de a înțelege. 


Capitolul 34 


Elizabeth avea articolele de ziare şi reviste imprastiate pe 
canapea. Ogilvie şi Storm, editori, făcuseră o treabă excelentă. 
Aici era mai mult material decât putea Elizabeth sau Canfield 
să înghită într-o săptămână. 

Partidul national-socialist al muncitorilor germani s-a ivit 
ca un partid al fanaticilor de cea mai joasă speţă. 
Schutzstaffel’? erau nişte brute, dar nimeni nu-i lua în 
serios. Articolele, fotografiile, chiar şi titlurile scurte erau de 
aşa natură concepute încât să ofere un efect comic. 


De ce în tara ta să muncesti. 
Când poţi sa te-ntolesti 
Si să pretinzi că neamt esti? 


Canfield luă un fragment dintr-un supliment de duminică 
şi citi numele liderilor. Adolf Hitler, Erich Ludendorff, Rudolf 
Hess, Gregor Strasser. Suna ca o trupă de comici de operetă. 
Adolf, Erich, Rudolf şi Gregor. Dar spre sfârşitul articolului 
amuzamentul îi pieri. Ajunsese la următoarele fraze: 

„... conspirația evreilor şi comuniştilor...” 

„... fiice violate de teroristi bolşevici!...” 

„... sângele arian murdărit de semiti intriganti...” 

„... UN plan pentru o mie de ani!...” 

Lui Canfield îi apăru în fața ochilor Basil Hawkwood, 
proprietar al uneia din cele mai mari industrii din Anglia, 
şoptind apăsat aceleaşi cuvinte. Se gândi la livrările de piele 
pentru Munchen. Piele fără marca comercială Hawkwood, dar 
piele care s-a transformat în uniformele din aceste fotografii. 
Îşi aminti manevrele defunctului Bertholde, şoseaua din Tara 
Galilor, atentatul din York. 

Elizabeth stătea la birou făcând însemnări pe marginea 
unui articol. Începea să-şi contureze o imagine. Dar 


incompleta, ca si cum lipsea ceva. Asta o necajea, dar aflase 
destul. 

— Intrece orice imaginaţie, nu-i asa? spuse Elizabeth 
ridicându-se de pe scaun. 

— Ce pricepeti din asta? 

— Destul încât să mă înspăimânt. O organizaţie obscură 
dar capricioasă este discret finanțată de o serie din cei mai 
bogați oameni de pe pământ. Oamenii de la Zurich. $i fiul 
meu face parte dintre ei. 

— Dar de ce? 

— Încă nu sunt sigură, spuse Elizabeth ducându-se spre 
fereastră. Mai sunt multe de aflat. Dar un lucru e clar. Dacă 
aceasta banda de fanatici face progrese reale în Germania - în 
Reichstag - cei din Zurich ar putea căpăta o putere 
economică nemaiîntâlnită. Cred că e un concept de largă 
perspectivă. Ar putea fi o strategie uluitoare. 

— Atunci, trebuie să mă întorc la Washington! Ei s-ar 
putea să ştie sau să bănuiască deja. 

— Cred că trebuie sá intervenim! spuse Elizabeth, 
întorcându-se spre Canfield şi ridicând vocea. Nici un guvern 
nu are acest drept. Există o altă cale. O cale mult mai 
eficientă. Dar riscul este enorm şi trebuie să-l iau în calcul. 

Bătrâna îşi făcu mâinile pâlnie, le duse la buze şi se 
îndepărtă de Canfield. 

— Ce este? Care-i riscul? 

Elizabeth nu-l ascultă. Era cufundată în gânduri. După 
câteva minute, i se adresă din capătul celălalt al camerei. 

— Există o insulă într-un lac îndepărtat din Canada. Soţul 
meu, într-un moment temerar, a cumpărat-o, cu multi ani în 
urmă. Sunt acolo câteva case, cam primitive, dar locuibile... 
Dacă iti pun la dispoziție banii necesari, ai putea să aranjezi 
ca insula să fie atât de păzită încât să nu poată pătrunde 
absolut nimeni? 

— Cred că da. 

— Nu e destul. Nu trebuie să existe nici un element de 
îndoială. Viaţa întregii mele familii va depinde de această 


izolare totală. Fondurile de care vorbesc sunt, practic, 
nelimitate. 

— Atunci, e în regulă. Da, pot. 

— L-ai putea duce acolo pe toţi ai mei în secret absolut? 

— Da. 

— Ai putea aranja asta în decurs de o săptămână? 

— Răspunsul este, din nou, da. 

— Foarte bine. Am să-ți explic ce propun. Si te rog sa mă 
crezi cand iti spun că asta e singura cale. 

— Care e propunerea? 

— Pe scurt, Scarlatti Industries va distruge din punct de 
vedere economic fiecare investitor din Zurich. Am să-i aduc la 
ruină. 

Canfield o privi pe bătrâna hotărâtă, sigură de sine. 

Câteva secunde nu spuse nimic, trăgând doar aer printre 
dinți, ca şi cum se străduia să formuleze un răspuns. 

— Sunteţi o visătoare, spuse el calm. Dumneavoastră 
sunteți una singură. Ei sunt paisprezece... nu, acum mai unt 
doar treisprezece bogatasi imputiti. Nu sunteţi un adversar pe 
măsură. 

— Nu contează cât valorează cineva, domnule Canfield. De 
la un anumit punct încolo nu mai contează. Contează doar 
cât de rapid îşi poate manipula cineva posesiunile. Factorul 
timp este arma supremă în economic şi să nu crezi pe nimeni 
care-ţi spune altfel. În cazul meu, prevalează raționamentul. 

— Ce înseamnă asta? 

Elizabeth rămase nemişcată în fața lui Canfield. Vorbele îi 
erau măsurate. 

— Dacă vreau sa lichidez întregul Scarlatti Industries, 
nimeni din lume nu mă poate opri. 

Inspectorul nu era sigur că a prins ideea. O privi câteva 
secunde, înainte de a vorbi. 

— A? Aşa? 

— Prostutule!... În afară de Rothschilds şi, poate, de câţiva 
maharadjahi indieni, mă îndoiesc că mai e cineva din clasa 
mea, sau din civilizația noastră, care să poată spune asta! 


— De ce nu? De ce n-ar putea face si cei din Zurich acelasi 
lucru? 

Bătrâna era exasperatá. Îşi strânse pumnii şi-i duse la 
bărbie. 

— Pentru un om a cărui imaginație îi depăşeşte cu mult 
inteligența, mă uimeşti. Sau e doar frica aceea care te face să 
ai o viziune mai largă asupra lucrurilor? 

— Nu-mi raspundeti printr-o întrebare! Vreau un răspuns. 

— Totul se leagă, te asigur. Primul motiv pentru care cei 
din Zurich nu pot şi nu vor face ceea ce pot să fac eu îl 
constituie propria lor frică. Frică de legile care le pecetluiesc 
angajamentele; frică de investiții şi investitori; frică de decizii 
extraordinare; frică de panica ce rezultă întotdeauna din 
astfel de decizii. Şi mai presus de toate, frică de ruina 
financiară. 

— Şi nici una din astea nu vă afectează pe dumneavoastră? 
Asta vreţi să spuneţi? 

— Nici un fel de angajamente nu ne leagă pe noi. Până la 
moartea mea, nu există decât o singură voce. Eu sunt 
Scarlatti. 

— Şi restul? Deciziile, panica, ruina? 

— Ca întotdeauna, deciziile mele vor fi executate cu 
precizie şi prevedere. Panica va fi evitată. 

— Şi la fel şi ruina financiară, da?... Sunteţi cea mai dată 
naibii bătrână şi cea mai încrezătoare în forțele proprii! 

— lar nu reusesti să înţelegi. În acest moment eu anticipez 
colapsul lui Scarlatti ca fiind inevitabil, dacă mă întreabă 
cineva. Nu va exista nici o îndurare. 

Matthew Canfield înţelese abia acum. 

— Să fiu al naibii! 

— Trebuie să am sume mari. Sume de neconceput pentru 
dumneata, care să poată fi alocate la un simplu ordin. Bani 
care pot cumpăra posesiuni masive şi care pot cauza 
creşterea sau căderea piețelor. De îndată ce această manevră 
a fost pusă în aplicare, cred că nici tot capitalul din lume nu 
ar mai putea salva Scarlatti. Acesta nu ar mai avea niciodată 


credibilitate. 

— Înseamnă că veţi fi terminată. 

— Irevocabil. 

Bătrâna se duse în fata lui Canfield. Îl privi, dar nu asa 
cum era obişnuit. Părea a fi o bunică îngrijorată din câmpiile 
secetoase ale statului Kansas care îl întreabă pe predicator 
dacă Dumnezeu va da ploaie. 

— Nu mai am nici un fel de argumente. Dă-mi voie, te rog, 
să fac ultima încercare. Gestul final, ca să zic aşa. 

— Cereti cumplit de mult. 

— Nu şi dacă te gândeşti bine. Dacă te întorci, o sa-ti ia o 
săptămână să ajungi la Washington. O alta pentru a întocmi 
raportul cu toate prin câte am trecut. Vor trece câteva zile 
până când vei ajunge la cei din guvern care trebuie să te 
asculte, dacă îi poți face să te asculte. După calculele mele, 
asta o să-ți ia cel putin trei sau patru săptămâni. Esti de 
acord? 

Canfield se simţea ca un prostănac, stand aşa în fata lui 
Elizabeth. Pur şi simplu pentru a mări distanţa dintre ei, el se 
duse în mijlocul camerei. 

— La naiba, nu ştiu dacă sunt de acord! 

— Dă-mi patru săptămâni. Doar patru săptămâni începând 
de azi... Dacă nu reuşesc, faci cum vrei... Mai mult chiar, am 
să merg cu dumneata la Washington. Şi dacă e nevoie, am să 
depun mărturie în fața uneia din acele comisii. Voi face tot ce 
dumneata şi asociaţii dumitale considerați necesar. În plus, 
am să stabilesc contul tău personal la un nivel de trei ori mai 
mare decât cel convenit. 

— Şi dacă nu reusiti? 

— Ce contează asta pentru altcineva în afară de mine? În 
lumea asta nu prea îi plânge nimeni pe milionarii căzuți. 

— Dar ce va face familia dumneavoastră? Ei nu-şi vor 
putea petrece tot restul vieţii în mijlocul unui loc îndepărtat 
din Canada. 

— Nu va fi necesar. Indiferent de rezultat, am să-l distrug 
pe fiul meu. Am să-l denunt pe Ulster Scarlett pentru ceea ce 


este. Am să-l condamn la moarte la Zurich. 

Inspectorul rámase o clipa tácut si o privi pe Elizabeth. 

— V-aţi gândit că ati putea fi ucisă? 

— Da. 

— Şi riscati asta... Să lichidati Scarlatti Industries. Să 
distrugeti tot ce-ati construit. Oare merită? Îl urâţi chiar atât 
de mult? 

— Da. Asa cum cineva urăşte o boală. Si mai mult, 
deoarece eu i-am favorizat evoluția. 

Canfield puse paharul gol pe masă, fiind tentat să-şi mai 
toarne unul. 

— Mergeţi putin cam departe. 

— N-am spus că eu am inventai boala. Spun doar că sunt 
răspunzătoare de răspândirea ei. Nu numai pentru că am 
furnizat banii, ci pentru infinit mai mult, pentru că eu am fost 
aceea care a implantat ideea. O idee care a denaturat în 
procesul de maturizare. 

— Nu cred asta. Nu sunteţi o sfântă, dar nici nu gândiţi 
aşa, spuse arătând spre hârtiile de pe canapea. 

Ochii obosiţi ai bătrânei se închiseră. 

— Există câte puţin din... asta în fiecare din noi. Totul 
intră in idee... Ideea sucită. Soțul meu şi cu mine am 
sacrificat ani întregi pentru construirea unui imperiu 
industrial. De la moartea lui, eu am luptat pe piață — 
dublând, redublând, adăugând, construind - întotdeauna 
achizitionand... A fost un joc stimulator, devorant... Eu l-am 
jucat bine. Si uneori, in toti acei ani, fiul meu a invatat ceea 
ce multi observatori nu au reuşit sa afle — ca niciodată nu a 
contat obținerea de profituri sau de acumulări materiale — 
astea nu erau decât subprodusele. Ceea ce conta era 
obtinerea puterii... Eu am vrut acea putere deoarece am 
crezut sincer ca am fost dotată pentru aceasta 
responsabilitate. Cu cât mă convingeam mai tare, rezulta că 
alții nu erau dotați... Căutarea puterii cred ca devine o 
cruciadă personală. Cu cât obţii mai mult succes, cu atât 
devine o problemă mai personală. Dacă fiul meu a înţeles sau 


nu, asta e ceea ce a văzut el ca se întâmplă... Pot fi asemănări 
de scop si chiar de motivatie. Dar o mare ne desparte pe fiul 
meu si pe mine. 

— Vă dau cele patru săptămâni. Numai Dumnezeu ştie de 
ce. Dar tot nu m-ati lămurit de ce vreţi sá riscati atât. Sa 
pierdeţi tot. 

— Am încercat să... Dar uneori eşti greoi la minte. Dacă le 
jignesc o fac pentru că eu cred că înţelegi. Îmi ceri în mod 
deliberat să-ți explic amănunţit o realitate neplăcută. 

Ea puse însemnările pe masa de lângă uşa dormitorului. 
Dat fiind că lumina se diminuase, aprinse lampa, făcând ca 
franjurii abajurului să tremure. Ea păru fascinată de această 
mişcare. 

— Îmi închipui că toţi cei ca noi — Biblia ne numeşte „cei 
bogați şi puternici” — doresc să lase lumea asta cumva diferită 
față de cum era înaintea noastră. Pe măsură ce anii trec, 
acest instinct vag, nedefinit, devine într-adevăr foarte 
important. Câţi dintre noi s-au jucat cu cuvintele propriilor 
lor necrologuri? spuse ea întorcându-se şi privindu-l pe 
inspector. Având în vedere tot ce ştim acum, n-ai vrea să 
meditezi la necrologul meu nu prea îndepărtat? 

— Nici nu mă gândesc. Asta-i altă problemă. 

— E o decizie neaşteptată, ştii bine... Bogăția nu e pusă la 
îndoială. Orice decizie agonizantă, orice joc care le calcă pe 
nervi - toate devin realizări simple, aşteptate. Realizări care 
sunt mai degrabă luate în râs decât admirate, deoarece eu 
sunt o femeie şi un speculant foarte competitiv în acelaşi 
timp. O combinaţie neatrăgătoare... Un fiu pierdut în războiul 
mondial. Un altul transformându-se rapid într-un 
incompetent preţios, căutat din tot felul de motive interesate, 
discreditat şi luat în râs oricând se poate. Şi acum, ăsta. Un 
nebun conducând o bandă - în continuă creştere — de rebeli 
psihopati, sau cel puţin o parte din ea... Asta e ceea ce las eu 
moştenire. Ceea ce lasă Scarlatti drept moştenire, domnule 
Canfield... Nu e o avere prea de invidiat, nu? 

— Nu, nu este. 


— Asa că, n-am să ma dau în lături de la nimic pentru a 
împiedica această nebunie finală... 

Îşi luă însemnările şi se duse în dormitor. Închise uşa în 
urma ei, lăsându-l pe Canfield singur în salonul mare. O clipă 
avu impresia că bătrâna fusese gata să plângă. 


Capitolul 35 


Zborul cu monoplanul deasupra canalului se desfásurase 
fără incidente — vântul slab, vizibilitatea excelentă. Scarlett a 
avut noroc că s-a întâmplat aşa, deoarece iritarea sâcâitoare 
datorată operaţiei nevindecate, cuplată cu o stare de nervi 
ajunsă la extrem, ar fi transformat o călătorie dificilă în una 
dezastruoasă. Cu greu reuşea să-şi concentreze atenția 
asupra busolei, iar când văzu prima dată coasta Normandiei i 
se păru necunoscută. Deşi mai văzuse aceste privelişti de 
peste zece ori. 

Pe micul aerodrom de lângă Lisieux fu întâmpinat de 
grupul din Paris format din doi germani şi un gascon al cărui 
accent gutural era asemănător cu cel al asociatilor lui. 

Cei trei europeni intuira că omul — al cărui nume nu-l ştiau 
— le va cere să se întoarcă la Paris. Şi să aştepte alte ordine. 

Dar omul avea alte intenţii, insistând ca ei toți să stea 
incomod, împreună, pe locul din fata, în timp ce el avea sa 
ocupe tot locul din spate. Ceru şoferului să-i ducă la Vernon 
unde doi din ei coborâră şi li se ceru să se întoarcă la Paris. 
Şoferul urma să rămână. Acesta protestă slab când Scarlett îi 
ceru să o ia spre vest, spre Montbeliard, un orăşel de lângă 
granița elveţiană. 

— Mein Herr! Dar e un drum de patru sute de kilometri! 
Asta înseamnă zece ore, sau chiar mai mult, pe aceste 
drumuri cumplite! 

— Atunci, vom ajunge acolo la ora cinei. Şi fără nici o 
vorbă! 

— Poate că ar fi fost mai simplu ca mein Herr să facă plinul 
la avion şi să zboare... 

— Eu nu zbor când sunt obosit. Potoleşte-te! Am să-ţi fac 
rost de „fructe de mare” la Montbeliard. Variaza-ti meniul, 
Kircher. Iti stimulează gustul. 

— Jawohl, mein Herr! spuse Kircher, stramband din nas, 


ştiind că omul era într-adevăr un bun comandant. 
Scarlett reflectă. Nepotrivitiil Într-o zi or să scape de 
nepotriviti. 


Montbeliard nu era mai mare decát un sat marisor. 
Principala ocupație a cetățenilor săi era cultivarea 
pământului, multe din produsele obţinute fiind expediate în 
Elveţia şi Germania. Moneda sa, ca în multe oraşe de graniţă, 
era un amestec de franci francezi, mărci germane şi franci 
elvețieni. 

Scarlett şi şoferul lui ajunseră aici putin după ora noua 
seara. Dar, cu excepţia câtorva opriri pentru alimentare cu 
benzină şi pentru masa de prânz, ei au tras tare, fără a sta de 
vorbă. Această linişte actiona ca un sedativ pentru anxietatea 
lui Scarlett. Putu să gândească fără nervi, deşi a fost tot 
timpul nervos. Şoferul a avut dreptate când i-a spus că o 
călătorie cu avionul de la Lisieux la Montbeliard ar fi fost mai 
simplă şi mai putin epuizanta, dar Scarlett nu putea risca o 
criză de nervi cauzată de oboseală. 

În acea zi, sau seară — ora nu fusese stabilită — el urma să 
se întâlnească cu Prusacul, omul extrem de important care 
putea să ofere ceea ce puţini puteau. El trebuia să fie treaz la 
acea întâlnire, cu fiecare celulă a creierului în stare de 
funcționare. Nu putea permite problemelor recente să-i 
distragă atenția. Şedinţa cu Prusacul era punctul culminant a 
luni şi chiar ani de muncă. De la prima întâlnire macabră cu 
Gregor Strasser şi până la transformarea milioanelor lui în 
capital elveţian. El, Heinrich Kroeger, deţinea banii atât de 
necesari national socialiştilor. Importanţa lui pentru partid 
era acum recunoscută. 

Problemele. Probleme iritante! Dar el se decisese. Îl va izola 
pe Howard Thomton, poate îl va omorî. Sanfranciscanul i-a 
trădat. Dacă manevra de la Stockholm nu ar fi fost 
descoperită, ar fi trebuit să fie pusă la picioarele lui Thomton. 
Ei au folosit contactele lui din Suedia şi, evident, el a 
manipulat mari pachete de titluri de proprietate care au ajuns 


din nou în propriile lui mâini la un preţ scăzut. 

Trebuie sá se ocupe de Thomton. Ca si ín cazul acelui 
filfizon francez, Jacques Bertholde. Thornton si Bertholde! 
Amândoi, nişte oameni nepotriviti! Nişte neispraviti proşti! 

Ce se întâmplase cu Boothroyd? A fost, evident, ucis pe 
Calpurnia. Dar cum? De ce? Deşi, indiferent de motiv, merita 
să moară! La fel şi socrul lui. Ordinul lui Rawlins de a o ucide 
pe Elizabeth Scarlatti a fost o prostie! Momentul ales a fost o 
nebunie! Rawlins nu şi-a dat seama că ea ar fi putut lăsa ceva 
scrisori, documente? Ea era mult mai periculoasă moartă, 
decât vie. Cel putin pana când putea fi atinsă — aşa cum o 
atinsese el, amenintandu-i pe scumpii ei Scarlatti. Acum 
putea să moară! Acum n-ar mai conta. Şi cum Bertholde e 
mort, Rawlins mort şi Thornton la un pas de a fi ucis, n-o să 
mai rămână nimeni care să ştie cine este el. Nimeni! El era 
Heinrich Kroeger, un lider al noului sistem! 

Se opriră la L'Auberge des Moineaux, un mic restaurant cu 
un buvettei!! şi cazare pentru călători sau pentru cei care 
doresc intimitate din alte motive. Pentru Scarlett era locul de 
întâlnire stabilit. 

— Du maşina în josul străzii si parcheaz-o, îi spuse lui 
Kircher. O să fiu în una din camere. la şi tu masa. Te chem 
mai târziu... Nu mi-am uitat promisiunea. 

Kircher rânji. 

Ulster Scarlett ieşi din maşină şi se întinse. Se simţea mai 
bine, pielea nu-l mai supăra aşa tare, iar şedinţa care urma 
să aibă loc îi umplea inima de speranţă. Asta era genul de 
activitate pe care trebuia să-l facă mereu! Probleme de mare 
importanță. Probleme de putere. 

Aşteptă până ce maşina se îndepărtă destul, astfel ca 
neînsemnatul Kircher să nu-l mai poată vedea în oglinda 
retrovizoare. După aceea se întoarse, plecă de lângă uşă. Se 
îndreptă spre o alee pavată eu pietre de râu şi merse pe ea. 
Oamenii nepotriviti nu trebuiau niciodată să afle ce nu este 
neapărat necesar pentru treaba pe care o au de făcut. 

Ajunse la o uşă neluminată şi bătu de câteva ori. Uşa se 


deschise şi apăru un bărbat de statură potrivită, cu păr negru 
bogat şi ondulat şi cu sprâncene proeminente şi închise la 
culoare, stând în cadrul uşii ca şi cum ar păzi intrarea, în loc 
să se poarte ca un om care întâmpină un oaspete. Era 
îmbrăcat cu o haină gri de croială bavareză şi pantaloni 
scurți. Avea o fata angelica dar mai închisă la culoare, ochi 
mari şi holbati. Numele lui era Rudolf Hess. 

— Unde ai fost? 

Hess îi pofti să intre şi închise uşa. Camera era mica; în ea 
se aflau o masă cu scaune în jurul ei, un bufet şi două 
lampadare care iluminau camera. Un alt bărbat, care se 
uitase pe fereastră, evident pentru a-l identifica pe cel de 
afară, îl salută pe Scarlett. Era un bărbat micut şi urât, cu 
trăsături acviline şi nasul coroiat. Mergea şchiopătând. 

— Joseph? i se adresă Scarlett. Nu mă aşteptam să te 
găsesc aici. 

Joseph Goebbels se uită spre Hess. Nu ştia prea bine 
engleza. Hess îi traduse rapid vorbele lui Scarlett şi Goebbels 
ridică din umeri. 

— Te-am întrebat unde ai fost! 

— Am avut necazuri la Lisieux. N-am mai găsit alt avion şi 
a trebuit să vin cu maşina. Am avut o zi grea, aşa ca te rog sa 
nu mai contribui şi tu. 

— Ach! De la Lisieux? E un drum lung. Am să-ți comand 
ceva de mâncare, dar să termini repede. Rheinhart aşteaptă 
de la prânz. 

Scarlett îşi scoase jacheta de zbor şi o aruncă pe platoul 
bufetului. 

— Ce face? 

Goebbels înțelese destul pentru a-l întrerupe. 

— Rheinhart?... Ne-răb-dă-tor! 

El pronunţă prost cuvântul şi Scarlett rânji. Goebbels îşi 
zise în sinea lui că acest uriaş era o creatură oribilă. Părerea 
era reciprocă. 


— Lasă mâncarea. Rheinhart a aşteptat prea mult... Unde 
e? 


— In camera lui. Numărul doi, pe hol. Azi-dimineata a 
făcut o plimbare, dar i-a fost teamă că cineva l-ar putea 
recunoaşte, aşa că s-a întors în zece minute. Cred că-i 
supărat. 

— Du-te si cheama-l... Şi adu şi nişte whisky. 

Se uită la Goebbels, dorindu-si ca acest omulet respingător 
să plece. Nu era bine ca Goebbels să fie aici în timp ce el şi 
Hess discutau cu aristocratul prusac. Goebbels arăta ca un 
neînsemnat contabil evreu. Dar Scarlett ştia că nu poate face 
nimic. Hitler era mulțumit de Goebbels. 

Joseph Goebbels păru că-i ghiceşte gândurile uriaşului. 

— Ich werde dabei sitzen wahrend Sie sprechen?”. 

Îşi trase un scaun lângă perete şi se aşeză. 

Hess ieşise şi cei doi rămaseră singuri. Nici unul din ei nu 
spuse nimic. 

Patru minute mai târziu, Hess se întoarse. Îl urma un 
neamt în vârstă si foarte gras, cu câţiva centimetri mai scund 
decât Hess, purtând un costum negru la două rânduri. 

Şi guler înalt. Faţa îi era buhăită de grăsime, iar părul alb 
era tuns scurt. Avea o ţinută dreaptă, dar în ciuda aspectului 
său impozant, lui Scarlett îi făcu impresia că e moale, dar nu 
în ce priveşte fizicul. Acesta intră tantos în cameră. Hess 
închise uşa şi o încuie. 

— Domnilor, generalul Rheinhart, rosti Hess pentru a le 
atrage atenția. 

Goebbels se ridică de pe scaun şi-l salută pocnindu-si 
călcâiele. 

Rheinhart îl privi fără să fie impresionat. 

Scarlett observă expresia lui Rheinhart. Se apropie de 
bătrânul general şi-i întinse mâna. 

— Herr General. 

Rheinhart se intoarse spre Scarlett si desi ascunse asta 
bine, reactia sa la aparitia lui Scarlett fu evidentá. Cei doi 
bărbați îşi strânseră mâinile de ochii lumii. 

— Vă rog să luaţi loc, Herr General. 

Hess era extrem de impresionat de anturaj şi nu ascundea 


acest lucru. Rheinhart se asezá pe un scaun la capătul mesei. 
Lui Scarlett nu-i pică bine asta. Ar fi vrut să stea el acolo, 
deoarece era un fel de post de comandă. 

Hess îl întrebă pe Rheinhart dacă doreşte whisky, gin sau 
vin. Generalul făcu un gest de refuz cu mâna. 

— Nici eu nu vreau nimic, adăugă Ulster Scarlett 
aşezându-se pe scaunul din stânga lui Rheinhart. Hess lăsă 
tava şi se aşeză şi el. Goebbels se retrase şchiopătând spre 
scaunul de lângă perete. 

Scarlett vorbi. 

— Îmi cer scuze pentru întârziere. De neiertat, dar din 
păcate, inevitabilă. Au fost unele treburi presante cu asociații 
noştri din Londra. 

— Numele dumitale, te rog? îl intrerupse Rheinhart, 
vorbind englezeşte cu un uşor accent teutonic. 

Scarlett se uită scurt la Hess înainte de a răspunde. 

— Kroeger, Herr General. Heinrich Kroeger. 

Rheinhart nu-şi luă ochii de la Scarlett. 

— Nu cred că acesta e numele dumitale, domnule. Nu esti 
german, spuse cu o voce fără intonatie. 

— Simpatiile mele sunt germane. Într-atât încât Heinrich 
Kroeger este numele pe care l-am ales pentru mine. 

Hess îl întrerupse. 

— Herr Kroeger a fost de nepretuit pentru noi. Fără el nu 
am fi reuşit niciodată să facem asemenea progrese, domnule. 

— Amerikaner... Din cauza lui nu vorbim germana? 

— Asta se va corecta cu timpul, spuse Scarlett. 

De fapt, el vorbea germana aproape perfect, dar încă se 
simţea în dezavantaj când o vorbea. 

— Nu sunt american, domnule general..., spuse Scarlett 
întorcându-i lui Rheinhart privirea şi nu fu deloc îndurător. 
Sunt un cetățean al noii ordini! Am dat la fel de mult, dacă nu 
chiar mai mult decât oricare altă persoană, vie sau moartă, 
pentru a duce acest plan la îndeplinire... Vă rog să nu uitaţi 
asta în timpul discuțiilor. 

Rheinhart ridică din umeri. 


— Sunt sigur că si dumneata, ca si mine, ai motive să te 
afli la această masă. 

— Puteți fi sigur de asta. 

Scarlett se relaxă şi-şi trase scaunul. 

— Foarte bine, domnilor, la treabă. Dacă se poate aş vrea 
să plec de la Montbeliard în noaptea asta. 

Rheinhart băgă mâna în buzunarul hainei şi scoase o foaie 
de hârtie împăturită. 

— Partidul dumitale a luat măsuri ca nici o persoană 
neimportantă să nu mai intre în Parlamentul german. După 
eşecul de la Munchen, se poate spune chiar că progrese 
remarcabile... 

Hess interveni cu entuziasm. 

— Acesta e doar începutul! Din ruşinea acelei înfrângeri 
datorate trădării. Germania se va ridica! Vom fi stăpânii 
Europei! 

Rheinhart ţinea hârtia împăturită în mână şi îl privea pe 
Hess. Îi răspunse calm, dar autoritar. 

— E suficient dacă suntem stăpânii Germaniei. Nu cerem 
decât să reuşim să ne apărăm propria tara. 

— Acest lucru este un minim pe care vi-l garantăm noi, 
domnule general, spuse Scarlett cu un ton care nu fu mai 
ridicat decât cel al lui Rheinhart. 

— Este singura garanţie pe care o vrem. Pe noi nu ne 
interesează excesele pe care le predică Adolf Hitler al vostru. 

La auzul numelui lui Hitler, Goebbels se îndreptă în scaun. 
Era furios că nu putea înţelege ce vorbeau. 

— Was gibt's mit Hitler? Was sage sie uber ihn?! 

Rheinhart îi răspunse lui Goebbels in limba lui. 

— Er ist ein sehr storener geriosse.''* 

— Hitler ist der Weg! Hitler ist die Hoffnung fur 
Deutschland!!! 

— Vielleicht fur Sie."2 

Ulster Scarlett se uita la Goebbels. Ochii omuletului 
scaparara de ura si Scarlett gandi ca intr-o zi Rheinhart o sa 
plateasca pentru cuvintele lui. 


Generalul continua, despăturind foaia de hârtie. 

— Vremurile pe care le trăieşte tara noastră necesită 
alianțe neobişnuite... Am vorbit cu Von Schnitzler şi Kindorf. 
Krupp nu vrea să discute subiectul, dupa cum va dati, 
desigur, seama... Industria germană nu se află într-o situație 
mai bună decât armata. Amândouă sunt nişte pioni în mâna 
Comisiei de Control a Aliaților. Restrictiile Tratatului de la 
Versailles ne ridică şi ne coboară de la o clipă la alta. Nu 
există stabilitate. Nu există nimic pe care să ne bizuim. Avem 
un obiectiv comun, domnilor. Tratatul de la Versailles. 

— E doar unul dintre obiective. Pentru că mai sunt şi 
altele. 

Scarlett era mulțumit, dar satisfacția lui nu dură mult. 

— Este singurul obiectiv care m-a adus la Montbeliard! Aşa 
cum industria germană trebuie lăsată să respire, să exporte 
fără a fi stânjenită, tot astfel trebuie ca şi armata germană să 
fie lăsată să-şi menţină puterea necesară! Limitarea la o sută 
de mii de soldați care să apere o graniță de peste două mii 
cinci sute de kilometri este absurdă!... Ni se fac promisiuni 
peste promisiuni, apoi vin amenințările. Nimic pe care sa te 
poţi bizui. Nici un fel de înțelegere. Nici un fel de fonduri 
pentru dezvoltare. 

— Am fost tradati! Am fost tradati în mod ordinar în 1918 
şi acea trădare continuă! Trădători există încă în întreaga 
Germanie! 

Hess dorea mai presus de orice să fie considerat printre 
prietenii lui Rheinhart şi ai ofițerilor lui. Rheinhart pricepu, 
dar nu fu deloc impresionat. 

— Ja. Şi Ludendorff tine la teoria asta. Nu-i este uşor să 
trăiască cu amintirea bătăliei de la Meuse-Argonne. 

Ulster Scarlett scoase acel rânjet grotesc. 

— Pentru unii din noi este, domnule general Rheinhart. 

Rheinhart îl privi. 

— N-am să continui discuţia cu dumneata. 

— Într-o zi va trebui s-o faceţi. De asta sunt aici — în parte. 

— Repet, Herr Kroeger. Dumneata ai motivele dumitale, eu, 


pe ale mele. Pe mine nu mă interesează motivele dumitale, 
dar pe dumneata trebuie să te intereseze motivele mele. 

El se uită la Hess şi apoi la figura aflată în umbră a lui 
Joseph Goebbels, de lângă perete. 

— Am să vorbesc fără ocolişuri, domnilor. Este, în cel mai 
bun caz, un secret prost păstrat... Dincolo de granița 
poloneză, în zona bolşevicilor, se află mii de ofițeri germani 
nemulțumiți. Oameni fără profesie în tara lor. Ei îi instruiesc 
pe comandanții de companie ruşi! Ei disciplinează Armata 
Roşie de ţărani... De ce? Unii o fac pur şi simplu pentru a 
avea de lucru. Alţii se justifică, spunând că o fac deoarece 
câteva fabrici ruseşti ne furnizează nouă, prin contrabandă, 
tunuri şi armamente interzise de Comisia Aliaților... Mie nu- 
mi place această situație, domnilor. Eu nu am încredere în 
ruşi. Weimar este ineficace. Lui Ebert nu-i place adevărul. lar 
Hindenburg e şi mai rău! El trăieşte într-un trecut monarhic. 
Politicienii trebuie determinaţi să se confrunte cu problema 
Tratatului de la Versailles! Noi trebuie să ne eliberăm din 
interior! 

Rudolf Hess puse palmele pe masă. 

— Aveţi cuvântul lui Adolf Hitler si al celor din această 
cameră că primul punct pe agenda politică a Partidului 
national-socialist al muncitorilor germani este respingerea 
necondiționată a Tratatului de la Versailles şi a restricțiilor 
sale! 

— Îmi dau seama. Ceea ce mă frământă pe mine este dacă 
veți fi în stare să unificati efectiv diversele fracțiuni politice ale 
Parlamentului. Nu neg ca mă tentează ce faceţi voi. Mult mai 
mult decât alții... Dar am dori să ne raspundeti la o întrebare, 
pe care sunt sigur că v-ar pune-o şi omologii noştri din 
comerț. Aveţi voi rezistența necesară? Puteţi rezista? O să 
rezistati? Acum câţiva ani ati fost scoşi în afara legii. Noi nu 
ne putem permite să ne aliem cu o cometă politică ce se 
autodistruge. 

Ulster Scarlett se ridică de pe scaun şi îl privi de sus pe 
bătrânul general german. 


— Ce-ati spune dacá v-as informa cá noi avem resurse 
financiare care le depăşesc pe cele ale oricărei organizații din 
Europa? Sau, poate, din emisfera vestică. 

— Aş spune că exagerati. 

— Sau dacă v-aş spune ca noi avem teritorii — terenuri — 
suficient de mari pentru instruirea a mii şi mii de militari de 
elită care nu pot fi depistaţi de echipele de control ale 
Versailles-ului. 

— Va trebui să-mi dovediti toate astea. 

— O pot face. 

Rheinhart se ridică şi se uită la Heinrich Kroeger. 

— Dacă spui adevărul... vei avea sprijinul generalilor 
imperiali germani. 


Capitolul 36 


Janet Saxon Scarlett, cu ochii încă închişi, întinse mâna pe 
sub cearşeaf pentru a atinge trupul iubitului ei. Nu era acolo, 
aşa că deschise ochii şi săltă capul; camera se învârti cu ea. 
Avea pleoapele grele şi o durea stomacul, încă mai era obosită 
şi putin beată. 

Matthew Canfield stătea la birou, numai în chiloti. Tinea 
coatele pe birou şi-şi sprijinea bărbia în mâini. Se uita la o 
hârtie din fata lui. 

Janet îl privi, conştientă că nu o observă. Se întoarse pe o 
parte, pentru a-l urmări. Nu era un om obişnuit, gândi ea. 
Dar pe de altă parte, nici foarte remarcabil, numai că ea il 
iubea. Oare ce găsise aşa atractiv la el? Nu semăna cu 
bărbații din lumea ei. Cei mai multi din bărbaţii pe care îi 
cunoştea erau isteti, rafinati, extrem de dichisiti şi preocupaţi 
numai de aparente. Matthew Canfield nu se putea încadra în 
această lume. Istetimea lui era mai degrabă intuiție decât har. 
Şi în alte privințe manifesta stângăcie; putina siguranță de 
sine pe care o avea nu era ceva înnăscut, ci, mai degrabă, 
impus prin raţionament. 

Alții, de asemenea, erau mult mai bine ca el, deci putea fi 
încadrat in categoria „plăcut ca înfăţişare”, dar necizelat... 
Asta e, îşi spuse; lăsa impresia de independenţă, atât ca 
aspect, cât şi ca mod de a acţiona, dar comportamentul lui 
intim era diferit. În intimitate era extraordinar de tandru, 
aproape slab... Se întreba dacă e într-adevăr slab. Ştia că e 
foarte preocupat şi bănuia că Elizabeth i-a dat bani pentru a-i 
îndeplini cerințele. Nu prea era în largul lui când avea bani. 
Observase asta în cele două săptămâni petrecute împreună la 
New York. Era evident că i se spusese să cheltuiască fără să- 
şi facă probleme, pentru a putea stabili o relaţie cu ea — el îi 
spusese asta — şi amândoi au râs atunci, deoarece ceea ce 
făceau pe banii guvernului era, de fapt, ceea ce voiau el... 


Janet ar fi fost bucuroasá sá suporte ea cheltuielile. O mai 
facuse si cu altii si nici unul nu-i fusese atát de drag ca 
Matthew Canfield. Nimeni nu-i va mai fi vreodata asa de drag 
ca el. Cu toate cá nu era din lumea ei. El prefera o lume mai 
simplă, mai putin cosmopolita, gândi ea. Dar Janet Saxon 
Scarlett ştia că ea se putea adapta pentru a nu-l pierde. Poate 
că după ce totul se va termina, dacă avea să se mai termine 
vreodată, vor putea să găsească o soluție. Trebuie să existe o 
posibilitate pentru acest tânăr bun, amabil şi dintr-o bucată, 
care era mai bun decât oricare din cei pe care-i cunoscuse 
înainte. Îl iubea foarte mult şi îşi dădu seama că era 
îngrijorată pentru el. Era ceva deosebit pentru Janet Saxon 
Scarlett. 

Cand se întorsese seara trecută, pe la ora şapte, însoțită de 
omul lui Derek, Ferguson, îl găsise pe Canfield, singur, în 
salonul lui Elizabeth. Părea încordat, cu capsa pusă, chiar 
nervos şi ea nu ştia de ce. El se scuzase vag pentru starea lui 
de nervi şi apoi, fără a-i spune nimic, o scosese din 
apartament şi din hotel. 

Au mers şi au luat masa într-un mic restaurant din Soho. 
Amândoi au băut mult, teama lui molipsind-o şi pe ea. Dar 
tot nu-i spuse ce-l neliniştea. 

Acum, privindu-l cum stătea la birou, ea înţelese instinctiv 
adevărul - adevărul nedorit — pe care-l bănuise inca din clipa 
aceea cumplită de ieri când îi spusese. 

— Janet, mă tem că am avut un vizitator. 

Vizitatorul acela fusese soțul ei. Se ridică într-un cot. 

— Matthew? 

— A... 'neata, amice. 

— Matthew... ţi-e frică de el? 

Lui Canfield i se încordară muşchii stomacului. Deci ştia. 
Bineînţeles că ştia. 

— Nu cred c-o să-mi mai fie... când am să-l găsesc. 

— Aşa se întâmplă întotdeauna, nu? Ne temem de ceva sau 
de cineva pe care nu-l cunoaştem sau nu-l putem găsi. 

Pe Janet începură s-o doară ochii. 


— Asa a spus si Elizabeth. 

Ea se ridică trăgând pledul pe umeri şi se rezemă de 
stálpul patului. li era frig si durerea de ochi se intetea. 

— Ti-a spus ea? 

— În cele din urmă, da. Nu voia să-mi spună. Dar nu i-am 
lăsat nici o altă variantă... Aşa că n-a avut încotro. 

Janet se uită fix înainte, în gol. 

— Ştiam eu, spuse ea încet... Mi-e frică. 

— Ştiu că ţi-e frică. Dar nu trebuie să-ți fie. Nu poate 
ajunge la tine. 

— De ce eşti aşa sigur? Parcă aseară nu erai la fel de sigur. 

Fără să-şi dea seama, mâinile ei începură să-i tremure. 

— Nu, nu eram... Dar asta la gândul că el există... fantoma 
blestemată în carne şi oase... Chiar dacă ne-am aşteptat la 
asta, a fost, totuşi, un şoc. Acum a răsărit soarele. 

Luă creionul şi făcu o însemnare pe hârtie. 

Deodată, Janet Scarlett se aruncă pe pat. 

— O, Doamne, Doamne, Doamne! rosti ea, cu capul 
îngropat în pernă. 

La început, Canfield nu-şi dădu seama ce spune, pentru că 
nu strigase, nu tipase, iar el era concentrat asupra 
însemnărilor lui. Strigătul ei camuflat fusese unul de agonie, 
nu de disperare. 

— Jan, începu el, într-o doară. Janet! 

Inspectorul aruncă creionul din mână şi se repezi spre pat. 

— Janet!... lubito, te rog, Nu, te rog, Janet! 

O luă în brațe, încercând s-o liniştească. Apoi îi văzu ochii. 
Lacrimile îi curgeau şiroaie, deşi nu plângea, doar suspina. 
Ceea ce-l îngrijora erau ochii. În loc să clipească din cauza 
lacrimilor, erau larg deschişi, de parcă se afla în tranşă. O 
transă provocată de oroare. 

Îi rosti neîncetat numele. 

— Janet, Janet. Janet. Janet... 

Ea nu răspunse. Părea că se prabuseste din ce în ce mai 
mult în spaima care pusese stăpânire pe ea. Începu sá geama, 
la început încet, apoi din ce în ce mai tare. 


— Janet! Gata. Gata! Gata, iubito! 

Nu-l auzea. Încercă să-l împingă, sá se elibereze. Trupul ei 
gol se zvarcolea pe pat, lovindu-l cu brațele. O strânse mai 
tare, temându-se că ar putea s-o doară. 

Deodată, ea se opri. Dădu capul pe spate şi vorbi cu o voce 
inabusita pe care n-o mai auzise până atunci. 

— Sa te ia naiba!... Să te ia naiba! 

Prelungi cuvântul „naiba” până când acesta deveni un 
strigăt. 

Îşi desfăcu încet şi cu silă picioarele, peste cearşeaf. 

Cu aceeaşi voce înăbuşită, guturală, şopti: 

— Porc ce eşti! Porcule! Porcule! Porcule! 

Canfield o privea îngrozit. Ea luă o poziție specifică 
relațiilor sexuale. 

— Janet, pentru Dumnezeu, Jan... Nu! Nu! Nimeni nu are 
de gând să se atingă de tine! Te rog, iubito! 

Fata râdea vulgar, isteric. 

— Tu eşti cartea, Ulster! Tu eşti blestematul de jocher... 
jocherul. 

Îşi încrucişă repede picioarele şi îşi acoperi sânii cu 
mâinile. 

— Lasă-mă în pace, Ulster! Te rog, doamne, Ulster! Lasă- 
mă în pace!... Mă laşi în pace? 

Se ghemui ca un copil şi începu să suspine. 

Canfield trase pledul de pe jos şi o înveli pe Janet. 

I se făcu frică. Faptul că ea se putea transforma brusc, pe 
negândite, în târfa ostilă a lui Scarlett, era înspăimântător. 
Dar asta era situația şi trebuia s-o accepte. Ea avea nevoie de 
ajutor. Poate că de mai mult ajutor decât putea să-i ofere. O 
mângâie blând pe păr şi se întinse alături. Suspinele ei se 
liniştiră, transformându-se într-o inspiraţie profundă când 
închise ochii. Spera că a adormit, dar nu era sigur, în orice 
caz, o s-o lase să se odihnească. Asta o să-i dea răgazul să 
găsească o modalitate de a-i spune tot ce trebuia să ştie. 
Următoarele patru săptămâni vor fi cumplite pentru ea. 
Pentru toţi trei. 


Dar acum apăruse un element care n-a existat înainte si 
Canfield era recunoscător pentru asta. Ştia că nu e bine, 
pentru că era împotriva oricărui instinct profesional pe care îl 
avea. Era ura. Propria lui ură. Ulster Stewart Scarlett nu mai 
era o simplă pradă într-o vânătoare internațională. Era omul 
pe care Matthew Canfield intenționa să-l omoare. 


Capitolul 37 


Ulster Scarlett privi fața îmbujorată şi nervoasă a lui Adolf 
Hitler. Îşi dădu seama că în ciuda furiei lui, Hitler avea o 
stăpânire de sine aproape miraculoasă. Un om-miracol istoric 
care îi va duce în cea mai bună lume imaginabilă pe Pământ. 

Cei trei - Hess, Goebbels şi Kroeger — plecaseră noaptea de 
la Montbeliard şi ajunseseră la Munchen unde Hitler şi 
Ludendorff aşteptau un raport al întâlnirii lor cu Rheinhart. 
Dacă întâlnirea decursese bine, urma ca planul lui 
Ludendorff să fie pus în aplicare. Orice fracțiune politică din 
Parlamentul german care avea simpatizanți serioşi va fi 
avertizată că o coaliție este iminentă. Se vor face promisiuni, 
se vor profera ameninţări. În calitatea sa de unic membru al 
Parlamentului din Partidul National-socialist şi de candidat al 
său la preşedinţie pentru altul viitor, Ludendorff va fi 
ascultat. El era soldatul-creier. El îşi recăpăta încet, încet, 
prestanta pe care o pierduse în înfrângerea de la Meuse- 
Argonne. Simultan în douăsprezece oraşe vor fi organizate 
demonstrații anti-Versailles şi poliția de acolo a fost plătită 
generos pentru a nu interveni. Hitler urma să plece la 
Oldenburg, în inima teritoriului prusac de nord-est, unde 
marile posesiuni militare îmbătrâneau încet — amintiri masive 
ale unor glorii trecute. Va fi organizat un mare miting şi s-a 
aranjat ca însuşi Rheinhart să-şi facă apariția acolo. 
Rheinhart era destul pentru a oferi credibilitate prin sprijinul 
militar acordat partidului. Era mai mult decât suficient; va fi 
un moment de vârf adecvat progreselor lor. Recunoaşterea lui 
Rheinhart de către Hitler nu va lăsa loc pentru dubii în ceea 
ce priveşte orientarea generalilor. Ludendorff considera 
această acțiune drept o necesitate politică. Hitler o considera 
o lovitură politică. Caporalul austriac nu a fost niciodată 
nepăsător fata de anticiparea aprobării junkerului. El ştia ca 
aşa îi era scris, dar cu toate acestea se simțea mândru şi de 


asta era el asa de furios acum. 

Urâtul şi pirpiriul Goebbels tocmai terminase de povestit 
lui Ludendorff şi Hitler despre aprecierile lui Rheinhart la 
adresa austriacului. În marele birou închiriat, cu vedere în 
strada Sedlinger, Hitler se apucă cu mâinile de brațele 
scaunului şi se ridică. Stătu o clipă uitându-se la Goebbels, 
dar şchiopul slăbănog ştia că furia lui Hitler nu-i era adresată 
lui, ci veştii pe care o adusese. 

— Fett Schwein! Wir werden ihn zu seinen Landsort zuruck 
senden! Lass ihm zu seinen Kuhen zuruck gehen.?” 

Scarlett stătea rezemat de perete, lângă Hess. Ca 
întotdeauna cand discuțiile aveau loc în germană, 
binevoitorul Hess se întoarse spre Ulster şi îi vorbi încet. 

— E foarte supărat. Rheinhart poate fi un obstacol. 

— De ce? 

— Goebbels nu crede că Rheinhart va sprijini deschis 
mişcarea. El vrea să obțină totul fără să-şi murdareasca 
tunica! 

— Rheinhart a spus că o va sprijini. Aşa a spus la 
Montbeliard! Ce tot spune Goebbels? 

Scarlett socoti că e necesar să-l urmărească. Nu-i plăcea 
deloc acest Goebbels. 

— Tocmai le-a spus ce-a zis Rheinhart despre Hitler. Iti 
aminteşti? îi spuse Hess, şoptindu-i la ureche cu mâinile 
făcute pâlnie. 

Scarlett ridică vocea. 

— Să-i spună lui Rheinhart că fără Hitler nu vor avea 
monumente! Să-l ia naiba! 

— Was ist Ins? se încruntă Hitler la Hess şi Scarlett. Was 
sagt er, Hessl!* 

— Lass Rheinhart zum Teufel gehen!”?.. 

Ludendorff ráse în colțul gurii. 

— Das ist naiv! 

— Spune-i lui Rheinhart să facă aşa cum spunem noi, sau 
iese din joc! Adio, trupe! Adio, arme! Adio, uniforme! Nimeni 


nu va mai plăti pentru toate astea! Eu nu plătesc! Adio, 
terenuri de instrucție fără echipe de control pe capul lor! O să 
asculte! 

Scarlett îl ignoră pe Hess care traducea repede tot ce punea 
el. 

Ludendorff interveni, adresándu-i-se lui Hess în momentul 
în care termină de tradus. 

— Man kann einen Mann wie Rheinhart nicht drohen. Er ist 
ein einflussreich Preusse.2 

Hess se intoarse spre Ulster Scarlett. 

— Herr Ludendorff spune că Rheinhart nu va fi amenințat. 
El este un mare mosier. 

— Este un soldat de plumb umflat şi înspăimântat, asta 
este! Care da bir cu fugiţii. Tremura de frica ruşilor! Are 
nevoie de noi şi ştie asta! 

Hess repetă cele spuse de Scarlett. Ludendorff pocni din 
degete în stilul lui Heidelberg, în semn de bătaie de joc fata de 
o afirmație ridicolă. 

— Sa nu râzi de mine! Eu am vorbii cu el şi nu dumneata! 
Sunt banii mei! Nu ai dumitale! 

Hess nu mai trebui să traducă. Ludendorff se ridică de pe 
scaun, la fel de furios ca şi Scarlett. 

— Sag eleni Amerikaner dass sein Gelt gibt thn noch lunge 
nicht das recht uns Befehle zu geben.*? 

Hess ezita. 

— Herr Ludendorff nu crede ca contributia dumitale 
financiara... desi binevenita... 

— Nu trebuie sa termini! Spune-i sá se duca naibii si el! 

Se poarta exact asa cum se asteapta Rheinhart! 

Scarlett, care nu se dezlipise de perete, facu un pas inainte 
arătându-se in toată ,maretia” lui. 

O clipă, bătrânul intelectual Ludendorff, simţi o frică fizică. 
Nu avea încredere în motivațiile acestui american nevropat. 
Ludendorff le sugerase de multe ori lui Hitler şi celorlalți că 
acest om care îşi spunea Heinrich Kroeger era un adaos 
periculos la cercul lor de lucru. Dar fusese permanent 


nesocotit deoarece Kroeger nu numai cá poseda ceea ce 
păreau a fi resurse financiare nelimitate, dar părea de 
asemenea capabil să-i facă pe unii oameni incredibil de 
influenți să le ofere sprijin sau măcar să-şi manifeste 
interesul. Şi totuşi nu avea încredere în el. Şi asta din cauză 
că Ludendorff era convins că acest Kroeger era prost. 

— Pot să-ți amintesc, Herr Kroeger. Că am cunoştinţe 
practice de engleză! 

— Atunci de ce nu le foloseşti? 

— Nu cred că este - cum să spun - absolut necesar. 

— Acum este, la dracu” 

Adolf Hitler bătu deodată din palme, cerând astfel linişte. 
Era un gest enervant pentru Ludendorff, dai respectul lui 
pentru talentele lui Hitler — care îi starneau admirația — îl făcu 
să accepte astfel de gesturi. 

— Halt! Beide!2* 

Hitler plecá de la masa, intorcándu-le tuturor spatele. Isi 
indrepta bratele si apoi le impreuna la spate. Cateva momente 
nu spuse nimic, dar nimeni nu rupse tacerea. Pentru ca era 
tacerea lui si Goebbels, a carui pasiune pentru teatral era 
exagerata, urmarea cu satisfactie efectul pe care il avea Hitler 
asupra celorlalti. 

Ludendorff, pe de alta parte, intra in joc, dar ramase 
suparat. Acel Hitler pe care il cunostea bine era capabil de o 
judecata proasta. Mare vizionar, poate, dar adesea neglijent in 
deciziile realitatilor practice cotidiene. Era, de asemenea, 
păcat că respingea discutarea acestor probleme. Îi producea 
greutăți lui Rosenberg şi lui, care ştiau că ei sunt adevărații 
arhitecți ai noii ordini. Ludendorff spera că acest moment nu 
avea să fie un alt exemplu în care Hitler îi nesocotea judecata 
sănătoasă. Ca şi el, Rheinhart era un moşier mândru şi 
încăpățânat. El trebuia abordat cu diplomaţie. Şi cine putea 
să ştie asta mai bine ca fostul feldmareșal al armatei 
imperiale care a fost forțat să-şi păstreze demnitatea în 
mijlocul unei înfrângeri tragice? 

Ludendorff înțelese. 


Adolf Hitler vorbi încet: 

— Wir werden wie Herr Kroeger sagt tun. 

Herr Hitler e de-acord cu dumneata, Kroeger! 

Hess îi atinse mâneca lui Scarlett, încântat. Fusese mereu 
umilit de arogantul de Ludendorff şi asta nu era o victorie de 
neglijat asupra lui. Rheinhart era un premiu. Daca Kroeger 
avea dreptate, Ludendorff va trece drept prost. 

— Warum? Es ist sehr gefahrlich.*?? 

Ludendorff trebui sa protesteze, deşi îşi dădu imediat 
seama că n-avea nici un rost. 

— Sie sind zu Vorsichtig die unruhigen Zieten, Ludendorff. 
Kroger hat recht. Aber wir werden einen Schtitt weiter gehen.*? 

Rudolf Hess isi umfla pieptul. Se uita fix la Ludendorff si 
Goebbels, înghiontindu-l pe Scarlett cu cotul. 

— Herr Hitler spune ca prietenul nostru Ludendorff este 
exagerat de  precaut. Are dreptate. Ludendorff esti 
intotdeauna precaut... Dar Herr Hitler doreste sa discute in 
detaliu sugestia dumitale... 

Adolf Hitler incepu sa vorbeasca incet, dar ferm. Oferind 
finalitate fiecărei fraze germane. Pe măsură ce vorbea, privea 
cu satisfacție fețele celor care ascultau. Când ajunse la 
sfârşitul cuvântării, scuipă cuvintele. 

— Da ist Montbeliard!?” 

Fiecare avea o altă evaluare, dar toate aveau un numitor 
comun — omul era un geniu. 

Pentru Hess, concluzia lui Hitler era echivalentă cu o 
licărire surprinzătoare de analiză politică. 

Pentru Goebbels, Hitler îşi demonstrase din nou abilitatea 
de a folosi în propriul său avantaj slăbiciunea fundamentală a 
oponentului său. 

Pentru Ludendorff, austriacul avusese o idee mediocră, la 
care adaugase propria lui îndrăzneală şi obținuse o proba de 
strategie strălucită. 

Heinrich Kroeger — Scarlett — vorbi: 

— Ce-a spus, Hess? 

Dar nu-i răspunse Rudolf Hess, ci Erich Ludendorff care 


(24) 


nu-şi lua ochii de la Adolf Hitler. 

— Herr! Hitler a... consolidat armata pentru noi, Kroeger. 
Într-o scurtă alocutiune ne-a învins pe noi, prusaci 
incapatanati. 

— Cum? 

Rudolf Hess se intoarse spre Scarlett. 

— Generalul Rheinhart va fi informat ca daca nu face ce ii 
cerem noi, autoritatile de la Versailles vor fi instiintate ca el 
duce tratative in secret pentru achizitii ilegale. Este adevarul. 
Montbeliard nu poate fi negat! 

— E un mosier! adauga Ludendorff. Montbeliard este cheia, 
deoarece este adevarul! Rheinhart nu poate dezavua ce a 
facut! Chiar daca ar fi tentat, sunt prea multi care stiu von 
Schnitzler, Kindorf. Chiar si Krupp! Rheinhart si-a calcat 
cuvantul, spuse Ludendorff si rase strident. Cuvantul sfant al 
unui mosier! 

Hitler rase scurt si i se adresa repede lui Hess, aratand cu 
capul spre Ulster Scarlett. 

— Der Fuhrer te admira si te apreciaza, Heinrich, spuse 
Hess. Întreabă care e situaţia cu prietenii noştri din Zurich? 

— Totul merge conform planului. Câteva greşeli au fost 
corectate. S-ar putea să pierdem unul din cei treisprezece 
care au rămas... Nu-i nici o pierdere, e un hot. 

— Cine e? întrebă Ludendorff, exercitându-şi cunoştinţele 
practice de engleză care erau perfect acceptabile. 

— Thornton. 

— Şi terenul lui? întrebă tot Ludendorff. 

Scarlett, acum Kroeger, se uită la academicul Ludendorff, 
intelectualul militar, cu disprețul său înnăscut pentru bani. 

— Vreau să-l cumpăr eu. 

— Nu e periculos? 

Hess îl privea pe Ludendorff care tradusese calm, încet, 
ceea ce Scarlett îi spusese lui Hitler. Ambii dădură semne de 
nelinişte. 

— Deloc. 

— Poate nu pentru dumneata, dragul meu prieten 


îndrăzneț, spuse Ludendorff cu un ton blând acuzator. Cine 
ştie încotro iti vei îndrepta simpatiile peste şase luni? 

— Nu-mi place asta! 

— Dumneata nu eşti german. Asta nu-i războiul dumitale. 

— Nu trebuie să fiu german! Şi nu trebuie să mă justific în 
fata dumitale!.. Vrei să mă retrag? Foarte bine! Mă retrag... Si 
împreună cu mine o duzină din cei mai bogaţi oameni de pe 
Pământ... Petrol! Otel! Industrie! Linii maritime! 

Hess nu se mai strădui să fie plin de tact. El se uită spre 
Hitler ridicând mâinile în semn de exasperare. 

Hitler n-avea nevoie să fie împins de la spate pentru că ştia 
exact ce are de făcut. El se îndreptă repede spre fostul general 
al armatei imperiale germane şi îl lovi uşor peste gură cu 
dosul palmei. Era un gest jignitor şi chiar faptul că lovitura a 
fost uşoară era asemănătoare cu disciplinarea unui copil mic. 
Cei doi bărbaţi avură un schimb de cuvinte şi Scarlett înțelese 
că bătrânul Ludendorff fusese admonestat sever şi cu 
cruzime. 

— Se pare că motivele mele sunt puse la îndoială, Herr 
Kroeger. Eu doar — cum se zice? — te-am testat. 

Îşi duse mâna la gură. Amintirea insultei lui Hitler era 
dureroasă pentru el. Se străduia să o depăşească. 

— Eu am fost, totuşi, foarte sincer în legătură cu 
proprietatea elvețiană. Activitatea dumitale la noi a fost 
impresionantă, fapt, desigur, observat de multi. Dar dacă prin 
achiziția aceasta şi prin dumneata se va ajunge la noi, s-ar 
putea — cum să zic — ca întregul aranjament să fie zădărnicit. 

Ulster Scarlett răspunse cu nonşalanţă. Îi făcea plăcere să- 
i puna pe gânditori la locul lor. 

— N-aveti grijă... Tranzactia va fi făcută la Madrid. 

— Madrid? întrebă Joseph Goebbels care nu intelesese 
bine ce a spus Scarlett, dar numele oraşului Madrid avea o 
semnificație aparte pentru el. 

Cei patru germani se priviră. Nici unul nu era mulțumit. 

— De ce este Madridul asa de sigur? întrebă Hess, 
mirându-se că prietenul lui a făcut un lucru nesăbuit. 


— Atasat papal. Foarte catolic. Fără pată. Multumit? 

Hess traduse automat vorbele lui Scarlett în germana. 

Hitler zâmbi, iar Ludendorff bătu din palme, de data asta 
aplaudând sincer. 

— Şi cum se realizează asta? 

— Foarte simplu. Curtea lui Alfonso va fi informată ca 
pământul se cumpără cu banii ruşilor taristi. Dacă nu se 
duce repede, capitalul ar putea ajunge înapoi la Moscova. 
Vaticanul manifestă înțelegere. La fel şi Rivera. Nu e prima 
oară când se face un astfel de aranjament. 

Hess îi explică lui Adolf Hitler, în timp ce Joseph Goebbels 
asculta cu multă atenţie. 

— Felicitările mele, Herr Kroeger. Fii... precaut, spuse 
Ludendorff care era impresionat. 

Deodată, Goebbels începu să sporovăiască, gesticulând 
exagerat. Toti nemţii incepura să râdă şi Scarlett nu-şi dădea 
seama dacă fascistul pirpiriu şi respingător îşi bătea joc de el 
sau nu. 

Hess traduse: 

— Herr Goebbels spune că dacă dumneata îi comunici 
Vaticanului că eşti în stare să împiedici patru comunişti 
flămânzi să obţină o bucată de pâine. Papa o să te lase să îi 
pictezi Capela Sixtină! 

Hitler interveni în mijlocul râsetelor celor din jur: 

— Was forst du aus Zurich! 

Ludendorff se intoarse spre Scarlett. 

— Ce spuneai despre prietenii noştri din Elveţia? 

— Conform programului. Până la sfârşitul lunii viitoare... 
să zicem, cinci săptămâni, construcțiile vor fi în minate... 
lată, am să vă arăt. 

Kroeger se apropie de masă, scoțând o hartă pliată din 
buzunarul hainei. O întinse pe masă. 

— Această linie groasă albastră delimitează perimetrul 
proprietăților alăturate. Această porțiune... din sud îi aparține 
lui Thomton. În vest ne întindem până aici, în nord până la 
Baden, în est până la periferia localităţii Pfaffikon. La distante 


de câte o milă şi un sfert se află o construcţie care poate 
adăposti cincizeci de soldați — şi sunt în total optsprezece 
construcții. Nouă sute de oameni. Conductele de apă sunt jos, 
fundaţiile sunt îngropate. Fiecare construcție arată ca un 
şopron sau ca un grânar. Nu-ţi dai seama decât dacă intri 
înăuntru. 

— Excelent! spuse Ludendorff, fixându-şi un monoclu la 
ochi şi privind atent harta. 

Hess traduse pentru un Hitler curios şi un Goebbels 
sceptic. 

— Acest... perimetru dintre... cazărmi... barăci... este 
încercuit cu gard? 

— Înalt de peste trei metri. Cu sisteme de alarmă 
alimentate de generatoare aflate în fiecare clădire. Vor fi gărzi 
de pază douăzeci şi patru ore pe zi. Oameni şi câini... Am 
plătit totul. 

— Excelent. Excelent! 

Scarlett se uită la Hitler. Ştia că nu era uşor să obţii 
aprobarea lui Ludendorff şi în ciuda momentului neplăcut de 
acum câteva minute, Scarlett îşi dădu seama că Hitler aprecia 
părerea lui Ludendorff, poate mai mult decât pe a celorlalți. 

Lui Scarlett îi făcu impresia că privirea pătrunzătoare pe 
care Hitler i-o adresă direct era o privire de admiraţie. Kroeger 
îşi stăpâni optimismul şi continuă rapid. 

— Programele de instruire vor fi concentrate, fiecare având 
o durată de patru săptămâni, cu câteva zile între ele pentru 
transport şi cazare. Fiecare contingent are nouă sute de 
oameni... La sfârşitul unui an... 

Hess îl intrerupse: 

— Prachtvoll!*% La sfârşitul unui an vom avea zece mii de 
oameni instruiți! 

— Pregatiti să se răspândească în toată tara ca unități 
militare. Instruite pentru revoltă! spuse Scarlett plin de 
energie. 

— Nu vor mai fi o gloată, ci nucleul unei armate de elita! 
Poate chiar o armată de elită! exclamă Ludendorff molipsit de 


entuziasmul tânărului. Propria noastră armată privata! 

— Asta e! O maşină de război capabilă să se mişte repede, 
să lovească fulgerător şi să se regrupeze rapid şi în secret. 

Când vorbi Kroeger, Ludendorff fu acela care traduse în 
germană pentru Hitler şi Goebbels. 

Dar Goebbels era plictisit. Vorbi încet, ca şi cum dorea să-l 
facă pe acest Kroeger să priceapă cumva sensul ascuns al 
observațiilor lui. Goebbels mai era încă suspicios. Acest 
american uriaş şi ciudat era prea abil, prea nepăsător, în 
ciuda zelului său. În ciuda puterii banilor săi. Adolf Hitler 
dădu aprobator din cap. 

Hess vorbi: 

— Pe bună dreptate, Heinrich, Herr Goebbels este 
îngrijorat. Aceşti oameni din Zurich, cererile lor sunt atât de... 
nebuloase. 

— Nu şi pentru ei. Ei ştiu exact ce vor. Ei sunt oameni de 
afaceri... Si în plus, manifestă înţelegere fata de noi. 

— Kroeger are dreptate. 

Ludendorff îl privi pe Ulster Scarlett, ştiind ca Hess va 
folosi limba germană pentru ceilalți. Gândea în timp ce 
vorbea, nedorind ca Kroeger să aibă timp să formuleze 
răspunsuri sau comentarii. Acest Kroeger, deşi nu vorbea 
fluent limba lor, înțelegea mult mai mult decât lăsa să se 
vadă, gândi Ludendorff. 

— Noi am mers până acolo încât am semnat acorduri, nu-i 
aşa?... Pacte conform cărora, o dată cu afirmarea noastră pe 
scena politică a Germaniei, prietenii noştri din Zurich vor 
avea unele avantaje... Avantaje economice... Noi ne-am 
angajat la asta. 

Nu era nici o nuanţă interogativă în ultima remarcă a lui 
Ludendorff. 

— Adevărat. 

— Ce se întâmplă, Herr Kroeger, dacă noi nu ne ţinem de 
cuvânt? 

Ulster Scarlett se opri, întorcându-i lui Ludendorff privirea 
întrebătoare. 


— Vor striga cât îi tine gura şi vor încerca să ne distrugă. 

— Cum? 

— Prin orice mijloace, Ludendorff. Şi mijloacele lor sunt 
considerabile. 

— Si asta te nelinisteste? 

— Numai daca ei reuşesc... Thornton nu este singurul. Toti 
sunt nişte hoţi. Deosebirea este că ceilalți sunt deştepţi. Ei 
ştiu că noi avem dreptate. Noi vom învinge! Şi toți doresc sa 
facă afaceri cu învingătorul! Ştiu ei ce fac. Ei vor să lucreze cu 
noi! 

— Cred ca v-am convins. 

— Bineinteles. Intre noi vom derula actiunile asa cum 
credem noi. Asa cum e corect. Asa cum vrem noi. Ne vom 
debarasa de gunoaie. De evrei, de comunisti, de imputitii de 
lingai burghezi! 

Ludendorff il privi cu atentie pe americanul sigur de sine. 
Avusese dreptate. Kroeger era intr-adevar prost. Discursul 
sau despre rasele inferioare a fost emotional si nu s-a bazat 
pe principiile sanatoase ale integritatii rasiale. Hitler si 
Goebbels aveau si ei puncte slabe, dar ale lor formau o logica 
piramidală fără voia lor — ei ştiau pentru că vedeau; ei 
studiaseră ca şi Rosenberg şi el însuşi. Acest Kroeger avea o 
mentalitate infantilă. În realitate era bigot. 

— Ceea ce spui are sens. Oricine gândeşte, îşi va susține 
semenii... Va face afaceri cu cei de-o seamă cu ei. 

Ludendorff va supraveghea cu atenţie acţiunile lui Heinrich 
Kroeger. Un astfel de om irascibil putea produce unele 
neplăceri. Era un clovn plin de nervi. Dar la urma uimei, 
curtea lor avea nevoie de un astfel de bufon. Şi de hunii lui. 
Ca de obicei, Hitler a avut dreptate. Nu voiau să-l piardă 
acum. 

— Plec la Madrid mâine dimineaţă. Am trimis deja ordinele 
în ce-l priveşte pe Thornton. Întreaga afacere nu va lua mai 
mult de două sau trei săptămâni, după care voi fi la Zurich. 

Hess le spuse lui Hitler şi Goebbels ce-a zis Kroeger. 

Der Fuhrer răcni la el. 


— Unde poţi fi găsit la Zurich? traduse Ludendorff. Planul 
dumitale, dacă se desfăşoară cum trebuie, va necesita 
comunicarea cu dumneata. 

Heinrich Kroeger făcu o pauză înainte de a răspunde. Ştia 
că întrebarea va fi repetată. Era mereu repetată când se 
ducea la Zurich. Dar el era întotdeauna evaziv. Era conştient 
că o parte din misterul, din farmecul lui, în cadrul partidului 
se datora ascunderii identității persoanelor şi firmelor cu care 
făcea afaceri. În trecut, lăsase un singur număr de telefon sau 
o cutie poştală sau poate chiar numele unuia din cei 
paisprezece oameni din Zurich, cu indicatia de a-i cere lui un 
nume codificat. 

Niciodată în mod direct şi deschis. Ei nu au înțeles că 
identitățile, adresele, numerele de telefon nu sunt importante. 
Importantă era numai capacitatea de a oferi. 

Zurichul a înțeles. Aceşti uriaşi ai marilor averi ale lumii 
au înțeles. Magnatii internaţionali şi labirinturile lor 
întortocheate de masinatil au înțeles perfect. El oferise. 
aranjamentele lor cu noul sistem în curs de apariție în 
Germania asigurau piețe şi controale incredibile. Şi nimănui 
nu-i păsa cine este el sau de unde vine. Dar acum, în acest 
moment, Ulster Stewart Scarlett înțelese că acestor titani ai 
noii ordini trebuia să li se amintească de importanţa lui 
Heinrich Kroeger. Le va spune adevărul. Le va spune numele 
singurului om din Germania căutat de toţi cei care doreau 
puterea. Singurul om care refuza să vorbească, refuza să se 
implice, refuza să se întâlnească cu vreuna din fractiunile 
politice. Singurul om din Germania care trăia în spatele unui 
zid de secret total. Într-o izolare politică absolută. Cel mai de 
temut şi respectat om din Europa. 

— Am să fiu cu Krupp. Essen va şti unde să ne găsească. 

Elizabeth Scarlatti se ridică în capul oaselor în patul ei. O 
masuta fusese aşezată alături de pat, iar peste tot erau 
împrăştiate hârtii — pe pat, pe masă si pe jos. Unele erau în 
teancuri ordonate, altele erau în dezordine. Unele erau prinse 
la un loc şi etichetate; altele erau risipite, numai bune de 
aruncat la coş. 

Era ora patru după-amiază şi ieşise din cameră o singură 
dată. Pentru a-i primi pe Janet şi Matthew. Observă că 
aceştia arătau groaznic; epuizați sau, poate, bolnavi. Ea ştia 
ce s-a întâmplat. Presiunea devenise prea mare pentru omul 
guvernului. El a trebuit să se rupă de tot — şi să-şi tragă 
sufletul. Acum o să se simtă mai bine şi va fi gala să-i 
primească propunerea. 

Elizabeth mai aruncă o privire pe foile pe care le ţinea în 
mână. 

Deci, asta era! Tabloul era acum clar, fundalul complet. Ea 
presupunea că era posibil ca oamenii din Zurich să fi creat o 
strategie extraordinară. Acum ştia că aşa era. 

Dacă n-ar fi fost atât de cumplit de rău, ea ar fi fost de 
acord cu fiul ei. Ar fi putut fi mândră de rolul lui. Dar în 
situația dată, nu putea fi decât îngrozită. 

Se întreba dacă Matthew Canfield va înţelege. Dar nu mai 
conta. Acum era momentul să se ocupe de Zurich. 

Se ridică din pat, luând foile cu ea şi se duse la uşă. 

Janet era la birou şi scria nişte scrisori. Canfield stătea pe 
un scaun şi citea un ziar, într-o stare de nervi evidentă. 
Amândoi tresăriră când intră Elizabeth. 

— Ştii ceva de Tratatul de la Versailles? îl întrebă ea. 
Restrictiile, despăgubirile? 

— Cât ştie toată lumea, cred. 

— Eşti la curent cu Planul Dawes? Acel document atât de 
imperfect? 


— Credeam că acest plan face despăgubirile suportabile. 

— Numai temporar. Pe el au pus mána politicienii care 
aveau nevoie de soluții temporare. Din punct de vedere 
economic, e un dezastru. Nicăieri nu se dă o cifră definitivă. 
Dacă la un moment dat s-ar da o cifră definitivă, atunci 
industria germană - care achită nota de plată — s-ar putea 
prabusi. 

— Unde bateti? 

— Mai rabdá un minut. Vreau sá intelegi... Iti dai seama 
cine executa Tratatul de la Versailles? Stii a cui voce este cea 
mai puternica in ce priveste deciziile ce se iau in baza 
Planului Dawes? Si cine controlează in cele din urmă 
economia internă a Germaniei? 

Canfield puse ziarul pe jos. 

— Da. Acelaşi comitet. 

— Comisia de Control a Aliaților. 

— Unde vreţi să ajungeţi? spuse Canfield sărind de pe 
scaun. 

— La ceea ce începi dumneata sa bănuieşti. Trei din 
contingentul de la Zurich sunt membri ai Comisiei de Control 
a Aliaților. Tratatul de la Versailles este executat de aceşti 
oameni. Lucrând împreună, oamenii din Zurich pot 
literalmente să manipuleze economia Germaniei. Industriaşi 
de frunte din principalele domenii importante, la nord, vest şi 
sud-vest. Completaţi cu cei mai puternici oameni de finanțe 
din Germania. O haită de lupi. Ei vor avea grijă ca forțele care 
acționează în Germania să rămână în stare conflictuală. Când 
se va produce explozia şi sigur se va produce - ei vor fi acolo 
să tragă foloasele. Pentru a realiza acest... plan principal, ei 
nu au nevoie decât de o bază politică de acțiune. Şi te rog să 
mă crezi că nu am găsit-o. Cu Adolf Hitler şi nazistii lui... Si 
cu fiul meu, Ulster Stewart Scarlett. 

— Dumnezeule! spuse încet Canfield, privind-o fix pe 
Elizabeth. 

El nu intelesese prea bine detaliile expunerii ei, dar îşi 
dădu seama de implicații. 


— E timpul să mergem în Elveţia, domnule Canfield. 
El avea să pună întrebări pe parcurs. 

Telegramele erau toate în engleză şi cu excepţia numelor si 
adreselor destinatarilor, cuvintele erau identice. Fiecare era 
trimisă la o firma, sau corporație, in care persoana 
menționată deținea cea mai înaltă funcție. Erau respectate 
fusele orare, astfel ca fiecare telegramă să ajungă la destinaţie 
luni la ora douăsprezece ziua şi fiecare avea să fie înmânată 
personal destinatarului, după semnarea unui aviz de primire. 

Elizabeth Scarlatti dorea ca acele corporaţii ilustre să fie 
identificate în scris. Ea vroia ca cei care primesc telegramele 
ei să ştie că asta era, mai întâi de toate, o afacere. 

Fiecare telegramă suna astfel: 


PRIN RĂPOSATUL MARCHIZ DE BERTHOLDE 
SCARLATTI INDUSTRIES NUMAI PRIN SUBSEMNATA A 
FOST INFORMATĂ DE CONSOLIDAREA 
DUMNEAVOASTRĂ STOP ÎN CALITATE DE UNIC 
PURTĂTOR DE CUVÂNT PENTRU SCARLATTI 
SUBSEMNATA CREDE CĂ EXISTĂ ZONE DE INTERES 
RECIPROC STOP AVEREA FAMILIEI SCARLATTI AR 
PUTEA FI LA DISPOZIȚIA DUMNEAVOASTRĂ ÎN 
ANUMITE CONDIŢII STOP SUBSEMNATA VA SOSI LA 
ZURICH PESTE DOUĂ SĂPTĂMÂNI ADICĂ ÎN SEARA DE 
3 NOIEMBRIE LA ORA NOUĂ STOP ÎNTRUNIREA VA 
AVEA LOC LA FALKE HAUS 


ELIZABETH WYCKHAM SCARLATTI. 


Au fost treisprezece reacții, separate, in multe limbi, dar 
având toate ceva comun - frica. 

A existat şi o a paisprezecea reacție şi aceasta a avui loc în 
apartamentul rezervat pentru Heinrich Kroeger la Hotelul 
Emperador din Madrid. Reacţia a fost una de furie. 


— N-am sá accept! Nu poate avea loc! Sunt toti niste 
oameni morţi! Morți! Morți! Morți! Am avertizat-o! Sunt nişte 
oameni morți! Până la ultimul! Morți. Am să dau ordinul în 
noaptea asta! Acum! 

Charles Pennington, trimis de Ludendorff în calitate de 
bodyguard al lui Kroeger, stătea în capătul celălalt al camerei, 
privind de pe balcon razele roşietice, în evantai, ale soarelui 
spaniol. 

— Splendid! Absolut splendid!... Nu fi prost. 

Lui nu-i plăcea să-l privească pe Heinrich Kroeger. În stare 
de relaxare, fața aceea peticită arăta destul de rău. Dar când 
se înfuria, era respingătoare. Acum, era roşie de furie. 

— Să nu-mi spui tu mie... 

— Hai, termină! 

Pennington văzu că Kroeger continua să mototolească 
telegrama de la Howard Thornton care îi explica despre 
întrunirea lui Scarlatti de la Zurich. 

— Ce mai contează pentru tine? Sau pentru vreunul dintre 
noi? 

Pennington deschisese plicul si citise mesajul deoarece, 
după cum îi spusese lui Kroeger, nu ştia când se va înapoia 
de la întâlnirea cu ataşatul papal. Putea fi ceva urgent. Ceea 
ce nu-i spusese lui Kroeger era faptul că Ludendorff îi ceruse 
să controleze toate scrisorile şi convorbirile telefonice primite 
de acest animal. Era o adevărată plăcere. 

— Noi nu vrem să mai fie nimeni amestecat. Nu mai putem 
accepta pe nimeni! Nu putem! Zurich va intra în panică! Se 
vor înfuria pe noi! 

— Vor primi toți telegrama. Dacă cei din Zurich au de gând 
să fugă, n-ai să-i poţi opri acum. In plus, această Scarlatti are 
mustati de pisică, dacă e aceeaşi persoană cu cea la care ma 
gândesc eu. Ea are milioane... Suntem al naibii de norocoşi că 
vrea să se implice. Eu nu am avut o părere prea bună despre 
Bertholde — probabil mai proastă decât ai avut tu despre acest 
jidan francez imputit — dar daca el a reuşit să facă asta, eu 
îmi scot pălăria. Oricum, repet, ce-ţi pasa tie? 


Heinrich Kroeger se uită furios la englezul elegant si 
efeminat care îşi trăgea mansetele pentru a se asigura că 
acestea cad exact sub mâneca hainei. Butonii roşu cu negru 
erau înconjurați de pânza moale a cămăşii de culoare 
albastru-deschis. Kroeger ştia că aparențele înşală. Ca şi 
mondenul Boothroyd şi Pennington era un criminal căruia îi 
făcea plăcere munca lui. El era, de asemenea, foarte apreciat 
de Hitler, dar şi mai mult de Joseph Goebbels. Cu toate 
acestea, Kroeger se hotărâse. Nu putea să rişte! 

— Această întrunire nu va avea loc! Ea va fi ucisă. Am să 
aranjez eu asta. 

— In acest caz, trebuie să-ți amintesc că o astfel de 
hotărâre trebuie sa fie majoritară. Nu poți hotărî de unul 
singur... Şi nu cred să mai fie cineva de acord. 

— N-ai fost trimis aici să-mi spui mie ce să fac! 

— A, ba da... Eu primesc instrucțiuni de la Ludendorff. $i. 
Desigur, el ştie despre mesajul de la Thornton. l-am 
telegrafiat eu acum câteva ore, spuse Pennington lovindu-si 
într-o doară ceasul. Eu ies să iau cina... Sincer să fiu, aş 
prefera să mănânc singur, dar dacă insişti să mergi cu mine, 
am să te tolerez. 

— Nenorocitule! S-ar putea să-ţi rup gâtul ăla nenorocit! 

Pennington se zbârli. Ştia că Kroeger nu e înarmat, 
revolverul lui era pe biroul din dormitor, iar tentatia era mare. 
Putea să-l omoare, să folosească telegrama drept dovadă şi să 
spună că Kroeger nu se supusese. Dar mai erau şi autoritățile 
spaniole şi necesitatea retragerii în grabă. Şi Kroeger avea o 
treabă de făcut. Ciudat că-l implica pe Howard Thornton atât 
de mult. 

— E posibil, fireşte. Dar am putea s-o facem reciproc şi în 
nenumărate feluri, nu-i aşa? spuse Pennington scoțând un 
pistol mic din tocul de la piept. De exemplu, ti-as putea trage 
un singur glonte direct în gură, chiar în clipa asta... Dar n-am 
s-o fac, în ciuda provocării tale, deoarece în noua ordine nu 
suntem incluşi numai noi doi. Va trebui să răspund pentru 
faptele mele şi să fiu judecat pentru ele. lar tu ai să fii omorât 


dacă iei totul pe cont propriu. 

— Tu n-o cunoşti pe această Scarlatti, Pennington. Eu o 
cunosc! Cum naiba a aflat de Bertholde? Oare ce aflase de la 
el? 

— Sunteţi, desigur, prieteni vechi! spuse englezul 
punându-şi pistolul alături şi râzând. 

Cum? Cum? N-o să îndrăznească să-l înfrunte! Singurul 
lucru pe care-l aprecia ea era numele Scarlatti, moştenirea şi 
viitorul ei. Ea ştia absolut sigur că el îl putea distruge! 
Atunci? De ce? 

— Nu te poţi încrede în această femeie! Nu te poţi încrede 
în ea! 

Charles Pennington îşi trase în jos jerseul, astfel că umerii 
cădeau acum corect, stofa hainei lăsând să se vadă umflătura 
de la tocul pistolului. Se îndreptă spre uşă, anticipând calm 
aroma sosului picant. 

— Zau, Heinrich?... Dar în care din noi te poţi încrede? 

Englezul închise uşa, lăsând în urma lui o dâră de parfum. 

Heinrich Kroeger desfăcu telegrama mototolită în mâna lui. 

Thornton intrase în panică. Fiecare din cei treisprezece 
rămaşi în Zurich primise câte o telegramă identică de la 
Elizabeth Scarlatti. Dar nici unul în afară de Thornton nu ştia 
cine este el. 

Kroeger trebuia să se mişte repede. Pennington nu mintise. 
El va fi împuşcat dacă ordona uciderea lui Elizabeth Scarlatti. 
Asta nu excludea, totuşi, un asemenea ordin după Zurich. 
Într-adevăr, după Zurich va fi obligatoriu. 

Dar mai întâi, terenul lui Thornton. Îi ceruse acestuia, 
pentru siguranța lui personală, să renunțe la el. Omul 
înspăimântat nu protestase şi idiotul de ataşat juca asa cum i 
se cânta. Întru gloria lui lisus şi pentru o altă lovitură dată 
comunismului ateist. Banii şi titlul vor fi transferate într-o 
săptămână. Thornton urma să-şi trimită avocatul de la San 
Francisco pentru a încheia negocierile printr-o semnătură. De 
îndată ce terenul era al lui, Heinrich Kroeger era liber. El va fi 
adevărata lumină a noului sistem. Nimeni nu va şti că Ulster 


Scarlett a existat vreodată. Cu o singură excepţie. O va 
infrunta la Zurich. O va ucide la Zurich. 

Limuzina ambasadei urcă panta până în fața casei în stil 
georgian din Fairfax, Virginia. Era reşedinţa elegantă a lui 
Erich Rheinhart, ataşat al Republicii de la Weimar, nepot al 
singurului general imperial care îşi oferise sprijinul mişcării 
radicale germane cu numele de nazism, după numele 
filosofiei, el însuşi un nazist în toată legea. 

Un bărbat bine făcut, cu mustață îngrijită, cobori din 
maşină şi păşi pe caldarâm. Privi în sus la fațada ornată. 

— Frumoasă casă. 

— Mă bucur, Poole, spuse Rheinhart, zâmbindu-i celui de 
la Bertholde et Fils. 

Cei doi bărbați intrară în casă şi Erich Rheinhart îşi 
conduse oaspetele într-un birou intesat de cărți, aflat alături 
de salon. Îl invită pe Poole să se aşeze şi se duse la un dulap 
de unde scoase două pahare şi o sticlă de whisky. 

— La treabă. Ai străbătut aproape cinci mii de kilometri, 
într-o perioadă mizerabilă a anului pentru călătorii pe ocean. 
Şi îmi spui că eu fac obiectul vizitei dumitale. Mă flatează, 
desigur, dar ce-aş putea... 

— Cine a ordonat uciderea lui Bertholde? întrebă Poole cu 
asprime. 

Erich Rheinhart era uimit. Ridică din umeri, îşi puse 
paharul pe masuta si îşi întinse mâinile cu palmele in sus. 
Vorbi încet, plin de consternare. 

— Dragul meu, de ce crezi că asta m-ar privi pe mine? 
Vreau să zic — cu toată sinceritatea — ca ori te înşeli în ce 
priveşte influența mea, ori ai nevoie de o lungă perioadă de 
odihnă. 

— Labishe nu l-ar fi omorât dacă nu i s-ar fi ordonat. 
Cineva cu autoritate enormă trebuie să fi dat acel ordin. 

— Ei bine, în primul rând vreau să spun că eu nu am o 
astfel de autoritate şi apoi nu am nici un motiv. Mie mi-a 


plácut francezul. 

— Nici nu-l cunoşteai bine. 

Rheinhart râse. 

— Foarte bine... Deci, cu atât mai putin... 

— N-am spus că dumneata personal. Eu întreb cine a 
făcut-o şi de ce? 

Poole îşi pierdu calmul obişnuit. Şi avea şi motive. Acest 
prusac arogant deținea cheia, daca Poole avea dreptate si el 
nu avea de gând să-l slăbească până nu afla. Poale că se 
învârtea în jurul adevărului, dar fără a-l descoperi. 

— Ştia cumva Bertholde ceva ce voi ceilalți nu vroiati ca el 
să ştie? 

— Eşti ridicol. 

— Ştia? 

— Jacques Bertholde era legătura noastră din Londra! Se 
bucura de o poziție unică în Anglia, care atingea imunitatea 
diplomatică. Influența lui s-a simțit în nenumărate tari, 
printre zeci de oameni din elita industrială. Moartea lui este o 
mare pierdere pentru noi! Cum îndrăzneşti să sugerezi ca 
unul din noi este implicat? 

— Găsesc interesant faptul că nu mi-ai răspuns la 
întrebare, spuse Poole exasperat. Ştia el ceva care ar fi putut 
fi considerat periculos de către cei din Munchen? 

— Dacă ştia, eu habar n-am ce-ar putea fi! 

Dar Poole ştia. Probabil că era singurul care ştia într- 
adevăr. Numai dacă ar putea fi sigur. 

— Aş mai vrea ceva de băut, te rog. lartă-mi accesul de 
furie, spuse zâmbind. 

Rheinhart râse. 

— Este imposibil. Dă-mi paharul... Eşti mulțumit? întrebă 
neamtul, ducându-se la dulap şi turnând un alt pahar. Faci 
cinci mii de kilometri degeaba. A fost o excursie nefericită 
pentru dumneata. 

Poole ridică din umeri. Era obişnuit cu călătoriile — unele 
bune, altele rele. Bertholde şi ciudatul său prieten, hidosul 
Heinrich Kroeger, îl chemaseră acolo, acum şase luni. 


Ordinele lor fuseseră simple; sá o agate pe fată, să descopere 
ce aflase de la bătrâna Scarlatti. Nu reuşise. Lacheul acela 
grijuliu, cavaler însoțitor şi agent comercial, îl impiedicase. 
Dar celelalte ordine nu le ratase. Îl urmărise pe bancherul cu 
numele de Cartwright. Îl omorâse şi apoi îi spărsese seiful din 
gară şi luase acordul dintre el şi Elizabeth Scarlatti. Atunci 
aflase adevărata identitate a lui Heinrich Kroeger. Fiul lui 
Elizabeth Scarlatti avusese nevoie de un aliat şi acela a fost 
Jacques Bertholde. Si drept mulțumire, Ulster Scarlett 
ordonase uciderea lui. Fanaticul acela comandase uciderea 
omului care îi netezise toate căile. 

El, Poole, va răzbuna această crimă odioasă. Dar înainte de 
asta, trebuia să fie sigur că bănuiala se confirmă. Nici liderii 
nazişti şi nici cei din Zurich nu ştiau cine este Kroeger. Dacă 
aşa stăteau lucrurile, înseamnă că Bertholde a fost omorât de 
Kroeger, pentru a-şi păstra secretul identității. Această 
descoperire s-ar putea să coste milioane. Nazistii din 
Munchen ştiau asta sigur. 

Erich Rheinhart se aplecă spre Poole. 

— La ce te gândeşti, dragul meu? Uite, un whisky. Nu 
vorbeşti cu mine? 

— Om?... A, da, a fost o călătorie grea, Erich. Ai avui 
dreptate. 

Poole îşi lăsă capul pe spate, închise ochii si îşi frecă 
fruntea. 

Rheinhart se întoarse la scaunul lui. 

— Ai nevoie de odihnă... Ştii ce cred? Cred că ai dreptate. 
Cred că într-adevăr un nebun a dat acest ordin. 

Poole deschise ochii, speriat de cuvintele lui Erich 
Rheinhart. 

— Da! După părerea mea, ai dreptate. Si asta trebuie să 
înceteze!... Strasser luptă cu Hitler şi Ludendorff. Ekhart bate 
câmpii ca un nebun. Atacând! Atacând! Kindorf tipa în Ruhr. 
Jodl trădează Armata neagră din Bavaria. Graefe face ravagii 
în nord. Chiar şi unchiul meu, ilustrul Wilhelm Rheinhart, se 
face de râs. El vorbeşte şi eu aud râsete pe la spatele meu în 


America. Iti spun eu că suntem împărţiţi în zece fracțiuni. 
Lupi care se reped unii la alții. N-o să realizăm nimic! Nimic, 
dacă nu încetează asta! 

Furia lui Rheinhart era nedisimulată. Nu-i păsa de nimic. 
Se sculă de pe scaun. 

— Lucrurile cele mai stupide sunt şi cele mai evidente! 
Putem să-i pierdem pe cei din Zurich. Dacă nu ne înţelegem, 
cât crezi că vor mai rămâne alături de noi? Iti spun eu că pe 
aceşti oameni nu-i interesează cine are puterea în Parlament 
săptămâna viitoare — nu de dragul puterii o fac. Ei nu dau doi 
bani pe gloria noii Germanii. Sau pe ambițiile vreunei națiuni. 
Averea lor îi situează deasupra granițelor politice. Ei sunt 
alături de noi dintr-un singur motiv — propria lor putere. Dacă 
le dăm un singur motiv să vadă că nu suntem ceea ce 
pretindem, că nu suntem noul sistem al Germaniei, ei ne vor 
abandona. Ne vor lăsa cu buzele umflate! Chiar acei, care 
sunt nemți! 

Furia lui Rheinhart se potoli. Încercă să zâmbească, dar în 
loc de asta, dădu băutura pe gât şi se duse la dulap. 

Numai dacă Poole ar putea fi sigur. 

— Înţeleg, spuse încet. 

— Da. Cred că da. Ai lucrat mult timp cu Bertholde şi din 
greu. Ai realizat mult... spuse, întorcându-se şi privindu-l pe 
Poole. Asta vreau să spun. Tot ce am luptat să obținem poate 
fi pierdut din cauza frictiunilor interne. Realizările lui Funke, 
Bertholde, Von Schnitzler, Thyssen chiar Kroeger, vor fi 
distruse daca nu suntem uniti. Noi trebuie sa ne unim sub 
unul sau, poate, doi lideri acceptabili... 

Asta era! Asta era seninul. Poole era acum sigur. Rheinhart 
spusese numele! Kroeger! 

— Poate, Erich, dar cine? 

Oare mai spune Rheinhart numele din nou? Nu era posibil, 
pentru ca Kroeger nu era german. Dar putea, oare, să-l facă 
pe Rheinhart sá mai foloseascá numele, doar numele, inca o 
data, fara nici un semn care sa-i tradeze ingrijorarea. 

— Strasser, probabil. E puternic, atragator. Ludendorff are, 


desigur, aura faimei nationale, dar e prea bătrân. Dar tine 
minte ce-ti spun, atentie la Hitler! Ai citit stenograma 
procesului de la Munchen? 

— Nu. Sa o citesc? 

— Da! E electrizantă! Absolut elocventă! Şi sănătoasă. 

— Are o mulțime de duşmani. Este acuzat că vorbeşte în 
aproape fiecare comitat din Germania. 

— Excese necesare în lupta pentru putere. Acuzatiile la 
adresa lui vor fi îndepărtate. Avem noi grijă de asta. 

Poole îl privi acum cu atenţie pe Rheinhart în timp ce i se 
adresă. 

— Hitler e prieten cu Kroeger, nu? 

— O? Dumneata n-ai fi? Kroeger are milioane! Prin 
intermediul lui Kroeger şi-a obţinut Hitler automobilele, 
şoferul, castelul de la Berchtesgaden şi Dumnezeu mai ştie 
ce. Doar nu-ţi închipui că le cumpără cu drepturile de autor. 
Ar fi foarte amuzant. Anul trecut, Herr Hitler a declarat un 
venit cu care nu şi-ar putea cumpăra nici măcar două 
cauciucuri pentru Mercedesul lui, ráse Rheinhart. Din 
fericire, noi am reuşit să oprim cercetările din Munchen Ja, 
Kroeger e în bune relații cu Hitler. 

Acum, Poole era absolut sigur. Cei din Zurich nu ştiau cine e 
Heinrich Kroeger! 

— Erich, eu trebuie să plec. Mi-l dai pe şoferul dumitale să 
mă ducă la Washington? 

— Bineînţeles, dragul meu. 


Poole deschise uşa camerei sale de la Hotelul Ambasador. 
Imediat, bărbatul se ridică în picioare, cu urechile ciulite. 

— A, tu eşti, Bush. 

— O telegramă de la Londra, domnule Poole. M-am gândit 
că-i mai bine să iau trenul şi să vin personal, decât să 
vorbesc la telefon. 

Îi dădu telegrama lui Poole. 

Poole deschise plicul şi scoase mesajul. 

Citi: 


DUCESA A PARÁSIT LONDRA STOP DESTINATIA 
CONFIRMATÁ GENEVA STOP ZVONURI DESPRE O 
ÎNTÂLNIRE LA ZURICH STOP INSTRUCȚIUNI PRIN 
TELEGRAMĂ BIROUL DIN PARIS. 


Poole îşi strânse buzele aristocrate, muscándu-le, într-o 
încercare de a-şi potoli furia. „Ducesa” era numele codificat 
pentru Elizabeth Scarlatti. Se îndrepta spre Geneva. O sută 
şaptezeci de kilometri distanță de Zurich. Asta nu era o 
călătorie de plăcere. Şi nici vreo nouă etapă în turneul ei de 
doliu. 

De tot ce se temuse Jacques Bertholde - uneltiri şi 
contrauneltiri - nu scăpase. Elizabeth Scarlatti şi fiul ei 
Heinrich Kroeger, acționau separat sau împreună, cine ştie. 

Poole se decise. 

— Trimite asta la biroul din Paris. ,Eliminati ducesa de pe 
piață. Oferta ei să fie scoasă de pe listele noastre, Imediat. 
Repet, eliminaţi ducesa.” 

Poole expedie curierul şi se duse la telefon. Va face 
rezervările imediat. Trebuia să meargă la Zurich. Nu va avea 
loc nici o întrunire. O va opri el. O va ucide pe mamă şi-l va 
da în vileag pe fiul criminal! Moartea lui Kroeger va urma 
curând după aceea! 

Măcar atât să facă pentru Bertholde. 


Partea a treia 

Trenul traversá podul vechi care trecea peste Ron si ajunse 
in gara Geneva. 

Elizabeth Scarlatti státea in compartimentul ei privind mai 
întâi barjele de pe râu, apoi malurile care se inaltau din apă şi 
triajul. Geneva era curată. Avea un aspect îngrijit, care o 
ajuta să ascundă faptul că zeci de tari si mii de afaceristi 
gigant foloseau acest oraş neutru pentru a-şi intensifica şi 
satisface propriile interese. În timp ce trenul se apropia de 
oraş, ajunse la concluzia că locul ei era în Geneva. Sau, poate 
că Geneva trebuia să aparțină uneia ca ea. 

Aruncă o privire la bagajele aşezate pe scaun. Într-o valiză 
avea haine, iar trei genţi de voiaj erau ticsite cu documente. 
Documente care conţineau o mie de concluzii — o baterie de 
arme: informații complete despre o natia fiecărui membru al 
grupului de la Zurich. Funie resursele pe care le deținea 
fiecare. La Geneva o aşteptau alte informații care făceau parte 
dintr-o altă strategie, asemănătoare cu Registrul cadastral 
englez. La Geneva o aştepta ruina totală a familiei Scarlatti. 
Valoarea legal calculată a fiecărui activ controlat de Scarlatti 
Industries. Distrugerea firmei îi oferea capacitate de manevră. 
Pentru fiecare rubrică cuprinzând un activ exista un 
angajament de cumpărare. Aceste angajamente erau explicite 
şi puteau fi efectuate imediat prin anunțarea telegrafică a 
avocaților. Si aşa trebuia să fie. Fiecare rubrică era urmată, 
nu de cele două coloane obişnuite pentru valoarea estimată şi 
valoarea comercială, ci de trei coloane. Cea de-a treia coloană 
conținea o reducere pe toată linia care îi garanta 
cumpărătorului o mică avere pentru fiecare tranzacție. 
Fiecare însemna o împuternicire de cumpărare ce nu putea fi 
refuzată. Era oferta cea mai avantajoasă, adusă de la 
birocraţia bancară la simplitatea fundamentală a cointeresării 
economice. La profit. 


Şi Elizabeth se baza pe acest din urmă factor. Era reversul 
instructiunilor ei, dar care fusese, de asemenea, calculat. 

În ordinele sigilate trimise de ea peste Atlantic se stipula în 
mod expres că fiecare contact - pentru a duce la îndeplinire 
misiunea, echipa de administratori trebuise să lucreze zi şi 
noapte, în schimburi de douăsprezece ore - urma să fie 
efectuat în cel mai mare secret şi numai cu cei a căror 
autoritate cuprindea si marile angajamente financiare. 
Câştigurile garantate îi absolveau pe toți de învinuirea de 
responsabilitate. Fiecare va deveni erou în ochii proprii şi în 
ochii partenerilor săi economici. Preţul era secretul absolut 
până la realizarea actului. Dar răsplata era pe măsură. 
Milionari, mari comercianţi şi bancheri din New York, 
Chicago, Los Angeles şi Palm Beach s-au reunit în sălile lor de 
şedinţe cu reprezentanții apreciaţi ai uneia din cele mai 
prestigioase firme de avocatură din New York. S-a vorbit pe 
un ton ridicat, iar în priviri se citea faptul că pricepuseră 
despre ce este vorba. S-au făcut sacrificii financiare. S-au pus 
semnături. 

Şi, desigur, trebuia să se întâmple aşa. 

Dar un noroc incredibil duce la exuberanta, iar exuberanta 
nu face casă bună cu ţinerea unui secret. Doi sau trei 
începuseră să vorbească. Apoi patru sau cinci. Apoi vreo zece. 
Dar atât... Preţul. 

S-au dat telefoane, dar aproape nici unul din birouri, ci din 
biblioteci sau camere retrase. Cele mai multe noaptea, la 
lumina slabă a veiozelor şi cu un whisky bun, de dinainte de 
prohibitie, la îndemână. 

În cele mai înalte cercuri economice se zvonea că. La 
Scarlatti se întâmplă ceva foarte neobişnuit. 

Era suficient. Elizabeth ştia că atât e suficient. La urma 
urmei, prețul... Şi zvonurile ajunseră la urechile celor din 
Zurich. 


În compartimentul său, Matthew Canfield se întinse până 
pe locul din fata şi-şi puse picioarele pe singura sa valiză, cu 


tălpile sprijinite de spătarul moale al canapelei. Si el privea pe 
fereastră oraşul Geneva de care se apropiau. Abia terminase 
de fumat o ţigară de foi şi fumul plutea deasupra lui, în aerul 
liniştit al încăperii mici. Se gândi să deschidă o fereastră, dar 
era prea deprimat pentru a se mai putea mişca. 

Trecuseră două săptămâni din ziua în care îi acordase lui 
Elizabeth Scarlatti acel răgaz de o lună. Paisprezece zile de 
haos, dureroase prin înțelegerea propriei lui inutilitáti. Mai 
mult decât inutilitate, avea chiar un sentiment că e în plus. 
Nu putea face nimic şi nimeni nu aştepta nimic de la el. 
Elizabeth nu a vrut ca el să „lucreze alături” de ea. Nu voia să 
lucreze nimeni cu ea, alături de ea, sau altfel. Se izolase, 
începuse să-şi ia zborul singură, ca un vultur scortos, 
patrician, care domină pajiştile infinite ale propriului său cer. 
Sarcina lui se reducea la cumpărarea rechizitelor de birou, 
cum ar fi: topuri de hârtie, creioane, carnetele şi nenumărate 
cutii cu agrafe de birou. Chiar şi editorul Thomas Ogilvie 
refuzase să-l primească, evident la indicatia lui Elizabeth. 
Canfield a fost expediat, aşa cum fusese expediat şi de 
Elizabeth. Până şi Janet îl trata cu o oarecare detaşare, 
scuzându-se tot timpul pentru comportamentul ei, dar, prin 
aceasta, recunoscând, de fapt, că aşa stau lucrurile. Începea 
să înțeleagă ce se întâmplase. El era târfa acum. Se vânduse, 
îşi oferise favorurile şi fusese plătit pentru asta. Acum nu le 
mai era de mare folos. Ei ştiau că puteau să-l aibă din nou, 
ca pe orice târfă. 

Intelegea mult mai bine ce simtise Janet. Se terminase 
totul între el şi Janet? Putea oare să se termine vreodată? Îşi 
spuse că nu. Si ea îi spusese acelaşi lucru. Îi ceruse să se tina 
tare pentru amândoi, dar dacă l-a păcălit şi l-a lăsat să 
plătească pentru asta? 

Începea să se îndoiască de capacitatea lui de a judeca. 
Fusese moale şi putreziciunea din el îl speria. Ce făcuse? 
Putea să repare ceva? Se învârtea într-o lume cu care nu 
putea lupta. Cu excepţia lui Janet. Nici ea nu făcea parte din 
lumea asta. Locul ei era alături de el. Aşa trebuie! 


Sirena de pe locomotivă şuieră de două ori şi frânele 
începură să scartaie. Trenul intra în gara Geneva si Canfield 
auzi ciocanitul rapid al lui Elizabeth în peretele dintre 
compartimentele lor. 

Şi asta îl deranjă. Suna ca o chemare adresată de un 
stăpân nerăbdător unui servitor. 

De fapt, asta şi era. 


— Pe asta o iau eu, dumneata ia-le pe celelalte două. 
Restul să le ia hamalii. 

Ascultător, Canfield îi dădu instrucțiuni hamalului, luă 
cele două genţi şi cobori din tren după Elizabeth. 

Fiind nevoit să jongleze cu cele două valize în spaţiul 
îngust de la ieşirea din vagon, rămăsese cu câțiva paşi în 
urma ei după ce au coborât scara metalică şi începură să 
meargă pe peron spre centrul gării. Datorită acestor două 
valize aveau să mai fie în viata un minut mai târziu. 

La început a zărit ceva cu coada ochiului. Apoi sesiză 
câţiva călători în spatele lui. Apoi tipetele. Şi abia apoi văzu ce 
se întâmpla. 

Din dreapta venea un electrocar prevăzut cu o placa 
metalică imensă în partea din fata, folosită pentru a ridica lăzi 
mari. Placa metalică era cu circa un metru mai lată decât 
peronul şi avea aspectul unei lame uriaşe şi înfricoşătoare. 

Canfield sări în față când monstrul se îndreptă în viteză 
direct spre ei. O apucă şi pe ea de talie şi o trase împingând-o 
din calea lamei de oțel mamut. Aceasta se izbi de tren, la mai 
putin de jumătate de metru de ei. 

Multi oameni din jur începură să tipe. Nimeni nu ştia sigur 
dacă fusese cineva rănit sau omorât. Hamalii veniră în fugă. 
Strigătele şi tipetele rásunau pe tot peronul. 

Elizabeth, gâfâind, îi spuse lui Canfield la ureche. 

— Valizele! Ai valizele? 

Spre surprinderea lui, Canfield descoperi că încă mai avea 
una în mâna stângă, înghesuită între spatele lui Elizabeth şi 
tren. Valiza din mâna dreaptă o scăpase. 


— Am una. Dar pe cealaltá am pierdut-o. 

— Caut-o! 

— Pentru Dumnezeu! 

— Caut-o, prostule! 

Canfield îi împinse pe cei care se inghesuiau în fata lor. Îşi 
aruncă ochii în jos şi văzu valiza de piele. Fusese călcată de 
roțile mari din fata ale electrocarului, era strivită dat inca 
intactă. Îşi făcu loc cu coatele şi întinse mâna spre valiză. În 
acelaşi moment, o altă mână, cu palma grasă şi neobişnuit de 
mare se întinse spre obiectul de piele mototolită. Bratul era 
îmbrăcat cu o haină de stofă. O haină de damă. Canfield se 
întinse mai tare şi atinse valiza cu degetele, încercând s-o 
împingă înainte. Instinctiv, printre nenumărate haine si 
pantaloni, apucă mâna grasă şi se uită în sus. Acolo văzu o 
figură fălcoasă, cu ochii plini de o furie oarbă, aplecată spre 
valiză, o figură pe care Canfield nu o putea uita vreodată. O 
mai întâlnise în acel hol oribil decorat în roşu şi negru şi aflat 
undeva la peste şase mii de kilometri depărtare de aici. Era 
Hannah, menajera lui Janet! 

Privirile li se întâlniră şi se recunoscură. Capul cărunt al 
femeii era acoperit cu o pălărie tiroleză de un verde-închis 
care îi scotea în relief fața buhăită. Corpul ei imens, aplecat, 
era urât si amenintator. Cu o forță teribilă îşi eliberă mâna 
din strânsoarea lui Canfield, trăgându-l şi pe el şi aruncându- 
l peste electrocar şi peste corpurile din jurul lui. Apoi disparu 
rapid în mulțime, îndreptându-se spre gară. 

Canfield apucă valiza stalcita si bagand-o sub brat se 
ridica. Se uita dupa femeie, dar n-o mai vazu. Ramase locului 
o clipa, inghesuit de oamenii care se buluceau in jurul lui, 
complet zapaciti. 

Isi croi drum inapoi la Elizabeth care-i spuse: 

— Scoate-ma de aici. Repede! 

O pornira spre capătul peronului, Elizabeth tinandu-l de 
brat cu mai multa forta decat o credea Canfield in stare. 
Chiar il durea. Lasara in urma lor multimea tulburata. 

— A început, spuse ea privind drept in fata. 


Ajunserá în interiorul gării. Canfield se uita în toate 
direcțiile, încercând să descopere o figură umană iesitá din 
comun, încercând să descopere o pereche de ochi, o formă 
nemiscata, o figură care aşteaptă. O femeie grasă cu o pălărie 
tiroleză. 

Ajunseră apoi la ieşirea sudică ce dădea in Piaţa 
Eisenbahn, unde găsiră o staţie de taxiuri. 

Canfield nu o lăsă pe Elizabeth să se urce în primul taxi. 
Ea se alarmă. Vroia să nu stea pe loc. 

— Ne trimit ei bagajele, spuse ea. 

El nu răspunse. O împinse în stânga, spre al doilea taxi şi 
apoi uimind-o şi mai mult, făcu semn celui de-al treilea 
vehicul. Închise uşa de la taxi şi se uită la valiza strivită, 
scumpă, cumpărată de la Mark Cross. Îşi aminti fața buhăită 
şi manioasa a lui Hannah. Dacă exista un înger feminin al 
întunericului, ea era acela. Îi spuse şoferului numele 
hotelului lor. 

— ÎI n’y a plus de bagaje, monsieur??? 

— Vor fi trimise dupa aceea, ráspunse Elizabeth in engleza. 

Bătrâna tocmai trecuse printr-o încercare cumplită, aşa că 
el hotărâse să nu-i spună nimic de Hannah înainte de a 
ajunge la hotel. Întâi să se liniştească. Deşi se întreba care 
din ei doi avea mai multă nevoie să se liniştească. Lui încă îi 
mai tremurau mâinile. Se uită la Elizabeth. Ea continua să 
privească fix înainte, dar fără să vadă ceva. 

— Va simtiti bine? 

Aproape un minut ea nu-i răspunse. 

— Domnule Canfield, ai o mare responsabilitate pe umerii 
dumitale. 

— Nu înţeleg exact ce vreţi să spuneți. 

Ea se întoarse şi se uită la el. Îi dispăruse măreţia, îi 
dispăruse acea superioritate arogantă. 

— Nu-i lăsa sá mă omoare, domnule Canfield. Nu-i lăsa sa 
mă omoare acum. Fă-i să aştepte până la Zurich... După 
Zurich, pot face ce vor. 

Elizabeth si Canfield rămaseră trei zile şi trei nopţi în 
camerele lor de la Hotel D'Accord. O singură data iesise 
Canfield şi atunci observase că doi tipi îl urmăreau. Nu 
încercaseră să pună mâna pe el şi îi făcu impresia că nu el 
prezenta importanță pentru ei, comparativ cu ţinta principală, 
Elizabeth, încât aceştia nu îndrăzniră sa riste alertarea 
poliției din Geneva, care era recunoscută ca o forță extrem de 
beligerantă, ostilă celor care deranjează liniştea oraşului lor 
neutru. Dar ştia din experiență că, în momentul în care vor 
apărea împreună, se putea aştepta la un atac la fel de 
periculos ca cel încercat în gara Geneva. Ar fi vrut să-i trimită 
vorbă lui Ben Reynolds. Dar nu putea şi ştia asta foarte bine. 
I se ceruse sá nu se ducă în Elveţia. Retinuse toate 
informaţiile vitale, netrecându-le în rapoartele sale. Avusese 
grijă Elizabeth. Group Twenty nu ştia aproape nimic despre 
situația prezentă şi despre motivele celor implicaţi. Dacă ar 
trimite o cerere urgentă de ajutor, ar trebui să dea şi 
explicaţii, cel putin parțiale, iar aceste explicaţii ar duce la 
amestecul ambasadei. Reynolds n-o să se împiedice de legi. El 
va ordona prinderea lui Canfield, folosind forța şi ţinerea lui 
în detenţie fără posibilitatea de comunicare. 

Rezultatele erau uşor de prevăzut. Dacă pe el îl terminau, 
Elizabeth nu mai avea nici o şansă să ajungă la Zurich. O 
omora Scarlett la Geneva. Şi următoarea victimă va fi Janet, 
la Londra. Ea nu putea rămâne la infinit la Savoy. Derek nu 
putea continua să-i acorde protecţie la nesfârşit. S-ar putea 
să plece sau s-ar putea ca Derek să devină exasperat şi 
neatent. Şi atunci, va fi şi ea ucisă. În sfârşit, mai erau 
Chancellor Drew, soția lui şi cei şapte copii. Pot apărea zeci de 
motive care să-i facă pe aceştia să părăsească îndepărtatul 
refugiu canadian. Şi atunci, vor fi masacrați. lar Ulster 
Stewart Scarlett va ieşi învingător. 


Când îşi aminti de Scarlett, lui Canfield nu-i fu greu să-şi 
adune toată furia din sufletul lui. Era aproape suficient 
pentru a-şi depăşi frica şi deprimarea. Aproape. 

Intră în salonul pe care Elizabeth îl transformase în birou. 
Stătea la masa din mijlocul camerei şi scria ceva. 

— O mai ţineţi minte pe menajera fiului dumneavoastră? 
spuse el. 

Elizabeth lăsă creionul din mână. În prima clipă manifestă 
doar politeţe, nu şi îngrijorare. 

— Da, am văzut-o în câteva rânduri când am fost pe acolo. 

— De unde o adusese? 

— După câte îmi amintesc, Ulster a adus-o din Europa. 
Tinea o cabană de vânătoare în... sudul Germaniei, spuse 
Elizabeth ridicând ochii şi privindu-l pe inspector. Dar de ce 
întrebi? 

Mulţi ani după această întâmplare, Canfield ajunse la 
concluzia că el a făcut ce-a făcut din cauză că încercase să 
găsească cuvintele pentru a-i spune lui Elizabeth Scarlatti că 
Hannah era în Geneva. Deci, în acel moment, încercând să-şi 
găsească cuvintele, el se mută dintr-un loc în altul. Trecu 
între Elizabeth şi fereastră. Îşi va aminti asta cât va trăi. 

Se auzi un zgomot de geam spart şi simți imediat o durere 
ascuțită, cumplită şi sfredelitoare în umărul stâng. 

De fapt, părea că întâi apăruse durerea. Izbitura fusese 
atât de puternică încât îl răsuci pe Canfield aruncându-l 
peste masă, iar în cădere acesta împrăştiase hârtiile şi 
dărâmase veioza. Urmară încă două focuri de armă care 
făcură să sară aşchii de lemn în jurul lui Canfield, iar acesta, 
în panică, sări într-o parte, răsturnând-o pe Elizabeth de pe 
scaun şi trântind-o jos. Durerea de la umăr era insuportabilă 
şi pe cămaşă îi apăru o pată mare de sânge. În cinci secunde 
se termină totul. 

Elizabeth era ghemuită lângă lambriul de lemn de pe 
perete. Fu dintr-o dată înspăimântată şi recunoscătoare. Se 
uită la inspectorul care zăcea în fata ei, ţinându-se de umăr. 
Era convinsă că el se aruncase peste ea ca s-o protejeze de 


cloante. El nu nega. 

— Cât e de gravă rana? 

— Nu ştiu exact. Doare ca naiba... N-am mai fost niciodată 
atins. N-am mai fost niciodată împuşcat... 

Vorbea cu greutate. 

Elizabeth încercă să se îndrepte spre el. 

— Pentru Dumnezeu! Stati pe loc! 

Se uită în sus şi văzu că el nu se afla în dreptul ferestrei. Şi 
nici ea. 

— Puteţi ajunge la telefon? Tarati-va pe jos. Capul jos!... 
Cred că am nevoie de un doctor... Un doctor, spuse şi leşină. 

După o jumătate de oră, Canfield îşi reveni. Se afla în patul 
lui, cu toată partea de sus din stânga pieptului strânsă într- 
un bandaj incomod. Abia putea să mişte. Vedea ca prin ceață 
nişte siluete care se aflau lângă el. Când privirea i se limpezi, 
o văzu pe Elizabeth care stătea la capul patului şi îl privea. În 
dreapta ei se afla un bărbat în palton, în spatele acestuia un 
polițist în uniformă. Un alt bărbat chel şi cu o figură aspră, 
era aplecat deasupra lui, în stânga, îmbrăcat doar în cămaşă; 
desigur un doctor. Acesta i se adresă lui Canfield. Avea un 
accent franțuzesc. 

— Miscati mâna stângă, vă rog. 

Canfield se supuse. 

— Picioarele, vă rog. 

Se conformă din nou. 

— Puteţi întoarce capul? 

— Cum? Unde? 

— Miscati capul înainte şi înapoi. Nu încercați să fiți 
amuzant. 

Elizabeth era, poate, persoana care se simțea cea mai 
uşurată, pe o distanță de treizeci de kilometri în jurul 
Hotelului D'Accord. Chiar zâmbi. 

Canfield îşi suci capul înainte şi înapoi. 

— Nu sunteți grav rănit, spuse doctorul ridicându-se. 

— Pareti dezamăgit, spuse inspectorul. 

— Îi pot pune câteva întrebări, Herr Doktor! întrebă 


elvetianul de lângă Elizabeth. 

Doctorul răspunse în engleza lui stricată. 

— Da. Glontele l-a străpuns şi a ieşit pe partea cealaltă. 
Canfield nu înțelegea ce avea una cu cealaltă, dar nu avea 
timp să se gândească la asta. Elizabeth vorbi. 

— Eu le-am explicat acestor domni că dumneata mă 
insotesti în turneul meu de afaceri. Noi suntem absolut uimiti 
de ce s-a întâmplat. 

— V-as fi recunoscător dacă l-aţi lăsa pe acest domn să 
răspundă, doamnă. 

— Să fiu al naibii dacă ştiu ce să vă spun, domnule... Apoi 
Canfield se opri. N-avea nici un rost s-o facă pe prostul. Avea 
să aibă nevoie de ajutor. 

— Sau, dacă mă gândesc bine, poate că ştiu. 

Aruncă o privire spre doctorul care îşi punea haina de la 
costum. Elvetianul înţelese. 

— Foarte bine. Să aşteptăm. 

— Domnule Canfield, ce-ati mai putea adăuga? 

— Drumul spre Zurich. 

Elizabeth înţelese. 

Doctorul plecă şi Canfield descoperi că putea să stea pe 
partea dreaptă. 

Polițistul elveţian veni mai aproape. 

— Luaţi loc, domnule, spuse Canfield când omul îşi trase 
un scaun. Ceea ce am să vă spun poate să pară o prostie 
pentru cineva ca dumneata, sau ca mine, care ne câştigăm 
existența prin muncă, spuse inspectorul, făcându-i cu ochiul. 
E o chestiune personală, care nu afectează pe nimeni din 
afara familiei, o afacere de familie, dar dumneata ne poți fi de 
folos... Omul dumitale vorbeşte engleza? 

— Nu, monsieur. 

— Bun. După cum spuneam, ne poți ajuta. Atât reputația 
curată a acestui oraş... cât şi dumneata. 

Polițistul elveţian îşi trase scaunul mai aproape. Era 
încântat. 


După-amiaza sosi. Ei cronometraseră mersul trenurilor din 
sfert de oră şi telefonaseră înainte pentru o limuzină cu şofer. 
Biletele de tren fuseseră cumpărate de hotel, specificând să 
beneficieze de un tratament preferenţial şi de tot confortul, pe 
parcursul scurtei călătorii până la Zurich. Bagajele fuseseră 
trimise jos cu o oră înainte şi depozitate lângă intrarea din 
fata. Etichetele erau scrise citet, cu menționarea 
compartimentelor de tren şi chiar cu specificarea limuzinei, 
pentru hamalii din Zurich. Canfield ştia că şi cel mai prost 
om din Europa putea să-şi dea seama care este traseul 
imediat al lui Elizabeth Scarlatti, dacă vroia. 

Drumul de la hotel până la gară dura circa douăsprezece 
minute. Cu o jumătate de oră înainte de plecarea trenului de 
Zurich, o bătrână cu fata acoperită de un voal negru gros, 
însoțită de un tinerel cu o pălărie nou-nouta şi cu braţul 
stâng prins într-o eşarfă albă, se urcară într-o limuzină. Ei 
erau escortati de doi membri ai poliției din Geneva cu mâinile 
pe tocul pistoalelor. 

Nu se întâmplă nimic şi cei doi călători intrară grăbiţi în 
gară şi apoi, direct în tren. 

Când trenul părăsea gara Geneva, o altă doamnă bătrână, 
însoțită de un tinerel care purta o pălărie Brooks Brothers şi 
tot cu brațul stâng într-o esarfa alba, dar de data aceasta, 
ascuns sub o manta, părăseau Hotelul D'Accord pe uşa de 
serviciu. Femeia în vârstă purta o uniformă de colonel de 
Crucea Roşie, secția femei, completată cu o şapcă de 
garnizoană. Şoferul era şi el un membru al Crucii Roşii 
Internaţionale. Cei doi intrară în grabă în spate şi tânărul 
închise usa. Scoase apoi celofanul de pe o ţigară subțire de foi 
şi-i spuse şoferului. 

— Să mergem. 

Când maşina ieşi în viteză pe aleea îngustă, bătrâna spuse 
dispretuitor. 

— Zău, domnule Canfield! Chiar trebuie să fumezi ţigara 
aia oribilă? 

— Regulamentul de la Geneva, doamnă. Prizonierilor li se 


permite sá primească pachete de acasă. 


Capitolul 43 


La patruzeci şi trei kilometri de Zurich se află oraşul 
Menziken. Trenul de la Geneva opri pentru exact patru 
minute, timpul alocat pentru încărcarea coletelor poştale şi 
apoi îşi continuă drumul spre destinația stabilită. 

La cinci minute după plecarea din  Menziken, 
compartimentele D4 şi D5 ale vagonului şase au fost atacate 
simultan de doi indivizi mascaţi. Dar fiind că în nici unul din 
compartimente nu se aflau pasageri iar ambele uşi de la 
toaletă erau încuiate, agresorii şi-au descărcat pistoalele în 
panourile subțiri ale cabinelor în speranța să găsească acolo 
corpurile, la deschiderea uşilor. 

Dar nu găsiră nici unul. Nimic. 

Ca la un semnal, ambii indivizi mascaţi se napustira pe 
culoarul îngust, aproape ciocnindu-se unul de altul. 

— Halt! Stai pe loc! 

Strigatele se auzeau de la ambele capete ale culoarului. Cei 
care strigau purtau uniforma politiei din Geneva. 

Cei doi indivizi mascati nu se oprira, ci trasera cu 
sălbăticie in ambele direcții. 

Li se răspunse cu focuri de armă şi cei doi căzură. 

Fură perchezitionati, dar nu se găsiră nici un fel de acte de 
identitate. Asta i-a bucurat pe poliţiştii din Geneva. Pentru că 
nu doreau să se amestece. 

Unul din indivizii căzuţi avea, totuşi, un tatuaj pe antebrat: 
un simbol, de curând numit svastică. 

Dar mai era şi un al treilea individ, neobservat, nemascat, 
care nu căzuse şi care a coborât primul din tren la Zurich, 
îndreptându-se în grabă spre un telefon. 


— Ne aflăm la Aarau. Vă puteţi odihni aici puţin. Hainele 
dumneavoastră sunt într-un apartament de la etajul doi. Cred 
că maşina dumneavoastră este parcată în spate, iar cheile 


sunt sub scaunul din stánga. 

Şoferul era englez şi lui Canfield îi plăcea asta. Inspectorul 
scoase o bancnotă mare din buzunar şi i-o oferi omului. 

— Nu e nevoie, domnule, spuse şoferul fără să se întoarcă 
să se uite la bani. 

* 

Aşteptară pana la opt si un sfert. Era o noapte 
intunecoasa, cu o jumátate de luna ascunsa de nori, la joasa 
inaltime. Canfield probase masina, cateva ture pe un drum de 
tara, pentru a se obisnui sa o conduca numai cu mana 
dreapta. Indicatorul de benzina arata plin iar ei erau gata. 

Mai exact, Elizabeth Scarlatti era gata. Arata ca un 
gladiator gata sá omoare sau sa fie omorát. Era rece, dar 
puternica. Era un ucigas. 

Armele erau hârtiile, infinit mai periculoase pentru 
adversarii ei decât măciucile sau fasciile. Ea era, de 
asemenea, aşa cum trebuie să fie un bun gladiator, extrem de 
încrezătoare. 

Era mai mult decât ultimul ei grande geste, era punctul 
culminant al unei vieți. A ei şi a lui Giovanni. Şi n-o să-l 
dezamăgească. 

Canfield studiase şi restudiase harta; cunoştea drumurile 
pe care trebuia să o ia pentru a ajunge la Falke Haus. Aveau 
să evite centrul oraşului Zurich şi se vor îndrepta spre Kloten, 
apoi vor vira la dreapta la intersecţia Schlieren şi vor merge 
pe drumul central spre Bulach. La o milă în stânga, pe strada 
Winterthur se aflau porţile de la Falke Haus. 

Gonise cu o sută treizeci de kilometri la oră şi oprise când 
avea circa o sută de kilometri la oră, pe o porțiune de 
cincisprezece metri, fără să provoace dislocarea scaunelor. 
Polițistul din Geneva îşi făcuse bine treaba. Fusese bine 
plătit. Plata pe aproape doi ani, la nivelul curent al salariilor 
din serviciile civile elvețiene. Maşina a fost echipată cu 
numere de înmatriculare care garantau că nimeni nu o va 
opri, sub nici un motiv; erau numere ale poliției din Zurich. 
Canfield nu l-a întrebai cum a reuşit. Elizabeth i-a sugerat ca 


s-ar putea sa fie vorba de bani. 

— Asta e tot? întrebă Canfield, când o conduse pe 
Elizabeth Scarlatti la masina, referindu-se la valiza ei. 

— E destul, spuse bătrâna urmându-l pe alee. 

— Aţi avut două mii de pagini, o sută de mii de cifre! 

— Acum nu mai au nici un rost. 

Elizabeth îşi puse geanta pe genunchi când Canfield 
închise uşa maşinii. 

— Şi dacă vă pun întrebări? spuse inspectorul învârtind 
cheia în contact. 

— Poţi să fii sigur de asta. Şi dacă vor pune întrebări, am 
să răspund. 

Nu avea chef de discuții. 

Merseră douăzeci de minute şi drumurile se dovediră bune. 
Canfield era mulțumit de el. Era un pilot mulțumit. 

Deodată, Elizabeth vorbi. 

— Mai e un lucru pe care nu ţi l-am spus şi nici dumneata 
nu ai găsit de cuviință să-l aduci în discuţie. E cinstit să-ți 
spun acum. 

— Ce? 

— E posibil ca nici unul din noi să nu scape cu viață după 
această întrunire. Te-ai gândii la asta? 

Canfield se gândise, desigur, la asta. Îşi asumase riscul, 
dacă se poate spune aşa, încă de la incidentul cu Boothroyd. 
Acesta sporise până ajunsese un pericol clar, atunci când şi-a 
dat seama că Janet putea fi a lui, pentru totdeauna. Se 
angajase când a aflat ce-i făcuse soțul ei. 

Cu un glonte în umăr, la un pas de moarte, Matthew 
Canfield devenise si el, în felul lui, un gladiator, asemenea lui 
Elizabeth. Furia lui ajunsese, acum, la punctul maxim. 

— Dumneavoastră aveți grijă de problemele 
dumneavoastră, iar eu o să am grijă de ale mele, O.K.? 

— O.K... Dă-mi voie să-ți spun că mi-ai devenit foarte 
drag... Si nu mă mai privi ca un băiețel! Pastreaza-ti privirea 
asta pentru femei! Eu nu mai fac parte din această categorie! 
Hai, condu mai departe! 


Pe strada Winterthur, la cinci sute de metri de Falke Haus, 
există o porțiune de drum drept, mărginit pe ambele parti de 
brazi înalți. Matthew Canfield apăsă acceleratorul la 
maximum pentru a merge cât mai repede. Era ora nouă fără 
cinci şi era hotărât ca pasagera lui să ajungă la timp la 
întâlnire. 

Deodată, văzu în lumina farurilor un om stând în mijlocul 
drumului care făcea semne. Dădea din mâini, ridicându-le 
deasupra capului. Semnala disperat: ,opreste-urgenta”. 

Nu se mişcă din mijlocul drumului în ciuda vitezei cu care 
mergea Canfield. 

— Tineti-va bine! spuse Canfield gonind, fără sa tina seama 
de ființa care stătea în drum. 

Când trecu, rafale de împuşcături răsunară din ambele 
parti ale drumului. 

— Lasati-va în jos! strigă Canfield. 

Continuă să apese pedala de acceleraţie şi se aplecă 
ferindu-şi capul, încercând să tina drumul cât mai drept. Se 
auzi un țipăt ascuţit — de moarte — de pe cealaltă parte a 
drumului. Unul din atacatori fusese nimerit în schimbul de 
focuri. 

Depăşiră zona respectivă, cu bucăţi de sticlă si metal 
imprastiate pe locurile din spate. 

— Vă simtiti bine? 

Canfield nu avea timp de compasiune. 

— Da. Sunt bine. Cât mai avem? 

— Nu mai e mult. Dacă reuşim. Dacă nu ne-au spart vreun 
cauciuc. 

— În cazul ăsta am mai putea continua drumul? 

— Nu vă temeti! N-am de gând să opresc şi să cer un cric! 


Porţile de la Falke Haus apărură şi Canfield viră brusc în 
mijlocul drumului. Era o alee care cobora până la un rond 
imens, în fața unei verande enorme din dale de piatră, cu 
statui amplasate la anumite distante. Intrarea din fata, o usa 


mare de lemn, se afla la şase metri în spatele scării centrale. 
Canfield nu se putea apropia, erau cel putin douăsprezece 
limuzine negre, lungi, aranjate în jurul rondului. Şoferii 
stăteau lângă ele, discutând în voie. 

Canfield îşi controlă revolverul, îl aşeză în buzunarul din 
dreapta şi-i spuse lui Elizabeth să coboare din maşină. Insistă 
să treacă pe celălalt loc, din spate şi să se dea jos pe partea 
lui. 

Merse putin în spatele ei, salutând şoferii. 

Era nouă şi un minut cand un servitor în ținută oficială le 
deschise uşa mare din lemn. 

Intrară în holul mare, un adevărat templu arhitectural. 

Un al doilea servitor, tot în ţinută oficială, le făcu semn să 
meargă spre o altă uşă, pe care o deschise. 

Înăuntru se afla cea mai lungă masă ce putea fi construită 
vreodată, după părerea lui Matthew Canfield. Trebuie să fi 
avut cincisprezece metri de la un capăt la altul. Şi o lăţime de 
aproximativ doi metri. 

În jurul mesei stăteau cincisprezece sau douăzeci de 
bărbaţi. De toate vârstele, între patruzeci şi şaptezeci de ani. 
Toti îmbrăcaţi în costume scumpe. Si toți priveau spre 
Elizabeth Scarlatti. În capul mesei, la distanță de o jumătate 
de cameră, era un scaun gol care cerea să fie ocupat şi 
Canfield se întrebă o clipă dacă Elizabeth era cea care-l va 
ocupa. Apoi îşi dădu seama că nu e aşa. Locul ei era la 
celălalt capăt al mesei, lângă ei. 

Oare cine va ocupa scaunul liber? 

Nu contează. Nu era nici un scaun pentru el. O să stea 
lângă perete şi o să privească. 

Elizabeth se apropie de masă. 

— Bună seara, domnilor. Pe unii din voi i-am cunoscut 
înainte. Pe ceilalți îi cunosc după reputație, vă asigur. 

Întreaga echipă din jurul mesei se ridică în picioare, ca un 
singur trup. 

Bărbatul din stânga lui Elizabeth îi tinu scaunul. Ea se 
aşeză şi bărbaţii îşi reluară locurile. 


— Vă mulțumesc... Dar se pare că lipseşte cineva, spuse 
Elizabeth, fixând cu privirea scaunul aflat la cincisprezece 
metri în fata ochilor ei. 

În acel moment, o uşă din celălalt capăt al camerei se 
deschise şi un bărbat înalt intră, cu un mers trufaş. Era 
îmbrăcat într-o uniformă sobră de revoluționar german. 
Cămaşa maro-închis, cureaua neagră şi lucioasă, legată de-a 
curmezişul pieptului şi în jurul taliei, pantaloni de călărie 
cafenii scrobiti, peste nişte cizme groase şi grele care-i 
ajungeau până la genunchi. 

Omul era ras pe cap, iar fața era o copie schimonosită a 
ceea ce fusese. 

— Scaunul este acum ocupat. Sunteţi satisfăcută? 

— Nu tocmai... Dat fiind că, într-un fel sau altul, cunosc 
toate persoanele importante de la această masă, aş vrea să 
ştiu şi cine eşti dumneata, domnule. 

— Kroeger. Heinrich Kroeger! Altceva, doamnă Scarlatti? 

— Nimic. Absolut nimic... Herr Kroeger. 

— Împotriva dorinţei si a sfaturilor mele, doamnă Scarlatti, 
asociații mei sunt hotărâți să asculte ce aveţi de spus, i se 
adresă Heinrich Kroeger. Poziția mea v-a fost clar explicată. 
Sper că memoria vă ajută. 

Se auziră soapte în jurul mesei. Cei prezenţi schimbara 
priviri. Nici unul din ei nu se aştepta să afle că Heinrich 
Kroeger o întâlnise pe Elizabeth Scarlatti înainte. 

— Memoria mă ajută foarte bine. Asociaţii dumitale 
reprezintă un conglomerat de mare înțelepciune şi câteva 
secole de experiență. Banuiesc că acesta iti este mult 
superior, la ambele capitole — colectiv si individual. 

Cei mai multi dintre cei prezenţi lăsară ochii în jos, unii din 
ei muşcându-şi buzele să nu râdă. 

Elizabeth privi pe îndelete fiecare fata din jurul mesei. 

— Văd că avem un consiliu interesant aici. Bine 
reprezentat. Foarte diversificat. Nu cu mult timp în urmă, unii 
dintre noi erau duşmani în război, dar astfel de amintiri 
trebuie uitate... la să vedem. Fără a se referi la cineva în mod 
special, Elizabeth Scarlatti vorbi repede, aproape cadentat. 

— Îmi pare rău s-o spun, dar chiar şi ţara mea a pierdut 
doi membri. Dar nu cred că sunt necesare rugăciuni pentru 
domnii Boothroyd şi Thornton. Dacă da, nu voi fi eu aceea 
care să le rostească. Chiar şi aşa însă, Statele Unite sunt 
splendid reprezentate de domnul Gibson şi domnul Landor. 
Împreună, aceştia deţin aproape douăzeci la sută din vastele 
afaceri petroliere din America de sud-vest. Ca să nu mai 
mentionez o extindere comună în teritoriile canadiene de 
nord-vest. Averi personale combinate — două sute şi douăzeci 
şi cinci milioane... Adversarul nostru recent, Germania, ni-l 
aduce pe Herr von Schnitzler, Herr Kindorf şi Herr Thyssen I. 
G. Farben; baronul cărbunelui de pe Ruhr, marile companii 
siderurgice. Averi personale? Cine poate şti asta cu adevărat 


în Weimar? Poate o sută şaptezeci şi cinci de milioane, în 
afară... Dar cineva lipseşte din acest grup. Bănuiesc că acesta 
a fost recrutat cu succes. Mă refer la Gustav Krupp. El va 
ridica mult procentul de ,impotriva”... Anglia ni-i trimite pe 
domnii Masterson, Leacock şi Innes-Bowen. Cel mai puternic 
triumvirat din Imperiul britanic. Domnul Masterson, cu 
jumătate din importurile Indiei şi acum, după câte înțeleg si 
Sri Lanka; domnul Leacock are cea mai mare parte a bursei 
de valori britanice; şi domnul Innes-Bowen. El este 
proprietarul celei mai mari industrii textile din Scoţia şi 
insulele Hebride. Averea personală o estimez la trei sute de 
milioane... Şi Franța a fost generoasă. Domnul D'Almeida; 
acum îmi dau seama că el este adevăratul proprietar al rețelei 
de căi ferate franco-italiene, aceasta şi datorită, parţial, 
descendentei sale italiene, desigur. Şi domnul Daudet. Există 
cineva, printre noi, care sá nu fi folosit o parte din flota sa 
comercială? Averea personală, o sută cincizeci de milioane... 
Şi în sfârşit, vecina noastră de la nord, Suedia. Herr Myrdal şi 
Herr Olaffsen. E uşor de înțeles — şi aici Elizabeth se uită 
direct la individul cu fata ciudată, fiul ei, aflat la celălalt capăt 
al mesei — că unul din aceşti domni, Herr Myrdal, controlează 
Donnenfeld, cea mai impresionantă firmă de la bursa din 
Stockholm. În timp ce Herr Olaffsen, prin nenumăratele sale 
companii, controlează doar exportul de produse siderurgice 
suedeze. Averile personale sunt evaluate la o sută şi douăzeci 
şi cinci de milioane... întâmplător, domnilor, termenul averi 
personale denotă acele proprietăţi care pot fi transformate 
uşor, rapid şi fără a vă periclita piețele... Altfel, n-aş îndrăzni 
să vă jignesc punând asemenea limite sărăcăcioase averilor 
dumneavoastră. 

Elizabeth făcu o pauză pentru a-şi aşeza geanta în fata ei. 
Bărbaţii din jurul ei erau stárniti si temători. Americanii 
Gibson şi Landor intraseră în secret în afacerea canadiană, 
fără aprobare legală, violând astfel tratatele dintre S.U.A. şi 
Canada. Germanii Von Schnitzler si Kindorf avuseseră 
întruniri secrete cu Gustav Krupp, care lupta din răsputeri să 


rămână neutru, de teama preluării de către Weimar. Dacă se 
afla de aceste întruniri, Krupp jurase să-i dea în vileag. 
Francezul Louis Francois D'Almeida păzea cu prețul vieții 
secretul privind întinderea proprietăţii lui asupra rețelei de 
căi ferate franco-italiene. Dacă se afla, putea fi confiscată de 
către republică. El cumpărase majoritatea acțiunilor de la 
guvernul italian, prin şantaj. lar Myrdal, butucănosul suedez, 
făcu ochii cât cepele, nevenindu-i să creadă că Elizabeth 
Scarlatti ştia atât de bine despre bursa de la Stockholm. 
Compania lui a înghițit Donnenfeld în una din cele mai 
complicate fuziuni imaginabile, înlesnită de tranzacţia ilegală 
a titlurilor de proprietate americane. Dacă această afacere 
devenea publică, legea suedeză va interveni şi el va fi ruinat. 
Numai englezii păreau calmi, pe deplin mândri de realizările 
lor. 

Dar chiar şi această resemnare era înşelătoare. Pentru că 
Sydney Masterson, moştenitorul necontestat al domeniului 
comercial al lui Sir Robert Clive, abia încheiase aranjamentele 
cu Sri Lanka. Ei nu erau cunoscuți în lumea comercială şi 
unele aranjamente erau puse sub semnul întrebării. Unii le- 
ar putea considera chiar fraude. 

În jurul mesei se purtau discuţii pe un ton liniştit, de-a 
valma, în cele patru limbi. Elizabeth ridică vocea pentru a fi 
auzită. 

— Cred că unii din voi se consulta cu consilierii — 
presupun că sunt consilierii voştri. Dacă mi-aş fi imaginat că 
această întrunire prevedea participarea negociatorilor din 
eşalonul secund, mi-aş fi adus şi eu avocații. Ar fi putut si ei 
să şuşotească între ei în timp ce noi continuăm. Deciziile pe 
care le vom lua în seara asta, domnilor, trebuie să ne 
aparțină! 

Heinrich Kroeger stătea pe marginea scaunului. Vorbi 
aspru şi brutal. 

— N-as fi aşa sigur în ce priveşte deciziile. Nu avem nici un 
fel de decizii de luat! Nu ne-ati spus nimic care sá nu poată fi 
aflat de orice firmă contabilă serioasă! 


Unii din cei adunati în jurul mesei — în special cei doi 
germani, D'Almeida, Gibson, Landor, Myrdal şi Masterson — 
evitară să-l privească. Pentru că Kroeger se înşela. 

— Aşa crezi? Poate. Atunci înseamnă că te-am subestimat, 
nu-i aşa?... Şi n-ar trebui, dumneata eşti. Desigur, teribil de 
important. 

Din nou, unii din cei prezenți — în afară de cei menționați — 
aveau urme de zâmbete pe fetele lor. 

— Inteligența dumitale e la fel de anostă ca şi dumneata. 

Elizabeth era mulțumită de ea. Începea să reuşească în 
acest punct atât de important al apariţiei sale. Îl atingea, îl 
provoca pe Ulster Stewart Scarlett. Continuă fără a-i lua în 
seamă remarca. 

— Averi obținute in mod ciudat şi valorând două sute 
şaptezeci de milioane, vândute in cele mai dubioase 
împrejurări vor aduce o pierdere de cel puţin cincizeci la sută, 
sau poate şaizeci la sută din valoarea de piață. Admit 
pierderea cea mai mică, aşa că am să îndrăznesc o estimare 
de o sută treizeci şi cinci milioane de dolari la rata curentă de 
schimb. O sută şi opt milioane, dacă ai fost slab. 

Matthew Canfield tásni de lângă perete, apoi îşi reluă locul. 

Bărbaţii din jurul mesei erau uimiti. Zumzetul de voci spori 
vizibil. Consultantii dădeau aprobator din cap. 

Ridicând din sprâncene, neputând răspunde. Fiecare 
participant credea că ştie ceva despre ceilalți. Dar, evident, 
nici unul nu ştia atâtea despre Heinrich Kroeger. Nici nu prea 
ştiau care e statutul lui la această masă. 

Elizabeth întrerupse agitația. 

— Totuşi, domnule Kroeger, dumneata ştii că furtul, cand 
poate fi dovedit, face obiectul unei verificări corespunzătoare, 
înainte de a se lua măsuri. Există tribunale internaţionale de 
extrădare. De aceea, este posibil ca averea dumitale să fie 
calculată la... zero! 

Deasupra mesei se aşternu tăcerea, deoarece domnii şi 
asistenții lor îşi îndreptară întreaga atenție asupra lui 
Heinrich Kroeger. Furt, tribunale şi extrădare erau cuvinte pe 


care nu le puteau accepta la această masă. Erau cuvinte 
periculoase. Kroeger, omul de care mulți din ei se temeau vag, 
din motive datorate pur şi simplu enormei sale influențe în 
ambele tabere, era acum avertizat. 

— Să nu mă ameninti tu pe mine, babo! 

Vocea lui Kroeger era joasă, îndrăzneață. Se rezema de 
spătarul scaunului şi se uită fix la mama lui, aflată la capătul 
opus al mesei lungi. 

— Nu veni cu acuzaţii daca nu le poți dovedi. Dacă esti 
gata să încerci asta, sunt şi eu gata să te contrazic. Dacă 
dumneata şi colegii dumitale nu v-aţi înţeles la negocieri, nu e 
locul potrivit să plângi aici. Aici n-o să te compătimească 
nimeni! Aş merge pana acolo încât să-ți spun că te afli pe un 
teren înşelător... Ţine minte asta! 

Continuă s-o privească fix pe Elizabeth până când aceasta 
nu-i mai suportă privirea şi întoarse ochii în altă parte. 

Nu era pregătită să facă nimic — nu cu el, nu cu Heinrich 
Kroeger. Nu voia să rişte viata celor din familia ei mai mult 
decât o făcuse deja. Nu va pune la bătaie numele Scarlatti. 
Nu aşa. Nu acum. Există o altă cale. 

Kroeger cástigase punctul. Era evident pentru toți şi 
Elizabeth trebuia să recupereze astfel ca nimeni să nu profite 
de înfrângerea ei. 

— Pastreaza-ti bunurile. Sunt fără importanţă. 

În jurul mesei, expresia „fără importanţă” folosită când era 
vorba de atâtea milioane a creat impresie. Elizabeth ştia că 
aşa va fi. 

— Domnilor. Înainte de a fi intrerupti v-am dat tuturor, pe 
grupe de tari, averile personale calculate la circa cinci 
milioane pentru fiecare contingent. Am considerat că e mai 
politicos decât să fac defalcarea pe fiecare individ - unele 
lucruri sunt, la urma urmei, sacre. Dar eu nu am fost foarte 
corectă, aşa cum unii din voi ştiu. Am făcut aluzie la o serie 
de, să zicem negocieri delicate, pe care sunt sigură că le 
credeți inviolabile. Înşelătoare pentru voi — ca să folosesc 
cuvintele domnului Kroeger - daca se află asta în ţările 


voastre. 

Şapte din cei doisprezece nu scoaseră nici o vorbă. Cinci 
erau curiosi. 

— Mă refer la concetatenii mei, domnul Gibson şi domnul 
Landor. La monsieur D'Almeida, la Sydney Masterson şi 
desigur, la strălucitul Herr Myrdal. Ar trebui să includ şi două 
treimi din investitorii germani — Herr von Schnitzler si Herr 
Kindorf, dar din motive diferite, de care sunt sigură că-şi dau 
seama. 

Nici unul nu vorbi. Nici unul nu se întoarse spre consilierul 
său. Toti ochii erau atintiti asupra lui Elizabeth. 

— Nu am intenţia să fiu necinstită cu voi, domnilor. Am 
ceva pentru fiecare. 

Se auzi o voce care nu era a lui Kroeger. Ci a englezului 
Sydney Masterson. 

— Pot să ştiu ce sens au toate astea? Toate aceste... 
informaţii întâmplătoare? Sunt sigur că ati fost foarte 
sârguincioasă şi foarte precisă, din punctul meu de vedere. 
Dar nici unul din noi nu a intrat în cursă de dragul unei 
medalii. Şi dumneavoastră ştiţi foarte bine asta. 

— Într-adevăr. În caz contrar, n-aş mai fi venit aici. 

— Atunci de ce? De ce toată treaba asta? 

Accentul era german. Vocea era a impetuosului baron din 
Valea Ruhr-ului, Kindorf. 

Masterson continuă. 

— Telegrama dumneavoastră, doamnă — am primit toți cate 
una — se referea în mod concret la domenii de interes reciproc. 
Cred că ati mers până acolo încât să afirmati că averea 
Scarlatti ar putea fi la dispoziția noastră comună. Foarte 
generos, într-adevăr... Dar acum trebuie să-i dau dreptate 
domnului Kroeger. Ne vorbiti de parcă ne amenințați şi nu 
sunt deloc sigur că-mi place chestia asta. 

— Ei, haide, domnule Masterson! Nu ai promis niciodată 
aurul englez micilor potentati din golfurile Indiei? Herr 
Kindorf nu şi-a mituit deschis sindicatele greviste cu 
promisiuni de creştere a salariilor de îndată ce francezii vor 


pleca din Ruhr? Vă rog! Ne insultati pe toți! Sigur ca am venit 
aici ca să vă amenint! Si vă asigur că o să vă placă din ce în 
ce mai puţin pe măsură ce voi continua! 

Masterson se ridică de la masă. Alți câţiva îşi mişcară 
scaunele. Atmosfera era ostilă. 

— Refuz să mai ascult, spuse Masterson. 

— Atunci, mâine la prânz Ministerul de Externe, Bursa 
engleză de valori şi Consiliul director al Colectivului de 
importatori englezi vor primi toate detaliile privind acordurile 
dumitale ilegale cu Sri Lanka! Angajamentele dumitale sunt 
enorme! S-ar putea ca această ştire să provoace o scădere 
considerabilă a valorii posesiunilor dumitale! 

Masterson stătea în picioare lângă scaun. 

— Naiba să te ia! Au fost singurele cuvinte pe care le rosti 
reaşezându-se pe scaun. 

Cei de la masă amutira din nou. Elizabeth deschise geanta. 

— Am aici câte un plic pentru fiecare din voi. Numele 
voastre sunt scrise pe fata plicului. În fiecare plic se află 
evidența contabilă a fiecărei averi. Punctele voastre tari. 
Punctele slabe... Lipseste un singur plic. Influentul, 
importantul domn Kroeger nu are unul. Sinceră să fiu, e un 
lucru lipsit de importanţă. 

— Te avertizez! 

— Regret nespus, domnule Kroeger. 

Din nou, cuvintele au fost rostite rapid, dar de această dată 
nimeni nu asculta. Toti aveau atenţia concentrată asupra lui 
Elizabeth Scarlatti şi a servietei sale. 

— Unele plicuri sunt mai groase ca altele, dar nimeni nu 
trebuie sá dea prea multă importanţă acestui aspect. Cu toții 
cunoaştem caracterul neglijabil al diversificării dincolo de un 
anumit punct, spuse Elizabeth băgând mâna în servietă. 

— Eşti o vrăjitoare! spuse Kindorf cu accentul lui puternic 
care devenise gutural, în timp ce la tâmple venele i se umflat 
a. 

— Uite. Vi le dau. Şi în timp ce veţi cerceta cu atenţie 
micile pachete, eu voi continua să vorbesc ceea ce ştiu că vă 


va face plăcere. 

Plicurile fură distribuite pe ambele părți al mesei. Unele 
din acestea au fost deschise imediat, cu nerăbdare. Altele 
erau ridicate cu grijă şi prudenţă, precum cărțile jucătorilor 
de poker experimentați. 

Matthew Canfield stătea rezemat de perete cu mâna stângă 
zvâcnindu-i de durere în eşarfa care o sprijinea şi cu mâna 
dreaptă în buzunar, transpirată datorită încleştării ei pe 
revolver. Din momentul în care Elizabeth făcuse legătura între 
Ulster Scarlett şi cele 270 milioane nu mai putea să-şi ia ochii 
de la el. De la acest om numit Heinrich Kroeger. Acest ticălos 
hidos şi arogant era cel pe care îl voia el! Asta era nenorocitul 
imputit vinovat de toate! El era nenorocirea lui Janet. 

— Văd ca ati primit toţi câte un plic. Desigur, cu excepția 
omniprezentului domn Kroeger. Domnilor, v-am promis că n- 
o să fiu necinstită şi mă voi ţine de cuvânt. Sunt printre voi 
cinci persoane care nu pot încă să aprecieze influența pe care 
o are numele Scarlatti atâta timp cât nu au, aşa cum se 
spune la târguielile ieftine, probe aplicabile numai în cazul 
lor. De aceea, pe măsură ce citiți conţinutul plicurilor 
dumneavoastră, eu am să ating pe scurt aceste puncte 
sensibile. 

Câţiva din cei care citeau îşi îndreptară privirea spre 
Elizabeth fără să-şi mişte capetele. Alții puseră hârtiile jos, cu 
un gest sfidător. Unii înmânară foile consilierilor lor şi se 
uitară fix la bătrână... 

Elizabeth aruncă o privire, peste umăr, la Matthew 
Canfield. Era neliniştită în privinţa lui. Ştia că acum, în 
sfârşit, el dăduse de Ulster Scarlett şi că tensiunea pe care o 
simțea era imensă. Ea încercă să-i prindă privirea, încerca să- 
l încurajeze din ochi şi cu un zâmbet încrezător. 

Dar el nu voia s-o privească. Ea văzu doar ura din ochii lui 
în timp ce-l privea pe cel numit Heinrich Kroeger. 

— Am s-o iau în ordine alfabetică, domnilor. Monsieur 
Daudet, Republica Franceză nu va mai accepta să acorde 
autorizații flotei dumitale când va afla de acele nave sub 


pavilion paraguayan care i-au aprovizionat pe dusmanii 
Franţei în timpul războiului. Daudet inlemni, dar pe Elizabeth 
o amuză faptul că cei trei englezi se zbârliră la francez. 
Englezii, atât de previzibili şi contradictorii! 

— Ei, haide, domnule Innes-Bowen. Poate că dumneata nu 
ai făcut trafic de arme, dar ia spune-ne, câte nave neutre au 
fost încărcate în porturi din India cu textile având destinația 
Bremerhaven si Cuxhaven, în aceeaşi perioada?... Sau 
domnul Leacock. Dumneata nu-ți poţi uita cu adevărat 
moştenirea irlandeză, nu-i aşa? Sinn Fein a prosperat 
considerabil sub patronajul dumitale. Banii s-au scurs de aici 
pentru susținerea materială a rebeliunii irlandeze, ceea ce a 
cauzat moartea a mii de soldaţi englezi într-un moment cand 
Anglia nu-şi putea permite deloc aşa ceva! Şi liniştitul şi 
calmul Herr Olaffsen. Prințul moştenitor al oțelului suedez. 
Sau este, deja, rege? Ar putea foarte bine să fie, deoarece 
guvernul suedez i-a plătit o avere, sau mai multe averi, 
pentru sute de tone de lingouri cu conţinut scăzut de carbon. 
Dar acestea nu proveneau din propriile lui fabrici. Ci din 
uzine minore de la capătul lumii — din Japonia! 

Elizabeth mai băgă o dată mâna în servietă. Cei din jurul 
mesei erau ca nişte cadavre, intepeniti, doar cu minţile în 
funcțiune. Pentru Heinrich Kroeger, Elizabeth Scarlatti îşi 
pusese pecetea pe propria condamnare la moarte. El stătea 
rezemat şi relaxat. Elizabeth scoase din servietă o broşură 
subțire. 

— În sfârşit, ajungem şi la Herr Thyssen. El apare după 
puține dureri. Fără mari fraude, fără trădare, doar ilegalităţi 
şi complicaţii importante. Putin probabil să fie un tribut 
adecvat casei lui August Thyssen, spuse ea aruncând broşura 
în mijlocul mesei. Obscenitate, domnilor, pur şi simplu 
obscenitate. Fritz Thyssen,  pornograful! Furnizor de 
obscenitati. Cărţi, broşuri şi chiar filme. Tipărite şi filmate în 
depozitele din Cairo ale lui Thyssen. Toate guvernele de pe 
Continent au condamnat sursa necunoscută. lată-l, domnilor! 
Asociatul dumneavoastră. 


Cateva clipe, nimeni nu scoase nici un cuvánt. Fiecare era 
preocupat de soarta lui proprie. Fiecare calcula pagubele 
cauzate de dezvăluirile făcute de bătrâna Scarlatti. În fiecare 
caz pierderea era însoțită de anumite grade de dezonoare. 
Reputația lor putea fi zdruncinată. Bătrâna adusese 
douăsprezece acuzaţii şi dăduse ea singură douăsprezece 
verdicte de vinovăţie. Într-un fel, nimeni nu-l lua în seamă pe 
al treisprezecelea, Heinrich Kroeger. 

Sydney Masterson străpunse aerul încărcat cu o tuse 
zgomotoasă, artificială. 

— Foarte bine, doamnă Scarlatti, ati demonstrat ce 
spuneam mai devreme. Dar cred că trebuie să vă atrag 
atenția, noi nu suntem nişte impotenti. Acuzatiile si contra- 
acuzațiile fac parte din viata noastră. Avocatii pot respinge 
orice acuzaţie pe care ati făcut-o şi vă asigur că pe prim plan 
se vor afla procesele de calomnie... La urma urmei, atunci 
când se folosesc metode murdare, există şi replici pe 
măsură... Dacă vă inchipuiti că ne temem ca vom fi 
desconsiderati, vă rog să mă credeţi că opinia publică poate fi 
modelată cu mult mai puţini bani decât cei deținuți de 
persoanele de la această masă! 

Domnii din Zurich prinseră curaj la vorbele lui Masterson. 
Dădură din cap aprobator. 

— Eu nu mă îndoiesc nici o clipă de dumneavoastră, 
domnule Masterson. De nici unul dintre dumneavoastră... 
Fişe de personal lipsă, funcționari oportunisti, tapi ispasitori. 
Vă rog, domnilor! Bănuiesc că nu acceptaţi necazurile. Sau 
neplăcerile produse de astfel de probleme. 

— Nu, doamnă. 

Claude Daudet era calm în aparență, dar în interior era 
pietrificat. Poate că asociaţii lui din Zurich nu-i ştiau pe 
francezi. Nu era exclus un pluton de execuție. 

— Aveţi dreptate. Astfel de neplăceri trebuie evitate. Deci, 
ce urmează? Ce ne-ati pregătit? 

Elizabeth făcu o pauză. Nu prea ştia de ce. Era ceva 
instinctiv, o nevoie intuitivă de a se întoarce şi a-l privi pe 


inspector. 

Matthew Canfield nu se miscase din locul său de lângă 
perete. Arăta jalnic. Haina îi căzuse de pe umărul stâng, 
lăsând să se vadă esarfa alba şi ținând încă mâna dreaptă 
înfundată în buzunar. Părea că înghite continuu, încercând 
să nu piardă contactul cu realitatea. Elizabeth observă că 
acum evita să-l privească pe Ulster Scarlett. Părea, de fapt, că 
face eforturi să nu-şi piardă mințile. 

— Scuzati-ma, domnilor. 

Elizabeth se ridică şi se duse spre Canfield. Îi şopti ceva la 
ureche. 

— Stăpâneşte-le! Iti ordon! N-ai de ce te teme. Nu se 
întâmplă nimic în camera asta! 

Canfield vorbi încet, fără să-şi mişte buzele. Ea abia îl 
auzea, dar ceea ce auzi o sperie. Nu pentru ceea ce-i spuse, ci 
pentru modul în care îi spuse. Matthew Canfield făcea acum 
parte din categoria celor din această cameră. Li se aláturase; 
devenise şi el un ucigaş. 

— Spuneţi ce aveţi de spus si terminati... îl vreau. Îmi pare 
rău, dar îl vreau. Uitaţi-vă acum la el, doamnă, că n-o să-l 
mai vedeți. 

— Controlează-te! Astfel de vorbe nu folosesc nimănui. 

Ea se întoarse şi se îndreptă spre scaunul ei. Rămase în 
picioare lângă scaun, în timp ce vorbi. 

— După cum poate ati observat, domnilor, tânărul meu 
prieten a fost grav rănit. Datorită nouă tuturor... sau unuia 
din voi, în încercarea lor, sau a lui, de a mă împiedica să 
ajung la Zurich. Actul a fost extrem de laş şi provocator. 

Cei prezenți se uitară unii la alții. 

Daudet, a cărui imaginaţie nu înceta să-i arate dizgratia 
națională sau plutonul de execuție, răspunse repede. 

— Ce ne-ar fi determinat pe noi să facem aşa ceva, doamnă 
Scarlatti? Noi nu suntem maniaci. Suntem oameni de afaceri. 
Nimeni nu a încercat sá vă împiedice să veniți la Zurich. 
Suntem toți martori. 

Elizabeth se uită la individul numit Kroeger. 


— Unul din voi s-a opus din răsputeri acestei întruniri. S-a 
tras în noi acum circa o jumătate de oră. 

Toţi se uitară la Heinrich Kroeger. Unii începeau să se 
enerveze. Acest Kroeger era, probabil, prea nesăbuit. 

— Nu, răspunse el simplu şi apăsat, întorcându-le privirea. 
Eu am fost de acord să vii. Dacă aş fi vrut să te opresc, te-aş 
fi oprit. 

Pentru prima dată de la începutul întrunirii, Heinrich 
Kroeger îl privi pe agentul comercial care vindea produse 
sportive, aflat la celălalt capăt al camerei, pe jumătate ascuns 
de lumina slabă. Surpriza lui fu moderată când înțelese că 
Elizabeth Scarlatti îl adusese cu ea la Zurich. Moderată, 
deoarece cunoştea înclinația lui Elizabeth pentru folosirea 
neobişnuitului, atât în metode cât şi pentru personalul ei si 
pentru că, probabil, nu avea un altul la îndemână pe care să-l 
terorizeze în tăcere ca pe acest vampir avid după bani. Era 
bun de şofer şi de servitor. Kroeger ura această categorie. Sau 
era altceva? De ce se holba la el acest agent comercial? li 
spusese oare Elizabeth ceva? Nu o credea atât de proastă. 
Omul era genul care recurge imediat la şantaj. Un lucru era 
sigur. Trebuia ucis. 

Dar cine încercase să-l omoare înainte? Cine încercase s-o 
oprească pe Elizabeth? Şi de ce? 

Aceeaşi întrebare şi-o punea şi Elizabeth Scarlatti. Pentru 
că l-a crezut pe Kroeger când a negat că ar şti ceva în legătură 
cu atentatul asupra lor. 

— Vă rog să continuaţi, doamnă Scarlatti, spuse Fritz 
Thyssen, cu fața lui angelică îmbujorată de furie, la 
dezvăluirile făcute de Elizabeth, în legătură cu afacerile sale 
de la Cairo. Luase broşura de pe masă. 

— Am să continui. 

Se apropie de marginea scaunului, dar nu se aşeză, ci băgă 
încă o dată mâna în servietă. 

— Mai am ceva, domnilor. Si cu aceasta putem încheia 
treaba şi putem lua o hotărâre. Am câte o copie a unui 
document pentru fiecare din cei doisprezece investitori 


rámasi. Cei care au venit cu consilieri vor trebui sa le imparta 
cu aceştia. Scuzele mele, domnule Kroeger, dar constat că nu 
am o copie şi pentru dumneata. 

De la capătul mesei, ea împărți cele douăsprezece plicuri 
subțiri. Plicurile erau lipite şi pe măsură ce cei prezenți le 
treceau din mână în mână, investitorii luând fiecare câte 
unul, era evident că se stăpâneau cu greu să nu le deschidă 
şi să afle conţinutul imediat. Dar nici unul nu voia să-şi 
trădeze această nerăbdare evidentă. 

În sfârşit, când fiecare din cei doisprezece avu in fata plicul 
său, începură să le deschidă, unul câte unul. 

Circa două minute nu se mai auzi decât fâşâitul foilor. În 
rest, tăcere. Parcă îşi țineau şi respirația. Cei din Zurich erau 
hipnotizati de ce vedeau. Elizabeth vorbi. 

— Da, domnilor. Ceea ce tineti în mâinile voastre este 
lichidarea planificată a lui Scarlatti Industries. Şi, ca să nu 
aveți nici o urmă de îndoială privind valabilitatea acestui 
document, veţi observa ca după fiecare subimpartire a 
posesiunilor este scris numele persoanelor, corporațiilor sau 
cartelurilor care sunt cumpărătorii... Fiecare din cei 
menţionaţi, persoane şi organizaţii, vă sunt cunoscuţi 
tuturor. Daca nu personal, atunci sigur după reputaţia lor. Le 
cunoaşteţi posibilitățile şi sunt sigură ca le ştiţi şi ambițiile. 
În următoarele douăzeci şi patru de ore acestea vor 
achiziționa firma Scarlatti. 

Pentru cei mai multi din oamenii de la Zurich, informaţiile 
sigilate oferite de Elizabeth reprezentau confirmarea 
zvonurilor şuşotite. Le ajunsese la urechi faptul că la Scarlatti 
se petrecea ceva neobişnuit. Un fel de lichidare în împrejurări 
ciudate. Deci asta era. Capul firmei Scarlatti se retrăgea. 

— O operaţie de mare amploare, doamnă Scarlatti, spuse 
Olaffsen cu vocea sa suedeză, joasă, care vibră în toată 
camera. Dar, repet şi întrebarea lui Daudet: pentru ce anume 
ne pregătiţi? 

— Vă rog să observați cifra de pe ultima pagină, domnilor. 
Desi sunt sigură că ati văzut-o cu toții. 


Se auzi fosnetul hârtiilor. Fiecare întoarse paginile până 
ajunse la ultima. 

— Scrie şapte sute cincisprezece milioane de dolari... 
Activele combinate, ce pot fi transformate imediat, ale celor 
prezenți la aceasta masă, calculate la cea mai înaltă valoare, 
însumează un miliard o sută zece milioane... Deci, între noi 
există o diferență de trei sute nouăzeci şi cinci milioane... Un 
alt mod de abordare a acestei diferențe este de a o calcula 
invers. Prin lichidarea firmei Scarlatti se va obține 64,4% din 
totalul posesiunilor celor de la această masă - dacă 
dumneavoastră, domnilor, veţi reuşi să transformați activele 
personale în aşa fel încât să împiedice panica. 

Tăcere. 

Câţiva din cei de la Zurich întinseră mana să ia primele 
plicuri. Analiza propriilor lor averi. 

Unul din aceştia era Sydney Masterson care se întoarse 
spre Elizabeth cu un zâmbet amar. 

— Presupun că ceea ce vreţi să spuneți, doamnă Scarlatti, 
este ca acest 64% reprezintă asociaţia pe care o ţineţi 
deasupra capetelor noastre? 

— Întocmai, domnule Masterson. 

— Stimată doamnă, încep să mă întreb dacă sunteți 
întreagă la minte... 

— Eu n-aş face-o dacă aş fi în locul dumitale. 

— Atunci am s-o fac eu, Frau Scarlatti, spuse Von 
Schnitzler al lui I. G. Farben, într-o manieră dezagreabila, 
tolănindu-se în scaunul său, ca şi cum vorbea cu un imbecil. 
Să ajungi să faci ceea ce-ai făcut dumneata trebuie să fi fost 
un sacrificiu imens... Mă întreb, la ce bun? Nu puteţi 
cumpăra ceea ce nu-i de vânzare... Noi nu suntem o 
corporație publică. Nu puteţi înfrânge ceva ce nu există! 

Sâsâitul specific nemtesc era accentuat, iar aroganta lui 
era la fel de respingătoare cum se zvonea. Lui Elizabeth îi 
displăcea profund. 

— Foarte corect, Von Schnitzler. 

— Atunci înseamnă — spuse neamtul râzând - că sunteţi o 


femeie nesăbuită. Nu vreau să vă preiau pierderile, adică nu 
puteți merge la un meşter mitic căruia să-i spuneți că aveți 
mai multe fonduri ca noi şi că, prin urmare, el trebuie să ne 
arunce în stradă! 

Câţiva din cei prezenți rásera. 

— Asta ar fi cel mai simplu lucru, nu-i aşa? Să apelezi la o 
singură entitate, să negociezi cu o singură forță. Păcat că nu 
pot face asta. Ar fi cu mult mai simplu şi cu mult mai puţin 
costisitor... Dar sunt obligată să folosesc o altă cale, una 
costisitoare... N-am spus bine. Am folosit altă cale, domnilor. 
E o treabă deja făcută, domnilor. Timpul pentru îndeplinirea 
acestui lucru se apropie de sfârşit. 

Elizabeth îi privi pe cei din Zurich. Unii aveau privirea 
pironită asupra ei, încercând să prindă cel mai mic semn de 
şovăială sau de păcăleală. Alţii priveau fix lucrurile din jur, 
ciulindu-şi urechile doar ca să filtreze cuvintele, tonul vocii ei, 
ca să sesizeze orice afirmaţie falsă, sau orice eroare de 
judecată. Aceştia erau oameni care puteau pune în mişcare 
tari întregi cu un singur gest, cu un singur cuvânt. 

— Mâine dimineaţă la prima oră, ţinând cont de fusele 
orare, transferuri enorme de capital Scarlatti vor fi deja 
efectuate la centrele financiare ale celor cinci tari 
reprezentante la această masă. La Berlin, Paris, Stockholm, 
Londra şi New York s-au încheiat deja negocierile pentru 
achizitionári masive, pe piața deschisă, de acţiuni importante 
ale principalelor noastre companii... înainte de amiaza zilei de 
mâine, domnilor, Scarlatti va avea considerabile drepturi de 
proprietate, deşi minoritare, desigur, în multe din vastele 
voastre întreprinderi... în valoare de şase sute şaptezeci de 
milioane!... Vă dati seama ce înseamnă asta, domnilor? 

Kindorf urlă: 

— Ja! Veţi provoca o creştere a preţurilor şi ne veți 
îmbogăți! Dumneavoastră n-o să obţineţi nimic! 

— Stimată doamnă, sunteţi extraordinară, spuse Innes- 
Bowen. 

Preţurile la textile ale lui Innes-Bowen rămăseseră 


moderate. Aşa că această perspectiva îl făcea să fie extrem de 
încântat. 

D'Almeida, care îşi dădu seama că el nu putea intra în 
compania lui de căi ferate franco-italiană, avu o altă 
atitudine. 

— În ce mă priveşte, doamnă, nu puteţi cumpăra nici 
măcar o singură acțiune din proprietatea mea! 

— Domnule D'Almeida, unii din voi sunt mai norocoşi ca 
alții. 

Leacock, financiarul, luă cuvântul, vorbind cu un uşor 
accent provincial. 

— Acceptând ceea ce spuneți şi care poate fi foarte posibil, 
cu ce ne afectează pe noi, doamnă Scarlatti?... Noi nu am 
pierdut o fiică, ci am câştigat un asociat minor. 

Se întoarse spre ceilalți care, spera el, vor sesiza umorul 
din analogia sa. 

Elizabeth îşi tinu respiraţia înainte de a vorbi. Astepta 
până când cei din Zurich îşi îndreptară atenţia spre ea. 

— Am spus că mâine, înainte de amiază, Scarlatti se va 
afla în situația pe care am arătat-o... O ora mai târziu, un val 
de indignare va cuprinde strada Kurfurstendamm din Berlin 
şi va ajunge pe Wall Street, în New York! Pentru că o oră mai 
târziu, Scarlatti se va descotorosi de aceste proprietăți la o 
fracțiune din costul lor! M-am gândit la trei cenți pentru un 
dolar... Simultan, absolut toate informaţiile pe care Scarlatti 
le-a aflat despre activitățile voastre dubioase vor fi transmise 
tuturor serviciilor telegrafice din țările de unde proveniți... S- 
ar putea să fiți defaimati, domnilor. Oricum, n-o sá mai fiți 
aceeaşi oameni după ce apare panica financiară! Unii din voi 
vor rămâne practic neatinsi. Alţii vor fi desfiintati. lar cei mai 
multi vor fi afectați dezastruos! 

După un moment de tăcere datorată şocului, camera 
explodă. Consilierii fură luați la întrebări. Răspunsurile erau 
urlate pentru a fi auzite. 

Heinrich Kroeger se ridică de pe scaun si tipa la cei 
prezenți. 


— Incetati! Incetati! Opriţi-vă, fraierilor! N-o să facă 
niciodată aşa ceva! E o cacialma! 

— Aşa crezi? strigă Elizabeth ca să acopere celelalte voci. 

— Am să te omor, ticăloaso! 

— Sunteţi nebună, Frau Scarlatti! 

— Numai încearcă... Kroeger! Hai, încearcă! spuse Matthew 
Canfield care stătea lângă Elizabeth, cu ochii injectati de furie 
atintiti asupra lui Ulster Stewart Scarlett. 

— Cine naiba esti tu de fapt, negustorule ambulant? 

Individul numit Kroeger, cu mâinile inclestate pe marginea 
mesei, îi întoarse privirea lui Canfield şi ţipă pentru a fi auzit 
de negustor. 

— Uită-te la mine! Eu iti sunt călăul! 

— Ce? 

Cel numit Heinrich Kroeger se uită chiorâş, cu ochii lui 
diformi. Era uluit. Cine era parazitul ăsta? Dar nu avea timp 
să se gândească la asta. Vocile celor din Zurich atinseseră un 
crescendo. Acum tipau unii la alții. 

Heinrich Kroeger bătu tare în masă. Trebuia să-i tina sub 
control. Trebuia să-i facă să tacă. 

— Linişte!... Ascultati-ma! Dacă mă ascultați, am sa vă 
spun de ce nu poate s-o facă! Vă spun eu că nu poate s-o 
facă! 

Una câte una, vocile se potoliră, până când se făcu linişte. 
Oamenii din Zurich îl priviră pe Kroeger. El arătă spre 
Elizabeth Scarlatti. 

— Eu o cunosc pe această femeie ticăloasă! A mai făcut 
asta şi înainte! Adună oamenii, oameni puternici şi îi sperie. 
Ei intră în panică şi îşi lichidează afacerile! Mizează pe cartea 
fricii, laşilor! Pe frică! 

Daudet vorbi calm. 

— Nu ne-ai spus nimic. Nu ne-ai spus de ce nu poate face 
ce-a spus. 

Kroeger nu-şi lua ochii de la Elizabeth Scarlatti când 
răspunse. 

— Pentru că dacă face asta înseamnă să distrugă tot ce-a 


obținut printr-o luptă de o viata. Asta va ruina Scarlatti! 

Sydney Masterson vorbi aproape în soapta: 

— Asta e evident. Dar încă nu ai răspuns la întrebare. 

— Ea nu poate trăi fără să aibă puterea! Credeti-ma pe 
cuvânt! N-ar putea trăi fără asta! 

— Asta e părerea ta, spuse Elizabeth Scarlatti înfruntându- 
l pe fiul ei aflat la celălalt capăt al mesei. Le ceri celor de la 
această masă să rişte totul în baza părerii tale? 

— Sa te ia naiba! 

— Acest Kroeger are dreptate, scumpo, se auzi o voce 
texană tărăgănată care nu putea fi confundată. Ai să te 
ruinezi. N-o să-ți mai rămână nici măcar oala de noapte în 
care să-ți faci nevoile. 

— Limbajul dumitale se potriveşte cu cruzimea afacerilor 
pe care le desfăşori, domnule Landor. 

— Nu dau doi bani pe vorbe, bătrânico. Pe mine mă 
interesează banii şi noi despre asta vorbim. De ce întinzi 
coarda? 

— E destul c-o fac, domnule Landor... Domnilor, v-am 
spus că timpul se apropie de sfârşit. Următoarele douăzeci şi 
patru de ore vor fi, ori o zi normală de marti, ori o zi care nu 
va putea fi niciodată uitată în lumea capitalurilor financiare 
din vremea noastră... Câţiva din cei prezenți aici vor 
supraviețui. Dar cei mai multi, nu. Care din cele două 
variante va învinge, domnilor?... Îmi permit să vă sugerez că, 
în lumina celor afirmate de mine, este vorba de o simplă 
decizie fiscală, prin care majoritatea permite minorităţii să o 
distrugă. 

— Ce vreţi de la noi? întrebă Myrdal care era un specialist 
precaut in  târguieli. Unii ar prefera să se expună 
amenințărilor dumitale decât să accepte condițiile dumitale... 
Uneori cred că totul este un joc. Care vă sunt condiţiile? 

— Ca această... asociaţie să fie imediat desființată. Ca 
toate legăturile financiare şi politice cu orice fracțiune politică 
din Germania să fie întrerupte fără întârziere! Aceia dintre voi 
care fac parte din Comisia de Control a Aliaților să-şi dea 


imediat demisia! 

— Nu! Nu! Nu! Nu! strigă Heinrich Kroeger înfuriat, bătând 
cu toată puterea cu pumnul în masă. Ne-au trebuit ani de zile 
ca să punem pe picioare această organizaţie! Noi vom controla 
economia Europei. Vom controla toată Europa! Aşa vom face! 

— Ascultati-ma, domnilor! Domnul Myrdal a spus că e un 
joc de noroc. Sigur că e un joc! Un joc a cărui miză e viata 
noastră. Sufletul nostru! Un joc care ne consumă şi de la care 
vrem mai mult şi mai mult şi mai mult până când, în sfârşit, 
ajungem să ne dorim cu înfocare distrugerea... Herr Kroeger 
zice că nu pot trăi fără să am puterea pe care am căutat-o şi 
am obținut-o. Poate că are dreptate, domnilor! Poate că e 
momentul ca eu să ating acel sfârşit logic, sfârşitul pe care îl 
doresc acum cu înfocare şi pentru care sunt gata să plătesc 
oricât... Fiți siguri ca voi face precum spun, domnilor. 
Primesc cu bucurie moartea! 

— Atunci a dumitale să fie şi nu a noastră, concluzionă 
Sydney Masterson. 

— Aşa să fie, domnule Masterson. Nu sunt copleşită, ştii 
asta. Vă las vouă sarcina de a face fata acestei noi lumi 
stranii în care am intrat. Să nu va-nchipuiti nici o clipă, 
domnilor, că nu vă înţeleg! Ca nu înțeleg ce ati facut. Si mai 
ales, de ce ati fácut-o!... Vă priviți regatele personale si 
sunteți înspăimântați. Vă vedeţi puterea ameninţată de teorii, 
guverne, de concepte care sună ciudat şi care vă distrug 
rădăcinile. Aveţi o dorință covârşitoare de a proteja sistemul 
feudal care v-a născut. Şi poate că aşa şi trebuie. N-o să 
dureze mult... Dar nu o veţi face în acest mod! 

— Dacă înţelegi toale astea, de ce încerci să ne opresti? 
Această întreprindere ne protejează pe toţi. In ultimă 
instanţă, chiar şi pe dumneata. De ce vrei să ne opresti? 

D'Almeida putea pierde căile ferate franco-italiene şi totuşi 
să supraviețuiască, dar numai dacă putea salva restul. 

— Întotdeauna începe aşa. Cu cel mai mare bine... Să 
zicem că vă opresc pentru că ceea ce faceți înseamnă mult 
mai mult rău decât bine. Şi asta e tot ce vreau să spun. 


— În gura dumitale sună ridicol! Vă spun din nou că n-o s- 
o facă! spuse Kroeger bătând cu palma în masă, dar nimeni 
nu-i acordă prea multă atenţie. 

— Doamnă Scarlatti, ce intelegeti prin „timpul se apropie 
de sfârşit”? Din ceea ce ne-ati spus, eu am înțeles că timpul 
deja s-a epuizat. Că ati ales calea costisitoare... 

— Există cineva în Geneva, domnule Masterson, care 
aşteaptă un telefon de la mine. Dacă primeşte acest telefon, 
va trimite o telegramă la birourile mele din New York. Dacă se 
primeşte această telegramă, atunci operaţia este anulată. 
Dacă nu, este executată conform programului. 

— Imposibil! O asemenea acţiune complexă oprită printr-o 
simplă telegrama? Nu te cred, spuse monsieur Daudet care 
era sigur de ruină. 

— Îmi asum penalizările financiare pentru aceasta. 

— Bănuiesc ca vă asumaţi mult mai mult decât atât, 
doamnă. N-o să mai aveți niciodată credibilitate. Scarlatti va fi 
izolată! 

Sydney Masterson se ridică de pe scaunul lui. 

— Atunci, dati acel telefon. Nu avem de ales, nu-i aşa, 
domnilor? 

Cei din Zurich se uitară unul la altul. Încet, începură să se 
ridice de pe scaune, strângând hârtiile din fata lor. 

— S-a terminat. Eu mă retrag, spuse Kindorf împăturind 
plicul şi punându-l în buzunar. 

— Eşti o bestie. N-aş vrea să te întâlnesc pe câmpul de 
luptă nici dacă am o armată alături de mine, spuse Leacock 
ridicându-se. 

— S-ar putea să fii un mare rahat, dar n-am de gând să 
alunec pe el! spuse Landor înghiontindu-l pe Gibson căruia îi 
era greu să se adapteze situaţiei. 

— Nu putem fi siguri... Asta e problema. Nu putem fi 
siguri, spuse Gibson. 

— Aşteptaţi! Aşteptaţi! Aşteptaţi o clipă! strigă Heinrich 
Kroeger. Numai încercați să faceţi asta! Incercati să vă 
retrageti şi sunteți morti!... Veţi muri toţi, lipitori nenorocite 


ce sunteți! Lipitori! Lipitori cu burta galbena!... Ne sugeti 
sângele; incheiati acorduri cu noi. Si apoi va retrageti?... 
Temându-vă pentru micile voastre firme? Jidani nenorociti! N- 
avem nevoie de voi! De nici unul din voi! Dar voi o să aveţi 
nevoie de noi! O să vă tăiem bucăţi şi-o să vă dăm la câini! 
Porci blestemati! 

Fata lui Kroeger era aprinsă. Scuipa cuvintele 
înghesuindu-le unele peste altele. 

— Încetează, Kroeger! spuse Masterson făcând un pas spre 
individul care tuna şi fulgera şi care avea fața pătată. S-a 
terminat! Nu pricepi? S-a terminat! 

— Rămâi pe loc, lepădătură, homosexual englez! 

Kroeger scoase pistolul din toc. Canfield, care stătea lângă 
Elizabeth, văzu că era un pistol cu ţeavă lungă, calibrul 45, 
care putea să pulverizeze o jumătate din corpul unui om cu 
un singur foc. 

— Rămâi pe loc!... S-a terminat! Nimic nu s-a terminat 
până nu spun eu că s-a terminat. Porci imputiti! Viermi 
speriați! Noi am ajuns prea departe!... Nimeni nu ne poate 
opri acum!... spuse făcând un semn cu pistolul spre Elizabeth 
şi Canfield. Terminat! Vă spun eu cine e terminat! Ea!... La o 
parte din calea mea. 

Porni spre partea stângă a mesei, în timp ce francezul 
Daudet se lamenta. 

— Nu faceţi asta, monsieur! N-o omorâţi! Dacă o omorâți, 
suntem ruinati! 

— Te avertizez, Kroeger! Dacă o omori, vei avea de-a face cu 
noi! Pe noi nu ne intimidezi! N-avem de gând să ne lăsăm 
distruşi din cauza ta! 

Masterson stătea alături de Kroeger şi umerii aproape că li 
se atingeau. Englezul nu voia să se mişte. 

Fără o vorbă si fără somaţie, Heinrich Kroeger îşi indrepta 
pistolul spre pieptul lui Masterson şi trase, impuscatura fu 
asurzitoare şi Sydney Masterson fu spulberat în aer. Căzu pe 
podea, cu sângele scurgándu-i-se din toată partea din fata, 
mort pe loc. 


Celor unsprezece oameni din Zurich li se tăie respirația, 
unii din ei tipara de groază la vederea cadavrului plin de 
sânge. Heinrich Kroeger continuă să înainteze. Cei aflați în 
calea lui se dădură la o parte. 

Elizabeth Scarlatti rămase pe loc. Îşi încrucişă privirea cu 
cea a fiului său ucigaş. 

— Blestem ziua în care te-ai născut. Faci de ocară casa 
tatălui tău. Dar tine minte, Heinrich Kroeger şi tine minte 
bine! 

Vocea bătrânei umplu camera cavernoasă. Forţa ei era asa 
de mare că o clipă fiul său fu blocat, privind-o cu ură în timp 
ce ea pronunța sentința. 

— Identitatea ta va fi dezvăluită şi va apărea pe prima 
pagină a fiecărui ziar din lumea civilizată imediat ce eu n-am 
să mai fiu! Vei fi urmărit până în pânzele albe pentru ceea ce 
eşti! Un nebun, un ucigas si un hol! Şi toţi cei din camera 
asta, toți investitorii din Zurich vor fi etichetati drept asociaţii 
tăi dacă te vor lăsa în viaţă în seara asta! 

O furie nestăpânită explodă în ochii diformi ai lui Heinrich 
Kroeger. Corpul îi tremură de nervi când lovi un scaun din 
fața lui, trântindu-l la podea şi zdrobindu-l. Nu era destul să 
o omoare. Trebuia s-o omoare de aproape, trebuia să vadă 
cum viața şi mintea lui Elizabeth Scarlatti erau trimise în 
neant în fata ochilor lui. 

Matthew Canfield ţinea degetul pe trăgaciul revolverului 
său din buzunarul din dreapta. Nu mai trăsese niciodată din 
buzunar şi ştia că dacă eşua, el şi Elizabeth vor muri. Nu ştia 
exact cât mai putea aştepta. Trebuia să ochească pieptul 
individului care se apropia, deoarece era tinta cea mai mare 
pe care o avea în față. Aşteptă până când nu mai putu 
îndura. Detunătura micului revolver şi impactul glontelui în 
umărul lui Scarlett au reprezentat un şoc atât de mare pentru 
Kroeger încât, o fracțiune de secundă, acesta îşi holbă ochii 
nevenindu-i să creadă. 

Era destul, prea destul pentru Canfield. Cu toată forța, o 
împinse pe Elizabeth cu umărul drept, trântind corpul firav la 


podea, pentru a o scoate din raza vizuală a lui Kroeger, în 
timp ce el, Canfield, se aruncă în stânga. Îşi scoase revolverul 
şi trase din nou, rapid, în individul numit Heinrich Kroeger. 
Pistolul uriaş îi zbură din mână şi căzu pe podea când acesta 
se prăbuşi. 

Canfield se ridică clătinându-se, uitând de durerea 
insuportabilă de la mâna stângă care se zdrobise sub 
greutatea propriului său corp. Sări asupra lui Ulster Stewart 
Scarlett şi începu să-i lovească fata cu ţeava pistolului. Nu se 
mai putea opri. Să distrugă fata! Să distrugă fata asta oribila! 

În cele din urmă, fu smuls de acolo. 

— Gott! E mort! Hall! Opreste-te! Nu mai poţi face nimic! 

Masivul, puternicul Fritz Thyssen îl tinu. 

Matthew Canfield simți o moleşeală şi se prabusi. 

Oamenii din Zurich se adunaseră în jurul lui. Câţiva din ei 
au ajutat-o pe Elizabeth, în timp ce alţii se aplecară asupra 
lui Heinrich Kroeger. 

Se auzi un ciocănit grăbit în uşa care dădea în hol. 

Von Schnitzler preluă comanda. 

— Să intre! ordonă el cu acel accent grav nemtesc. 

D'Almeida se îndreptă repede spre uşă şi o deschise. 

Câţiva şoferi stăteau în uşă. Lui Canfield îi făcu impresia 
că aceştia nu erau simpli şoferi de automobile. Şi avea şi 
motive. Erau înarmați. 

În timp ce zăcea acolo, pe podea, cuprins de dureri 
cumplite şi şocat, Canfield văzu un bărbat blond cu o 
înfăţişare primitiva şi cu părul tuns scurt, care se aplecase 
deasupra corpului lui Heinrich Kroeger. Îi îndepărtă pe ceilalți 
în timp ce ridică pleoapa de la unul din ochii diformi ai lui 
Kroeger. 

Atunci, Canfield se întrebă dacă nu cumva tensiunea 
ultimelor ore îi juca feste, afectându-i vederea. Pentru că i se 
păru că blondul se aplecase şi-i şoptise ceva la ureche lui 
Kroeger. Oare Heinrich Kroeger mai era în viata? 

Von Schnitzler se aplecă deasupra lui Canfield. 

— Va fi luat de aici. Am cerut lovitura de graţie pentru el. 


Acum nu mai conteaza, e deja mort. S-a terminat. 

Apoi, obezul Von Schnitzler mai dădu câteva ordine în 
germană, pe un ton ridicat, şoferilor în uniformă din jurul lui 
Kroeger. Câţiva din ei încercară să ridice corpul neînsuflețit, 
dar fură opriți de blondul cu părul tuns scurt. 

El îi împinse din calea lui, nelăsându-i să atingă corpul. Îl 
ridică el singur pe Heinrich Kroeger de jos şi-l scoase afară pe 
uşă. Ceilalți îl urmară. 

— Cum se simte? întrebă Canfield arătând spre Elizabeth 
care era aşezată pe un scaun. Ea privea fix uşa prin care 
fusese scos corpul şi pe omul despre care nimeni nu ştia că e 
fiul ei. 

— În regulă! Acum poate da acel telefon! spuse Leacock 
încercând din răsputeri să fie hotărât. 

Canfield se ridică de jos şi se duse la Elizabeth. O mângâie 
pe obrazul zbârcit. Nu se putu abtine. Lacrimile îi curgeau 
peste cutele de pe fata. 

Apoi, Matthew Canfield ridică ochii. Auzi zgomotul unui 
automobil puternic care demară în grabă. Se simţi nelinistit. 

Von Schnitzler îi spusese că ceruse lovitura de grație. Si 
totuşi, nu se trase nici un foc. 


La depărtare de o milă, pe strada Winterthur, doi bărbați 
târau corpul neînsuflețit al unui bărbat spre un camion. Nu 
prea ştiau ce să facă. Mortul îi angajase, îi angajase pe ei toţi 
să oprească automobilul care se îndrepta spre Falke Haus. li 
plătise în avans, aşa ceruseră ei. Acum, omul era mort, ucis 
de un glonte adresat şoferului automobilului, cu o oră în 
urmă. În timp ce târau corpul pe panta stâncoasă, spre 
camion, sângele din gură i se întinse peste mustata foarte 
îngrijită. 

Individul cu numele de Poole era mort. 


Partea a patra 


Capitolul 45 


Maiorul Matthew Canfield, în vârstă de aproape patruzeci 
şi şase de ani, îşi întinse picioarele pe diagonală în spatele 
maşinii de armată. Intrasera în districtul Oyster Bay si 
sergentul galben la fata rupse tăcerea. 

— Ne apropiem, domnule maior. Ar trebui să vă treziti. 

Să se trezească. Ar trebui să fie simplu. Transpiratia îi 
curgea siroaie pe fata. Inima îi bătea tare şi ritmic într-un 
mod necunoscut. 

— Mulţumesc, sergent. 

Maşina viră spre est pe strada Portului care dădea în 
şoseaua de coastă. Pe măsură ce se apropia de casa lui, 
maiorul Matthew Canfield începu sá tremure. Îşi strânse 
încheieturile mâinilor, îşi tinu respiraţia şi îşi muşcă vârful 
limbii. Nu trebuia să se prăbuşească acum. Nu-şi putea 
permite plăcerea de a se autocompătimi. Nu-i putea face asta 
lui Janet. Îi datora atât de mult. 

Sergentul viră în viteză pe drumul pavat cu piatră albastră 
şi opri pe aleea care ducea la intrarea din fata a casei 
spatioase de pe plajă. Sergentului îi plăcea să meargă la 
Oyster Bay cu bogatul său maior. Era întotdeauna mâncare 
multă şi bună, în ciuda ratiilor introduse, iar băutura era de 
cea mai bună calitate. Nu întâlneai niciodată marfa proastă la 
Canishaft, aşa cum era el cunoscut în cazarma celor înrolați. 

Maiorul ieşi încet din maşină. Sergentul fu îngrijorat. Ceva 
nu era în regulă cu maiorul. Spera că nu vor trebui să se 
întoarcă la New York. I se păru că bătrânul nu se prea putea 
ține pe picioare. 

— Va simtiti bine, domnule maior? 

— Da, sergent... Ti-ar plăcea să dormi pe vapor în noaptea 
asta? spuse el fără a se uita la sergent. 

— Sigur! Grozav, domnule maior! 

Acolo dormea întotdeauna. Apartamentul de pe vapor avea 


o bucătărie completă şi multă băutură. Chiar şi telefon. Dar 
sergentul nu primise niciodată permisiunea de a-l folosi. 
Hotări să-şi încerce norocul. 

— Mai aveți nevoie de mine, domnule maior? Aş putea să 
chem vreo doi prieteni de-ai mei aici? 

Maiorul mergea pe alee. Îi strigă încet. 

— Fă ce vrei, sergent. Numai să nu te apropii de 
radiotelefon. Inteles? 

— Sigur, domnule maior! 

Sergentul porni motorul şi se îndreptă spre plajă. 

Matthew Canfield se opri în fața uşii albe, cu crestături în 
zig-zag, flancată de felinare de vânt solide. 

Căminul lui. 

Janet. 

Uşa se deschise şi apăru ea. Cu părul uşor grizonat pe care 
nu voia să-l vopsească. Cu nasul în vânt deasupra unei guri 
delicate şi sensibile. Cu ochii ei căprui, mari, strălucitori şi 
iscoditori. Cu fata de o frumuseţe caldă. Si cu grija ei 
mângâietoare. 

— Am auzit maşina. Nimeni nu conduce pe acest drum ca 
Evans!... Matthew. Matthew! lubitul meu! Tu plângi! 


Capitolul 46 


Avionul de transport al armatei, B-29, cobori din nori în 
această după-amiază târzie spre aeroportul din Lisabona. Un 
caporal al Forțelor aeriene veni pe culoarul dintre scaune. 

— Vă rugăm sá vă puneţi centurile! Vă rugăm nu mai 
fumati! Vom ateriza peste patru minute. 

Vorbea monoton, conştient de faptul că pasagerii lui 
trebuie să fie persoane importante, aşa că el se prezenta şi 
mai important, dar politicos, atunci când avea ceva de 
comunicat. 

Tânărul de lângă Matthew Canfield vorbise foarte puţin de 
cand decolaseră de la Shannon. De câteva ori, maiorul 
încercase să-i explice că urmau un drum ferit de Forțele 
aeriene militare germane şi că nu avea de ce se teme. Andrew 
Scarlett mormăi se doar un fel de aprobare şi revenise la 
revistele lui. 


Maşina de la aeroportul din Lisabona era un Lincoln 
blindat, cu doi membri O.S.S. în fata. Geamurile puteau să 
reziste la impuscaturi trase de aproape şi automobilul putea 
să atingă 190 de kilometri la oră. Au parcurs circa 500 
kilometri pe şoseaua de pe malul râului Tejo până la un 
aerodrom din Alenguer. 

La Alenguer, bărbatul şi băiatul se îmbarcară într-un avion 
T.B.F. al Marinei Militare, cu zbor la joasă altitudine, de 
construcție specială, fără nici un fel de însemne, pentru a 
ajunge la Berna. Fără oprire. Pe tot parcursul, avioane de 
vânătoare engleze, americane şi, franceze l-au interceptat şi 
protejat până la destinaţie. 

La Berna au fost întâmpinați de un vehicul al guvernului 
elvețian flancat de o escortă de opt motociclete — una în fata, 
una în spate şi câte trei pe fiecare parte. Toate erau înarmate, 
în ciuda pactului de la Geneva care interzicea asemenea 


practici. 

Se îndreptară spre un sat, la peste douăzeci de kilometri 
nord, înspre granița cu Germania. Kreuzlinger. 

Sosiră la un mic han izolat de restul lumii unde bărbatul şi 
băiatul coborâră din maşină. Şoferul îndepărtă automobilul în 
viteză şi escorta de motociclete dispăru. 

Matthew Canfield îl conduse pe băiat sus pe scări, spre 
intrarea în han. 

În hol se putea auzi tânguitul unui acordeon răsunând 
dinspre ceea ce părea a fi o sală de mese nu prea populată. 
Holul de la intrare, cu tavan înalt, era neprimitor, lăsând 
impresia că oaspeții nu sunt bineveniti. 

Matthew Canfield si Andrew Scarlett se apropiara de 
tejgheaua care servea si ca receptie. 

— Anuntati, va rog, la camera sase ca April Red este aici. 

Cand receptionerul facu legatura, baiatul se intoarse 
brusc. Canfield il apuca de mana si il tinu. 

Urcara la etaj si se oprira in fata usii pe care scria numarul 
sase. 

— Nu mai am ce să-ți spun acum, Andy, decât că suntem 
aici pentru o singură persoană. Cel puţin de asta mă aflu eu 
aici. Pentru Janet. Mama ta. Încearcă să tii minte asta. 

Băiatul respiră adânc. 

— Am să încerc, tati. Deschide uşa! Iisuse! Deschide uşa! 

Camera era slab luminată de veioze aşezate pe câteva 
masute. Era decorată în maniera pe care elvetienii o 
considerau potrivită pentru turişti - covoare groase şi mobilă 
solidă, scaune cu tapiserie încărcată şi multe milieuri. 

În capătul opus al camerei un om stătea în penumbră. 
Lumina îi cădea direct pe piept dar nu si pe fata. Era 
îmbrăcat în tweed maro, haina fiind o combinaţie de stolă 
groasă şi piele. 

Acesta vorbi cu o voce guturală şi aspră. 

— Sunteţi? 

— Canfield şi April Red. Kroeger? 

— Închide uşa. 


Matthew Canfield închise usa şi făcu câțiva paşi in fata lui 
Andrew Scarlett. Ca să-l apere pe băiat. Băgă mâna în 
buzunarul din dreapta de la haină. 

— Am o armă îndreptată spre tine, Kroeger. Nu e aceeaşi 
armă, dar e acelaşi buzunar ca şi ultima dată când ne-am 
întâlnit. De data asta nu mai iau nimic de bun. M-ai înţeles? 

— Dacă vrei, scoate-o din buzunar şi pune-o la capul 
meu... Nu prea am ce face. 

Canfield se apropie de silueta din scaun. Era cumplit. 
Omul era semi-invalid. Părea paralizat pe toată partea stângă 
a corpului, până la maxilar. Stătea cu mâinile încrucişate în 
fata şi cu degetele întinse într-o atitudine spasmodica. Dar 
ochii îi erau vii. Ochii lui. Fata lui... Acoperită de pete albe 
datorate unor grefe de piele chiar sub părul sur tuns scurt. 
Omul vorbi. 

— Ceea ce vezi s-a întâmplat la Sevastopol. Operaţiunea 
Barbarossa. 

— Ce vrei să ne spui, Kroeger? 

— Mai întâi. April Red... Spune-i să vină mai aproape. 

— Vino aici, Andy... Lângă mine. 

— Andy! râse omul din scaun cu jumătate de gură închisă. 
Ce drăguţ! Andy! Vino aici, Andy! 

Andrew Scarlett se apropie de tatăl său vitreg şi rămase 
lângă el, privindu-l de sus pe omul schilod din scaun. 

— Deci tu eşti fiul lui Ulster Scarlett? 

— Eu sunt fiul lui Matthew Canfield. 

Canfield rămase pe loc, urmărindu-i pe cei doi, tată şi fiu. 
Deodată, simți că locul lui nu e acolo. Avea sentimentul ca 
nişte uriaşi — unul bătrân si infirm şi altul tânăr si slabanog — 
erau pe cale să se înfrunte. Şi el nu era de-al lor. 

— Nu, tinere, eşti fiul lui Ulster Stewart Scarlett, 
mostenitorul lui Scarlatti! 

— Sunt exact ceea ce vreau să fiu! N-am nici în clin nici în 
mânecă cu tine. 

Tânărul respiră adânc. Acum, teama îl părăsea şi în locul 
ei, observă Canfield, o furie ascunsă punea stăpânire pe 


băiat. 

— Uşurel, Andy. Uşurel. 

— De ce?... Pentru el?... Uită-te la el. E practic mort... Nici 
măcar nu mai are un chip. 

— Încetează! spuse. Vocea stridentă a lui Ulster Scarlett ii 
aminti lui Canfield de camera din Zurich de demult, 
încetează, prostule! 

— Pentru ce? Pentru tine?... De ce să încetez?... Nu te 
cunosc! Şi nu vreau să te cunosc!... Ai plecat de foarte mult 
timp! spuse tânărul şi apoi arătă spre Canfield. El ţi-a preluat 
sarcinile. Eu pe el îl ascult! Tu nu însemni nimic pentru mine! 

— Să nu-mi vorbeşti mie asa! Sa nu indraznesti! 

Canfield vorbi aspru. 

— Ti l-am adus pe April Red, Kroeger! Ce ai de oferit? De 
asta suntem aici. Hai să isprăvim o dală. 

— Mai întâi trebuie ca el să înțeleagă! spuse dând din 
capul său hidos. Trebuie făcut să înțeleagă! 

— Dacă a însemnat atât de mult pentru tine, de ce ai 
ascuns adevărul? De ce ai devenit Kroeger? 

Încetă să mai dea din cap, holbându-şi ochii cenuşii ca 
nişte despicături. Canfield îşi aminti de vorbele lui Janet 
referitoare la privirea lui. 

— Pentru că Ulster Scarlett nu era potrivit să reprezinte 
noua ordine. Lumea nouă! Ulster Scarlett i-a servil scopului 
urmărit şi de îndată ce scopul a fost atins, el nu ne-a mai fost 
de folos... Devenise un obstacol... Ar fi devenit o bătaie de joc. 
Aşa că trebuia eliminat... 

— Poate că mai era ceva. 

— Ce? 

— Elizabeth. Ea te-ar fi oprit din nou... Te-ar fi oprit mai 
târziu, aşa cum te-a oprit şi la Zurich. 

La auzul numelui lui Elizabeth, Heinrich Kroeger scuipă. 
Era o privelişte oribilă. 

— Ticăloasa nenorocită!... Noi am făcut o greşeală în 
1926... Să fim cinstiți, eu am făcut o greşeală... Ar fi trebuit 
să-i cer să ni se alăture... Ni s-ar fi alăturat, ştii asta. Şi ea 


voia acelaşi lucruri ca si noi... 

— Aici te inseli. 

— Ha! N-o cunoşteai! 

Fostul inspector răspunse încet, fără inflexiuni. 

— Ba o cunosteam... Te rog sá mă crezi când iti spun că 
dispretuia tot ce era legat de tine. 

Nazistul râse în sinea lui. 

— Foarte nostim... Eu i-am spus că ea reprezenta tot ce 
dispretuiam eu mai mult... 

— Atunci, amândoi ati avut dreptate. 

— Nu mai contează. Acum ea e în iad. 

— A murit crezându-te mort. Şi asta a făcut-o să moară 
impacata. 

— Ha! N-ai sa stii niciodata cat am fost de tentat de-a 
lungul anilor, in special cand am luat Parisul!... Dar am 
asteptat Londra... Urma sa stau in fata cladirii guvernului si 
să anunț întreaga lume - si apoi să privesc cum Scarlatti se 
autodistruge! 

— Ea plecase dintre cei vii când ati luat voi Parisul. 

— Asta nu avea nici o importanţă. 

— Cred că nu. Fie că era moartă sau vie, frica ta fata de ea 
era aceeaşi. 

— Mie nu mi-a fost frică de nimeni! Şi de nimic! spuse 
Heinrich Kroeger încordându-şi trupul slăbănog. 

— De ce nu ţi-ai dus la îndeplinire amenințarea? Casa 
Scarlatti trăieşte. 

— Înseamnă că ea nu ţi-a spus! 

— Ce să-mi spună? 

— Ticăloasa avea întotdeauna grijă să se asigure pe toate 
părțile. Şi-a găsit omul coruptibil. Singurul meu duşman din 
cel de-al III-lea Reich. Goebbels. Ea nu a crezut niciodată că 
am fost ucis la Zurich. Goebbels ştia cine sunt. După 1933, 
ea ne-a amenințat respectabilitatea cu minciuni. Minciuni 
despre mine. Partidul era mai important decât răzbunarea. 

Canfield îl privi pe omul distrus din scaun. Ca întotdeauna, 
Elizabeth Scarlatti fusese mai deşteaptă ca ei toți. Mult mai 


desteapta. 

— O ultima intrebare. 

— Care? 

— De ce Janet? 

Omul din scaun îşi ridică cu greu mâna dreaptă. 

— Pentru el... Pentru el! spuse, arătând spre Andrew 
Scarlett. 

— De ce? 

— Am crezut! Şi încă mai cred! Heinrich Kroeger făcea 
parte din noua lume! Un nou sistem! Adevărata aristocratie!... 
Cu timpul, aceasta ar fi fost a lui! 

— Dar de ce Janet. 

Heinrich Kroeger, epuizat, făcu un gest de nepăsare. 

— O târfă. Cine are nevoie de o târfă? Noi nu căutăm decât 
trupul... 

Canfield simți cum îl cuprinde furia, dar la vârsta lui şi cu 
meseria pe care o avea, reuşi să o depăşească. Dar nu fu 
destul de vigilent cu tânărul de lângă el. 

Andrew Scarlett se repezi spre scaunul tapisat şi îi trase o 
palmă invalidului Kroeger. Lovitura a fost dură şi precisă. 

— Ticalosule! Ticălos nenorocit! 

— Andy! Înapoi! spuse, trăgându-l pe băiat de acolo. 

— Bastardule! spuse Heinrich Kroeger cu ochii inotand în 
lacrimi. Pentru tine am făcut-o! De asta eşti aici! Trebuie să 
afli!... Ai să înţelegi şi ai s-o iei de la capăt! Gandeste-te! 
Gândeşte-te la aristocrație! Pentru tine... pentru tine... spuse 
băgând mâna pe care o putea mişca putin în buzunarul de la 
haină de unde scoase o bucăţică de hârtie. Sunt ale tale. la- 
le! 

Canfield luă hârtia şi, fără a se uita pe ea, i-o întinse lui 
Andrew Canfield. 

— Nu sunt decât cifre. Doar o mulțime de cifre. Matthew 
Canfield ştia ce însemnau acele cifre, dar înainte de a apuca 
să-i explice, Kroeger vorbi. 

— Sunt conturi elveţiene, fiule. Unicul meu fiu... Contin 
milioane! Milioane! Dar sunt anumite condiţii. Condiţii pe 


care vei învăța să le înţelegi! Cand ai să fii mai mare ai să 
înţelegi că aceste condiţii trebuie respectate! Si ai sa le 
respecti!... Pentru că această putere este puterea de a 
schimba lumea! Aşa cum am vrui noi s-o schimbăm! Tânărul 
se uită la figura hidoasă din scaun. 

— Trebuie cumva să-ți mulțumesc? 

— Într-o zi ai să-mi multumesti. 

Matthew Canfield nu mai suportă. 

— Ajunge! April Red şi-a primit mesajul. Acum e rândul 
tău! Ce oferi? 

— E afară. Ajută-mă să mă ridic şi mergem acolo. 

— Niciodată! Ce ai afară? Băieţii tăi în haine de piele? 

— Nu-i nimeni. Nimeni în afară de mine. 

Canfield privi epava din fata lui si îl crezu. Îl ajută pe 
Heinrich Kroeger să se ridice din scaun. 

— Aşteaptă aici, Andy. Mă întorc. 

Maiorul Matthew Canfield, îmbrăcat în uniformă, îl ajută 
pe invalidul care purta un costum de tweed maro să coboare 
scările până în holul de la intrare. Aici un slujitor îi aduse 
cárjele lăsate de nazist când urcase în camera lui. Maiorul 
american si nazistul ieşiră pe uşa din fata. 

— Unde mergem, Kroeger? 

— Nu crezi că e cazul să-mi spui pe numele adevărat? Mă 
numesc Scarlett. Sau dacă vrei, Scarlatti. 

Nazistul o luă la dreapta, pe lângă şosea, pe iarbă. 

— Tu eşti Heinrich Kroeger. Pentru mine nu eşti decât atât. 

— Cred ca-ti dai seama că tu şi numai tu ai fost cauza 
eşecului nostru de la Zurich. Tu ne-ai dat înapoi cu mai bine 
de doi ani... Nimeni nu a bănuit vreodată... Ai fost un prost! 
râse Heinrich Kroeger. Poate că e nevoie de un prost să-l 
înțeleagă pe altul, râse el iar. 

— Unde mergem? 

— Doar câteva sule de metri. Daca vrei, poţi să scoţi 
pistolul. Nu e nimeni aici. 

— Ce ai de oferit? Ai putea să-mi spui. 

— De ce nu? Ai să le ai în mână foarte curând, spuse 


Kroeger mergând şchiopătând spre un luminis. Si când ai să 
le ai, voi fi liber. Tine minte. 

— Ne-am înțeles. Despre ce-i vorba? 

— Aliaţii vor fi încântați. Eisenhower o să-ți dea, probabil, 
o medalie!... Pentru că le vei duce planurile complete ale 
fortificațiilor nemtesti. Pe care le cunoaşte numai elita 
înaltului Comandament German... Buncăre subterane, 
amplasamentele rachetelor, depozitele de alimente şi chiar şi 
postul de comandă al Fuhrer-ului. Tu ai să fii erou, iar eu voi 
fi inexistent. Noi am făcut totul, tu şi eu. 

Matthew Canfield se opri. Planurile fortificațiilor Berlinului 
fuseseră obținute de câteva săptămâni de către Serviciul de 
Informaţii al Aliaților. Şi Berlinul ştia asta. Berlinul accepta 
asta. Cineva fusese tras pe sfoară, dar acela nu era el, nu era 
Matthew Canfield. Înaltul Comandament nazist îl trimisese pe 
unul din oamenii săi în ghearele morții. 

— Spune-mi, Kroeger, ce se întâmplă daca iti iau planurile, 
pe care ni le dai în schimbul aducerii lui April Red şi apoi nu- 
ti mai dau drumul? Ce se întâmplă atunci? 

— Simplu. Doenitz însuşi mi-a luat declarația. I-am dat-o 
acum două săptămâni, la Berlin. l-am spus totul. Dacă nu 
mă întorc la Berlin în câteva zile, el va fi îngrijorat. Eu sunt 
foarte valoros. Aştept să-mi fac apariția şi apoi... să dispar. 
Dacă nu apar, atunci întreaga lume va şti! 

Matthew Canfield consideră că era ironia soartei. Dar nu 
mai mult decât anticipase. Notase totul în dosarul iniţial, 
păstrat de ani de zile în arhivele Departamentului de Stat. 

Şi acum, un individ din Berlin, pe care îl cunoştea doar 
după reputație, ajunsese la aceeaşi concluzie. 

Heinrich Kroeger. Ulster Stewart Scarlett — era irecuperabil. 

Doenitz îi permisese lui Kroeger să vină la Berna încărcat 
cu daruri false. Doenitz, conform legilor nescrise ale 
războiului, se aştepta ca el să fie omorât. Doenitz ştia că nici 
o naţiune nu-l recunostea pe acest om ca al ei. Nici în caz de 
victorie, nici de înfrângere. Şi duşmanul trebuia să-l execute 
ca să nu existe dubii. Doenitz era acel duşman rar din aceste 


zile de ură. El era un om în care adversarii lui aveau 
incredere. Ca si Rommel, Doenitz era un luptator complet. Un 
luptátor dur. Dar un om moral. 

Matthew Canfield scoase pistolul şi trase două focuri. 

Heinrich Kroeger zăcea mort pe pământ. 

Ulster Stewart Scarlett era, în sfârşit, mort. 

Matthew Canfield traversă terenul înapoi spre micul han; 
noaptea era senină şi luna, în al treilea pătrar, arunca o 
lumină strălucitoare asupra frunzişului liniştit din jurul lui. 

Il surprinse faptul că totul fusese atât de simplu. 

Dar coama valului este simplă. Amăgitor de simplă. Pentru 
că nu lasă să se vadă nenumăratele tensiuni interne care fac 
ca spuma valurilor să se rostogolească aşa. 

Se terminase. 

Şi-l avea pe Andrew. 

Şi pe Janet. 

Mai presus de toate, pe Janet. 

desperat de ultima clipá — destinat sá salveze omenirea 
de bárbatul numit Heinrich Kroeger. Acest extrem de 

t Americanule! Americanule! Mă predau! (n. tr.). 

2) Americanule! Războiul e pe sfârşite! Dă-mi voie să mă duc acasă (n.tr.). 

8 Lasati-ma! Lásati-ma! Porcilor! (n. tr.). 

6 Va interzic! (n. tr.). 

5 Cheamă-i pe prietenii noştri (n. tr.). 

6 Du-l afară, lângă apa! Fara armă!... (n.tr.). 

ti Poftim cheile, Labishe. 

8 Multumesc, domnule marchiz! Regret... Am un bilet... 

Y s.S.-ul. 

119) SS-iştii. 

di) Bufet. 

wa Am să stau si eu aici cât timp stati de vorbă. 

ua Ce-i cu Hitler? Ce spun ei despre el? 

aici Că e un camarad cam turbulent. 

ua Hitler este calea! Hitler este speranța pentru Germania. 

un Poate pentru dumneavoastră. 

un Porc nenorocit! Am să-l trimit înapoi în ţinutul de unde se trage! Să plece la 
vacile lui! 

Ua Ce s-a întâmplat? Ce spune Hess, ăsta? 

— Dă-l dracului pe Rheinhart! 

andl E o naivitate! 

ol Un om ca Rheinhart nu poate fi amenintat. E un prusac foarte influent! 

ue Spune-i americanului ca banii lui n-o sá-i ajunga mult timp ca sa aiba 
dreptul sá mai dea ordine. 

23 încetaţi! Amândoi! 

Hn Vom face cum spune domnul Kroeger. 

oa De ce? Este prea periculos. 

Hn Eşti prea precaut, Ludendorff. Vremurile sunt tulburi. Kroeger are dreptate. 
Dar noi o să mai facem un pas. 

săli Avem acest Montbeliard! 

haa Splendid! 


ai Nu mai aveți alte bagaje, domnule? 


